
LATMUN 


Class IX khatnic X curriculum hei kahunungc Iwn khouteirui kalaihmei nai the. 
Mi hei nchamnac kapumc kahak kahak rui thay khang, aheih khang karamh mak 
gethei nchamloumei na rui thu nuh mak ge twmei phaydyng khou kasiamhloumei 
curriculum the. Mi curriculum bangc khouhei latrik kathumh ncham pwni. 

* Ruanglat Ncham kho 

- Mi khouhei pary dangv, luchyam khatnic drama ramgai tii pwni. 

* Ruanglat Pac Kho 

- Mi khouhei Ruanglat pahmei, hymei khatnic saamei-suanmei khou 
thaymei ti-mbuku khang e. 

* Ruanglat Grammar 

- Mi hei Ruanglat khwan, Iwnliak, kathiak kalwan, kachav guay lam khou 
ntwnmei Iwan thay khang e. 

Mi curriculum rui kahawmei hei dinhmei khatnic nchamnac nunc kariu lana 
kathai kariangmei tei e. Pary dangv khat luchyam khat pac lana karamgai laatowmei, 
kalungc khou luangc bammei duiriang tei how ngammei, thanvmei daw ngammei 
mi guayna tatei hamh e kahawmei hei. Ariumei kalam kalwan guay kalangv khakna 
hypat ngammei, lunging khou laatowmei, katiuloumei, lunghthaumei kalwn kahiak 
nthanna ndauhpat ngammei tei nic e kahaw bammei hei. Mi Ruangmei curriculum 
hei rui nchamnac nunc lungning kaluanthaumei, thay nii how niimei kagwan khat 
thu tihianku pwng e twmei hei Iwmgay e. 

Ruanglat Grammar hei Board of Secondary Education, Manipur rui 
phungcpatmei, ‘Anouba Manipuri Grammar’ zamh framework khou base swna 
Ruanglat lev chaanahmei Iwan khou Ragongning Gangmei rui hypat dat tuang e. Mi 
grammar hei hymei ganv khou kadak kadak khou review workshop swna kaphianh 
nchamc kan e. Kaphianhmei khoutei thaymei, aheihmei azuh kazauh kan e. Work¬ 
shop khoutei hymei kapumc kahak kazauhna kamei rui hyloumei tei kasiamhpat-gut 
kan e, hy han dat re, kalwan ti-nchumhlou e. Review workshop khou kazauhloumei 
BoSEM authority nunc, Prof. (Dr.) Ch.Jashawanta Singh, C.P.Lungkubon khatnic hymei 
ta ai rui thuanckumei ndauh e. 


Phungcpat bammei latrik hei rui nchamnac nunc khang zayloumei mairam sw 
pw ethei hymei thiu ta thuanckulou pw o. Reymei swpui zaeng rui kahawmei, 
ningmei guangtangh makmei khatnic gaatmei azuh nai bam kho nic nuh e. Mi 
kumhmei guay tei aniw khou saaguanglou pw o. Mi tei rui katangv khou sw nthuihpat 


dat khang zayloumei sw pwni e. 




HYMEI LATKAENG 


Ruanglat Grammar (latriak) hei Board of Secondary Education, Manipur rui 
phungcpatmei Anouba Manipuri Grammar khatnic National Curriculum Framework 
2005 khou base swna Ruanglat lev chaanah khang taancpat tuang e. 

Kalwnlung tho grammar guay hei kathiak nchamc raphrapna hy bam khwan 
e. Ruanglat Grammar khou hei tho Ruanglat hei lat baihmei guay lev nchamcmei 
Iwan guay tei nchamcna hylou the, nchamc makmei Iwan guay tei nchamc makna 
hylou the. Kumna parts of speech, number, tense khatnic aspect Iwnlung khatnic 
sinswpui Iwan guay khou baihmei grammar Iwnlung lev baic maihmei ariu pwni e. 

Kadai swna linguistic Iwan - Reymei Latlangv khou hei Ruanglat lev chaanah 
khang hy e. Mi khou hei puatc kathanc khatnic terminology kathanc kazauh e. Lat 
baihmei lev nchamc makmei Iwan nai geic e. Kalam thu Ruanglat hei khwangwan 
khatnic nwkwang khwan naipui zaeng rui lat baihmei lev nchamc nuh makmei Iwan 
peyna nai e. English lat khou tone maek ge, prenasalized sound nic maek ge, 
kumtina English alphabet khou tone symbol maek ge, prenasalized sound symbol nic 
maek ge. Kumna English alphabet hei Ruanglat hy khang laagutmei khou kunghmei 
peyna nai e - kasiamhpat gut khang kage nai e. Kum khwan sihnic mbaanv khou 
Ruanglat kumcna tone geihmei, nwkwang khwan naimei lat azuh nai e. Mi lat guay 
hei hy khang English alphabet piumei nic azuh nai e. Mi lat guay saamei zaat nunc 
rui kaniw lat khou tone khatnic prenasalized sound hei akumhna hy cho twmei tei 
kathai ariu e. Khatnic universal swmei linguistic concept khou ‘symbol hei aniw rui 
piu niimei nguihmei Iwan khou kasiamhpat gutna piu nuh e’ twmei hei nai e. Saa 
kanmei zaat nunc zamh practice khatnic linguistic concept Iwan khouhei ngangvlouna 
Ruanglat khou tone hiak swna v c h hei laathaulou e, falling tone khou u, i phaan w, 
hy khang laathaulou e khatnic prenasalized sound hy khang m n ng ta kapahlou e. 

Ruanglat khou ‘tuang’ ‘zamh’ kanei hei nai e. Kabah khatna de. Local varia¬ 
tion e. Mi Ruanglat Grammar khou hei ‘tuang’ ‘zamh’ hei kaneimei piulou e 
‘tuang’ hei puatc swna naimei ta khatnic ‘zamh’ hei abstract form khou naimei ta 
thaymei khou piu e. 


Aseicdou nchamnac nunc hei university thaek khou lat lam khou mincna 
kathai pwkhou kadow chaa hian khangrui mi latrik khouhei linguistic terminology 
guay tei kalaih makna piulou e. Kumna linguistic portion khouhei mincna kathailou 
ethei mi kumhmei nchamnac tei lat baihmei guay lam nic howpat thaymei hian pwni 
e twmei Iwmgay e. 

Dinhmei nunc khou zaenghuay niimei thu mi latrik khou hyloumei kalam guay 
luaimei sik Kathaidwan khatnic kadak kadak khou, latlangv luaimei khou Chadaadwan 
nai e. Mi guay hei continuous evaluation sw khang kasiamhlou tuang e. Mi hei 
dinhmei nunc rui katupna khatnic lunghgutna kathai nduanghlou ethei nchamnac 
nunc Ruanglat lam khou nthuihna thay pwni e twmei Iwmgay e. 

Mi Ruanglat Grammar khouhei reprint swmei khou Dr.Thuanreilung Phaomei 
rui correction sw-nkhavlou e. Mi khangtei kata daicna thaunckumei ndauh e. 


Ragongning Gangmei 

PARTI 

LAT KHATNIC KHWAN 


1.0 LAT KHATNIC LATRIAK 

(Language and Grammar) 

Lat kazauh makna maanseina daicthau nuh mak ge. Khouringh hei 
maanseina lev nchamc de tihkic kachuc nuhmei kaniw lat maek ge. Kumtina 
khouringh guay hei daicthau khithkhit ku mak ge. Maansei thu kalat nai e 
kumtina daicthau khithkhit ku bam tuang e. Maansei tuang charuangc khatnic 
lunghlwan daicthau khithkhit kuna bam e. Maansei rui lat paan khourui khat lev 
khat lung-lat saa ndauhpat re, thay kari e khatnic dymdwan e. Latrik nyngtyng, 
science, technology, chamv, lulat kaguayna hei lat paanrui tithay pat re, khatnic 
ncham e, khatnic mi guay hei rui maansei saengcthau daicthau khang pumtan 
sw e. Kumna mi guay hei laatow nimei tho lat paan khourui khang e. Duina saa 
pwkhou maansei rui mbaanv paan khou lungcna khatnic saengcthau daicthauna 
bammei hei lat paan khourui de twna saa nuh e. 

Maansei ru1 lat zam h gaengmei hei thayna lat tihei chuy-gayna sinsw 
ngam khang kakhanh kazanh guangmei hei tingkwm ching nei dou hian the. Lat 
ti hei nkunna khatnic nsunhna kathai kariangmei hei neihkey kandic biak thu 
Greekmei nunc rui kahouh bam khwan e. India khou nic thaurey khourui lat lam 
khou nsunhna kathai kariang bam khwan e. Heickumna kathai kariang khourui 
neihkey biak thu lat guay tuang grammar guay Greek khatnic Latin thiak laana 
hy bam khwan e. India khou hei Sanskrit grammar thiak laana Indiamei lat guay 
zamh grammar guay hy bam khwan e. 

Heickumna guangmei hei rui kwm phay ruhna chakiu nganvmei khou 
chwn khatna swna grammar Iwnlung hei kathiak khatna khou tatkey bam khwan 
e. Kwm phay nchuih khou tho science zamh daicthaumei phaykaamv lev kazauhna 
grammar Iwnlung hei kalaih guang the. Kandih khou saa bammei lat azuh kathai 
kanangpui tangv lat guay hei karaa karaana zamh thiak-riak nai e twmei thay 
the, khatnic lat zamh Iwnlung, kakwm kagwan, kagunc azuh phungcpat the. Mi 
guay pangc khouteirui kabiswmei asaekc kathai-kariang zauc kho. 

(a) Lat hei khwan rui kasiamhpat tuang e. Khwanhiak guay kariuna 
khwanlangv, latkaeng khatnic latrian kasiamhpat re. 

(b) Lat Kathaimei Lwan (Linguitics) hei science e. Lat kathai kariang 
pwkhou science kathaimei kumcna kathai kariang nina de. 

(c) Aniw mwang rui lat hei kalaicpat-gut re, katwn ding mak ge. Hymei 
lat tho kalaicpat-gut mak ge. Lat hei khwan rui sw tuang tho khatnic 
kalaicpat-gutmei nai tuang tho mwang rui saamei lat hei rui hymei 
lat khangsuangc kabiswmei hian e. 

(d) Lat zamh khwan khatnic mitei rui tithay bammei latbah lev kaney 
khou naimei thiak-riak hei ‘mi hei kumsw nina de’ twmei lat 
kapwmna khang swmei nchamc rapmei maek ge. Maansei - zaatc phwam 
phwam rui kaniw kaniw lat baic baicna kasiamhpatna saa bam tuang e. 
Kumhpui zaengrui kandih khou nai bammei lat guay hei khat lev khat 
nchamc mak ge. 

(e) Lat zamh khwan rui latkaeng kasiamhpatmei, latkaeng rui latrian 
kasiamhpatmei thiak hei lat lat zamh thiak baic baicna nai e. 
Khwan azuh rui kariuna latkaeng kasiamhpatmei khatnic latrian 
kasiamhpatmei hei tho lat kaguayna khou nai ngam de. Lat kathuih 
zamh kathaek kathaek kathuihna khou nai ngam de. Lat kathuih 
zamh thaek kathuih khou baih baihmei Iwnlung (structure) nai e. 

Lat guay tihei nsunhna khatnic diangcna kathai kariang lana mi khouteirui 
laatow guang kanmei lat Iwnlung, kathiak, khatnic kagunc tei zauc lana linguist 
nunc rui lat tihei kathaek kathaek naina kathai kariang thau khwan e. Mi thaek 
guay kiu tho - Khwan Kathaimei Lwan (Phonology), Latkaeng Kathaimei Lwan 
(Morphology), Latrian Kathaimei Lwan (Syntax) khatnic Kabah Kathaimei Lwan 
(Semantics) hei e. 

Mi thaek guay hei kathai kariang pwkhou saa bammei lat khou kathai 
nah e, khatnic kathaek kathuih khou kathaina laatowmei hei lat khat zamh 
thiak-riak guay lev lat khat zamh thiak-riak guay nchamc raphrap mak ge, baic 
baic e. 

Grammar hei lat zamh thiak-riak guay tei rui duanc lana kasiamhpat 
tuang e.Kumna thaurey khou tatnah guangmei neihkey biak thangc Greek, Latin 
tuang grammar thiak zauc lana hymei khatnic Sanskrit byakaran thiak zauc lana 
hymei grammar thiak-riak guay tei aniw lat guay khou paanclou nuh mak khe 
twmei aseicdou thu nthanna thay the. 

Heiczaeng rui, aseicdou tho lat khat zamh grammar twmei hei - 
aseicdou kaanc khou saa bammei lat tei kathai kariang lana mi khouteirui 
laatowmei lat zamh thiak-riak guay tei the. Kumna mi kumhmei grammar 
guay khoutei kabangc khou hylou bammei kathai lwan guay hei nai pwni. . 

(1) Phonology 

(2) Morphology 

(3) Syntax 

(4) Semantics 


Khwan khatnic khwanhiak guay kathaimei Iwan; 
Latkaeng kathaimei Iwan; 

Latrian kathaimei Iwan; 

Kabah kathaimei Iwan. 


Lat zamh grammar thay ethei lat tatei puilat swna saa bammei nunc 
teirui lat zamh thiak-riak guay tei mincna thay khourui lat tei piu chuyna piu 
ngam e, khatnic lat baihmei saamei nunc rui mi lat tei ncham lana thay khang 
karamc pwkhou gaengmei tei laatow e. 

Lat ncham bammei nunc rui lat tei charuangc khou akumhna piu tuang 
cho twmei thay khang kage nai e. Heic zaengrui ncham khang hypatloumei 
grammar khou hei socio-linguistics lev kage naimei latbamvazuh nic tikazauhlou 
khang kage nai bam e. 


KATHAIDWAN-1 

1. Maansei daicthau khithkhit ku bammei khou lat hei kabiswmei e twmei 
kiu tabui tei cho ? 

2. Neihkey biak thangcmei khatnic aniw Indiamei nunc rui grammar hei akumhna hy 
bam khwan cho ? 

3. Kandih khou lat guay hei kathiak kariak khat lev khat nchamc mak ge 
twmei hei akumhna thay tuang cho ? 

4. Lat khat zamh kabiswmei Iwnlung khatnic kagunc asaekc saa o. 

5. Linguist nunc rui saakhakloumei lat kathaimei kathaek padeih nai e. Mi guay kiu 
tabui tabui tei cho ? 

6. Greek, Latin khatnic Sanskrit zamh reynungc grammar thiak layluicna hymei 
grammar hei aseicdou kaanc piu khang nuh mak khe twmei lam khou 
kabangc khou kalam asaekc tiilou e. Tiilou bammei guay hei zauc lana 
nchumhmei tei nchin o. 

(a) Reynungc grammar guay khou lat ta nsunhna kathai karianglou mak 
bam khwan e. 

(b) Lat guay kathiak kariak khat lev khat nchamc makmei khatnic lat 
hei kalaicpat-gutmei nai khourui e. 

(c) Greek, Latin khatnic Sanskrit zamh grammar guay tei nthuk langv 
tina thay kungc tikhourui e. 

(d) Aseicdou kaanc hei Greek, Latin khatnic Sanskrit ncham mak 
tikhourui e. 



Khwan Kathaimei 


Latsaamei Naatnu 


2.0 KHWAN KATHAIIHEI 

(Phonology) 

Aniw rui tingmik pum saabammei lat tihei khwan tipatbammei, kabah 
tipatbammei khwankiak, khwanlangv, latkaeng kiak, khwangwan khatnic kahiak 
piumei Iwan nai e. Mi guay hei kathaimei Iwan ta Phonology twna kaw e. 

Ruanglat Phonology hei ncham khang mi Khwan Kathaimei latlangv khouhei 
hylou e. 


2.1.0 LATSAAMEI NAATNU GUAY 
(Speech Organs) 

Lat hei khwankiak guay kariuna saapat re. Mi khwankiak guay hei akumhna 
saapat tuang cho twmei thay nuh khang latsaamei naatnu guay kalwn khatnic 
kathouc guay thaymei kage nai e. 

Latsaamei naatnu guay hei kadaiswna taektw tumei, zangvmei khatnic thiulaa 
laa khou piu bammei naatnu guay e. Heickumna mi guay rue khoutei latsaamei 
taanv nic haap nkuanlou e. 



Latsaamei Naatnu Khwan patbamv 


Thiulaa laa pwkhou phuan khourui patmei mpwan tei mpwanchaeng khou 
pat lana mwang biak tho harnhethei nwkwang biak tho, hamhethei kaneimei 
khou tatna mpaeng thangc pat re. Kumna phuan khourui patmei mpwan hei 

Latsaamei Naatnu -Kabiswmei Khwan 


Khwan Kathaimei 


sinswlana khwan-guay hei tipat tuang e. Mpwan hei patmei ganv khou thinghmei, 
khamvmei, mpatmei azuh tii lana latsaamei naatnu guay ta kathouc kathouc 
khou piu lana lat zamh khwan guay tipat re. 

Mpwanchaeng Iwan khou ruak twn khwan patpui bamv nai e. Mi khoutei 
mpumei laancpat laancgut nuhmei vocal cord twna kawmei kanei nai e, mitei 
lev phuan khourui patmei mpwan lev ariu e. Vocal cord kanei tei rui 
khwanpatbamv khou naimei phoumei glottis mwang tei kagumc lana thiulaa 
thingc e, khatnic taleina laancpat pwkhou mpwan tei vocal cord kanei ta tei 
tikadunhmei lev kazauhna mpwan chaeng khoutei patruan pat re. Vocal cord 
kanei tei kadunhna kalung pwkhou khwan pat re. Vocal cord kanei tei kadaeng 
kanei tei haana laanclou pwkhou mpwan tei khamvmei maekna nzut phuthphut 
pat re. Mi ganv khoutei vocal cord tei kalung mak ge. Kumtina mi khoutei 
khwan pat mak ge. 

Phuan khourui patmei mpwan tei tangvnangh khou mbuaihmei tei kalung 
timak gethei mwang biakthu asaekc nwkwang biak thu asaekc pat re. Tangvnangh 
khou mbuaihmei tei nthei biak tho tiduapiou tithei nwkwang chaeng khamv e, 
kakhaeng nkauh kuna tangvnangh khou mbuaihmei tei lev tikariu tithei huh 
biak thu tipat mak ge, mpwan tei nwkwang biak tho pat re. Chy kanei kachipna 
phuan khourui patmei mpwan ta thingc nuh e. Baley rui huhni guay khou 
duaplouna phuan khourui patmei mpwan ta thingc nuh e. Chy rui ahah, kachip, 
chy lev huh kak khou mpwan tipatna, baley rui key, ku, kathinpat, satgut twna 
phuan khourui patmei mpwan ta tei talicna lat khwan kazaat kazaat tipat re. 
Heickumna, chy, huh, huhni, baley, tangvnangh, nwkwang, ruak, ruaknac 
khatnic phuan miguay hei latsaamei naatnu guay the. 


2.2.0 KHWANLWAN (Sound Systems) 

(1) Kabiswmei Khwan 

Ruanglat hei kandih khou naibammei khwan-gwan naimei (tonal lan¬ 
guage) pangc khou khat re. Ruanglat tihei kabah tipatbammei kabiswmei khwan 
(fundamental elements of vocal sound) kathumh nai e. Mi kathumh hei rui 
Ruanglat khwan guay ta kabah tipatlou e. Mi kathumh kiu thu - phoneme 
(khwandiu), Prenasalised sound (nwkwang khwan) khatnic tone (khwan-gwan) - 
mi guay hei e. Mihei Ruanglat Sound System zamh kakui kaluang swmei the. 
Mi kakui kaluang lunge khouhei system laulauna peyna nai dat he. Miguay tei 
nzaengna kathai ariu pwni e. 


Kumhpui zaeng rui Ruanglat Phonology hei kathumh patna kathai pwni. - 

(1) Phoneme - Khwandiu lam kathaimei, 

(2) Prenasalized sound - Nwkwang khwan lam kathaimei. 

(3) Tone - Khwan-gwan lam kathaimei. 

2.3.0 KHWANDIU (Phoneme) 

Phoneme (khwandiu) tabui ta cho ? Khwandiu akumhna matatpat tu cho ? 

Kabah naimei khwanlangv khat hamhethei latkaeng khat tihei kakiak 
kakiak swbak key pwkhou kabah tiipat ngammei khwan kiak kiak mphang e. 

Latkamv khang, kabangc khou tiiloumei latkaeng guay hei swbak lana zauc kho. 


mat = 


tachat = 


p + u 
m + a + t 
k + aa + i 
t + a + ch + a + t 


* i/h k?u UC kh ? U latkaen § ha mhethei khwanlangv guay swbakkey pwkhou 
nkharnh khou nthyam liangmei swbak dat nuh makmei khwankiak swna iaaau 
p m k tch hei laatow e. Mi khwankiak guay hei khat lev khat kariu lana kabah 
baic baicnatithay ngam e. Kumna mi guay hei Ruanglat khwan khou nthyam 

hangmei khwankiak raana the. Mi kumhmei khwankiak tihei Phoneme 
(Khwandiu) twna kaw e. 

Nthyam liangmei khou kabah tinai nsammei, khat rui khat phaan 
lyn nuh makmei khwanhiak guay tatei phoneme twna kaw e. 

Mi phoneme guay tihei kalangv kanei patna dame e. Kalangv khat ta 

Vowel Phoneme, khatnic kalangv kaneimei ta Consonant Phoneme twna 
Raw e. 


Ruanglat Grammt 


Vowel Matatpatmei 


2.3.1 VOWEL 

2.3.1.1 VOWEL MATATPATMEI 


Khwan Kathaimei 


Khwan Matatmei tabui ta cho? 

Khwan kathaimei Iwan khou aniw rui thaylou rey nimei nai e. Mikiu thu 
latkaeng hamhethei khwanlangv(syllable) akhat khwan hei khwankiak kanei 
kathumh duanckariu lana saapat tuang e. Mi khwankiak tihei khwandiu (pho¬ 
neme) twna kaw e. Khwanlangv akhat khou khwandiu hiak hei tabui twn bam 
cho twmei hei khwan kathaimei khou matat re. Latkamv khang kiu - lat 
twmei latkaeng khouhei /l/ hei kahouh khou, /a/ hei nchung khou, /t/ hei 
luaimei khou bam e. Mi khwandiu naimei bamv tatei Place of Occurrence 
twna thay e. 

Places of Occurrence hei kathumh patna zauc e. Miguay kiu thu - initial 
occurrence, medial occurrence khatnic final occurrence mihei e. 

Initial Occurrence (Kahouh khou) 

Khwanlangv kahouhmei khou naimei, kazauhmei tatei Initial Occur 
rence twna thay e. Initial (kahouhmei) twna duina thay e, hy e. 

Latkamv: nans, na P> m P* Mi khwanlang khatnamei latkaeng guay 

khouhei /n/, /n/, lx\l hei Initial Occurrence sw e. 

Medial Occurrence (Nchung khou) 

Khwanlangv nchung khou naimei, kazauhmei tatei Medial Occurrence 
twna thay e. Medial, mid (nchung) twna duina thay e, hy e. 

Latkamv: nang, nap , nip. Mi khwanlangv khatnamei latkaeng guay 

khouhei /a/, /a/, l\l hei Medial Occurrence sw e. 

Final Occurrence (luaimei khou) 

Khwanlangv luaimei khou naimei, kazauhmei tatei Final Occurrence 
twna thay e. Final (luaimei) twna duina thay e, hy e. 

Latkamv: nang , nap, nip. Mi khwanlangv khatnamei latkaeng guay 

khouhei /ng/, /p/, /p/ hei Final Occurrence sw e. 

Latkamv khang Ruanglat khwan khou /a/ hei nai etwna matatpat the. 
Kumethei Ruanglat khwan khou /a/ hei tabuibui twn kazauh cho twmei matat 
dat pwni. Zauc kho - ai, bam, ta twmei chalah liangmei latkaeng kathumh 
khouhei /a/ hei tabuibui twn kazauh cho twmei. ai khouhei /a/ hei initial sw 


Ruah^at Grammar for Classes IX & X 




Khwan Kathaimei 


tan 

tun 


k |!l 0U /a f h !' medial sw e; khatnic ta khou /a/ hei final sw e Mihei 
maTat re. Wan katha ' me ' khou khwandiu (kahiak) kaguayna ta khat khat swna 

. ■ bl aw 1!^ Ruan§lat khwan khou vowel phoneme azuh nai cho twmei 

Sn h a a, m k a h t°apa"Se kabangC ^ Mini " al Pair 

(a) Monophthong Matatpatmei (Vowel Khatnamei Khwan) 

Vowel khatna khwan ta monopthong kaw e. 

Ruanglat khwan khou Vowel akumh kumhmei tei cho, khatnic kasine 
azuh nai cho twmei hei matatpat khang sw kho. Kabangc khou tiiloumei mini¬ 
mal pair contrast guay hei zauc kho. 

/a/: /u/ 

kh^ n n=! at kt !° u . tan h f[ phay ta e ’ tun hef kuat ta e. Mi khwanlangv khat 

Jha tithav t 1 ‘ mi kabah baih baihmei latkaen § k hat 

r t th H e ^ kh0U . he ’ f ’ f b6i l6V n hei thu nc hamc ngam the, 
tinkle a f u hei thu nchamc mak ge. Mi khouhei nchamc makmei a, u 

kanei hei rui kabah baih baihmei khwanlangv hamhethei latkaeng tipat 
re twmei how e. Kumna Ruanglat khwan khou a, u khwan hei nai e 
kabah tipat ngammei khwan kiak ge twmei ndauh e. 

Kazauhpui bamv (Places of Occurrence) 

Initial Occurrence Medial Occurrence Final Occurrence 
/a/ 


/ul 


l\l : /aa/ 

kiln ki"/ 16 ' maanS f' kin ta e ’ kaan hei tat kaanmei ta e. Mi khwanlangv khat 
k u b l l na T e ' latka f n ? kane > hei khwan baic baic e, kabah nic bale baic e. 
Mi khouhei k, k hei nchamc e, n, n hei nic nchamc e. Tihkic, i, aa hei 

nchamc mak ge. Mi nchamc makmei khwankiak kanei hei rui kabah baih 


asanh 

gan 

na 

abah 

nap 

ta 

agay 

bak 

la 

• 

sun 

pu 

• 

thun 

mu 

- 

mun 

tu 



CO 




Vowel Matatpatmei 


Khwan Kathaimei 


baihmei khwanlangv khat khat tipat re. Kumna Ruanglat khwan khou i, 
aa khwan hei nai e, mihei kabah tipat ngammei khwan kiak ge twmei 
thay e. 

Kazauhpui bamv (Places of Occurrence) 


Initial 

medial 

final 

fi/ 

rin 

si 

- 

thing 

ki 

- 

tin 

ri 

/aa/ 

paan 

paa 

- 

daan 

gaa 

- 

laamh 

chaa 


/a/: /ae/ 

lang lang hei thing lang, khow lang ta e. laeng hei zybamv ta e. Mi khwanlangv 
laeng khat khatnamei latkaeng kanei hei kabah baic baic e. Mi khouhei l, l kanei 
hei nchamc e, ng, ng hei nic nchamc e. a, ae hei nchamc makmei 
khwankiak kanei e. Mi nchamc makmei khwankiak kanei hei rui tiilou 
bammei khwanlangv hamhethei latkaeng kanei tihei kabah baih baihmei 
tipat re. Kumna Ruanglat khwan khou a, ae khwan hei nai e mihei kabah 
tipat ngammei khwankiak ge twmei ndauh e. 

(/a/ hei karuc khou matatpatlou tong kan the, kazauhpui bamv nic lyan 
kan the. Kumna khou hei kaluaihna lyan dot mak khe.) 

Kazauhpui bamv (Places of Occurrence) 

Initial medial final 

lael - baeng 

chaeng 

khaek 

Thaylou khan%: ‘ae’ hei Ruanglat consonant ‘ng’ lev ‘k’ rui luailoumei 

latkaeng khou na sinsw e. 

/e/ : lot 

the the, tho twmei khwanlangv khat khatnamei latkaeng kanei hei kabah baic 
tho baic e. Mi khouhei th, th kanei hei nchamc e. Tihkic e, o hei nchamc 




Khwan Kathaimei 


Diphthong Matatpatmei 


makmei khwankiak kanei e. Mi nchamc makmei khwankiak kanei hei rui 
tnlou bammei latkaeng kanei tihei kabah baic baina tipatlou e. Kumna 
uanglat khwan khou e, o hei latkaeng kabah tiipat ngammei khwankiak 
swna nai e twmei ndauh e. 


Kazauhpui bamv ( Places of Occurrence) 
Initial medial 

lei 


ge 

/o/ - - kho 

tho 

lo 

Thaylou nimei - (1) ‘e’ hei Ruanglat khwan khou intial khou khatnic medial 

khou maek ge, tihkic final khou nai e. Khatnic aspect marker 
swna piu e. 

Latkamv guang e, tii e, bam e, nai e. 

(2) ‘o’ hei Ruanglat khwan khou initial khou, medial khou maek 
ge, tihkic final khou nai e. Khatnic imperative mood marker 
swna piu e. 

Latkamv saamei piu o, manggay o, kalum o. 

Ntaw thu aniw thay the, mikiu thu Ruanglat khou kabah tipat ngammei 
monophthong hei kasing chanei nai e. Mi guay tei kabangc khou hylou e. 

/i/ /e/ /ae//a//aa/ /o/ /u/ 

(b) Diphthong Matatpatmei (Vowel Kanei Kariumei Khwan) 

Diphthong twmei thu vowel kanei kariumei khwan ta e. Ruanglat khou 
Diphthong azuh nai cho, akumh akumhmei tei cho, matatpat khang sw kho. 

/ei/ : /ai/ 

pei Pei hei kailuangcmei latlu dymdwanpui phwam ta e, pai hei nkamv pai, 
pai biluai pai kumhmei kapai swmei ta thay e. Mi khwanlangv khatnamei 
latkaeng kanei khouhei p, p hei nchamc e, ei lev ai hei nchamc mak ge. 
Mi ei lev ai hei p lev kariuna kabah baih baihmei latkaeng kanei tipat 




Ruanglat Grammar for Classes TMMM 



Diphthong Matatpatmei 


Khwan Kathaimei 


re. Kumna Ruanglat khwan khou ei lev ai diphthong nai e twmei thay e. 
Kazauhpui bamv (Places of Occurrence) 

Initial medial final 


/ei/ 

/ai/ 


ai 


bei, nei, rei 
mai, kai, lai 


/ia/ : /ua/ 

sian Sian hei sianphai ta e, suan hei lu suanmei ta e. Mi khwanlangv kanei hei 
suan kabah baih baihmei latkaeng khat khat re. Mikhouhei s, s hei nchamc e, 
n, n hei nic nchamc e. Tihkic ia lev ua hei nchamc mak ge. Kumna mi 
nchamc makmei kanei hei rui khwanlangv hamhethei latkaeng kabah 
baih baihmei tipat re twmei how e. Kumna Ruanglat khwan khou ia lev ua 
diphthong hei nai e, mihei kabah tipat ngammei khwankiak ge twmei 
thay e. 

Kazauhpui bamv (Places of Occurrence) 

Initial medial final 

/ia/ - lian 

rian 

mian 

/ua/ - phuan 

nuan 

buanh 

/iu/ : /ui/ 

piu Tiiloumei khwanlangv khatnamei latkaeng kanei piu, pui hei kabah baih 
pui baihmei latkaeng kanei e. Mi khou hei p, p hei thu nchamc e, tihkic 
diphthong iu, ui kanei hei nchamc mak ge. Kumna mi nchamc makmei 
kanei hei rui kabah baih baihmei tipatlou e. Kumna Ruanglat khwan 
khou iu, ui khwan hei nai e, mihei kabah tipat ngammei khwan e twmei 
hei ndauh e. 


mmmmrnm. /° r classes ix & x 



Khwan Kathaimei 


Triphthong Matatpatmei 


Kazauhpui bamv (Places of Occurrence) 

Initial medial final 

Hu! * - khiu, riu, liu 

lull - - mui, dui, rui 

(/iu/ khwan hei sound environment thei layna Ho/ khwan saapui ganv nai e, 
tihkic kabah thu baih mak ge, intonation asaekc gut re. Kumna kabiswmei 
khwan kiu thu /iu/ hei e.) 

/au/ : /ou/ 

rau Tiilou bammei latkaeng kanei rau, rou hei kabah baih baihmei latkaeng 
rou kanei e. Mi latkaeng kanei khouhei r, r thu nchamc e tihkic au lev ou thu 
nchamc mak ge. Mi nchamc makmei kanei hei rui mi latkaeng nei tihei 
kabah baih baihmei tipatlou e. Kumhpui zaeng rui au khatnic ou hei 
Ruanglat khou kabah tipat ngammei khwan e twmei dine e. 

Kazauhpui bamv (Places of Occurrence) 

initial medial final 

/q u/ - - lau, hau, rau 

foul - - tou, bou, gou 

Ntaw thu thay the, mi kiu thu Ruanglat khou diphthong tachat nai e. 

Mi guay kiu thu kabangc khou hyloumei guay hei e.- 

/ia/ /iu/ /ei/ /ai/ /ou/ /au/ /ua/ /ui/ 

(c) Triphthong Matatpatmei 

Vowel Kathumh Kariumei Khwan ta triphthong twna thay e. 

/iau/ : /uai/ 

riau Tiilou bammei latkaeng kanei riau, ruai hei kabah baih baihmei latkaeng 
ruai raana e. Mi latkaeng nei khouhei r, r thu nchamc e, tihkic iau lev uai 
hei nchamc mak ge. Mi nchamc makmei kanei hei rui mi latkaeng nei 
tihei kabac baih baihmei tipatlou e. Kumna mi khouhei aniw rui thay e, 
mi kiu thu Ruanglat khwan khou iau khatnic uai hei nai e, mihei kabah 
tipat ngammei khwan e twmei hei e. 


OE> 


Ruanglat Grammar for Clcisses W&m 


Vowel Saapatpui Bamv 


Khwan Kathaimei 


Kazauhpui bamv (Places of Occurrence) 
initial medial final 

/ iou / - - liau, phiau, kiau 

fuai/ - - luai, tuai, suai 

Ruanglat khwan khou triphthong kanei nai e, mi tei kabangc khou hylou e. 
/iau/ /uai/ - mi nei hei e. 


2.3.1.2 Vowel Saapatpui Bamv 

Ruanglat khou vowel chanei nai e. Miguay hei kalwn khatnic khwanbamv 
tei zauc kho. 

Chy nqquic makmei Chy nqquicmei 



Mi vowel guay hei saa pwkhou khwan kachynmei nai e, kumna vowel 
kaguayna khwan kachynmei naimei phoneme raana e. Khwan patpui bamv 
ruaknac kachyn pwkhou ruak nic kachyn e. Kumna khwan kachynmei naimei 
phoneme ta Voiced Phoneme - ruak kachynmei phoneme twna kaw nuh e. 
Vowel guay hei saapat pwkhou khwan patpui bamv khou phuan khourui patmei 
mpwan ta taleina khamv khath twloumei hamhna huh lunge khou khamvmei 
maekna saapat re. Kumna khwan kachynmei, phuan khourui patmei mpwan 
ta huh lunge khou tikhamv tuang maekna saapatmei khwanhiak ta vowel 
kaw e. 

Vowel ta kalwn dine pwkhou sinsw bammei baley, baley nkauhmei- 
naamei, khatnic chy Iwnlung mi kathumh hei gut re. 



fRiiatigfai Grammar for Classes IX & X 


Khwan Kathaimei 


Vowel Saapatpui Bamv 


(i) Baley langv ta baley twan , baley laa, baley bi, 

(ii) baley nkauh-nnaa ta nkauh, nchung , nnaa\ 

( 11 1) ch y Iwnlung ta chy ngguicmei, chy ngguic makmei 

- heickumna khaklangc pat re. 

Karuc khou maengh khou hei zauc kho - mi hei mwang lunge khourui 
vowel khwan saapatpui bamv nchinlou tuang e. Kabangc khou hyloumei vowel 
guay Iwn dine pwkhou mi maengh hei lev kariuna zauc o. 

/}/ Mi vowel hei saapat pwkhou baley twan nkauhna kakhaeng ku e, chy 
ngguic mak ge. Mi tihei baley twan, nkauhmei, chy ngguic makmei vowel kaw 
e. Mi vowel hei latkaeng khwanlangv (syllable) nchung (med) khou, luaimei 
(final) khou kazauh e. 

Latkamv 


initial 

medial 

final 

- 

bin 

bi 

- 

dim 

hi 

- 

git 

si 


/e/ Mi vowel hei saapat pwkhou baley twan hei kalaan gei khou kakhaeng 
nkauhthau e, chy ngguic mak ge. Mi tihei baley twan, kalaan, chy ngguic 
makmei vowel twna kaw e. Mi vowel hei khwanlangv kahouh khou khatnic 
nchung khou karaana khwan swna zau mak ge. Khwanlangv luaimei (final) 
khou zau e, khatnic verb, aspect marker swna piu e. 

Latkamv 

initial medial final 

e 

khe 

le 

/a/ Mi vowel hei saapat pwkhou baley laa kalaan gei khou nkauhna khuang 
ku e, chy ngguic mak ge. Mi vowel tihei baley laa, kalaan nkauhmei, chy 
ngguic makmei kaw e. Khwanlangv kahouh (initial) khou, nchung (medial) 
khou, khatnic luaimei (final) khou zau e. 


Vowel Saapatpui Bamv 


Khwan Kathaimei 


Latkamv 


initial 

medial 

final 

abah 

mat 

la 

asanh 

lat 

na 

Alangh 

dat 

ta 


/ae/ Mi vowel hei saapat pwkhou baley twan hei bamcpaek khath, nnaa key 
khith twna saapat re, chy ngguic mak ge. Mi vowel tihei baley twan, nnaamei, 
chy ngguic makmei twna kaw e. Mi vowel hei khwanlangv nchung khou na 
zau e, kahouhmei khatnic luaimei khou zau mak ge, k, ng final swmei 
khwanlangv nchung khou na zau e. 

Latkamv 

initial , . medial final 

baeng 

kaek 

laeng 

/aa/ Mi vowel hei saapat pwkhou baley laa hei nnaakey khath twna saapat 
re, chy ngguic mak ge. Mi vowel tihei baley twan, nnaamei, chy ngguic 
makmei twna kaw e. Mi vowel hei khwanlangv nchung khou khatnic luaimei 
khou zau e. 

Latkamv 


initial 

medial 

final 

- 

baat 

laa 

- 

kaan 

paa 

- 

khaam 

saa 


/o/ Mi vowel hei baley bi tei kalaan khou nkauh khath twna khuangthau lana 
saapat re, chy ngguic e. Mi tihei baley bi, kalaan nkauhmei, chy ngguicmei 
vowel kaw e. Mi vowel hei khwanlangv kahouhmei khatnic nchung khou karaana 
khwan swna maek ge, baihmei lev kariuna nchung khou zau e Khwanlangv 
luaimei khou thouhmei khatnic karianhmei khou piu e. 

Latkamv 

initial medial final 


o, tho, kho 


Classes IX & X 


Khwan Kathaimei 


Vowel Saapatpui Bamv 


/u/ Mi vowel hei baley bi nkauh khuang kuna saapat re, chy ngguic e. Mi 
tihei baley bi, nkauhmei, chy ngguicmei vowel kaw e. u karaana dingmei 
latkaeng khatna nai e - u tho. Mi hamhna u rui initial swmei latkaeng baihmei 
Ruanglat khou maek ge. Tihkic, u hei khwanlangv nchung khatnic luaimei 
khou geicna zau e. 

Latkamv 

initial medial final 

gut mu 

bun lau 

sung to 

KATHAIDWAN -2 

1. Phonology tabui ta cho ? Phoneme hei kazaat azuh nai cho ? Tabui tabui cho ? 

2. Lat saa khou kazauhmei naatnu guay tabui tabui cho ? Kazanc hyna dine o. 

3. Ruanglat khwan ta kabah tipat bammei kabiswmei khwan kathumh nai e. 
Tabui tabui tei cho ? 

4. Vowel khwan hei akumhna matatpat tu cho ? Minimal Pair Contrast thiak 
sinswna 

/a/ : /aa/ khatnic /i/ : /u/ hei Ruanglat khwan khou nai e twmei lyan o. 

5. Ruanglat khou vowel azuh nai cho ? Hyna dine o. 

6. Vowel chanei hei saapat khou sinswmei baley langv, baley nkauh-naa, 
khatnic chy - mi guay zamh Iwnlung chart khat hy lana dine o. 

7. Hyloumei vowel guay hei latkaeng nchung (medial) khou kazauhmei 
latkaeng khat khat hy o. 

i, a, ae, aa, u 

8. Ruanglat khwan khou khwanlangv nchung (medial) khou maekmei vowel 
kanei nai e. Tabui tabui tei cho ? Dine o. 

9. Khwan patmei phoneme khatnic khwan pat makmei phoneme akumhmei 
ta kaw cho. Vowel guay hei khwan patmei phoneme ny khwan pat makmei 
phoneme cho ? 



Ruanglat Grammar for&^J^i 


Diphthong Saapatpui Thiak 


Khwan Kathaimei 


2.3.1.3 Vowel Cluster Saapatpui Thiak 
(a) Diphthong Saapatpui Thiak 

Latkaeng saapat pwkhou hamhethei syllable saapat pwkhou vowel 
phoneme khatna khwan chu ethei mi ta tei monophthong kaw e. Saapat 
pwkhou vowel khat khwan khourui kahouh lana luai pwkhou vowel baihmei 
khat khwan nic chu dat rethei mi ta tei diphthong kaw e. Latkaeng hamh 
ethei khwanlangv khat khou vowel kathumh khwan nai ethei mi ta tei triphthong 
kaw e. 


Ruanglat khwan khou diphthong tachat nai e. 


a+i 


a+u 


aa+i 


aa+u 


i+aa 



u+aa 


Khwan Kathaimei 


Diphthong Saapatpui Thiak 


u+i = ui 


i+u = iu 


/ei/ /a+i/ hei /ei/ swna hy e. 

/ei/ Diphthong hei saapat pwkhou baley hei /a/ saapatmei twn khourui 
/i/ saapatmei biak tho guang e. Mi hei khwanlangv luaimei khou open 
swna nai e. Latkomv:- bei, gei, zei 

/ou/ /a+u/ hei /ou/ swna hy e. 

/ou/ Dphthong hei saapat pwkhou baley hei /a/ saapatmei twn khourui 
/u/ saapatmei biak tho guang e. Mi hei khwanlangv luaimei khou open 
swna nai e. Latkomv:- lou, khou, sou 

/ai/ /aa+i/ hei /ai/ swna hy e. 

/ai/ Diphthong hei saapat pwkhou baley hei /aa/ saapatmei twn khourui 
/i/ saapatmei biak tho guang e. Mi hei khwanlangv luaimei khou open 
swna nai e. Latkamv:- lai, kai, mai. 

/au/ /aa+u/ hei /au/ swna hy e. 

/au/ Diphthong hei saapat pwkhou baley hei /aa/ saapatmei twn khourui 
/u/ saapatmei biak tho guang e. Mi hei khwanlangv luaimei khou open 
swna nai e. Latkamv:- bau, lau, thau. 

/ia/ /i+aa/ hei /ia/ swna hy e. 

/ia/ Diphthong hei saapat pwkhou baley hei IM saapatmei twn khourui 
/aa/ saapatmei biak tho guang e. Mi hei consonant kanei kak khou nchung 
(med) khou nai e. Latkamv:- riang, Man, tiap. 

Latkaeng asaekc hia, sia twmei kumhmei latkaeng khou na open swna nai e. 

/io/ /io/ diphthong hei saapat pwkhou baley hei /i/ saapatmei twn khourui 
/o/ saapatmei biak tho guang e. Mi hei khwanlangv luaimei khou open 
swna nai e. Latkamv tio, rio. 



C 


Ruanglat Grammar for Clas$e4TX 0^ 



Diphthong Saapatpui Thiak 


Khwan Kathaimei 


/iu/ /iu/ diphthong hei saapat pwkhou baley hei /i/ saapatmei twn khou rui /u/ 
saapatmei biak tho guang e. Mi hei khwanlangv luaimei khou open swna nai 
e. Lotkamv:- piu, liu, riu 

/ua/ /u+aa/ hei /ua/ swna hy e. 

/ua/ diphthong hei saapat pwkhou baley hei /u/ saapatmei twn khourui 
/aa/ saapatmei biak thu guang e. Mi hei consonant kak khou nchung 
khou nai e. Latkamv:- buak, guang, ruat. 

Latkaeng asaekc chua, kua kumhmei khou na luaimei khou open swna nai e. 

/ui/ /ui/ diphthong hei saapat pwkhou baley hei /u/ saapatmei twn khou rui 
/i/ saapatmei biak thangc guang e. Mi hei khwanlangv luaimei khou 
open swna nai e. Lotkamv pui, rui, thui. 


DIPHTHONG TACHAT KAZAUHPUI BAMV 


Diphthong khwanlangv 

kahouh khou 

ai ai 

au 

ei 

ou 

ia 

io 

iu 

ua 

ui 


khwanlangv 
nchung khou 


lian, sian 


luan, guan 


khwanlangv 
luaimei khou 

kai, lai 
lau, kau 
bei, tei 
lou, khou, 

tio, rio 
liu, riu 

dui, pui 



Ruanglat Grammar for Classes IX & X 



Khwan Kathaimei 


Diphthong Saapatpui Thiak 


(b) Triphthong Saapatpui Thiak 


Ruanglat khwan khou khwanlangv khat khou vowel kathumh kariumei 
khwan nai e. Mi tihei triphthong kaw e. Ruanglat khwan khou triphthong kanei 
nai e. Mi kiu thu iau, uai - mi nei hei e. 


/iau/ /i+aa+u/ hei /iau/ swna hy e. 



/iau/ triphthong hei saapat pwkhou baley hei /i/ saapatmei twn khourui 
/aa/ saapatmei twn guang e, khoutei rui /u/ saapatmei twn tei guangna luailou 
e. Mi hei khwanlangv luaimei khou open swna nai e. Latkomv - liau riau 
phiau. 

/uai/ /u+aa+i/ hei /uai/ swna hy e. 


/uai/ triphthong hei saapat pwkhou baley hei /u/ saapatmei twn khourui /aa/ 
saapatmei twn guang e, khatnic mi khoutei rui /i/ saapatmei twn tei guangna 
luailou e. Mi hei khwanlangv luaimei khou open swna nai e. Latkamv - luai 
guai, suai. 



KATHAIDWAN-3 

1. Monophthong tabui ta cho ? Tabui tabui cho? Hy o. 

2. Diphthong tabui ta cho ? Ruanglat khwan khou diphthong azuh nai cho ? Hy o. 

3. ei khatnic ou hei diphthong phaan lynmei hiak raana the. Mi diphthong 
hei tabui tabui vowel duanc kariu tuang cho ? 

4. Ruanglat diphthong ai, au, ia, iu, ua, ui saapatmei thiak hyna dine o. 

5. Kabangc khou hyloumei latkaeng guay khou hei naimei diphthong guay 
phungepatro. 

b° u -> rnui_, kai_, hau_, zei_, guak_, 

Man_. 

S. Triphthong tabui ta cho ? Ruanglat khwan khou triphthong azuh nai cho ? 
Tabui tabui tei cho ? 

7 • Triphthong iau, uai naimei latkaeng kanei hy o. 


OD 


Ruanglat Grammar for Classes DC &. X 



Consonant Matatpatmei 


Khwan Kathaimei 


2.3.2 CONSONANT 

CONSONANT MATATPATMEI 

(Consonant Establishment) 

Ruanglat khwan khou Consonant khwan hei latkaeng kabah tipat ngammei 
khwankiak kang e. Mi consonant guay hei akumh akumhna matatpat tu cho 
khatnic kasing azuh nai cho twmei thay khang Minimal Pair Contrast thiak khou 
kidaana kathai kho. Kabangc khou tiiloumei guay hei khat tangv khat zaucna 
kathai kho. 

/p/: /b/ 

pei Pei hei namv khou naimei latdym kai ta e, bei hei phah e. Mi khwanlangv 
bei khat khatnamei latkaeng kanei hei kabah baic baic e. Mi latkaeng nei 
khou hei ei, ei thu nchamc e, tihkic p, b hei nchamc mak ge. Mi nchamc 
makmei p lev b hei rui latkaeng kabah baih baihmei tipatlou e twmei 
how e. Kumna Ruanglat khwan khou p, b consonant khwan kiak hei nai e 
twmei howpat re. 


Kazauhpui bamv (Places of Occurrence) 




Initial 

medial 

final 


/p/ 

pam 

kaput 

nap 



pu 

champan 

katup 



pui 

kapanv 

kap 


Ibl 

bi 

chabamv 

- 



bamv 

chabaa 

- 



bangh 

kabah 

- 

Sequences 

/pb/ 

- 

napbuy 

- 


/bp/ 

- 

- 

■ - 

/m/ 






phay Tiilou bammei khwanlangv khat khatnamei latkaeng kanei phay, may hei 
may kabah baih baihmei latkaeng e. Mi latkaeng kanei khouhei a a hei nchamc 
e, y y hei nic nchamc e. Nchamc makmei hei ph m kanei hei e. Kumna mi 
latkaeng kanei tihei mi nchamc makmei ph m kanei hei rui kabah baih 
baihmei tipatlou e. Kumhpui zaeng rui Ruanglat khwan khou ph m 
consonant khwan kiak nai e twmei hei thay e. 

im$mw&mmmr ciasse$ JX a x r on 


Khwan Kathaimei 


Consonant Matatpatmei 


Kazauhpui bamv (Places of Occurrence) 


Sequences 
/t/: /th/ 



Initial 

medial 

final 

/ ph / 

phah 

chaphaa 

- 


phay 

chaphwmmei 

- 


phouh 

taphuap 

- 

Iml 

mai 

kamang 

pam 


mih 

tamai 

tarn 


mwn 

chamou 

dam 

/phm/ 

- 

- 

. 

/mph/ 

- 

ramphic 

• 


ting ting, thing kabah baih baihmei latkaeng khat khat re. Mi latkaeng kanei 
thing khou hei i, i hei nchamc e, ng, ng hei nchamc e. t, th kanei hei nchamc 
mak ge. Mi nchamc makmei kanei hei rui mi latkaeng kanei tihei kabah 
baih baihmei tipat re. Kumna Ruanglat khwan khou t, th hei kabah tipat 
ngammei consonant khwan kiak nai e twmei thay e. 


Sequences 


Kazauhpui bamv (Places of Occurrence) 



initial 

medial 

final 

Itl 

tarn 

latai 

matat 


tan 

katam 

kadat 


tauh 

chatuan 

tachat 

Ithl 

thay 

katham 

- 


thun 

chathuan 

- 


thing 

kathuan 

- 

/tth/ 

- 

- 


/tht/ 

_ 

. 



/d/ : /r/ 

dui dui, rui hei kabah baih baihmei latkaeng khat khat re. Mi latkaeng nei 

rui khou hei ui, ui hei nchamc e. Tihkic d, r kanei hei nchamc mak ge. Mi 

nchamc makmei d lev r hei rui latkaeng nei tihei kabah baih baihmei 
tipat re twmei how e. Kumna Ruanglat khwan khou d lev r consonant 
khwan kiak nai e twmei hei thay e. 




R uangla t Grammar for 



Consonant Matatpatmei 


Khwan Kathaimei 


Kazauhpui bamv (Places of Occurrence) 

initial medial final 


Idl 

dam 

tadut 


dwng 

chadaamei 


dyn 

padeih 

frf 

ri 

charuk 


rik 

charyn 


rungh 

tarat 


Sequences /dr/ 
/rd/ 


/k/:/g/ 

kai kai, gai hei kabah baih baihmei latkaeng e. Mi latkaeng nei khouhei 
gai ai, ai hei nchamc e. Tihkic, k lev g hei nchamc mak ge. Nchamc makmei 
k lev g hei rui mi latkaeng kanei tihei kabah baih baihmei tipat re. 
Kumna Ruanglat khwan khou k lev g consonant khwan kiak hei nai e 
twmei thay e. 

Kazauhpui bamv (Places of Occurrence) 

initial medial final 

/ k / kang takin bak 

kamei chakiu thik 

kiang chakut saek 

/g/ gaa pagi 

gou kagit 

guangh chagou 

Sequences /kg/ - rakgaanc 

/gk/ 

/kh/: /ng/ 

khay khay, ngay hei kabah baih baihmei latkaeng kanei e. Mi latkaeng kanei khou 
ngay hei ay, ay hei nchamc e, tihkic kh lev ng hei nchamc mak ge. Nchamc 
makmei kh lev ng hei rui mi latkaeng kanei tihei kabah baih baihmei 

Khwan Kathaimei 


Consonant Matatpatmei 


tipat re. Kumna Ruanglat khwan khou kabah tipat ngammei kh, ng khwan 
kiak nai e twmei ndauh e. 

Kazauhpui bamv (Places of Occurrence) 


initial 

medial 

final 

/khl khav 

tiangkhou 

- 

khuk 

makhou 

- 

khunh 

chakhaeng 

- 

/ng/ ngaana 

pangu 

pang 

ngauh 

tangat 

baeng 

ngouh 

changanh 

swang 

Sequences /khng/ 

- 

. 

/ngkh/ 

tiangkhaa 

- 

/n/: /s/ 



nam nam, sam hei kabah baih baihmei latkaeng kanei e. Mi latkaeng nei khou 

sam hei a, a nchamc e, m, m nic nchamc e. 

Tihkic, n lev s hei nchamc mak 

ge. Nchamc makmei n lev s hei rui mi 

latkaeng kanei tihei kabah baih 

baihmei tipat re. Kumna Ruanglat khwan khou kabah tipat nsammei n 

lev s khwan kiak nai e twmei thay e. 



Kazauhpui bamv (Places of 

: Occurrence) 


initial 

medial 

final 

/n / nap 

tanaatc 

paan 

nuy 

chanaa 

gan 

nang 

tunac 

tan 

Is/ saa 

kasai 

- 

sam 

tasianc 

- 

sung 

tasiaw 

- 

Sequences /ns/ 

sansimei 

. 

/sn/ 




Ruanglat Grammar for 



Consonant Matatpatmei 


Khwan Kathaimei 


/z/ : /ch/ 

zaeng zaeng, chaeng twmei latkaeng kanei hei kabah baih baihmei latkaeng e. 
chaeng Mi latkaeng kanei khouhei ae, ae hei nchamc e, ng, ng hei nic nchamc 
e.Tihkic z lev ch hei nchamc mak ge. Mi nchamc makmei hei rui 
latkaeng kabah baih baihmei tipat re. Kumna Ruanglat khwan khou z, 
ch khwan kiak hei nai e twmei thay e. 

Kazauhpui bamv (Places of Occurrence) 



initial 

medial 

/z/ 

zaa 

pazeic 


zei 

mazah 


zouh 

tazu 

/ch/ 

chaa 

machuay 


chaeng 

machunh 


chuang 

tachat 


Sequences /zch/ 
/chz/ 


III: /h/ 

lau lau, hau hei kabah baih baihmei latkaeng kanei e. Mi latkaeng nei khou 
hau hei a, a hei nchamc e. u, u nic nchamc e. Tihkic, l lev h hei nchamc 
mak ge. Nchamc makmei l lev h hei rui mi latkaeng kanei tihei kabah 
baih baihmei tipat re. Kumna Ruanglat khwan khou l lev h nai e twmei 
thay e. 

Kazauhpui bamv (Places of Occurrence) 



initial 

medial 

final 

III 

lat 

kalaan 

- 


lai 

palui 

- 


Iwn 

baley 

- 

Ihl 

hau 

ahuih 

- 


haan 

chahav 

- 


hyang 

kahaw 

- 


Sequences /lh/ 
/hi/ 



<OD> 




Khwan Kathaimei 


Nwkwang Khwan Matatpatmei 


Karuc khou kathaimei khouhei rui aniw thay e, mikiu thu Ruanglat khou 
consonant khwan 18 nai e. Mi guay kiu thu - /p/, lb/, /ph/, /m/, It/, /th/, /d/, 

/n/, /ch/, /s/, /z/, /r/, /I/, Ik/, /g/, /kh/, /ng/, /h/, hei e. Mi tihei Consonant 
Phoneme kaw e. Mi guay hei Ruanglat khwandiu raana the. 

Mi phoneme guay hei saapatpui bamv theilayna kabangc khou hei kumcna 
kalangv kalangv tipat nuh e - 

Bilabial /p//ph//b//m/ 

(Chy kanei) 

Alveolar /t//th//d//n/ 

(Huhni) 

/ch/ Is/ It.1 
Ir/lll 

Velar /k/ /kh/ /g/ /ng/ 

(Tangvnangh) 

Pharyngeal glottal /h/ 

(Ruaknac) 


2.3.3 Nwkwang Khwan Matatpatmei . 

(Prenasalized Sound Establishment) 

Ruanglat khwan khou prenasalized sound (nwkwang khwan) hei 
kabiswmei khwan e. Kalam thu mi khwan hei vowel khatnic consonant kumcna 
latkaeng kabah tipat re. Mihei thaygay khang kabangc khou hyloumei Minimal 
Pair Contrast thiak khou hei kathai kho. 

/p/: /mp/ 

pui pui, mpui twmei hei kabah naimei latkaeng kanei e. Mi khouhei ui ui 
mpui diphthong hei nchamc e. Tihkic p lev mp kanei hei nchamc mak ge, p 
hei prenasalize sw mak ge, mp hei prenasalize sw e. Mi nchamc makmei 
p lev mp hei rui kabah baih baihmei khwanlangv hamhethei latkaeng 
tipat re. 




Ruanglat Grammar for Classed 



Nwkwang Khwan Matatpatmei 


Khwan Kathaimei 


IV : /nt/ 

tan tan, ntan twmei hei kabah baih baihmei latkaeng e. Mi khouhei a, a hei 
ntan nchamc e, n, n hei nic nchamc e. Tihkit t lev prenasalized nt hei nchamc 
mak ge. Mi nchamc makmei t lev nt hei rui kabah baih baihmei latkaeng 
tipat re. 


/g/ : /ngg/ 

gaa gaa, nggaa hei kabah baih baihmei latkaeng e. Mi khouhei aa, aa hei 
nggaa nchamc e.Tihkic, g lev prenasalized ngg hei nchamc mak ge. Kumna mi 
nchamc makmei g lev ngg hei rui kabah baih baihmei latkaeng tipat re. 

Kumna Ruanglat khwan khou prenasalised sound (nwkwang khwan) nai 
e, mihei rui latkaeng kabah tipat re twmei thay e. 

Kathiak theilayna thu prenasalized sound naimei consonant hiak guay tei 
karuc khou swloumei kumcna minimal pair contrast sw lana kathai ni tuang e. 
Tihkic, mi tei sw mak sihnic nchamnac nunc rui thay ngam pwni di the twna 
ningna consonant kaguay tei minimal pair contrast thiak tei swlou mak khe. 
Kumna duina prenasalized consonant guay tei kabangc khou nchinlou e. 


(a) 


Bilabial consonant guay hu khou m haaplouna prenasalized sound hei 


hy e. 

mp mph mb 

mm 


Latkamv: - 

■ 



mp 

mpang 

mpinh 

mpui 

mph 

mphai 

mphin 

mphut 

mb 

mbaa 

mban 

mbeih 

mm 

mmaan 

mmit 

mmuan 


Thaylou khans 1 

mm prenasalized sound hei nai khwan sihnic aseicdou hymei rau e. 
Prenasalized sound tatei a rui lynna hy bam e. Kumna mm hymei hei geih mak ge. 

Latkamv 

mmaan hei amaan, 

mmit hei amit, 

mmuan hei amuan twna hy e. 


*Ruanglat Grammar for Classes IX & X 




Khwan Kathaimei 


Nwkwang Khwan Matatpatmei 


(b) Alveolar consonant guay hu khou n haaplouna prenasalized sound hei 
hy e. 


Latkamv 

nt 

nth nd 

nn 



nt 

. ntaa 

ntak 

ntwn 


nth 

nthai 

nthan 

ntheih 


nd 

ndaa 

ndat 

ndeih 

Thaylou khans 2 

nn 

nna 

nnian 

nnuai 


nn prenasalized sound hei nai khwan sihnic aseicdou hymei rau e. 
Prenasalized sound ta tei a rui lynna hy e. Kumna nn hei hymei geih mak ge. 
Latkamv 

nnaa hei anaa, nnian hei anian, nnuai hei anuai twna hy bam e. 

(c) Velar consonant, g hamhmei, guay hu khou n haaplouna prenasalized 
sound hei hy e. 

nk nkh nng 

Latkamv 

nk - nkamv nkit nkun 

nkh - nkhav nkhamh nkhuai 

nng - nngan nnguih nngau 

(d) Velar consonant g hu khou ng haaplouna prenasalized sound hei hy e. 

ngg 

Latkamv 

ng nggin ngguay nggut 

Thaylou khans 3 

Prenasalized khwan hei independent syllable hamh e. Kumhpui zaeng rui 
syllable hamhethei latkaeng kahouhmei consonant tei lev saa nchamc raphrapna 
saapat pwni. (Prenasalised khwan hei 1m, in, an twna hy mak ge. im in an 
twna hy ethei independent syllable sw the, prenasalized khwan zamh charac¬ 
ter tei maan kan the.) 

Ruanglat Grammar for < 



Nwkwang Khwan Matatpatmei 


Khwan Kathaimei 


Prenasalized Sound Kazauhpui Bamv (Places of Occurence) 

Prenasalized sound hei khwanlangv kahouh khou na nai e, khwanlangv 
luaimei khou maek ge. 


Latkamv 

initial 

medial 

final 

m 

mpui 

- 

- 

n 

nthan 

- 

- 

ng 

nggouh 

- 

- 


Prenasalized sound hei khwanlangv kanei kathumh naimei latkaeng khou 
kahouh khou na nai e, nchung khatnic luaimei khou maek ge. 

Latkamv 

initial medial final 

m - mphwanmei 

n - ntanhdymei 

ng - nggudumei 

Prenasalized Sound Hymei 

Prenasalized khwan hei bilabial khwan khou, alveolar khwan khou khatnic 
velar khwan khou akumhna hy ni cho twmei tei kabangc khou nchinlou e. 


Bitabial 

m 

mp 

mph 

mb 

mm 

Alveolar 

n 

nt 

nth 

nd 

nn 

Velar 

n 

nk 

nkh 

nng 



ns 

ngg 





Ruanglat khwan khou prenasalised khwan haaplouna kabah baih baihmei 
latkaeng tipat re. Prenasalized sound hei kahouhmei consonant hu khou hy e. 

(Prenasalized Sound = P, Prenasalized khwan hiak = m, n, ns). 


Latkamv 



paa 

= pam, apammei 


P + paa 

= mpaa 

= guaihmpaae. 

phai 

= chaeng phai 



Ruanglat Grammar for Classes IX & X C~29 


Khwan Kathaimei 


Nwkwang Khwan Matatpatmei 


P + phai 

= mphai 

= kou mphai thay e. 

bam 

= phaythuapc bam, 


P + bam 

= mbam 

= kapwm 

maan 

= ramh maan/thing i 

maan 

P + maan 

= mmaan 

= mmaanmei/amaanmei 

tan 

= tanbaeng 


P + tan 

= ntan 

= chadaamei 

thanv 

= lat thanvmei 


P + thanv 

= nthanv 

= sim nac 

dyng 

= phaydyng 


P + dyng 

= ndyng 

= neih ndyng the. 

nah 

= nah launa 


P + nah 

= nnah 

= sucpav nnah e. 

kai 

= lunghmei kai 


P + kai 

= nkai 

= si nkai e. 

khav 

= dui bangckhou naimei khav 

P + khav 

= nkhav 

= nkhavloumei 

ngan 

= ngan e ( boss sw e; 


P + ngan 

= nngan 

= chaeng nngan e. 

gaa 

= gaa hyang kakap e. 


P + gaa 

= nggaa 

= luaigaa nggaa e. 


Prenasalized Sound Hiak 
Iml / n / /ng/ 


cir> 


Ruanglat Grammar for Cla§s.es'$g$$j§^ 



Consonant Saapatpui Bamv 


Khwan kathaimei 


KATHAIDWAN-4 

1. Ruanglat khwan khou Consonant azuh nai bo ? 

2. Consonant akumh swna matatpat nuh cho ? /t/: /d/ twmei phoneme hei 
Ruanglat khwan khou nai e twmei akumhna matatpat ne ? Minimal Pair 
Contrast swna dine o. 

3. Ruanglat khou consonant phoneme phaan lynmei hiak guay hy o. 

4. Kabangc khou hyloumei latkaeng kapaa kapaa khou hei vowel khatnic 
consonant matatpat ro. 

(i) laa, lu; ta, ti: lo, le; 

(ii) kai, lai; si, bi; pat, phat, bam, ban; ting, thing; 

5. Ruanglat khwan khou khwanlangv hamh ethei latkaeng luaimei (final) 
khou consonant khwan charuk nai e. Tabui tabui tei cho ? Latkaeng hyna 
dine o. 

6. Ruanglat khou prenasalized sound nai e. Mi tei tabui tabui hiak rui, 
akumhna madanc cho ? Latkamv hyna dine o. 

2.3.4 Consonant Iwn dinhmei 

(Description of Consonants) 

2.3.4.1 Consonant Saapatpui Bamv 

Ruanglat khou consonant khwan ruhtachat nai e. Mi consonant guay hei 
saapatpui bamv tho - chy, huh, huhni, tangvnangh mbuaihmei, khatnic ruak mi 
guay hei e. Mi guay tei khat khat swna zauc kho. 

(a) Chy kanei khou saapatpui bamv swmei (bilabial) - p ph b m 

(b) Huh-huhni khou saapatpui bamv swmei (alveolar) - t th d 

(c) Huhni khou saapatpui bamv swmeifa/veo/ar) - n I s z r 

(d) Tangvnangh lev huhni khou saapatpui 

bamv swmei (palato alveolar) - ch 

(e) Tangvnangh mbuaihmei twn saapatpui 

bamv swmei (velar) - k kh g ng 

(f) Ruaknac khwan patpui twn khou saapatpui 

bamv swmei (glottal) - h 


Ruanglat Grammar for Classes IX & X 




Khwan Kathaimei 


Consonant Saapatpui Thiak 


2.3.4.2 Consonant guay saapatpui thiak 

Mi consonant guay hei saapatpui thiak zauc kho. 


(a) 

Phuan zamh mpwan thingc lana mpat huakh 
huakna saapatmei 

p ph b 
t th d 
k kh g 

(b) 

Phuan zamh mpwan thingc lana nzaengna 
mpwan ta tei kachip lana saapatmei 

- ch 

(c) 

Nwkwang chaeng mpwan tipatna saapatmei 

- m n ng 

(d) 

Mpwan ta chap lana saapatmei 

- s z h 

(e) 

Mpwan ta baley tin kanei biak tipatna saapatmei 

- 1 

(0 

Baley rui huhni khou rwngna kadunhna saapatmei 

- r 


Karuc khou saa kanmei consonant guay ti hei saapatmei kathiak guay 
khourui consonant hei tabui ta cho twmei hei thay the. Phuan khourui patmei 
mpwan ta mwang lunge khou katwn twn thingc lana, khamv lana, kachip lana 
saapatmei khwan ta tei consonant kaw e. 

2.3.4.3 Khwan naimei (Voiced) khatnic Khwan maekmei (Voiceless) 

Phuan zamh mpwan rui khwan patpui bamv ruak twn pat ruan pwkhou 
consonant asaeke thu ruak kachynmei - khwan naimei (voiced) consonant sw 
e, khatnic asaeke thu ruak kachyn makmei - khwan maekmei (voiceless) con¬ 
sonant sw e. 

Ruak kachynmei - khwan naimei (voiced) consonant phoneme phaan 
lynmei hiak guay - 

bdgmnnglzr 

Ruak kachyn makmei - Khwan maekmei (voiceless) consonant phoneme 
phaan lynmei hiak guay - 

p ph t th k kh ch s h 

Khwan maekmei consonant guay hei saapat pwkhou khwan naimei vowel 
/a/ lev kazauhna saapat re, kumtina khwan maekmei consonant guay hei mwang 
rui saapat pwkhou khwan naimei kumcna chu e. 

2.3.4.4 Consonant guay Iwn dinhmei 

Consonant ta kalwn dine pwkhou latbamv kathumh gut re - (1) saapatpui 
bamv, (2) saapatpui thiak, khatnic (3) ruak kachyn ny kachyn mang ? - mi 
guay hei dinhmei kage nai e. 

CONSONANT GUAY LWN DINHMEI 


chy kanei 


Saapatpui 
Bamv - 


Mpwan thingc 
lana mpwan 
bangv lev 
kazauhna mpat 
huakh patmei 


Mpwan thingc 
lana nzaengna 
mpwan ta 
kachipna 
mpat patmei 


Nwkwang 
chaeng mpwan 
patmei, nw¬ 
kwang chaeng 
thinghmei 



Mpwan ta 

kachipna 

tipatmei 


Baley rui 

huhni twn 

ntwngna 

kadunhna 

mpwan 

tipatmei 



tangvnangh ruak 
mbuaihmei khwan ' 
bamv( 


cl on 

Consonant guay hei kalwn dinhmei kazauhna latkaeng guay khou tabui 
twn kazauh bo twmei tei zauc kho - 

(1) /p/ Mi consonant hei saapat pwkhou phuan zamh mpwan ta chy kanei mi 
mbamh binna thingc e, tangvnangh mbuaihmei twn tei nkauh kuna nwkwang 
chaeng tei swthingc e. Chy kanei tei ahahpat pwkhou mwang lunge khourui 
pak phuthphut pat re. Mi consonant hei saapat pwkhou ruak kachyn mak ge, 
khwan maek ge. Mi consonant tihei ruak kachyn makmei, chy kanei zamh, mpwan 
thinghmei consonant kaw e. Mi consonant khwan hei latkaeng zamh kabamv guayna 
khou nai e. 

Latkamv: - 

initial medial final 

pui kapanv palup 

(2) /b/ Mi consonant hei saapatmei thiak khatnic saapatmei bamv /?/ zamh 
lev nchamc rap de. Khiannahmei kiu mi hei saapat pwkhou ruak kachyn e, 
khwan nai e. Mi tihei ruak kachynmei, chy kanei zamh, mpwan thinghmei 
consonant kaw e. Mi consonant khwan hei latkaeng kahouhmei khou, nchung 
khou kazauh e, tihkic latkaeng luaimei khou maek ge. 

Latkamv: - 

initial medial final 

bi tabui 

(3) /ph/ Mi consonant hei saapat pwkhou /p/ lev nchamc rap de, khatnic 
saapat pwkhou phuan khourui patmei mpwan mpat huakh twna saapat re. Mi 
tihei ruak kachyn makmei, chy kanei zamh, mpwan thinghmei, mpwan mpat 
huakhmei consonant twna kaw e. Mi khwan hei latkaeng kahouhmei khou khatnic 
nchung khou piu e. Latkaeng luaimei khou piu maek ge. 

Latkamv: - 

initial medial final 

phumei kaphut 

(4) /m/ Mi consonant hei saapat ni khou chy kaneimei kachip lana phwan 

zamh mpwan ta thingc lana nwkwang chaeng tipat re. Mi hei saapat pwkhou 
ruak kachyn e, khwanring pat re. Mi tihei ruak kachynmei, chy kanei khatnic 
nwkwang zamh consonant kaw e. Mi consonant khwan hei latkaeng kahouhmei, 
nchung, luaimei khou nai e. 

Latkomv: - 

i nitial medial final 

mai chamou tam 

(5) /t/ Baley twan rui huh khatnic huh khou ranvna nap lana phuan khourui 
patmei mpwan tatei thingc lana, nwkwang chaeng nic thingc lana, baley tei 
mpat pat raph twna mi consonant hei saapat re. Saapat pwkhou ruak kachyn 
mak ge, khwan mak ge. Mi tihei ruak kachyn makmei, huh-huhni zamh, mpwan 
thinghmei consonant twna kaw e. Mi khwan hei latkaeng kahouhmei khou, 
nchung khou khatnic luaimei khou piu e. 

Latkamv: - 

initial medial final 

ting katap tat 

(6) /d/ Mi consonant hei /t/ lev nchamc raphrapna saapat re. Saapat pwkhou 
ruak kachyn e, khwan nai e. Mi tihei ruak kachynmei, huh-huhnii zamh, mpwan 
thinghmei consonant twna kaw e. Mi khwan hei latkaeng kahoumei, nchung 
khou nai e. Latkaeng luaimei khou kazauh mak ge. 

Latkamv: - 

initial medial final 

daihmei kadat 

(7) /th/consonant hei /t/ lev nchamc rapna saapat re. saapat pwkhou mpwan 
bangv khat kazauhpat re. Mi tihei ruak kachyn makmei, huh-huhni zamh, mpwan 
thinghmei, mpwan bangv kazauhmei consonant kaw e. Mi khwan hei latkaeng 
kahouhmei, nchung khou piu e; luaimei khou piu mak ge. 

Latkamv : - 

initial medial final 

thing katham 

(8) /n/ Mi consonant hei saapat ni khou baley hei huhni khou duap lana 
phuan khou patmei mpwan ta thingc lana, phuan khourui patmei mpwan ta 
nwkwang chaeng mpat pat re. Mi hei saapat pwkhou ruak kachyn e, khwanring 
pat re. Mi tihei ruak kachynmei, huhni khatnic nwkwang zamh consonant kaw 
e. Mi consonant khwan hei latkaeng zamh kahouhmei, nchung khatnic luaimei 
khou nai e. 

Latkomv - 

initial medial final 

nap tunac gan 

(9) III Mi consonant hei saapat pwkhou baley twan hei huhni khou gitlou 
lana phoumei kanei biak mpwan mpat pat re. Nwkwang chaeng thingc e, saapat 
pwkhou ruak kachyn e. Khwanring pat re. Mi tihei ruak kachynmei’, huhni 
khatnic baley kanei biak consonant kaw e. Mi consonant khwan hei latkaeng 
zamh kahouh khou, khatnic kachung khou nai e, luaimei khou maek ge. 

Latkamv: - 

initial medial final 

lat palup 

(10) /s/ Mi consonant hei saapat pwkhou baley twan hei huhni khou guang 
diangc lana phuan zamh mpwan ta kachipna kalap khou tipat re, nwkwang 
chaeng thingc e. Saapat pwkhou ruak kadunh mak ge, khwanring pat makge. Mi 
tihei ruak kachyn makmei, huhni zamh, mpwan ta kachipna tipatmei conso¬ 
nant twna kaw e. Mi consonant khwan hei latkaeng kahouh khou nchung khou nai 
e, luaimei khou maak ge. 

Latkamv: - 

initial medial final 

saa kasic 

(11) 111 Mi consonant hei /s/ kumcna saapat re, ruak kachyn e, khwanring pat 
re. Mi tihei ruak kachynmei, huhni zamh, mpwan kachipna tipatmei consonant 
kaw e. Mi consonant khwan hei latkaeng zamh kahouh khou, nchung khou nai 
e, luaimei khou maek ge. 

Latkamv 

initial medial final 

zak mazah 

(12) /r/ Mi consonant hei saapat pwkhou baley twan hei huhni kalungcmei 
twn tei kathanh khath twna saapat re. Saapat pwkhou ruak kalung e, khwanring 
pat re, khatnic tangvnangh mbuaihmei tei rui nwkwang chaeng thingc e. Mi 
tihei ruak kachynmei huhni zamh, baley kathanhmei consonant kaw e. Mi con¬ 
sonant khwan hei latkaeng zamh kahouh khou khatnic kachung khou nai e, 
luaimei khou maek ge. 

Latkamv: - 

initial media l final 

rou tarai 

(13) /ch/ Mi consonant hei saapat pwkhou baley hei huhni khou duaplana 
mpwan thingc e, nwkwang chaeng nic mpwan thingc e, nzaengna mpat pat 
lana mpwan ta kachipna saapat re, kumna saapatpui ganv khou baley tei huhni 
kalungc biak tho guangdiangcna phuan khourui patmei mpwan ta kachipna saapat 
re. Saapat pwkhou ruak kadunh mak ge. Mi tihei ruak kachyn makmei, huhni 
kalungc biakzamh, mpwan thingc lana nzaengna kachipna mpat patmei conso¬ 
nant twna kaw e. Mi consonant khwan hei latkaeng kahouh khou khatnic nchung 
khou nai e. Luaimei khou maek ge. 

Latkamv 

initial medial final 

chah tachat 

(14) /k/ Mi consonant hei saapat pwkhou baley bi nkhuang kuna tangvnangh 
mbuaihmei twn tei nkatna mpwan ta thingc e, nwkwang chaeng nic thingc e, 
kumna baley tei rui mpwan tei mpat huakh twpat re. Mi hei rahpat pwkhou 
ruaknac kachyn mak ge, khwanring pat mak ge. Mi tihei ruaknac kachyn 
makmei, baley khatnic tangvnangh mbuaihmei khou mpwan thinghmei con¬ 
sonant kaw e. Mi khwan hei latkaeng kahouhmei khou, nchung khou khatnic 


luaimei khou nai e. 



Latkamv : - 



initial 

medial 

final 

kai 

chakiu 

padik 


(15) /g/ Mi consonant hei /k/ lev nchamc raphrapna saapat re. Saapat pwkhou - 
ruaknac kachyn e, khwanring pat re. Mi tihei ruaknac kachynmei, tangvnangh 
mbuaihmei mpwan thinghmei consonant kaw e. Mi consonant khwan hei latkaeng 
zamh kahouhmei, nchung khou nai e, luaimei khou maek ge. 

Latkamv 

initial medial final 

gin pagi 

(16) /kh/ Mi hei /k/ lev nchamcna saapat re, saapat pwkhou mpwan bangv 
pat kazauh e. Mi tihei ruaknac kachyn makmei, tangvnangh mbuaihmei, mpwan 

Khwan Kathaimei 


Consonant Kazauhpui Bamv 


thinghmei, mpwan bangv kazauhmei consonant kaw e. Mi khwan hei latkaeng 
kahouh khou, nchung khou nai e. Luaimei khou maek ge. 

Latkamv: - 

initial medial final 

khaa chakhaeng 

(17) /ng/ Mi consonant hei saapat pwkhou baley bi rui tangvnangh mbuaihmei 
twn tei duap lana mpwan ta thingc lana nwkwang chaeng mpwan mpat pat re. 
Mi hei saapat pwkhou ruak kachyn e, khwanring pat re. Mi tihei ruak kachynmei, 
tangvnangh mbuaihmei nwkwang consonant kaw e. Mi consonant khwan hei 
latkaeng zamh kahouhmei, nchung khatnic luaimei khou nai e. 

Latkamv 

initial medial final 

ngaana tangat thing 

(18) /h/ Mi consonant hei saapat pwkhou khwan patpui bamvmun khou mpwan 
ta kachipna mpat pat re. Mbuaihmei tangvnangh tei kakhaeng thauna mpwankai 
ta thingc e. Ruak kachyn mak ge, khwanring maek ge. Mi tihei ruak kachyn 
makmei, khwanpatpui bamv zamh, mpwan ta kachipna mpat patmei consonant 
kaw e. Mi consonant khwan hei latkaeng zamh kahouh khou khatnic nchung 
khou nai e, luaimei khou maek ge. 

Latkamv 

initial medial final 

hau kahaw 

2.3.4.5 Kazauhpui bamv (Places of Occurrence) 

Karuc khou consonant kazauhpui bamv kathaimei khou hei aniw rui howpat 
re, mi kiu thu - 

(a) kahouh khou (Initial Occurrence) 

Consonant hiak guayna latkaeng kahouh khou, khwanlangv kahouh khou 
initial position khou kazauh ngam e. 

(b) nchung khou (Medial Occurrence) 

Consonant hiak guayna latkaeng nchung khou medial position khou kazauh 
ngam e. 

OD 

(c) luaimei khou (Final Occurrence) 

Ruanglat khwan khou luaimei khou final position khou kabangc khou 
hyloumei consonant hiak guay hei kazauh e - 
p m t n k ng 

Latkamv - 

luaimei khou (final) p = kap, nap 

luaimei khou (final) m = bam, sam 

luaimei khou (final) t = mat, lat 

luaimei khou (final) n = gan, tan 

luaimei khou (final) k = bak, zak . 

luaimei khou (final) ng = nang, mang 


KATHAIDWAN -5 

1. Consonant khat ta akumhna kalwn dine nuh cho ? Consonant saapat khang 
tabuibui naatnu gut bo ? 

2. Kabangc khou tiiloumei latkaeng guay kahouhmei khou naimei Ruanglat 
zamh consonant kalwn dine o. 

kai, lat, khavsai, mat, taanv 

3. Kabangc khou tiiloumei consonant guay hei nchung khou naimei latkaeng 
khat khat hy o 

d, g, n, s, p 

A. Kabangc khou tiiloumei Ruanglat consonant guay hei kazauhmei bamv 
dine o. 

p, m, t, n, k, ng 

5. Nang raana Ruanglat consonant ruhna tachat hei chart khat hy lana kalwn 
dine o. 

6. Ruangmei khwan khou kazauh makmei English alphabet guay hyna 
nchin o. 

7. Ruangmei latkaeng khwan khou luaimei khou naimei consonant azuh cho 
hyna dine o. 

2.4.0 KHWANLANGV 

(Syllable) 


Khwanlangv 


Syllable 

Syllable twmei hei latkaeng khat khou khwanlangv akhat ta e. Mihei 
kabah naimei nai e, kabah pat makmei nic nai e. Latkaeng khat hei khwanlangv 
khat, kanei hamhethei kathumh rui duanc kariu nuh e. 

Syllabification 

Lat khatnic latriak kathaimei khou latrian, latkaeng, khwanlangv ta 
khaklangcna kathai e. Kumna latkaeng khat khou khwanlangv khatnamei ta Mono¬ 
syllable, kanei naimei ta Disyllable, kathumhmei ta Trisyllable khatnic padeihmei 
ta Tetrasyllable kaw e. 

Monosyllable (Khwanlangv khatnamei) = ting 

Disyllable (Khwanlangv kanei) = tingthai 

Trisyllable (Khwanlangv kathumh) = tingthaisuh 

Tetrasyllable(Khwanlangv padeihmei) = tingthaisuhbungc 
Syllabic Pattern 

Syllable hei khwankiak khat hamhethei khat khangsuangc geicna kariuna 
duanc e. Duina saa pwkhou - vowel nsinna, hamhethei consonant lev vowel 
kariuna duanc e. 

Vowel + Vowel (VV) = ai 

Consonant + Vowel (CV) = pu , bi, gaa 

Consonant + Vowel + Vowel (CVV) = pui, mai, lau 

Consonant + Vowel + Consonant (CVC) = pak, gut, nang 

Kinds of Syllable 

Open syllable 

Vowel rui luaimei (final) swmei khwanlangv ta open syllable kaw e. 
Lotkomv gaa, si, bw 

Close syllable 

Consonant rui luaimei (final) swmei syllable ta close syllable kaw e. 
Latkamv nap, guak, syang 

Sound cluster (khwan kariumei) 

Vowel Cluster 

Ruanglat khwan khou vowel cluster nai e. Vowel cluster twmei hei syl¬ 
lable khat khou vowel khat khangsuangc geicna kariumei ta e. Mitei diph¬ 
thong, triphthong twna kahu khou ncham kan the. 

Consonant Cluster 

Ruanglat khou consonant cluster maek ge. Tihkic nsucna piumei latkaeng 
(loan word) guay khatnic hykaluaihmei (transliterate) latkaeng guay khou nai 
geic e. 

Latkamv khans 


Transliterate 

latkaeng 




School 

= 

Skul 


Hebrew 

= 

Ibri 


Christ 

= 

Khrista 


Cross 

= 

Kros 

Loan word 





Andrew 

= 

Andrew 


Mark 

= 

Mark 


Cricket 

= 

Cricket 


Congress 

= 

Congres 

KATHAIDWAN - 6 

1. Khwanlangv (Syllable) tabui ta cho ? Latkaeng khat khou khwanlangv azuh nai 
cho ? 

2. Tabui ta cho ? Ruanglat khou hypat ro. 

Monosyllable . 

Disyllable . 

Trisyllable . 

Tetrasyllable . 

3. Khwanlangv khatnamei, kaneimei khatnic kathumhmei latkaeng nang 
raana makumhna hy o. 

A. Open syllable khatnic close syllable tabui ta cho ? Hyna dine o. ' 

5. Ruanglat khwan khou vowel cluster kazaat kanei nai e. Tabui tabui tei cho ? 

6. Ruanglat khwan khou consonant cluster nai ny maek cho ? 

7. Consonant cluster naimei loan word khatnic transliterate word kanei kanei 
nang raana makumhna hy o. 

Khwan Kathaimei 


2.5.0 KHWANGWAN 


(Tone) 

Ruanglat hei khwan khou lat baihmei guay lev nchamcmei khatnic nchamc 
makmei nai e. Ruanglat zamh kabiswmei khwan (fundamental elements of sound) 
kathumh nai e. Mi kabiswmei khwan kathumh hei rui Ruanglat khwan guay ta 
kabah tipatlou e. Mi kathumh kiu thu phoneme, prenasalized sound khatnic 
tone hei e. Mi rue khoutei tone shift nic nai e. Phoneme lam khou kahu khou 
ncham kan the. Kumna mi khouhei Tone khatnic Tone Shift lam kathai kho. 


2.5.1 Khwangwan Kathaimei 

Kahiak kanei, kathumh kariu pwkhou kabah naimei latkaeng pat re. Mi 
latkaeng hei khwangwan baic pwkhou kabah baihmei khat pat dat rethei mi 
tatei tone hamhethei pitch kaw e. Tone hamhethei pitch ta khwangwan twna 
kaw e. 

Tone language khou naimei tone kazaat kanei patna thay e - registered 
tone khatnic contour tone. Ruanglat hei contour tone language e. 

Ruanglat hei tone (khwangwan) naimei lat re. Vowel khatnic consonant 
rui kabah naimei latkaeng tipatmei kumcna Ruanglat khou khwangwan rui nic 
latkaeng zamh kabah tei baic baicna tipat re. 

Ruanglat khou * 

Tanpui tanpu kaw-laa nu e. 

Stephen rui Gayriliu ta katham e. 

Si nkai e. 


Kai gei e. 

Ai bi lau tat re. 

Mi latrian guay hei tabui saa nii tu cho twmei kabah thay ngam mak ge. 
‘Ai bi lau tat re’ twmei latrian hei kabah naimei latrian khat re. Mi 
latrian hei khwangwan baic baicna padeih saa nuh e, kabah nic baic baicna 


padei patna pac nuh e. 
Ai bi lau tat re 
Ai bi lau tat re 
Ai bi lau tat re 
Ai bi lau tat re 


Ai bi lingcloumei laupuk thu tat re 
Ai bi neyna kakhaa tat re. 

Ai phu rui bi lauc tat re. 

Ai nap phaan bi tutat re. 

Mi khouhei lau twmei latkaeng khouhei khwangwan padeih riai e. Mi 
khwan gwan padeih hei mi latkaeng zamh kabah nic padeih tipatlou e. Mi 
kumhmei khwangwan padeih padeih naimei latkaeng hm Ruanglat khou peyna 
nai e. Mi rui dinhmei thu Ruanglat khou tone padeih nai e twtuang e. Ruanglat 
hei contour tone language e. Ruanglat khou mphaihmei khwangwan, bumkeymei 
khwangwan, ngangckumei khwangwan khatnic ruakriac khamv khakh twmei 
khwangwan - mi padeih hei nai e. Mi ti hei level tone, falling tone, rising 
tone khatnic globalised tone twna kaw e. Tone padeih naimei latkaeng asaekc 
kabangc khou hylou e. 


Level tone(-|) Falling tone(\h 

iai (pot) lai (to follow) 

lau (field) lau (to borrow) 

suang (to ordain) suang (local deity) 
guai (once) guai (all) 

raa (to dismantle)roo (god) 


Rising tone(/l) 
lai (to change) 
lau (to dig out) 
suang (to cook) 
guai (sickly) 
raa (to tell) 


Tone Madanhmei 


Globalised tone(?l) 

lai (to pour) 
lau (to eat) 
suang (quick) 
guai (cow) 
raa (to chirp, roar) 


Tone naimei lat hei tone hy kazauh nina e. Tone kathumh naimei lat hei 
tone kanei madanc nina e. Tone padeih nai ethei kathumh madanc nina e. Khat 
thu madanc lak nina e. Madanc makmei tone Iwn tei ‘mi tone the’ twmei 
thaylou nina e. Tone madanhmei twmei thu tone hiak naina hy o twtuang e. 

Ruanglat hei nsunh nseh ta saa makna major tone padeih nai e. Kumna 
tone kathumh madanc e, tone khat thu madanh mak ge, madanh makmei tone 
tei level tone the. Falling tone ta v, rising tone ta c , globalised tone ta h 
piuna madanc e, khatnic falling tone khou i phaan y, u phaan w piu e. Kumna 
Ruanglat khwangwan pat nuh khang rui c v h y w mi guay khouhei value kathanc 
tiilouna tone symbol tiswlou the, tonalized symbol tiswlou the. 


2.5.2 Tone Contrast (Khwangwan Matatpatmei) 

Tone contrast hei kathai khang gan twmei latkaeng hei zauc kho. ‘gan’ 
‘.wmei hei Ruanglat khou nap lev tu kariumei gan ta thay e, kabah naimei 
kabiswmei latkaeng khat re. Mi hei level tone e. Mi hei khwangwan baic 
baicna saa pwkhou kabah baic baic e. Mi tei kabangc khouhei zauc kho. 


/v/ v khwankiak khwan hei Ruanglat khwan khou maek ge. Kumna mi 
khwankiak tihei value kathanc tiilouna falling tone hiak swna laathaulou 
the. 

gan gan, ganv hei kabah baih baihmei latkaeng khat khat re. Mi latkaeng kanei 
ganv khou hei g, g hei nchamc e; a, a nic nchamc e. Tihkic, n lev nv hei 
nchamc mak ge. Mi khou hei tone contrast nai e. gan hei level tone e, 
ganv hei falling tone e. Falling tone tihei v rui madancna khiannahmei 
tei lyan e. Kumna tone kanei khiannahmei rui kabah baih baihmei latkaeng 
tipat re. Kumna Ruanglat khwan khou level tone khatnic falling tone hei 
kabah tipat ngammei khwan e twmei thay e. 

Kumna level tone hei first tone the khatnic falling tone hei second tone the. 

Lotkamvlevel tone khaa bam tan 
foiling tone khav bamv tanv 

/c/ Mi khwankiak khwan hei Ruanglat khwan khou maek ge. Kumna mi 
khwankiak tihei value kathanc tiilouna rising tone hiak swna laathaulou 
the 

gan gan, ganc hei kabah naimei latkaeng khat khat re. Mi latkaeng kanei 
ganc khou hei g, g hei nchamc e; a, a nic nchamc e. Tihkic, n lev nc hei 
nchamc mak ge. Mi khou hei tone contrast nai e. gan hei level tone e, 
ganc hei rising tone e. Mi rising tone tihei c piuna madanc e. Kumna 
tone kanei khiannahmei hei rui latkaeng zamh kabah baih baihmei tipat 
re. Kumna Ruanglat khou rising tone hei kabah tipat ngammei khwan e 
twmei ndauh e. 

Rising tone hei third tone the. 

Lotkamv 

level tone = phaa bang ding 

rising tone = phac bangc dingc 

/h/ Mi khwankiak hei Ruanglat khou khwan nai e tihkic mi hei final position 
khou maek ge. Kumtina Ruangmei pioneer writer nunc rui glotalized 
tone madanh khang piuguang khwan e. Kumna mi khwankiak tihei value 
kathanc tiilouna glotalized tone hiak swna laathaulou the 

gan gan, ganh hei kabah naimei latkaeng khat khat re. Mi latkaeng kanei 
ganh khouhei g, g hei nchamc e; a, a nic nchamc e. Tihkic, n lev nh hei 
nchamc mak ge. gan hei level tone e, ganh hei glottolized tone e. Mi 
glottalized tone tihei h piuna madanc e. Kumna tone kanei khiannahmei 
hei rui latkaeng zamh kabah baih baihmei tipat re. Kumna Ruanglat khou 
glottalized tone hei kabah tipat ngammei khwan e twmei ndauh e. 

Khwan Kathaimei 


Khwangwan Matatpatmei 


Globalized tone hei fourth tone the. 

Latkamv 

level tone = zam luai guang 

glottalized tone = zamh luaih guangh 

/y/ Mi khwankiak khwan hei Ruanglat khwan khou maek ge. Kumna mi 
khwankiak tihei value kathanc tiilouna falling tone vowel 
hiak swna /i/ phaan piu khang laathaulou the 

hi hi, hy hei kabah naimei latkaeng khat khat re. Mi latkaeng kanei khouhei h, h 

hy hei nchamc e. Tihkic, i lev y hei nchamc mak ge. Mi khouhei tone 

contrast nai e. hi hei level tone e, hy hei falling tone e. Falling tone 
khou hei i phaan y lyn e. 

Latkamv 

level tone = bi ding rian guai 

falling tone = by dyng ryan guay 

/w/ Mi khwankiak khwan hei Ruanglat khwan khou maek ge Kumna mi 
khwankiak tihei value kathanc tiilouna falling tone vowel 
hiak swna u phaan piu khang laathaulou the 

nu nu, nw hei kabah naimei latkaeng khat khat re. Mi latkaeng kanei khouhei 
nw n, n hei nchamc e. Tihkic, u lev w hei nchamc mak ge. Mi khouhei tone 
contrast nai e. nu hei level tone e, nw hei falling tone e. Falling tone 


khouhei u phaan w lyn e. 
Latkamv 




level tone = 

pu liu 

ruang 

riau 

falling tone = 

Thaylou nimei - 

pw liw 

rwang 

riaw 


First tone (level tone) hei madanh mak ge, kahiak duanh mak ge. 

Second tone (falling tone) khou khwanlangv luaimei khou v hy kazauhlou e. 
Falling tone khou i phaan y hy e, u phaan w hy e; i, u kaneimei kazauh 
ethei nkhamhmei tei kalaih e. 

Third tone (rising tone) khou khwanlangv luaimei khou c hy kazauhlou e. 

Fourth tone (globalized tone) khou khwanlangv luaimei khou h hy 
kazauhlou e. 




Ruanglat Grammar for Classes fX 


Khwangwan Hiak 


Khwan Kathaimei 


Kumna Ruanglat khwan pat nuh khangrui c v h y w mi guay tihei tonemic 
tiswlou the, tonalized symbol tiswlou e. h hei Ruanglat khou khwandiu 
de tihkic pupouh nunc rui mi tihei tonemic swna glottalised tone 
tithaymei hiak swna piuguang the. Kumna aseicdou nganvna piu bam 
tuange. 

Tone Marker khang laathauloumei guay - Ivl Id /h/ lyl /w/ 

Ruanglat hei phoneme kariumei kabah naimei latkaeng ‘bam, tan, gan’ 
khou hei tone haaplouna kabah baih baihmei latkaeng tipat re. Tone hei kabah 
naimei khwan swpui zaengrui kahiak duanclou e, symbolise swlou e. Mitei 
kabangc khou zauc kho. 

(Level tone = -1, falling tone = \ |, rising tone = /1, glottalised tone = ?|) 
Latkamv :■ 


bam -1 

= 

bam 

= 

Apu kai khou bam e 

bam \| 

= 

bamv 

= 

Chouki hei bamv e. 

bam /1 

= 

bamc 

= 

Tarav bamc e 

bam ?| 

= 

bamh 

= 

Phey bamh khang kage nai e. 

tan -| 

= 

tan 

= 

Kamei tan rui tat khwan e. 

tan \ | 

= 

tanv 

= 

Napbut ta tanv kaw e. 

tan /1 

= 

tanc 

= 

Kamei tanc e twmei thay e. 

tan?| 

= 

tanh 

= 

Tanh khang nap tu geic o. 

gan -| 

= 

gan 

= 

Thun gan tu e. 

gan\| 

= 

ganv 

= 

Kathaipui ganv thay o. 

gan /1 

= 

ganc 

= 

Mphuammei guay ganc o. 

gan?| 

= 

ganh 

= 

Tingthinc ganh key e. 

Falling tone khwan khou i, u 

phaan y. 

w sinsw e. y, w hei low tone 

khou i u nai naimei twn tei lyn pwni, tihkic i, u kaneimei nai nchamc ethei 
nkhamh khamhmei ta lyn pwni. 

Latkamv 

i/y hi 

= bi hi e. 

hy 

= latrik hy e. 

huai 

= gan 

huai. 

huay 

= kapna huay. 

sian 

= sian giat re. 

syan 

= syan ry e. 


^J^0i^f^0rdmmar for Classes IX & X C SL 



Khwan Kathaimei 


Tone Shift 


u/w nu = nu e. nw = nw e, karaeng e. 

run = py khou run e. rwn = si dui khou rwn e. 

khuan = tauh khuan e. khwan = maansei khwan chu e. 

Karuc khou saa kanmei kumcna Ruanglat tone hymei latkaeng asaekc 

kabangc khou hei hylou e, zauc kho. 


Level tone 

falling tone 

rising tone 

glottalised tone 

raa 

rav 

rac 

rah 

ri 

ry 

ric 

rih 

su 

sw 

sue 

suh 

nei 

ney 

neic 

neih 

lai 

lay 

laic 

laih 

riu 

riw 

riuc 

riuh 

lau 

law 

lauc 

lauh 

lou 

low 

louc 

louh 

dui 

duy 

duic 

duih 

tan 

tanv 

tanc 

tanh 

guai 

guay 

guaic 

guaih 

suang 

swang 

suangc 

suangh 

riau 

riaw 

khiauc 

riauh 

2.5.3 Tone Shift 





Ruanglat khou tone shift (khwangwan kalaihmei) nai e. Tone shift twmei 
thu latkaeng zamh kabah thu kalaih mak tihkic khwangwan thu kalaih twmei ta 
e. Mi hei grammatical meaning lev kariang naimei latbamv e. 

Latkaeng tei grammatical form khatnic case kalaih pwkhou, khwangwan 
nic kalaih e. Noun khourui verb khou, adjective khou kalaih pwkhou khwangwan 
kalaih e. Mi tihei tone shift twna kaw e. 

(a) Genetive case khou glottalised tone hei rising tone khou kalaih e. 

Chah hei chac twna khwangwan shift sw e. 

Chini chac zangv e. Chahnuy chac zangvgay e. 

Nriangcluangcmei chac zangvgay chuy e. 

Ruanglat Grammar for Classes IX. 


Tone Shift 


Khwan Kathaimei 


Zouh hei zouc twna khwangwan kalaih e. 

Napnaeng zouc zangvgay e. 

Martha kai zouc ndeih e. 

(b) Genetive case khou rising tone hei level tone khou kalaih e. 

Zouc hei zou twna khwangwan kalaih e. 

Khowzou meic ta ndev e. 

Laulaih zou nrak ge. 

Sue hei su twna khwangwan kalaih e. 

Kaidaeng su nrak ge. 

Khowraamv su kangaengv nraeng e. 

(c) Noun khou bammei glottalised tone guay adjective hamhethei 
verb ngguanh pwkhou rising tone khou kalaih e. 

Kai daihmei hei daic e. 

Nap geihmei hei geic e. 

Taanv taanhmei nunc taanc e. 

Puatc phunghmei nunc rui phungc e. 

(d) Prefix swna ram khatnic karam haaplouna noun hamhethei 
adjective ngguanh pwkhou tone kaguayna level tone khou raana 
kalaih e. 

daihmei hei ramdai twna khwangwan kalaih e. 

Mi guak ramdai kumhmei ai howlou mak ge. 

suhmei hei ramsu twna khwangwan kalaih e. 

Mai chuapmei ramsu khaengvlou khang thay mak ge. 

zow hei ramzou twna khwangwan kalaih e. 

Dui ram zou nthaek zat mak ge. 

geihmei hei karamgei twna khwangwan kalaih e. 

Karamgei tei saa ngam mak ge. 

daihmei hei karamdai twna khwangwan kalaih e. 

Karamdai tei kachav simei ramdai kumc e. 

zow hei karam zou twna khwangwan kalaih e 
Karam zou tei zow katumc hak e. 

Khwangwan kalaihmei hei Ruanglat khwan khou kabiswmei Iwnlung - 
fundamental element khat re. Mi hei grammar lev kariang nai e. Kumhpui zaengrui 
Ruanglat hymei khou tone shift hei hy e. 


Khwan Kathaimei 


KATHAIDWAN - 7 

1* Ruanglat tihei kabah tipat bammei kabiswmei sound element kathirmh 
nai e. Tabui tabui tel cho ? 

2. Lat kathaimei khou tone zaat kanei nai e. Tabui tabui tei cho ? Ruanglat 
hei tabui tone zaat cho ? 

Ruanglat khou tone azuh nai bo ? Tabui tabui tei cho ? Tone guay zanc hy o. 

4. Tone shift tabui ta cho ? Tone shift rui Ruanglat khou tabui sw bo ? 

5. Ruanglat khou tone hymei hiak tabui tabui tei cho ? 

6. Low tone hymei khou i, u phaan tabui hiak rui lyn cho ? Latkaeng khatna 
khou i u nai nchamc ethei akumhna hy ni cho ? 

7. Khwangwan (Tone) hiak hy o. 

mphaihmei khwangwan hiak 
bumkeymei khwangwan hiak 
dungckumei khwangwan hiak 
ruaknac khamvkhakh hiak 

CHADAADWAN 

TEST-1 

l. Ruanglat khwan khou vowel azuh nai cho ? Hy o. 

-• Diphthong tabui ta cho ? Ruanglat khwan khou diphthong azuh nai cho ? 

Tabui tabui cho ? 

*. ei khatnic ou hei diphthong phaan lynmei hiak raana the. Mi diphthong 
hei tabui tabui vowel rui kariu tuang cho ? Hyna dine o. 

>. Triphthong tabui ta cho ? Ruanglat khwan khou triphthong azuh nai cho ? 

Khwanlangv (syllable) tabui ta cho ? Latkaeng khat khou khwanlangv azuh 
nai cho ? 

!. Khwanlangv khatnamei, kaneimei khatnic kathumhmei latkaeng nang 
raana makumhna hy o. 

'• Ruanglat hei tone naimei lat re. Tabui tone zaat cho? 

Ruanglat Grammar for Classes TX & X 


Kahiak Laathaumei 


Khwan Kathaimei 


RUANGLAT KHWAN HIAK 

Ruanglat khwan nthuihna hy khang khwan, khwangwan, nwkang khwan 
hy khang vowel 24, prenasalised 1 khatnic consonant 18 kage nai e. Roman 
alphabet khou Ruanglat khwan pat nuhmei Consonant 18 khatnic Vowel 5 hei 
mphang e, tihkic baihmei guay thu mphang mak ge. Kumpui zaengrui kahiak 
asaekc thu value kathanc tiilouna duancpat duancgutna laagut the. 

Ruanglat khwan guay hy khang laathauloumei hiak guay. 

Ruanglat khwan hy khang laathauloumei hiak 29 nai e. Mi khoutei vowel 
hiak 9, consonant hiak 18 khatnic tone hiak 2 e. 


VOWEL hiak : 

a 

aa ae 

‘ e i y o u w 




(Kathanc swna laagutmei aa ae y w) 

CONSONANT hiak : 

- P 

ph 

b m 


k 

kh 

g ng 


t 

th 

d n 


ch 

i 

s 

■» 

z 


i 

h 

1 


TONE hiak 

c 

v 

h (kathanc swna laagutmei c v ) 

PRENASALIZED hiak: 

777 

n 

ns 


SAAPATPUI BAMV THEI LAYNA 


Kahiak guay hei saopatpui bamv theilayna khatnic khwankang theilayna 
kalangv kalangv lou kaduai nuh e. 

Saapat pui bamv 


chy kanei 
huh, huhnii 

huhnii (hu biak) 
huhnii (kalung biak) 


p ph b m 

t th d 

n l s z 
r 


IX&X 






Khwan Kathaimei 


Kahiak Laathaumei 


2.6.0 KAHIAK LAATHAUMEI 

(Adoption of Alphabet) 

Kaganv khat khou Ruanglat hei Bengali hiak piuna hylou khwan e. Mi tei 
Ruanglat khwan hymei khou guangtangc kunghmei naipui zaeng rui Bengali hiak 
hei ganckey lana Roman script hei piu dat khwan e. Bengali hiak pwnic Roman 
hiak bam pwnic Ruangmei khwan katuk kalik thu hyguangtangc ngam makmei 
peyna nai e. 

Thaurey khou kahiak laathaumei ganv khou Roman alphabet twna kawmei 
hiak 26 hei kapwmna laathauna piu guang the. 

Lat khat hy nimei khwan hiak guay hei lev Vowel khatnic Consonant 
phoneme sing hei chaa raphrap ni tuang e. Tihkic Roman Alphabet khou naimei 
hiak guay hei Ruanglat khang kage naimei hiak asaekc maek ge, kage maekmei 
hiak asaekc nic nai e. Mi hei tabui swtina cho ? Ruanglat khwan khou phoneme 
nai e, prenasalised sound nai e, tone nai e tihkic Roman hiak khou phoneme na 
nai e, prenasalised sound maek ge, tone maek ge. Kumhpui zaengrui Ruanglat 
khwan hy khang Roman alphabet laathau pwkhou prenasalised sound khang 
khatnic tone khang kahiak gaat re. Kumna mi gaatmei twn hei guangtangh 
khang Ruanglat khou piu makmei Roman hiak asaekc khou value kathanc 
haaplouna duancpat duancgut khang kage asaekc nai e. Mi Iwan kahak hei Ruanglat 
hymei khou piu bam e. 

Ruanglat khwan hy khang laathaumei khwan hiak guay hei kathai khang 
kabangc khou hylou e. 


ROMAN ALPHABET 


Roman alphabet khou kahiak 26 nai e. Mi khoutei vowel hiak 5, 
nant hiak 19, khatnic semi-vowel hiak 2 nai e.( Mi hei Englishmei rui 
thiak khoutei saa tuang e.) 

conso- 

piumei 

VOWELS : a e 

i 

o u 



SEMI-VOWELS : w y 

CONSONANT: b c 

d 

f S 

h j k 

1 

m n 

P 

q r 

s t V 

z 




Ruanglat 


Khwan Kathaimei 


10. Ruanglat khou tone azuh nai cho? Tabui tabui tei cho? 

11. Kabangc khou tiiloumei latkaeng guay hei tone padeih padeih nai e. Mi 
tei hy o. 

khaa . 

ri . 

gan . 

siang . 

12. Tone shift tabui ta cho? Ruanglat khou tone shift nai bo? 

Tone shift (khwangwan kalaihmei) hy o. 

chah = chini . geic = ram . 

zouh = napnaeng. daic = ram . 

ramh = tabui . hy = karam. 

zouc = khow.. thay = karam. 

13. Prenasalized sound tabui ta cho ? Tiiloumei latkaeng guay khou hei 
nwkwang khwan hyna latkaeng kabah tikalaih o. 


Latkamvpui 

mpui 

pei 

pei 

bamh - 

bamh 

khwan - 

khwan 


yes IX & X 



C 50 















Khwan Kathaimei 


Kahiak Laathaumei 



huhni-huh biak 

- 

ch 





Tangvnangh mbuaihmei 

k 

kh 

g 

ng 


Ruak 

- 

h 




Khwankang thei layna 







Bilabial 

- 

P 

ph 

b 

m 


Alveolar 

- 

t 

th 

d 

n 



* 

ch 

s 

z 

r 


Velar 

- 

k 

kh 

g 

ng 


Pharyngeal Glottal 

- 

h 




Pahpui khwan 






P/p 

Ph/ph 

B/b 

M/m 




pa 

pha 

ba 

ma 




K/k 

Kh/kh 

G/g 

Ng/ng 




ka 

kha 

ga 

nga 




T/t 

Th/th 

D/d 

M/m 




ta 

tha 

da 

na 




Ch/ch 

S/s 

Z/z 

L/l 

R/r 



cha 

sa 

za 

la 

ra 




H/h 

ha 


Roman Alphabet khou Ruanglat khwan maekmei 

Ruanglat khou Ruanglat tone hy khang 

khwan maekmei kathanc swna laathaumei 

C c. ‘c’ hei rising tone hy khang 

laathaulou the 

F f. 

J J. 

Qq. - 

V v. V hei falling tone hy 

khang lathaulou the 

Rna^iat Grmtmmmmmmrn 









Kahiak Laathaumei 


Khwan Kathaimei 


Ww. ‘w’ hei falling tone khou 

‘u’ phaan hy khang lathaulou the 

X x. - 

y . V hei falling tone ‘i’ phaan hy 

khang laathaulou the. 

Ruanglat hy khang laathau makmei Roman Alphabet 

Ff J j Qq Xx 


Mi hiak guay Ruanglat khwan hy khang piu mak ge. Tihkic loan word guay 
khou thu piuna hy e. 


KATHAIDWAN-8 

1. Ruanglat khou khwan hiak kaguayna azuh nai cho ? Vowel hiak azuh nai 
cho ? Consonant hiak azuh nai cho ? 

khwan hiak kaguayna 


vowel hiak guay 


consonant hiak guay 


tone hiak guay 

2. Ruanglat khwan khou khwankang theilayna kabangc khou tiiloumei 
khwankang padeih hei nai e. Khwankang hiak guay tei hy o. 

bilabial khwankang _ 

alveolar khwankang_ 

Khwan Kathaimei 


Kahiak Laathaumei 


velar khwankang_ 

pharyngeal glottal_ 

3. Ruanglat khwan khou tangvnangh mbuaihmei khourui patmei khwan azuh 
nai cho? Tabui tabui tei cho? 

4. Ruanglat khwan khou maekmei Roman alphabet hiak azuh nai bo ? Tabui 
tabui tei cho? 

5. Roman alphabet khou rui Ruanglat tone hy khang laathauloumei hiak 
azuh nai bo ? Tabui tabui tei cho ? 

HymeiLwan 


Khwan Kathaimei 


2.7.0 HYMEI LWAN 

(Writing System) 

Ruanglat tihei khwandiu (phoneme), khwangwan (tone) khatnic 
nwkwang khwan (prenasalized sound) rui latkaeng zamh kabah tipatlou e. Mi 
hei kahu thangc ncham kan the. Mi rue khoutei khwangwan kalaihmei (tone 
shift) nai e, tone shift rui grammatical meaning tikalaihlou e. Kumhpui zaengrui 
Ruanglat hymei ganv khou phoneme, tone, prenasalized sound, khatnic tone 
shift hei hy mak nuh mak ge. 

Duina saa pwkhou Ruanglat hei prenasalized sound + consonant + vowel + 
tone (PCVT) hy e. Mi tei kabangc khou lyanlou e. 

(C = Consonant, V = Vowel, T = Tone, P = Prenasal) 


cv 

= raa ( kai raamei) 

khaa (raengmei, kagiatemei) 

CVT 

= rav (ravsic) 

khav (dui khou naimei khav) 

PCVT 

= nrav (paeng nravmei) 

nkhav (khanggou nduanghmei) 

CVC 

= tan (phay) 

bam (bammei, kabam) 

PCVC 

= ntan (tichadaamei) 

mbam (tidunghmei, kapwm) 

CVCT 

= tanv (napbut) 

bamv (dwng) 

PCVCT 

= ntanv (Kadakmei) 

mbamv (duimei, nnaamei) 


2.7.1 VOWEL HYMEI 

Thoylou rey nimei - 

Khwan kathaimei khou kahouhmei (initial), nchung (medial), 
luaimei(final) twmei guay hei latkaeng (word) hamhethei 
khwanlangv (syllable) lunge khou khwandiu zamh position ta saa 
tuange. 

(i) Monophthong hymei (Vowel khatna hymei) 

a - a hei karaana initial, medial khatnic final khou hy pwkhou kalwn 
kalaih makna hy e. 

Latkamv 

initial medial final 

abah bam la 




Khwan Kathaimei 


Hymei Lwan 



amuc gan 

na 


apui tat 

ta 

aa ■ 

■ aa hei latkaeng khwan kahouh (initial) khou aa+i hei ai twna hy 


e, nchung khatnic luaimei khou aa swna hy e. 
Latkamv 



initial medial 

final 


ai laamh 

gaa 


gaanv 

khaa 


saan 

saa 

Nchung khou consoant kanei kak khou aa hy e, open final khou level 

tone khou aa hy e, baihmei tone khou a khatna + tone haaplouna av, ac, ah 

hy e. 

Latkamv 



initial medial 

final 


laan 

khaa 


laanv 

khav 


laanc 

khac 


laanh 

khah 

ae - 

ae hei kahouh khou khatnic luaimei khou hy mak ge, nchung 
khou na hy e, - ng lev k rui final swmei syllable nchung khou na 


hy e. 

Latkamv 



initial medial 

final 


gaek 

- 


laeng 

- 

e - 

e hei kahouhmei khou hy mak ge, nchung khou hy mak ge. 


luaimei khou hy e. e, ge, re, the twna hy e. 


i - 

i hei kahouh khou hy mak ge nchung khou khatnic luaimei hy e. 


Latkamv 



initial medial 

final 


bin 

bi 


dik 

hi 


git 

si 

n - 

hei i khwan saenghmei khou hy e. 

Latkamv 



initial medial 

final 


- 

tii 


- 

kii 

HymeiLwan 


Khwan Kathaimei 


y hei i zamh bumkeymei khwangwan (falling tone) swna hy e. 
y hei kahouh khou hy mak ge, nchung khou khatnic luaimei khou hy e. 
Latkamv 


initial 

medial 

final 

- 

dym 

by 

- 

hyng 

dy 

- 

thyn 

ry 


o - o hei kahouh khou oh, ov twna hy e, baihmei latkaeng kahouh 
khou hy mak ge. 

o hei Ruanglat khwan nchung khou, consonant kanei kak khou hy 
mak ge. 

Luaimei khou o hei hy e. o, lo, tho, tio, rio twna hy e. 
u - u hei kahouh khou u tho, ui twmei kumhmei khou na hy e. 
u hei nchung khatnic luaimei khou hy e. 

Latkamv 


initial 

medial 

final 

u 

bung 

nu 

ui 

khuk 

hu 

. 

mun 

lu 


w - w hei u zamh bumkeymei khwangwan (falling tone) swna hy e. 
Latkamv 

initial medial final 

dwm bw 

khwn nw 

Iwn sw 

(ii) Diphthong Hymei (Vowel Kanei Kariumei Khwan Hymei) 
a - a zamh diphthong hei a+i lev a+u na nai e. 
a+i = ei 

a lev i hy kariu pwkhou ei swna hy e. 

Luaimei khou open final swna hy e, 
kahouh khou khatnic nchung khou hy mak ge. 

Latkamv 

initial medial final 

bei 
gei 
rei 

a+y = ey 

ey hei ei zamh bumkeymei khwangwan swna hy e. 

Latkamv 

initial medial final 

key 

gey 

rey 

a+u = ou 

a lev u hy kariu pwkhou ou khwan pat re, kumna ou swna hy e. 

ou hei kahouh khou hy mak ge. 

Nchung khou hy mak ge. 

Luaimei khou open final swna hy e, - kou, pot/, tou 

Latkamv 

initial medial final 

bou 

khou 

sou 

a+w = ow 

ow hei ou zamh bumkeymei khwangwan swna hy e. 

Latkamv 

initial medial final 

bow 

khow 

sow 

a a aa hei baihmei vowel lev hy kariu pwkhou a khatna hy e. 

Kabangc khou hei zauc kho. 

aa+i = ai 

ai hei kahouh khou open initial swna ai twna hy e. 

Baihmei khou initial swna hy mak ge. 

Nchung khou hy mak ge. 

Luaimei khou open final swna hy e. - 

Latkamv 

initial medial final 

ai - kai 

lai 

pai 

aa+y+ay 

ay hei ai zamh bumkeymei khwangwan khou hy e. 

Kahouh khou khatnic nchung khou hy mak ge. 

Luaimei khou open final swna hy e. 

i 


Latkomv 

initial medial final 

gay 

khay 

may 

aa+u = au. 

aa+u hei hy kariu pwkhou au swna hy e. 

au hei kahouh khou khatnic nchung khou hy mak ge. 

Luaimei khou open final swna hy e. 

Latkamv 

initial medial final 

bau 

kau 

lau 

aa+w = aw 

aw hei au zamh bumkeymei khwangwan khou hy e. 

Kahouh khou khatnic nchung khou hy mak ge. 

Luaimei khou open final swna hy e, - 

Latkamv 

initial medial final 

daw 

khaw 

zaw 

i+aa = ia 

ia hy kariumei hei - 

Kahouh khou khatnic luaimei khou hy mak ge. 

(Tihkic , hia, sia twmei kumhmei ruph khwan khou saa e, hy nuh e.) 

Nchung khou hy e. 

Latkamv 

initial medial final 

pian 
rian 
sian 

i+u = iu 

iu hei kahouh khou khatnic nchung khou hy mak ge. 

Luaimei khou open final swna hy e. 

Lotkamv 

initial medial final 

biu 

liu 

piu 

i+w = iw 

iw hei iu zamh bumkeymei khwangwan khou hy e. 

Kahouh khou khatnic nchung khou hy mak ge. 

Luaimei khou hy e. 

Latkamv 

initial medial final 

biw 

hiw 

liw 

y y+aa = ya 

ya hei ia zamh bumkeymei khwangwan khou hy e. 

Kahouh khou khatnic luaimei khou hy mak ge. 

Nchung khou hy e. 

Latkamv 

initial medial final 

hyam 
lyan 
syang 

Thaylou nimei - Ruanglat khwan khou kahouh khou, nchung 
khou, luaimei khou ie khwan maek ge, hy mak ge. 

u u+aa = ua 

ua hei kahouh khou hy mak ge. 

luaimei khou nggua, kua, chua - mi kumhmei khou na hy e. 

Nchung khou hy e. - 

Latkamv 


initial 

medial 

final 

- 

guang 

nggua 

- 

luang 

kua 

- 

ruang 

chua 


w w+aa = wa 

wa hei ua zamh bumkeymei khwangwan khou hy e. 

Kahouh khou khatnic luaimei khou hy mak ge. 

Nchung khou consonant kanei kak khou hy e. 

Latkamv 

initial medial final 

mwang 
rwang 
swang 

Thaylou nimei - Ruanglat khou uo khwan maek ge. Kumna kahouh 
khou, nchung khou khatnic luaimei khou uo hy 
mak ge. 

u+i = ui 

Kahouh khou khatnic nchung khou hy mak ge. 

Luaimei khou open final swna hy e. 

Latkamv 

initial medial final 

dui 

gui 

pui 

(ui hei saamei asaekc nai e, tihkic huil twmei lev khatna de, 
local accent de.) 
u+y = uy 

uy hei ui zamh bumkeymei khwangwan khou hy e. 

Kahouh khou khatnic nchung khou hy mak ge. 

Luaimei khou open final swna hy e. 

Latkamv :■ 

initial medial final 

duy 

guy 

khuy 

(iii) Triphthong Hymei (Vowel Kathumh Kariumei Khwan Hymei) 

Ruanglat khou vowel kathumh kariumei khwan triphthong kanei nai e - 
iau khatnic uai hei e. ( w, y final swmei hei tho u t i zamh bumkeymei 
khwangwan de). 

i+aa+u = iau 

iau hei kahouh khou khatnic nchung khou hy mak ge. 

Luaimei khou open final swna hy e. 

Lotkamv 

initial medial final 

liau 

khiauc 

riau 

i+aa+w = iaw 

iaw hei iau zamh bumkeymei khwangwan swna hy e. 

Kahouh khou khatnic nchung khou hy mak ge. 

Luaimei khou hy e. 

Latkamv 

initial medial final 

khiaw 

miaw 

riaw 

u+aa+i = uai 

uai hei kahouh khou hy mak ge, nchung khou hy mak ge. 

Luaimei khou open final swna hy e. 

Latkamv 

initial medial final 

guai 

luai 

phuai 

u+aa+y = uay 

uay hei uai zamh bumkeymei khwangwan swna hy e. 

Kahouh khou hy mak ge, nchung khou hy mak ge. 

Luaimei khou open final swna hy e. 

Latkamv 

initial medial final 

khuay 

luay 

muay 


C 64 

2.7.2 TONE HYMEI (Khwangwan Hymei) 

Vowel lev Consonant rui kabah naimei khwan (latkaeng) tipatmei kumcna 
Ruanglat khou tone rui latkaeng zamh kabah tipat re twmei hei kahu thangc 
ncham kan the. Kumna tone hei consonant, vowel hymei kumcna hy nina e. 
Ruanglat khou tone padeih nai e - (1) level tone , (2) falling tone , (3) rising 
tone khatnic (4) glottalized tone - mi guay hei e. Mi tone padeih khouhei 
level tone thu madanh mak ge. Falling tone ta v piuna madanc e, i, u phaan y, 
w piu e. Rising tone ta c piuna madanc e, khatnic glottalized tone ta h piuna 
madanc e. Mi guay hei kahu khou ncham kan the. Kumna mi tone guay hei hymei 
thiak kabangc khou lyanlou e. 

( C = consonant, V = vowel, T = tone) 


Structure 

Level tone 

Falling tone 

Rising tone 

Glottalized tone 

CV+T 

raa 

rav 

rac 

rah 

CV+T 

ri 

ry 

ric 

rih 

CW+T 

gei 

gey 

geic 

geih 

CW+T 

zou 

zow 

zouc 

zouh 

CVC+T 

bang 

bangv 

bangc 

bangh 

CVC+T 

tan 

tanv 

tanc 

tanh 

CVVC+T 

rian 

ryan 

rianc 

rianh 

CVVC+T 

buan 

bwan 

buanc 

buanh 

CWV+T 

guai 

guay 

guaic 

guaih 

CWV+T 

riau 

riaw 

riauc 

riauh 


Mi hei kumcna hy ethei pac nlaanh dat mak khe, pac nlaanhmei rau the. 

2.7.3 NWKWANG KHWAN HYMEI (Prenasalized Sound Hymei) 

Ruanglat khou prenasalized sound (nwkwang khwan) rui latkaeng zamh 
kabah tipat re. Kumhpui zaeng rui nwkwang khwan hei Ruanglat khou conso¬ 
nant, vowel hymei kumcna hy e. Nwkwang khwan hei khatna de, tihkic sound 
environment theilayna m, n, ng piuna hy e. (P = prenasalized sound, C = 
consonant, V = vowel, T = tone). 

Structure 

Level tone 

Falling tone 

Rising tone 

Globalized tone 

CVT 

raa 

rav 

rac 

rah 

P+CVT 

nraa 

nrav 

- 

nrah 

CVT 

ri 

ry 

ric 

rih 

P+CVT 

nri 


nric 

nrih 

CVVT 

gei 

gey 

geic 

geih 

P+CVVT 

nggei 

- 

- 

- 

CVVT 

zou 

zow 

zouc 

zouh 

P+CVVT 

nzou 

- 

- 

nzouh 

CVCT 

bang 

bangv 

bangc 

bangh 

P+CVCT 

mbang 

mbangv 

- 

mbangh 

CVCT 

tan 

tanv 

tanc 

tanh 

P+CVCT 

ntan 

ntanv 

- 

ntanh 

CVVCT 

rian 

ryan 

rianc 

rianh 

P+CVVCT 

- 

- 

- 

nrianh 

CVVCT 

buan 

bwan 

buanc 

buanh 

P+CVVCT 

- 

mbwan 

- 

- 

CVVVT 

guai 

guay 

guaic 

guaih 

P+CVVVT 

ngguai 

ngguay 

- 

ngguaih 

CWVT 

riau 

riaw 

riauc 

riauh 

P+CVVVT 

- 

• 




Thaylou nimei - Prenasalized hei im, in, an twna hy mak ge, m n ng 
swna hy e. 

2.7.2 CONSONANT HYMEI 

Kahouhmei (Initials) 

Ruanglat hymei khou Consonant 18 gut re. Mi Consonant guay hei kahouh 
(initial) khou hy ngam e. 

Latkomv: - 

pat, phu, be i, mai; 

/cal, /chat, gut, ngam; 
tat, thing, dui, nap, 
chai, si, zei, rei, /at, hau 

Nchung (Medials) 

Ruangmei latkaeng nchung (med) khou Consonant 18 hei hy ngam e. 
Latkomv: - 

kapah, kaphut, chahamv, kamang; 
cha/cat, cha/chaengv, chagou, changuth; 
chatu, chathwan, chadaa, chanui; 
tachat, tasianc, mazath, charay ma/aa, kahei 

Luaimei (Finals) 

Ruanglat khwan hamhethei latkaeng luailoumei hiak (final) 6 nai e. Mi 
guay kiu thu p, m, k, ng, t, n hei e. 

Latkamv 

nap, pam, ba/c, nang, tat, gan 

Thaylou nimei - Ruanglat hymei khou g, b, d, / - mi consonant guay 
hei final/stop swna hy mak ge. 

KATHAIDWAN - 9 

1. Ruanglat hymei khou phoneme, tone, khatnic prenasalized sound hei hy 
mak nuh mak ge. Tabui zaeng cho ? 

2. Ruanglat hy khou tabui tabui tei hy cho ? Nchumhmei tei tick sw o. 

(a) consonants, □ (b) vowels, □ 

(c) tones, □ (d) prenasalized sound □ 

(e) intonation □ (f) circumflex □ 

Ruanglat hymei khou consonant kanei kak khou 
° naie □ maek ge □ 

e nai e □ maek ge □ 

io nai e □ maek ge □ 

Ruanglat hymei khou kahouh khou, nchung khou khatnic luaimei khou 
ie nai e □ maek ge q 


5. Prenasalized sound hei - 

im, in, an hy e 

m, n, ng hy e 

6. Tone guay hei - 

bumkeymei 
dungckumei 
ruaknac khamvkhak 
i, u phaan 

7. Hy suakpat ro - 
Latkamv 

a + i = 
a + u 
aa + i = 
aa + u = 
i + aa = 
u + aa = 


hy mak ge 
hy mak ge 

_piuna madanc e. 

_piuna madanc e. 

_piuna madanc e. 

lyn e. 

falling tone 

ey 


consonant finals azuh nai 


i + aa + u = . 

u + aa + i = . 

8. Ruanglat khwan khou luaimei khou naimei 
bo ? Tabui tabui tei cho ? Hyna nchin o. 


C2D 


Ruanglat Grammar for 


















Noun Categories 


CHADAADWAN 

Test - 2 

1. 

Englishmei rui piumei Roman script khou hei Ruangmei khwan khang 
gaatmei kanei nai e. Tabui tabui tei cho ? Nchumhmei khuk tei hygoutou o. 


a) prenasalized sound hiak maek ge 

□ 


b) tone hiak maek ge 

□ 


c) consonantgaatre 

□ 


d) semi vowel gaat re 

□ 

2. 

Tabui ta saa tuang cho ? 



a) bilabial . 

b) alveolar . 

c) velar . 


3. 

Ruanglat hy khang laathauloumei hiak - 



a) tone hiak guay 



b) nwkwang khwan hiak 



c) consonant hiak 



d) vowel hiak 


4. 

Ruanglat hymei khou PCVT piuna hy e. Mi hiak guay hei tabui tabui ta 


lyn tu cho ? 



P= C = 

V = T = 


5. 

Ruanglat diphthong khwan - (nchumhmei khuk tei hygoulou o, nkhuaimei 


khiatlou o) 



a) a + u hei ou twna hy e 

□ 


b) a + i hei ei twna hy e 

□ 


c) aa hei diphthong khou a khatna hy e 


e) oi diphthong nai e 

□ 


f) uo diphthong nai e 

□ 

6. 

Ruanglat khwan khou consonant stop (final) charuk nai e. Tabui tabui tei 


cho ? 


7. 

Ruanglat hy khang kahiak laathau khou Roman script tabui tabui tei 


ganclou due bo ? Hyna dine o. 

PART II 

LATRIAK (GRAMMAR) 

3.0 LATKAENG KATHAIMEI 
(Morphology) 


Morphology tabui ta cho ? 

Phoneme kanei, kathumh khatnic mi khangsuangc geicna kariuna kabah 
patmei latkiak khatnic latkaeng kasiamh e. 

Phoneme guay kariuna duancpatmei nthyam liangmei kabah naimei 
latkaeng kiak tatei morpheme (latkiak) kaw e. ‘Alauc’ twmei latkaeng hei 
phoneme guay kariuna duanh tuang e. Mi tihei swbakkey dat pwkhou phoneme 
guay mphang e, tihkic kabah naimei latkiak thu mphang mak ge. ‘Ravguangc’ 
twmei latkaeng hei kalangv kanei swbakkey pwkhou ‘Rav’ twmei khat lev 
‘guangc’ twmei khat mphang e. ‘Rav’ hei kabah naimei latkiak khat re ,‘guangc’ 
twmei hei nic kabah naimei latkiak khat re. Mi ‘rav’ lev ‘guangc’ hei swbakkey 
dat pwkhou mi nei tihei duancthaumei phoneme guay tei mphang e, tihkic 
kabah naimei langv thu mphang mak khe. Kumna, alauc, rav, guangc twmei 
guay hei Morpheme kiu the. Kumna nthyam liangmei kabah naimei latkaeng 
kiak ta tei Morpheme (latkiak) kaw e. 

Morpheme tihei second bracket rui raenglou e. {alauc} {rav} {guangc} mi 
kumna swlou ethei morpheme e twmei thay e. 

Alauc, tachat, chaengkhaek twmei latkaeng hei syllable kanei kanei 

nai e. alauc, tachat hei swbak dat nuh makmei latkaeng e, mi nei hei mor¬ 
pheme khat khat re. Changkhaek hei chaeng + khaek twmei kabah naimei 
latkiak kanei rui duanh tuang e, chaeng hei morepheme khat re, khaek hei 
morpheme khat re. 

Latkamv khart g 

Morpheme khatnamei latkaeng 
kai, mazah, padei 

Morpheme kanei rui duancthaumei latkaeng 
kai + thei = kaithei 
nap + guy = napguy 
lau + phunhmei = lauphunhmei 

Morpheme kathumh rui duancthaumei latkaeng - 
lau + kummei + kah = laukwmkac 

ntiang + khianghmei + kakui = tiangkhiangkui 
nap + kathanc + mun = napthancmun 

Morpheme phungcpatmei, morpheme guay rui akumhna latkaeng duancpat 
tuang cho twmei khatnic latkaeng kathaimei Iwan ta tei Morphology kaw e. 

Kumna Morphology Iwan khou hei Noun Categories, Verbal Categories 
khatnic Word Class twmei thu Parts of Speech hei k.adai swmei e. 

3.1.0 NOUN KIK (Noun Categories) 

3.1.1 Kuidui (Gender) 

Grammar khou Gender khaklanghmei hei ntumei ngaanvmei, kakui kaduic 
khatnic kakui kaduic kalangv thaymakmei twna kalwnlung swna kathai guang e. 

Kathiulaa laamei ringhmei guay hei kakui lev kaduic nai ngam e. Ntaw 
hei kabangc khou hyloumei guay hei zauc kho. 

meicpui tunac, rammav ruaykui chakou, 

meicpu nggaanv guangh ruayduic chabwam 

Mi khou nang tabui howpat bo ? Latkaeng kanei kanei hy mpiangloumei 
hei reymei hei kakui zaat guay zanc e. Kaneimei latkaeng guay hei kaduic zaat 
guay zance. 

(1) Kaduic ta thaymei Noun latkaeng ta Masculine Gender kaw e. 

Latkamv: - 

mpouh, pu, siluh, guaihchic, ruayduic - mi guay hei kaduic 
ta thaymei noun raana e. 

Ruanglat khou kaduic ta thaymei noun khatnic pronoun latkaeng 
guay khou -ang -pu, -pou, -pouc, -luh, -chic, duic, -due hei suffix 
swna haaplouna Masculine Gender ngguanh e. 

(2) Kakui ta thaymei noun latkaeng ta Feminine Gender kaw e. 

Latkamv 

luh, pui, ruaykui, sinai, guaihkui. 

Ruanglat khou kakui ta thaymei noun khatnic pronoun latkaeng 
guay khou -lu, -liu, -kui, -pui, -peic, -neic, -nay, - mikumhmei hei 
suffix swna haaplouna Feminine Gender ngguanh e. 

(3) Kakui ta nic kaduic ta nic saa nuhmei - thay kariumei 
noun latkaeng ta Common Gender kaw e. 

Lotkamv: - 

ngaasatna, pam, nruna, zauczihmei, alauc, gaanv (meic, 
meicsing) mikumhmei guay e. 

(4) Kakui kaduic maekmei ta thaymei noun latkaeng ta Neuter 
Gender kaw e. 

Latkamv:- 

thingbang, hypei, kai, latrik, football, - mikumhmei guay. 

3.1.2 KASING LWAN 

3.1.2.1 Kasing (Number) 

Grammar kathaimei khou kasing khat ta thaymei noun ta singular num¬ 
ber twna thay e. Kasing khat khangsuangc geic hianmei tithaymei noun ta 
Plural Number twna thay e. Mi hei grammar guay khou ncham e. 

Ruanglat khou Number (Kasing) hei kabangc khou hyloumei kumcna zauc nuh e. 

ai nang kamei 

aney nangney kaney 

aniu nangniw kaniw 

aniw guay nangniw guay kaniw guay 

Thingbang guak sue 

Thingbangnei guaknei suenei 

Thingbang guay guak guay sue guay 

guaknunc guay Sucnunc guay 

Reymei latkaeng rian hei rui kasing khat ta tithay e. Kaneimei latkaeng 
rian hei rui kasing kanei ta tithay e, khatnic kathumhmei latkaeng rian hei rui 
kathumh khatnic kathumh khangsuangc geic hianmei ta tithay e.Padeihmei 
rian hei rui geihmei zamh geihmei (plural of plural) ta thay e. 

Kumna Ruanglat khou number hei kathumh swna pat re. Mi guay kiu thu - 
khat sing, kanei sing khatnic geih sing, mi guay hei e. 

(a) Kasing khat, khatna ta tithaymei noun, pronoun ta Khat Sing 
(Singular Number) kaw e. 

Latkomv: - 

ai, kamei, nang, guaih, tingthai - mikumhmei hei e. 

(b) Kasing kanei ta tithaymei noun, pronoun ta Kanei Sing (Dual 
Number) twna kaw e. 

Latkamv:- 

aney, kaney, nangney, guaih nei, tingthai nei - mikumhmei 
hei e. 

(c) Kasing kathumh khatnic kathumh khangsuangc geihmei ta Geih 
Sing (Plural Number) kaw e. 

Latkomv:- 

aniw, kaniw, nangniw, sucnunc, guaihnunc 

(d) Mi na hamhna Ruanglat khou plural zamh plural nai e. 

Ruanglat khou Plural zamh Plural nai e. Mi ti hei Geihmei Geih 
Sing kaw e. 

Latkamv:- 

aniw guay, zoucnunc guay 


3.1.2.2 Kasingpav (Numeral) 

(1) Kasingsing (Cardinal Numerals) 

Kasing pahmei Iwan ta kasingsing kaw e. Ruanglat khou kasingsing hei 
kabangc khou hyloumei hei kumcna nai e. Kasingsing latbi (root) guay hei phay 
hamhmei baihmei guay thu khwanlangv (syllable) kanei kanei rui sw e. 

akhat, kanei, kathumh, padeih, panguh, charuk, chanei, tachat, chakiu, aruh. 
akhat, aruh, phay, aching, akhaa, apang, ngalang, atung, ngalung - twna 
nai e. 

Ruanglat khou Kasingsing hei akhat , aruh , phay twlana aching tangc 
pwkhou kasingsing zanc kalaih e. Duina saa pwkhou ching tanghpui pum kazanc 
kalaih e. Mi hei kabangc khou hyna nchinlou e. 

akhat 

= 


1 

~ 

1 

aruh 

= 


10 

= 

10 

phay 

= 


100 

= 

100 

aching 

x 1 

= 

chingkhat 


1,000 

aching 

x 10 

= 

chingruh 

= 

10,000 

aching 

x 100 

- 

chingphay 

- 

100,000 

akhaa 

x 1 

= 

akhaakhat 

= 

1,000,000 

akhaa 

x 10 

- 

akhaaruh 

= 

10,000,000 

akhaa 

x 100 

= 

akhaaphay 

= 

100,000,000 

apang 

x 1 

= 

apangkhat 

= 

1,000,000,000 

apang 

x 10 

= 

apangruh 

= 

10,000,000,000 

apang 

x 100 

= 

apangphay 

= 

100,000,000,000 

ngalang 

x 1 

= 

ngalangkhat 

= 

1,000,000,000,000 

ngalang 

xIO 

= 

ngalangruh 

= 

10,000,000,000,000 

ngalang 

xlOO 

= 

ngalangphay 

= 

100,000,000,000,000 

atung 

xl 

= 

atungkhat 

= 

1,000,000,000,000,000 

atung 

xIO 

= 

atungruh 

= 

10,000,000,000,000,000 

atung 

xlOO 

= 

atungphay 

- 

100,000,000,000,000,000 

ngalung 

xl 

— 

ngalungkhat 

- 

1,000,000,000,000,000,000 

ngalung 

xIO 

s 

ngalungruh 


10,000,000,000,000,000,000 

ngalung 

xlOO 

= 

ngalungphay 

= 

100,000,000,000,000,000,000 


Kasing pahmei thiak duancpatmei Iwan hei kabangc khou hylou e, 

1 = akhat, 

2 = kanei, 

3 = kathumh, 

4 = padeih, 

5 ^ panguh, 

6 = charuk, 

7 = chanei, 

8 = tachat, 

9 = chakiu, 

10 = aruh = Aruh tangc ethei kasing riak khat the. Kasing riak 1, 
hamhethei kasing banv 1 twna kaw nuh e. 

10 na 1 mbu = 11 mbu = 11 (ruhkhat), 

10 na 2 mbu = 12 mbu = 12 (ruhkanei), 

10 na 3 mbu = 13 mbu = 13 (ruhkathumh) 

20 = achuih 

20 na 1 mbu = 21 mbu = 21(chuihkhat), 

20 na 2 mbu = 22 mbu = 22(chuihkanei), 

20 na 3 mbu = 23 mbu = 23(chuihkathumh) 

30 = tamruc 

30 na 1 mbu = 31 mbu = 31 (tamruckhat),. 

40 = kasing riak 4 = 40 = riakdei (kasing 10 = kasing riak 1; 
kasing riak 4 = 10 x 4 = 40) 

50 = riakngu, 60 = riakcharuk, 70 = riakchanei, 80 = riaktachat, 90 = 
riakchakiu 

100= phay, hamhethei, phay x akhat = phaykhat, 100 x kanei = 200 
(phaynei), 100 x kathumh =300 (phaythumh), 400 = phaypadeih, 500 = 
phaypanguh, 600 = phaycharuk 

(2) Kathaek Sing (Ordinal Numerals) 

Kabamv, kathaek lev kariang naina saamei, hymei sing ta Kathaek Sing 
kaw e. Mihei latkaeng swna nic hy e, kasing lev latkaeng kariuna nic hy e. 

Lotkomv 

reymei = Imei 

kaneimei = 2mei 

aruhmei = lOmei 

achuihmei = 20mei 

phaymei =100mei 

Kamei reymei position khou pass sw the. 

Zianthayliu lauluang pakmei khou position lOOmei khou guang e. 

(3) Kariu Sing (Aggregative Numerals) 

Ruanglat khou kasing saa kariumei, chak kariumei ta Kariu Sing twna 
kaw e. Mitei kaguayna, kapwmna, -meina, -mei twmei latkaeng guay hei 
haaplouna saa e. 

Latkomv 

Ntumei kaguayna now hamh e. 

Meic kapwmna thay khang kage nai e. 

Nangney gaanv neimeina ta kagit pwni. 

Guaih kathumhmei zayguang ngam o. 

(4) Kiaklei Sing (Fractional Numerals) 

Ruanglat khou kapwm khourui kakiak kalei patna kadam, kachaengc 
cnakmei latkaeng ta Kiaklei Sing twna kaw e. Kiaklei Sing hei saa khou kasing 
tei saapat nimei hu khou patmei khou hamhethei khou sinsw e. 

Latkamv 

kadam aruh patmei khou akhat (1/10), kadam aruh khou akhat 
kasing tachat patmei khou panguh (5/8), kasing tachat khou panguh 
kanei patmei khou akhat (1/2), kanei khou akhat 

(5) Liang Sing (Multiplicative Numerals) 

Ruanglat singchak khou taanc dat dat, saa dat dat, pac dat dat twmei ti 
hei chak khang liang hei sinsw e. Aniw rui taanc lions kathumh, saa Hans 
padeih twna saa e. Kumna mi tihei Liang Sing twna kaw e. Mi hei English khou 
times lev nchamc e. Liang hei kasing hu khou saa e. Kasing nthanna thaymei 

kapang, kakang, kanunc ta saa khou thu liang phaan tei pans, kans, nunc hei 
haaplouna saa e. 

Latkamv 

aruh aruh pac lians panguh = 10 x lians 5 

sue kathumh kathumh pans kathumh = 3 x lians 3 

nkuai padeih padeih kans kanei = 4 x lians 2 

aruh dou doumei sue nunc kanei = io x lians 2 

Kagei Sing (Approximative numerals) 

Kasing nthanna thay makmei, tihkic kagei thu thay rahraana saa nuhmei 
sing ta Kagei Sing kaw e. Mi kumhmei sing ta saa khou kasing tangv tei gei 
dou, dousei, mbu twna saa e. 

Latkamv 

Kasing tei ningtow makkhe, tihkic 150 ge/ khou e. 

Haubungc aruh dou karaana tu ngam kan de. 

Laupuk khou guaih aruh dousei pat re, 

Sibai meic phaykhat mbu guang e. 

KATHAlDWAN - 10 

1. Gender tabui ta cho ? Ruanglat khou gender zaat azuh nai cho. Kazanc 
hy o. 

2. Ruanglat khou Masculine Gender khou tabui tabui suffix swlou tu cho? 
Hy o. 

3. Ruanglat khou Feminine Gender khou tabui tabui suffix swlou cho? Hy o. 

4. Ruanglat khou Number azuh nai cho ? Hyna dine o khatnic latkamv 
kathumh kathumh hyna nchin o. 

5. Gaatmei twn Number (singular, plural, dual) hylou o. 

ai_aniu_ 

kaney_kaniw guay._ 

guak_sucnunc guay_ 

Thingbang_thingbang guay_ 

6. Gaatmei twn Gender (masculine, feminine, neuter) hylou o. 

kakui_; kanay_; kaluh_; 

chaphwmmei khangc_ ; gaanv_; 

guakluh_; pouh _; 

7. Ruanglat khou kasing akumhna saa cho, hy cho? Latkamv khat khat hy o. 

(a) Kasing sing . 

(b) Kathaek sing . 

(c) Kagei sing . 

(d) Kiaklei sing . 

(e) Kariu sing . 

(f) Liang sing . 


rcimmar for Classes IX & X 


CZD> 








Latkaeng Kathaimei 


Noun Categories 


3.1,3 MEIC (Person) 

Ruanglat khou Person (Meic) hei kathumh nai e. Mi guay kiu thu First 
Person (Reymei Mei), Second Person (Kaneimei Mei) khatnic Third Person 
(Kathumhmei Mei). 

(1) First Person (Reymei Mei) 

Khat Sing khou - ai, 

Kanei Sing khou - aney, 

Geih Sing khou - aniw, aniu 

(2) Second Person (Kaneimei Mei) 

Khat Sing khou - nang, 

Kanei Sing khou - nangney, 

Geih Sing khou - nangniw, 

(3) Third Person (Kathumhmei Mei) 

Khat Sing khou - kamei, 

Kanei Sing khou - kaney, 

Geih Sing khou - kaniw 


3.1.4 CASE 

Case tabui cho ? Case twmei hei noun, pronoun lev verb kak khou alamv 
bammei Iwnlung tatei e. 

Kamei hypei rui tatdyn hy e. Mi latrian khouhei ‘hy e’ hei verb e. Thow 
mi hy choThanv ethei ‘kamei* twna daw pwni. Tabui hy tuang cho thanv ethei 
‘tatdyn* twr.a daw pwni. Tabui rui hy tuang cho thanv ethei ‘hypei rui’ twna 
daw pwni. Kumna ‘hy e’ twmei verb lev kamei, tatdyn, hypei twmei noun, 
pronoun guay hei lev kariang khat nai bam e. Mi kumhmei alamvmei Iwnlung ti 
hei grammar khou CASE kaw e. 

Latrian lunge khou tei Noun hamhethei Pronoun lev Verb kak khou 
alamvmei Iwnlung naimei tatei Case kaw e. 

Case kazaat azuh nai cho, zauc kho. 


CTO 

(1) Agentive Case: 


Agentive Case tabui tei cho ? Mi hei thay gay khang kabangc khou tiUoumei 
latrian guay hei zauc kho. 


Latrian 

Thanvmei 

Dawmei 

Ai rui mitei hy tuang e. 

Thow rui hy tuang cho ? 

Ai rui 

Kata thay ny zauc o. 

Thow rui zauh khang ? 

Nang rui (Limhmei) 

Kabi rui mitei gay mec 
twna saa e. 

Thow rui saa ? 

Kabi rui 

Kamei gaypui mei e. 

Thow cho gaypui mei ? 

Kamei 


Tiiloubamrnei latrian guay khouhei thow rui verb zamh taanv guay tei taancpat 
tuang cho thanv pwkhou latdaw swna ai, nang, Kabi, kamei twmei noun guay, 
pronoun guay hei kachak pat re. Mi guay hei verb zamh subject raana e. Mi kumcna 
latdaw sv/na kachakpatmei noun khatnic pronoun zamh case ta Agentive Case 
kaw e. 

Thow rui verb zamh taanv taancpat tu cho twna thanv pwkhou latdaw 
swna kachakpatmei Verb zamh subject swbammei noun hamhethei pro¬ 
noun zamh case ta Agentive Case kaw e. 

Hamhethei, 

Noun hamhethei prenoun ta verb zamh subject swna piu ethef mi tei 
Agentive Case e twna thay e. 

Agentive Case khou noun, pronoun tangv rui subject guang e, rui phaan tei, 
tei rui, thu, mu, nic guangmei nai e, ramh khatsinic guangmakmei nic nai nuh e. 


(2) Objective Case 

Objective Case tabui tei cho ? Mihei thay gay khang kabangc khou hyloumei 
latrian guay hei zauc kho. 


Latria n 

(a) Lanzaipou ta kaw o. 

(b) Ai kamei ta thay e. 

(c) Hypei tei tii o. 

(d) Ai alauc ta nap titu e. 


Thanvmei 

Thow ta kaw o tu bo ? 
Thow ta thay bo? 
Tabui tii o tu bo ? 

Thow ta titu cho ? 
Tabui titu cho ? 

Dawmei 
Lanzaipou ta 
Kamei ta 
Hypei tei 

alauc ta 
nap 

Karuc khou latrian guay khouhei verb rui saatow bammei hei thow ta 
cho, tabui ta cho, twna thanv pwkhou latrian guay khouhei rui noun hamhethei 
pronoun khat kachakpat re. Kachakpat bammei noun hamhethei pronoun tatei 
transitive verb zamh object kaw e, kumna mikumhmei object sw bammei 
noun khatnic pronoun zamh case ta Objective Case twna kaw e. 

Transitive verb zamh object twmei thu verb rui tithay bammei tei 
thow ta cho, tabui ta cho thanv pwkhou dawmei latkaeng kachakpatmei 
noun hamhethei pronoun zamh case ta Objective Case kaw e. 

Hamhethei, 

Noun hamhethei pronoun ta verb zamh object swna piu ethei mi tei 
Objective Case (hamhethei Accusative Case) tv/na thay e. 

Objective Case zamh object swmei noun, pronoun tangv - ta, tei guang 
e baihmei - mu, thu nic guang nuh e. 

(3) Instrumental Case: 

Instrumental Case tabui ta cho? Thay gay khang kabangc khou hyloumei 
latrian hei zauc kho. 

(a) Kamei katan rui tat re. 

(b) Gaylaapou baerig rui thing dow e. 

(c) Dymreyliu mpinh rui phey hui e. 

Mi latrian guay khou hei katan rui, baeng rui, mpinh rui twmei latkaeng guay 
hei verb rui tithaymei taanv taancpatmei khou naatnu, baansin swna sinsw e. 

Baansin swna, naatnu swna sinswmei noun, pronoun zamh case ta 
Instrumental Case kaw e. 

Instrumental Case khou baansin, naatnu swna piumei noun, pronoun tangv 
‘rui'guang e. 

(4) Dative Case: 

Dative Case tabui ta cho ? Mi hei thay gay khang kabangc khou tiiloumei 
latrian guay hei zauc kho. 


Noun Categories 


Latkaeng Kathaimei 


Latrian 

(a) Ai Kailaagai khou hypei tii e. 

(b) Mi tei Azin khou saa o. 

(c) Ai kakhou syan tii e. 

(d) Tatdyn tei Kasangay khou tii kan 


Thanvmei Dawmei 

Thow khou tii ? Kailaagai khou 

Thow khou saa khang? Azin khou 
Thow khou tii ? kakhou 

e.Thow khou tiilou kan ? Kasangay khou 


Thow laatow 

Kailaagai 

Azin 

kamei 

Kasangay 


Tiilou bammei latrian guay khatnic thanvmei, dawmei khourui thaymei 
hei verb rui taanpatmei taanv hei ramh khat tiipatmei kabac khat ndauh e - 
meic tei thow khou cho twna thanv pwkhou - Kailaagay khou, Azin khou, 
kakhou, Kasangay khou twna dawmei hei kachakpat re. Khou rui - tii bammei 
ramh khat/puatc guay tei laatow bammei tei Kailaagay, Azin, Kamei, Kasangay 
- hei e. Mi kumhmei noun, pronoun ta Dative Case khou bam e twna thay e. 

Verb rui ramh khat tiimei kabac ndauhpatmei khou laatow bammei 
noun khatnic pronoun zamh case ta Dative Case kaw e. 

Dative Case zamh noun, pronoun tangv ‘khou’ guang e. 

Lotkamv 

Kailaagay khou, Azin khou, kakhou, Kasangay khou - mikumhmei hei e. 


(5) Ablative Case: 

Ablative Case tabui tei cho ? Kabangc khou hyloumei latrian guay hei zauc 
lana kathai kho. 


Latrian 

Thanvmei 

Dawmei 

(a) Ai puatc tei kai thangc rui 

Puatc tei tabui thangc rui phung 

Kai khou rui 

phungc guang tuang e. 

guang bo ? 


(b) Ai kakhou rui syan mphang e. 

Syan tei thow khou rui tiipat/tatpat? Kakhou rui 

(c) Guloupou rui hypei tei kakai 

hypei tei tabui thangc r ui? 

Kakai khou rui 

thu rui laaguang e. 



(d) Kadailiu rui kapammei khou 
rui phei laa e. 

Phey tei thow khou rui? 

kapammei 
khou rui 


Latrian guay khou hei - thanvmei, dawmei guay hei zauc pwkhou thaymei 
tho • kai khourui, kakhourui, kakai khourui, kapammei khourui twmei noun, 
pronoun guay khourui puat tatpatmei/tiipatmei zamh bamv dine e. Mi kumhmei 
noun, pronoun ta Ablative Case khou bammei twna thay e. 

Ramh khat tatpat kanmei/tiipat kanmei bamv dinhmei noun and pro¬ 
noun zamh case to Ablative Case kaw e. 

Ablative Case zamh noun & pronoun tangv ‘khourui, thangcrui, guang e. 
Latkamv: - 

kai khourui, namv thangcrui - mikumhmei hei e. 

(6) Genetive Case 

. Genetive Case tabui ta cho ? Kabangc khou latrian guay hei zaucna kathai 

Kho. 

(a) Mi tei atuang phey e. 

(b) Mi hei nang tuang latrik ge. 

(c) Mi hei katuang syan e. 

(d) Syan zamh gunc thu meic guayna thay e. 

(e) Lata zamh nuhgaymei khwan tei nking nil e. 

(f) Tingsei zamh nchumei tei akhang thu gay e. 

Karuc khou latrian guay khouhei ‘atuang, nang tuang, katuang, zamh’ - 
.wmei guay hei kaipouc dinhmei latkaeng raana e. Mi kumhmei noun khatnic 
pronoun ta Genetive Case khou bammei twna kaw e. 

Ramh akhat zamh kaipouc thaymei noun khatnic pronoun zamh case 
ta Genetive Case kaw e. 

Genetive Case zamh noun khatnic pronoun tangv ‘tuang, zamh’ guang e. 

Genetive Case khou bammei noun zamh noun hei khwangwan kalaih e - 
•one shift sw e. 

(a) Genetive case khou globalised tone hei rising tone khou kalaih e. 

Chah hei chac twna khwangwan shift sw e. 

Chini chac zangv e. Chahnuy chac zangvgay e. 
Nriangcluangcmei chac zangvgay chuy e. 

Zouh hei zouc twna khwangwan kalaih e. 

Napnaeng zouc zangvgay e. 

Martha kai zouc ndeih e. 

(b) Genetive case khou rising tone hei level tone khou kalaih e. 
Zouc hei zou twna khwangwan kalaih e. 

Khowzou meic ta ndev e. 

Laulaih zou nrak ge. 

Sue hei su twna khwangwan kalaih e. 

Kaidaeng su nrak ge. 

Khowraamv su kangaengv nraeng e. 

(c) Noun khou bammei globalised tone guay adjective hamhethei 
verb ngguanh pwkhou rising tone khou kalaih e. 

Kai daihmei hei daic e. 

Nap geihmei hei geic e. 

Taanv taanhmei nunc taanc e. 

Puatc phunghmei nunc rui phungc e. 

(d) Prefix swna ram khatnic karam haaplouna noun hamhethei 
adjective ngguanh pwkhou tone kaguayna level tone khou raana 
kalaih e. 

daihmei hei ramdai twna khwangwan kalaih e. 

Mi guak ramdai kumhmei ai howlou mak ge. 

suhmei hei ramsu twna khwangwan kalaih e. 

Mai chuapmei ramsu khaengvlou khang thay mak ge. 

zow hei ram zou twna khwangwan kalaih e. 

Dui ramzou nthaek zat mak ge. 

geihmei hei karamgei twna khwangwan kalaih e. 

Karam gei tei saa ngam mak ge. 

daihmei hei karamdai twna khwangwan kalaih e. 

Karamdai tei kachav simei ramdai kumc e. 

zow hei karam zou twna khwangwan kalaih e. 

Karam zou tei zow katumc hak ge. 

(7) Locative Case 

Locative Case tabui ta cho ? 

Kabangc khou latrian asaekc tiiloumei hei zaucna kathai kho. 

(a) Ai school tho tat pwni. 

(b) Paeng rue khou hypei nai e. 

(c) Phey tei khuk khou lou o. 

(d) Ai khuangh khat khou guang pwni. 

Latrian guay khou naimei school khou, rue khou, khuk khou, twmei hei rui 
verb rui taanepatmei taanv bamv tei ndauh e. ‘khat khou’ twmei rui kaganv ta 
ndauh e. Mi kumhmei noun khatnic pronoun ta Locative Case khou bammei kaw e. 

Verb rui taanepatmei taanv bamv, kaganv ndauhmei noun khatnic pro¬ 
noun zamh case ta Locative Case kaw e. 

Locative Case zamh noun khatnic pronoun tangv ‘ khou , tho , twn r guang e. 

(8) Vocative Case 

Vocative Case tabui cho ? 

Mihei kathai gay khang kabangc khou latrian asaekc hylou e. Mihei zauc 
rey kho. 

(a) Apouc le, tabui tho tat khang cho? 

(b) Abungna tei, khou hei guang o. 

(c) Apuai, nkhwan o. 

(d) Alauc nunc thiu, saasi riu. 

(e) Alu nunc thiu, dungckey o, dungckey o. 

(f) Apulauc, bamv khoutei dungckey o. 

Karuc khou latrian guay khouhei ‘apouc, abungna, apuai, alauc nunc, alu 
nunc, apulauc, - twmei latkaeng guay hei ‘kawmei’ thaymei latkaeng raana e. 
Mikumhmei noun khatnic pronoun ta Vocative Case khou bammei kaw e. 

Khat rui khat ta ‘kawmei’ ta thaymei noun khatnic pronoun zamh 
case ta Vocative Case kaw e. 

Kumna karuc khou kathai keymei guay khourui thay the - mikiu thu 
Ruanglat khou case tachat nai e. Mi case tachat zanc tei kabangc khou hylou e. 


dD> 


Ruanglat Grammar for Classe&TX 



Noun Categories 


Latkaeng Kathaimei 



Case zone 

Case tan<?v quanqmei latkaenq/suffix 

(1) Agentive case 

rui 

(2) Objective case 

ta, tei 

(3) Instrumental case 

rui 

(4) Dative case 

khou 

(5) Ablative case 

khourui 

(6) Genetive case 

tuang, zamh 

(7) Locative case 

tho, thangc, khou 

(8) Vocative case 

le, thiu, tei 


KATHAIDWAN - 11 

1. Case tabui ta cho ? Case kazaat azuh nai cho ? Kazanc guay hy o. 

2. Gaatmei twn hylou o. 

(a) Latrian lunge khou noun hamhethei pronoun lev verb kak khou 
_Iwnlung tatei case kaw e. 

(b) Noun hamhethei pronoun ta verb zamh subject swna piu ethei mi 

ta tei_khou bammei twna thay e. 

(c) Noun hamhethei pronoun ta verb zamh object swna piu ethei mi 

tei_khou bammei twna thay e. 

3. Instrumental case tabui cho? Latkamv khang latrian kathumh hylana dine o. 

4. Duina daw o. 

(a) Dative case khou noun hamhethei pronoun tangv_guang e. 

(b) Ablative case khou noun hamhethei pronoun khourui ramh khat 
tiipat/tatpatmei ta dine e. Ablative case katangv khou mihei 
kumcna hy e. 
tho / khou / ta / khourui 

(c) Ramh akhat zamh kaipouc thaymei noun khatnic pronoun zamh 
case ta____ kaw e. 

5. Tabui tabui tei cho ? Duina hysuak pat ro. 

(a) Locative Case. 

(b) Vocative Case. 

3.2.0 VERB KIK (Verbal Categories) 

3.2.1 Ganv (Tense) - Ganv Theilayna Lat saamei 

Lat kathaimei khou ganv hei nthukmei khat re. Kaganv theilayna aniw 
lat hei kalaihpat-gut re. Latrian khat saapat pwkhou kaganv lev kariang nai e. 

Tense twmei hei Latinlat tempus twmei khourui e, kabah thu ganv 
(time) twtuang e. Grammar khou tense kathaimei hei kaganv ta kathai tuang 
hamh e, kaganv theilayna lat akumhna saa cho twmei kathai tuang e. Kumna 
kaganv lev kariang naina lat kathaimei ‘ganv’ tatei grammar khou tense kaw e. 

Mi ganv lev lat hei kabangc khou hyloumei kumcna zauc nun e. 

Kamei minute panguh hu khou guanglou khwan e, 

ntaw kamei bam mak ge, minute panguh tangv guang dat pwni. 


Ntaw hu 

Ntaw 

Ntaw tangv 

minute 5 

0 

minute 5 

tatkan ganv 

ntaw ganv 

guangni ganv 


(past time) (present time) (future time) 

Ntaw twn hei ding lana ntaw hu, ntaw khatnic ntaw tangv lat guay tei 
aniw rui saa e. 

Kumna karuc khou hei ganv zaat kathumh how e - ntaw, ntaw hu, ntaw 
tangv. Mi ganv guay tihei grammar khou tense kaw e. English Grammar khou 
ganv hei verb swna nai e. Ruanglat khou thu verb tangv latkaeng baihmei haap 
guang e. 

Ganv hei kazaat kathumh nai e - ntaw ganv (present tense), tatkan 
ganv (past tense), khatnic guangni ganv (future tense). 

Kabangc khou tiiloumei ganv theilayna aniw akumhna lat saa cho twmei 
zauc kho. 

Latkaeng Kathaimei 


Present Tense (Ntaw Ganv) 


Khat Sing Kanei Sing Geih Sing 

Aitue. Aney tu e. Aniw tu e. 


Past Tense (Tatkan Ganv) 

Khat Sing Kanei Sing 

Kamei tu khwan e. Kaney tu khwan e. 


Geih Sing 
Kaniw tu khwan e. 


Future Tense (Guangni Ganv) 

Nang tu pwni e. Nangney tu pwni e. Nangniw tu pwni e. 

Ai tu lak ge. Kamei tu pwlak ge. Kaniw tu pwlak ge. 

Englishlat khou tense rui verb ta kalwn tikalaicpat-gut re. English latrian 
khou Third Person Singular Number rui subject sw ethei verb Iwn kalaih e. 
Karuc khou tense kathaimei khouhei aniw rui thay e twmei thu Ruanglat khou 
tense khatnic person rui verb ‘tu* tihei kalwn tikalaih mak ge,‘tu' hei ‘tu* 
muay bam e. Tihkic, e hei khwan e, pwni e, pwlak ge rui lyn e. 


Mi khourui aniw thay e twmei thu tense khou Ruanglat hei main verb 
‘tu’ kalaih mak ge, V nic kalaih mak ge, tihkic latkaeng baihmei khat khat 
‘khwan’ hei past tense, khatnic ‘pwni, pwlak,' hei future tense khou sinswe. 

Tense tihei simple, continuous, perfect, perfect continuous twna 
English grammar khou kathai e. 


KATHAIDWAN -12 

1. Tense(ganv) tabui ta cho? Tense kazaat azuh nai cho? 

2. Kabangc khou tiiloumei tense guay hei sinswna nang rui kahawmei 
latrian khat khat hy lana nchin o. 

(a) Present Tense. 

(b) Past Tense. 

(c) Future Tense . 

3. Tatkan Ganv tabui ta cho? Tatkan Ganv ta tabui latkaeng rui tithay 
cho? 

Verbal Categories 


4. Guangni Ganv tabui ta cho? Tabui latkaeng rui Guangni Ganv ta 

tithay cho? 

5. Tense(ganv) tihei English Grammar khou padeih tipatna kathai e. 

Tabui tabui tei cho ? 

3.2.2 ASPECT 

Kalwnlung ncham guangmei grammar khou aspect twmei verb Iwnlung 
tihei grammar zamh category khat swna kathai mak ge, ganv (tense) Iwn 
dinhmei khou kazauhmei thiak khat swna ning bam khwan e. Aspect tihei 
reymei khou Germanlat, Russialat khatnic Europeanlat asaekc zamh grammar 
khou kathai kahouh khwan e. Thaurey douc thu aspect hei verb rui tithaymei 
kabah tei ‘nthuihna ndauh patmei’ khatnic ‘nthuihna ndauh makmei’, mi kumcna 
kabiak kanei khou kathaimei ta aspect kaw bam khwan e. Aseicdou thu tidaic 
patnatense khangsuangc aspect hei gaeng mbumei grammatical category khat 
swna ranvna kathai bam e. Kadai swna Tibeto-Burman Language guay khou 
tense khangsuangc aspect hei kadai sw hian e twna lat kathai kariangmei nunc rui 
laae. 

Aspect tabui tei cho ? 

Tense hei lat lev ganv kariang naina kathaimei verb Iwnlung ndauhmei 
latkaeng tatei e twmei hei tense khatnic tense piumei lam kathai khou thay 
kan the. Aspect hei verb Iwnlung ta ndauh e. English lat khou tense thei layna 
verb kalaih e - verb latkaeng kalaih e. Tihkic Ruanglat thu tense theilayna verb 
ka!aih mak ge, verb Iwn-gwan theilayna latkaeng asaekc haap nkuan guang e. 
Kumna ramh khat, taanv khat sw e, sw the, sw bam e, sw pwni twmei verb 
zamh Iwn-gwan tatei Aspect kaw e. 

Tense kathaimei khou ganv kathumh * ntaw ganv, tatkan ganv khatnic 
guangni ganv twna tipat re. Verb khat rui taancpatmei taanv zauc pwkhou 
taanv tei taancpat khou gutmei ganv khat nai e. Taanv tei taancpat bammei 
ganv lunge khou taanv tei akumhna taancpat cho twmei dinhmei tatei mi verb 
zamh aspect kaw e. Kumna aspect hei tabui cho twmei ding khang tense 
kathumh hei lev kariang maek ge, tihkic verb taanv tei tabui Iwn-gwan 
khou sw bam tu cho twmei tei e. Duina saa pwkhou Aspect hei tho verb rui 
taancpatmei taanv khou ndauhpat bammei Iwn-gwan tei e. Aspect hei 

Verbal Categories 


Latkaeng Kathaimei 


ramhkhat sw patmei Iwn tei ramhkhat swpatmei ganvdyng tei lev kariang nai 
nic nuh e, maek nic nuh e. 

Kabangc khou latrian guay hei zauc kho. 

(a) Neihmik neihpat tho pat re. 

(b) Kamei guang the. 

(c) Sikamliu latrik pac bam e. 

(d) Kamei Delhi tat pwni. 

(a) latrian khou ‘pat re’ twmei verb hei rui Neih taanv hei tingmik pum 
patmei taanv e twmei ndauh e. Kumna ‘pat re’ twmei verb zamh aspect 
hei tingmik pum patmei chalahmei aspect ge. 

(b) latrian khou ‘guang the’ twmei verb hei rui kamei guangmei taanv tei 
nthuihna taanc kan the twmei hei ndauh e, kumna mi verb zamh aspect 
hei taanv nthuih kanmei aspect ge. 

(c) latrian khou ‘pac bam e’ twmei verb hei rui Sikamliu rui pahmei taanv 
hei tatkey bam e twmei ndauh e, kumna mi hei nthuih khang gaatmei, 
tatkey bammei aspect ge. 

(d) latrian khou ‘tat pwni’ hei ntaw khang swna taancpat makmei, katangv 
khou taancpat pwnimei ta ndauh e. Kumna mihei taancpat changh 
makmei,taancpat pwnimei aspect ge. 

Karuc khou latrian padeih khou hei aspect Iwnlung tei zauc kho. 

Latrian Aspect Aspect Iwnlung (verb zamh kabah) 

Neihmik neihpat tho pat re. Simple Aspect Chalahmei, kalwnlung swmei 

Sikamliu latrik pac bam e Progressive Aspect Tatkey bammei, luai makmei 
Kamei guang the • Perfect Aspect Nthuih kanmei 

Aniu nthuanh Delhi tat pwni. Unrealised Aspect Taancpat makmei, pwnimei 

Karuc khou tiiloumei latkamv padeih khouheirui thaymei tho aspect hei 
tabui cho twmei hei verb Iwn-gwan khou zauc lana ding tuang e twmei hei e. 

Verbal Categories 


ASPECT ZAAT 

Ruanglat khou verb iwnlung hei latkaeng khat kanei kariuna ndauh e. Mi 
kumhmei haap nkuan guangmei latkaeng tihei aspect twna thay e. Ruanglat 
khou kabi swmei aspect padeih nai e. Mi guay tei kabangc khou hylou e. 

(1) Simple Aspect 

Mi hei chalahna, kanaamv swmei, khatnic kalwnlung khang nchumhmei 
latrian khat swna saapatmei latbamv ta e. Mi kumhmei tihei Simple Aspect kaw e. 
Latkamv 

(a) Neihpat tho neih pat re. 

(b) Niangzay khwan ta nzian e. 

(c) Tignzinthw tingzyn chaeng rah e. 

Simple Aspect latrian hei ‘e’ rui luailou e. 

(2) Progressive Aspect 

Taancna bammei, tatkey bammei kabac ndauhmei verb Iwnlung ta Pro¬ 
gressive Aspect twna kaw e. 

Latkamv - 

(a) Kamei latrik pac bam e. 

(b) Thingtwan thu ngauh sauc bam e. 

(c) Mazahsinpou zip bam di he. 

Progressive Aspect latrian hei bam e, bam di he rui luailou e. 

(3) Perfect Aspect: 

Kaganv asaekc hu thangc rui nthuih lana ntaw nganv mitei nai bammei 
kabac ndauhmei verb zamh aspect ta Perfect Aspect kaw e. 

Latkamv 

(a) Kamei film tei zauc the. 

(b) Alauc tei parikha pass sw the. 

(c) Kalat tei ai thay the. 

Perfect Aspect latrian hei ‘the’ rui luailou e. 

Latkaeng Kathaimei 


(4) Unrealized Aspect 

Kaganv asaekc tangv pat nimei, sw nimei, guang nimei ta Unrealised 
Aspect twna thay e. 

(a) Kamei Nggaanh Ngai khou guang pwni. 

(b) Aniu nthuanh Delhi tat pwni. 

(c) Neidak khat tangv result saapat pwni. 

Unrealised Aspect latrian hei ‘pwni’ rui luailou e. 


KATHAIDWAN - 13 

1. Aspect twmei hei tabui cho? Aspect lev tense khiannahmei tabui tabui 
tei cho? 

2. Aspect zaat azuh nai cho? Kazaat guay zanc khat khat swna hy o. 

3. ‘Tat’ verb hei sinswna Simple Aspect, Perfect Aspect Progressive Aspect, 
khatnic Unrealized Aspect latrian khat khat hy o. 

4. Kabangc khou latrian guay khou verb guay khouhei tabui tabui Aspect nai 
cho? Hyna dine o. 

(a) Nang doulaaneic guangmei ganv khoutei thu ai taanv taanc chadi 
bam heh. 

(b) Kamei tingmik pum nchamkai tat re. 

(c) Nang lat tei ai thay the. 

(d) Kamei adaeng khou nthuanh guang pwni. 

(e) Alauc tei khuangh nei taliclou khwan e. 

3.2.3 KWM (Mood) 

Mood hei Latinlat modus twmei khourui e. Kabah thu kathiak twtuang 
e. Grammar khou verb rui tithay patmei action kazauhmei lungning rui ningmei, 
ndauhpatmei kathiak kagwan (mode or manner) tatei Mood kaw e. 

English Grammar khou Mood zaat kathumh nai e. - Indicative Mood, 
Imperative Mood khatnic Subjunctive Mood - mi guay hei e. 

Ruanglat khou Mood hei kazaat panguh nai e. Mi guay kiu thu - 


(1) Thanvmei Mood, 

(2) Thouhmei khatnic Zaenghuaymei Mood, 

(3) Lungning rui Kahawmei Ndauhmei Mood, 

(4) Kage Naimei Swmak Nuhmakmei Mood, 

(5) Suai pwlak ge, sw pwng de twna ndauhmei Mood. 

(1) Thanvmei Mood 

Latthanv khat lunge khou lungning rui kahawmei tei kaphumhlouna 
thanvmei lattahnv guay ta Thanvmei Mood kaw e. 

Latkamv: - 

(a) Ding kadailou nuh pwni ny ? (Ding kadaimei ta kahawna saamei) 

(b) Dungckeyloumei gay pwni ny ? (Dungckeymei ta kahawna saamei) 

(c) Phey hei laa khang nuh tha ? (Phey tei kahawna saamei) 

(d) Nap hei tuthau nuh tha ? (Nap tuthau niina saamei) 

(2) Thouhmei khatnic Zaenghuaymei Mood 

Lat thouhmei, taanv thouhmei, chakhuang swna saamei khatnic meic 
baihmei ta zaenghuayna saamei verb zamh mood ta Thouhmei khatnic 
Zaenghuaymei Mood kaw e. 

Latkamv: - 

(a) Thingkhuk hei kakhaeng o. 

(b) Gut maihna dungc o. 

(c) Bamv khou guang dungelou o. 

(d) Zouhbuangc hei puanclou o. 

(3) Lungning rui Kahawmei Ndauhmei Mood 

Suaihiamloumei, meic khat ta gay kan diuc, sii kan diuc, ryanraa kandiuc, 
amanv kan diuc twna ningna ndauhpatmei verb zamh mood tatei Lungning rui 
Kahawmei Ndauhmei Mood kaw e. 

Latkamv 

(a) Ravguangc rui nang ta nduanghlou diuc o. 

(b) Aseic khourui neihlaana lunge tho de. 

(c) Nang mu theic nuangc theic zaic pwng e . 

(d) Ai aseic kata ariu mi e. 

(e) Mitei gay pwng the twna rung e. 

(4) Kage naimei, Swmak Nuhmakmei Ndauhmei Mood 

Swmak nuhmak khe, kage rap di the twna ningna ndauhmei khou sinswmei 
verb zamh mood ta Kage naimei, Swmak Nuhmakmei Ndauhmei Mood kaw e. 

Latkamv 

(a) Aseic nang kai guangtangh mak nuh mak khe. 

(b) Mi lam tei nang thay nthan khang sw nina the. 

(c) Parikha tei nang kazauh mak nuh mak ge. 

(d) Lungcgay me ning ethei taanv taanc ranv nina e. 

(e) Nang kata nthuanh ariu nina e. 

(5) Makumhgaymei Mood 

Suai ni tu hamh e, sw pwng de, kum pwng e twna ningmei ndauhmei 
verb zamh mood tatei Makumhgaymei Mood kaw e. 

Latkamv 

(a) Mareihbwan aseic guana pwng the. 

(b) Kabigay parikha pass sw pwng de. 

(c) Aseic mian tho nang zawpaw pwng the. 

(d) Bw luai pwkhou syan mphang pwng e. 

(e) Kamei latpiumei nac sw pwni twmei ai Iwmgay e. 

KATHAIDWAN - 14 

1. Mood twmei hei tabui ta cho ? Kabah tabui cho ? 

2. English Grammar khou Mood zaat azuh nai cho ? Tabui tabui tei cho ? 

3. Ruanglat Grammar khou Mood zaat azuh nai cho ? Tabui tabui tei cho ? 

4. Kabangc khou tiiloumei latrian guay hei tabui tabui Mood khou cho ? 

(a) Ding kadailou nuh pwni bo ? _ 

(b) Thingkhuk hei kakhaeng o._ 

(c) Ravguangc rui nang ta nduanghlou diuc o. _ 

(d) Nang kata nthuanh ariu nina e. _ 

(e) Mareihbwan aseic guang pwng the._ 


Latkaeng Kathaimei 


CHADAADWAN 

(Test-3) 


Verbal Categories 


1. Morphology tabui ta cho? Morphology kathaimei khou tabui tabui tei 
kadaiswmei cho? 

2. Gender (Kuidui) hei tabui ta cho? Gender zaat azuh nai cho? Tabui tabui 
tei cho? 

3. Person (Meic) tabui ta cho? Ruanglat khou person azuh nai cho? Tabui 
tabui tei cho? 

4. Grammar khou case hei tabui ta cho? Case zaat azuh nai cho? Tabui tabui 
tei cho? 

5. Ganv (Tense) tabui ta cho? Ganv zaat azuh nai cho? 

6. Kabangc khou tiiloumei tense guay hei sinswna nang rui kahawmei latrian 
khat khat hy lana lyan o. 

(a) Present Tense... 

(b) Past Tense.. 

(c) Future Tense . 

7. Aspect tabui ta cho? Aspect zaat azuh nai cho? Kazanc guay hy o. 

8. Ganv (Tense) lev aspect akumhna khiannah tu cho? Saa o. 

9. Mood tabui ta cho? Mood zaat azuh nai cho? Tabui tabui tei cho? 

3.3.0 LATSAV NAATNU 

Word Class - Parts of Speech 


Parts of Speech tabui ta cho? 

Latsav tihei Speech twna thay e. Latsav latrian khat khou nthukmei 
langv tei subject lev predicate sw lana latkaeng azuh hasp nkuan lana latrian 
tihei tisaengcpat re, kumna latsav khou latkaeng guay hei kataanv khat khat 
taanc bam e. Latkaeng guay heirui taanc bammei taanv khatnic kabah ta zauc 
lana latkaeng guay ta kakang kakang tibaicpat re. Mi kang tihei Latsav Naatnu 
{Parts of Speech) twna kaw e. Parts of Speech zanc hei kabah khou khatnic 
latkaeng rui taanc bammei taanv thei layna phuaklou tuang e. Mihei kalwnlung 
swna tatguang the. 

Lat khat zamh latriak (grammar) dinh khangrui latsav naatnu zanc guay 
hei phuaklou tuang e. Kumhpui zaengrui latkaeng zanc guay hei nchamc raph 
mak sihnic nuh de. Ntaw hei reynungcrui saaguangmei Iwan khouhei Ruanglat 
khou latsav naatnu - parts of speech tachat nai muay e. Mi guay tei kabangc 
khou hylou e. 

(1) noun 

(2) pronoun 

(3) adjective 

(4) verb 

(5) adverb 

(6) postposition 

(7) conjunction 

(8) interjection 

Mi guay tei tabui tabui cho khat tangv khat swna zauc kho. 

(1) Noun tabui ta cho? 

Tiiloumei latrian guay hei zauc kho. 

(a) Imphal Manipur kaidai e. 

(b) Gaylaa aseic guang pwni. 


Latkaeng Kathaimei 


Word Class - Parts of Speech 


(c) Nruay kang khat same bam e. 

(d) Dui hei aniw khang ringhtaek ge. 

(e) Nchumhmei rui zawgay pwni. 

Tiilou bammei latrian khou hei kabah khou nchamcmei latkaeng asaeke 
kazauh e. Imphal, Manipur rarnv zanc e, kaidai kabamv zanc e, Gaylaa meic 
khat zanc e, aseic kaganv zanc e, nruay khouringh zanc e, kang kapang zanc e, 
dui puatc zanc e, ringhtaek tu zangvmei puatc khat zanc e, nchumhmei gunh 
khat zanc e. Heickumna zanh swna thaymei latkaeng azuh lat khou nai e. Zanh 
svvna thaymei latkaeng kaguayna ta kawmei zanc khat grammar khou 
phuaklou e. Mi kumhmei latkaeng guay ti hei Noun tvvna kaw e. 

Latkamv khans •’ 

imphal, Gaylaa, kans, nchumhmei - mi kumhmei guay hei e. 

(2) Pronoun tabui ta cho? 

Latrian asaeke zauc dat lana mi guay tatei kariuna zanh phuak nuhmei latkaeng 
guay phu kho. 

(a) Gaylaa aseic guang pwni, doulaaneic thu kamei guang mak khe. 

(b) Alu Zauzianliu, nang tabui thangc tat khang ? 

(c) Pulauc, ai school ku tat khang e. 

Latrian guay hei zauc pwkhou ‘Kamei guang mak ge* twmeihei ‘Gaylaa 
guang mak ge' twtuang e. Mi khouhei kamei twmei latkaeng heirui Gaylaa 
twmei latkaeng phaan sinsw e. Zauzianliu twmei latkaeng phaan nang, ai sinsw 
e. Kumna zanh ta thaymei latkaeng tei saa han dat datna saamei phaan latkaeng 
baihmei azuh sinsw e. Zanh ta thaymei latkaeng ta noun twna kaw kan the. Ntaw 
saa bammei latkaeng guay hei thu zanh phaan lynmei - noun phaan lynmei latkaeng 
e, kumna noun phaan lynmei latkaeng quay ta thaymei zanc. ta grammar khou 
Pronoun twna thay e. 

Kumna noun phaan lynna sinswmei latkaeng tatei Pronoun kaw e. 

Latkamv khang 

kamei, nang, ai, aniw, nangniw, kaniw, mi, mi kumhmei 
guay hei pronoun raana the. 

Latkaeng Kathaimei 


(3) Verb tabui ta cho? 

Latrian asaekc zauc dat kho. 


(a) Kamei tat kan the. 

(b) Gaybwan latrik phungcguang e. . 

(c) Gaynailiu phey dak ge. 

(d) Maibungc khat paeng ruckhou nai e. 

(e) Alauc tei kap be. 

Latrian guay hei lev kariang naina kabangc khou thanvmei dawmei guay 
hei zauc kho. 


(a) 

(b) 

(c) 

(d) 

(e) 


Thanvmei 

Kamei tabui sw cho? 
Gaybwan tabui sw cho? 
Gaynailiu tabui sw cho? 
Maibungc akumh bo? 
Alauc tei tabui sw bo? 


D awmei 
tat kan the. 
phungcguang e. 
(phey) dak ge. 
nai e. 
kap be. 


Heickumna latrian kathuih zauc pwkhou noun, pronoun rui taanhmei, 
swmei, bammei, naimei ta thaymei latkaeng khat khat latrian kathuih khou 
kazauh e. Mi guay tihei grammar khou verb twna kaw e. 


Taanhmei, swmei, bammei, naimei ta thaymei latkaeng ta Verb kaw e. 
Latkamv khan$ tat re, bam e, tu e, taanc e, mi kumhmei guay hei 
verb raana the. 


(4) Adjective tabui ta cho? 

Kabangc khou latrian guay hei zauc lana tiiloumei latthanv guay hei daw 
khang sw kho. 

(a) Akumhmei alauc tei kaniw pangc khou gay hian bu cho? 

(b) Kamei khav daihmei khat liu e. 

(c) Nang saa nii bammei tei tabui lat cho? 

(d) Gaanv padeih guang pwni. 

(e) Nkauhmei bamv tei nang dungc o. 


Mi latrian guay khou hei akumhmei, daihmei, khat, tabui, padeih, 
nkauhmei twmei latkaeng guay hei rui kadaeng khou naimei noun khatnic verb 

Word Class - Parts of Speech 

Iwnlung, kagat, kasing kumhmei saapatna kalwn dine e. Mi guay tihei noun 
hamhethei pronoun zamh gunc ndauhmei latkaeng twna thay e. Mi kumhmei 
noun hamhethei pronoun zamh kagunc ndauhmei latkaeng ta Adjective 
kaw e. 

Lotkomv khang:- goymei, howsaymei, daihmei, nkauhmei - mi kumhmei 
guay hei e. 

(5) Adverb tabui ta cho? 

Latrian kang khat zauc dat kho. 


(a) 

Meic khat katurnena tat kan e. 


(b) 

Hyloumei maengh tei howgay hak e. 

(c) 

Kamei gari peyna thouc ranv e. 


(d) 

Kamei peyna tanhpui mei e. 


(e) 

Kamei doulaaneic kakai tho tat kan the. 

Mi latrian 

panguh hei thanvna dawna kathai kho. 

(a) 

Meic tei akumhna tat kan? 

katumcna 

(b) 

Adih howgay bo? 

hak 

(c) 

Gari tei adihkamv thou ranv bo? 

peyna 

(d) 

Kamei adih kamv tanc bo? 

peyna 

(e) 

Kamei tabui nungc tat kan tha? 

doulaanei 


Tabui tho? 

kakaitho. 


Reymei latrian khou ‘katumcna’ twmei hei rui tat kan e twmei Iwnlung 
ta dine e. Kaneimei latrian khou ‘hak’ hei rui ‘gaymei’ tei adihkamv cho 
twmei dine e. Kathumhmei khou 'ranv’ hei ‘thou’ twmei Iwnlung e, ‘peyna’ 
twmei hei rui ‘ranv’ gat ta dine e, Padeihmei latrian khou ‘peyna’ hei rui 
‘tanh’ twmei hei adihkamv cho twmei dine e. Panguhmei latrian khou 
‘douiaaneic’ twmei hei rui ‘tat kan the’ twmei ‘kaganv’ ta dine e, ‘kakai’ 
twmei hei rui ‘tat kan the’ twmei ‘kabamv’ ta tithay e. 

Heickumna latkaeng asaeke rui verb rui taanepatmei Iwnlung, kaganv, 
kabamv, adjective zamh kagat tei dine e. Mi kumcna dinhmei ti hei nic kagunc 
ndauhmei twna thay e. Mi kumhmei tihei grammar khou Adverb kaw e. 
Kathumhmei latrian khou ‘peyna’ twmei hei rui adverb ‘ranv’ twmei gunc tei 
ndauh e. Mikumhmei tihei nic adverb twna thay e. Kumna verb, adjective 

khatnic adverb baihmei khat zamh kagunc ndauhmei latkaeng ta tei Adverb 
kaw e. 

Lotkamv Ranv, katumc, nzaeng, nthuanh, kai khou, lau tho - mi 
kumhmei guay hei adverb raana the. 

(6) Postposition tabui ta cho? 

Mi latthanv hei thay khang kabangc khou hyloubammei latrian gauy hei 
zauc kho. 

Ai Imphal tho tat re. 

Tingkauh thangc ariu dat pwng e. 

Aniw Luangmai khou ariu kho. 

Pumh twn tei bomb siauckey khwan e. 

Aniu duidai rue khou paliam chauna tat re. 

Kaniw laupah lunge khou zaeng nthaek ge. 

Karuc khou latrian guay khouhei Imphal, tingkauh, Luangmai, pumh, 
duidai, laupah, mi guay hei kabam zanc noun raana e. Mi latkaeng guay tangv 
hei tho, thangc, khou, twn, rue khou, lunge khou - latkaeng guay hei noun ta 
nkhav guang e. Mi kummei kabam ta thaymei noun tangv guangmei latkaeng 
guay tihei Postposition kaw e. 

Latkamv khang - daeng (khou), bangc (khou), ta, thei, rue, laa - mi guay 
hei postposition raana e. 

(Mi kumhmei latkaeng guay hei English khou noun latkaeng hu khou 
guang e kumtina preposition kaw e. India khou Aryanmei nunc lat khou mi 
latkaeng zaat hei noun tangv guang e. Ruanglat khou nic mi latkaeng guay hei 
noun tangv guang e. Kumna mi latkaeng zaat tihei Ruanglat grammar khou 
Postposition twna kaw e.) 

(7) Conjunction Tabui ta cho? 

Kabangc khou latrian guay hei zauclana Conjunction tabui tei cho kathaipat 

kho. 

(a) Thiubwan lev Dihgup lev kaney tat kan the. 

(b) Che khatnic hypei tii o. 

(c) Kaniw dukaanc tat kan e kumna latrik khat laa kan e. 

(d) Kamei nic ai nic nchamnac raana e. 

(e) Kamei lungegay e tihkic panti e. 

Mi latrian guay khouhei ‘lev-lev’ khatnic, ‘nic-nic’ hei rui nchamc 
nchamcmei part of speech hamhethei latkaeng guay ta zay kariulou e, ‘kumna, 
tihkic’ hei rui latrian ta zay kariulou e. Mi kumhmei latkaeng guay tihei 
Conjunction kaw e. 

Latkaeng lev latkaeng, latrian lev latrian ta zay kariumei latkaeng ta 
Conjunction kaw e. 

Latkam khang:- 

Kumna, tihkic, lev-lev, hamhethei, kumetihkic, kum sihnic, kumthena 
- mi kumhmei hei conjunction the. 


(8). Interjection tabui ta cho? 

Kabangc khou latrian hei zauc lana karuc khou lathanv hei phupat kho. 

Hei ! Akumh khang tha! 

Alaih ! Nang dai ! 

Cha ! Chani e da ! 

E ! Heic tho tabui ! 

Mi latrian guay khouhei ‘Hei, Alaih, Cha,’ - twmei latkaeng guay hei 
lungning khou kadathdatna patmei verb khat ndauh e. Heickumna charynmei, 
kaluangmei, pingmei, mphutmei, kadathdatmei ta rah ndauhpatmei latkaeng 
azuh nai e. Mi guay ta tei grammar khou interjection kaw e. 

Kumna lungning khou ruph, paduph twna kahitowmei lungning makum 
khat saapat raph twmei khou sinswmei latkaeng ta tei Interjection kaw e. 

Kumna latrian khou piu bammei lat hei zauc pwkhou latsav naatnu - 
part of speech tachat nai e. Mi latsav naatnu tachat hei lat kathai khou piu e. 
Mi guay tei kabangc khou hylou e. 

(1) noun 

(2) pronoun 

(3) adjective 

(4) verb 

(5) adverb 

(6) postposition 

(7) conjunction 

(8) interjection 

KATHAIDWAN - 15 

1. Parts of Speech (Latsav Naatnu) tabui ta cho ? Parts of speech hei tabui 
khang cho ? Parts of speech zanc guay kiu khat khat swna hy o. 

2. Noun tabui ta cho ? Latkamv tiina hy o. 

3. Pronoun tabui ta cho ? Latkamv tiina hy o. 

4. Verb tabui ta cho ? Latkamv tiina hy o. 

5. Ruanglat khou Postposition nai e. Mi kiu tabui tei cho ? Latkamv tiina 
hy o. 

6. Kabangc khou tiiloumei latrian hei part of speech swna dine o. 

Luangchumc khou Atun lungelou khwan e. Kamei hei kapumc peyna gay e 
kumtina tanc e. Kamei lyantuangh khat re. 

3.3.1 NOUN ZAAT 

(1) Proper NGun 

Kabangc khou tiiloumei latkaeng guay khou hei kazauhmei noun guay zauc 

kho. 

(a) Mi hei Alangh thuak ge. 

(b) Imphal Manipur zamh kaidai e. 

(c) Akai guaickui zanc Buimaapui kaw e. 

(d) Kasaigay Katutluc puningc e. 

Mi latrian guay khou hei kazauhmei noun pangc khou hei ‘Alangh’ duithuak 
khat zanc e, ‘Imphal’, ‘Manipur’ khat khatna ta thaymei ramvzance, ‘Buimaapui’ 
guaihkui khat zanc e. Katutluc meic khat zanc e. Mi kumhmei kalingphingmei 
meic, kabamv, puatc zanc ta thaymei noun ta Proper Noun kaw e. 

Latkamv khans > Zeihlat, Mikcharung, Delhi, Puiluanh - mi kumhmei 
guay hei e. 

(2) Common Noun 

(a) Mi hypei hei thow tuang cho? 

(b) Guaih khat tat guang e. 

(c) Alauc khat guang e. 

(d) Chaeng khou meic geicna tat re. 

Mi latrian guay khou hei hypei, guaih, atauc, chaeng twmei latkaeng guay 
hei noun raana e. Hypei twethei hypei guayna tat hay e, guaih twethei guaih 
kaguayna ta thay e; Alauc, chaeng, meic, mi guay hei nic noun e, khat ta saa 
pwkhou kaguayna ta thay e. Mi kumhmei khat ta saa pwkhou kaguayna ta 
thaymei noun ti hei Common Noun kaw e. 

Loikam khans > Latrik, takuanh, phey, pumh, duithuak, laupuk - mi 
kumhmei guay hei common noun raana the. 

(3) Material Noun 

(a) Mi mwn hei che rui kasiamh tuang e. 

(b) Mi hypei hei mukdui maek khe. 

(c) Chah zangv nil e. 

(d) Ntey bumc e, tamtouh ndeih e. 

Tnloumei latrian khou hei che, mukdui, chah, ntey, tamtouh mi guay hei 
noun raana e. Mi guay kakiak kakiak swbak sihnic kazanc kalaih mak ge. Puatc 

baihmei kasiamh khang nuhmei puat raana e. Mikumhmei noun tihei Material 
Noun kaw e. 

Puat khat kasiamh khou gut nuhmei, kakiak kakiak swbak sihnic kazanc 
kalaih makmei noun ta tei Material Noun kaw e. Syniang, kachaekc, dui, 
muk, mikumhmei guay hei material noun the. 

(4) Abstract Noun 

(a) Ramhpingrnei ta zamsimei kaw e. 

(b) Lunghthanmei, nchumhmei lat saamei nkauhmei panty e. 

(c) Gaymei ta laaniimei raana e. 

(d) Khaengiouthaymei gunc hei meic kataana khang kage nai e. 

(e) Nchumhmei maekna tanhmei, bauhmei raana rui rihngam tuang hamh e. 

Tiiloubammei latrian guay khou hei ramhpingrnei, lunghthanmei, 
nchumhmei, gaymei, khaengvlouthaymei, tanhmei, bauhmei, mi guay hei 
lungning na rui thaymei kalwn kaliak maekmei gunh guay zanc raana e Mi 
kumhmei guay tihei Abstract Noun kaw e. 

Kalwn kaliak maekmei lungning rui thaymei, kakhanhmei, gunc mi 
kumhmei noun ta Abstract Noun kaw e. 

Latkamv khang kheyliak, chariakhthaymei, lunghgutmei, mi kumhmei 
guaye. 

(5) Collective Noun 

Nchu kapang kapang same e. 

Guaih kang khat lau khou patre. 

Mi class khou hei nchamnac riakdei nai e. 

Kailiangh khat zaeng kum e. 

Mi latrian guay khou hei ‘kapang’ hei nruay kasing geihmei ta thay e. 
Class twmei hei ntumei-ngaanvmei nchamnac nunc thaymei latkaeng e, ‘kang’ 
twmei hei guaih mpeyna ta thay e, ‘kailiangh’ twmei hei kailaek asaeke kariumei 
ta thay e. Mi kumhmei noun tihei Collective Noun twna kaw e 

Maansei, khouringh, puatc guay kapang, kakang ta thaymei nount ta 
Collective Noun kaw e. 

Latkomv khang khangchu, pei, lauzam, sucnunc, mi kumhmei guay hei 

the. 

Karuc khou noun zaat guay kathai kan the. Ruanglat khou noun zaat 
panguh nai e. Mi panguh kiu thu- 

(1) proper noun 

(2) common noun 

(3) material noun 

(4) abstract noun 

(5) collective noun, mi guay hei e 


KATHAI DWAN - 16 

1. Noun zaat azuh nai bo ? Kazanc guay hy lana latkamv khat khat hylou o. 

2. Proper Noun tabui ta cho ? Latkamv kanei hy o. 

3. Common Noun lev Collective Noun zamh nehamhe makmei tabui tei cho ? 
Latkamv hyna ndauh o. 

4. Abstract Noun tabui ta cho ? Latkamv hyna ndauh o. 

5. Material Noun tabui ta cho? Latkamv kanei tii o. 

3.3.2 PRONOUN ZAAT 

Noun phaan lynmei latkaeng ta Pronoun kaw e. Mi hei ncham kan the. 
Ntaw tho pronoun hei kazaat azuh nai cho twmei zauc kho. 

(1) Personal Pronoun. 

(1) Ai saa pwng e. 

(2) Nang tabui saa nii bo? 

(3) , Kamei thay pwni day? 

(4) Nangniw tabui taanh khang cho? 

Karuc khou ai, nang, kamei, nangniw twmei latkaeng guay hei noun 
phaan lynmei - pronoun raana e. ‘Ai’ hei lat saa bammei mei tatei thay e, 
‘nang, nangniw’ twmei hei rui lat nking bammei tatei thay e, khatnic ‘kamei’ 
twmei hei mi lat saa bammei nic hamh, nking bammei nic hamh tihkic kalam 
khou saatow bammei kathumhmei ‘mei’ ta thay e. 

Latsaa bampui mei tatei thaymei pronoun ta first person kaw e. 
Latkamv ai, aniu. 

Lat nking bampui mei ta tei thaymei pronoun ta second person kaw e. 
Latkamv nang, nangniw 

Lat saa bammei hamh, nking bammei nic hamh tihkic kalam khou saatow 
bammei kathumh swmei mei ta thaymei pronoun tatei third person kaw e. 
Latkam kamei, kaniw 

Person kathumh ta thaymei, meic ta thaymei pronoun ta Personal Pro¬ 
noun kaw e. 

(2) Demonstrative Pronoun 

(a) Mihei thow cho ? 

(b) Heictei thow tuang cho ? 

(c) Kamei mitei laa pwlak ge. 

Mi latrian guay khou hei mihei, heictei, mitei mi pronoun guay hei meic 
hamhethei puatc ta soucna dine e. Kumhpui zaengrui meic hamhethei puatc ta 
souena dinhmei ta thaymei pronoun ta Demonstrative Pronoun twna kaw e. 

Latkamv Mi, mihei, mitei, heic, heictei, mikumhmei, guay hei e. 

(3) Infinite Pronoun 

Kabangc khou hyloumei hei zauc kho. 

(a) Mihei puiruhnac rui nuh e. 

(b) Kaguayna gaymei raana di the. 

(c) Ramh khat kage nai e. 

(d) Gaanvsaekc thu mitei kage nai nuh e. 

(e) Thoupwnic nuh de. 

Mi latrian guay khouhei puiruhnac, kaguayna, ramh, gaanvsaekc, 
thowpwnic, mi guay hei pronoun raana e. Mi pronoun guay hei thow phaan 
hamhethei tabui puat phaan lyn tu cho twmei nthan thiakhthiak mak ge. Mi 
kumhmei pronoun tihei Infinite Pronoun kaw e. 

Thow phaan, tabui phaan lyn tu cho twmei nthanna thay makmei 
pronoun ta Infinite Pronoun kaw e. 

Latkamv meicnunc, kaguayna, ramhguay, thow pwnic. 

(4) Distributive Pronoun 

Kabangc khou hyloumei latrian guay hei zauc kho. 

(a) Khat khat swna nangniw gut ro. 

(b) Khatnasihnic khuay guay kaling hamh e. 

(c) Khat ny khat ny nangney bam o. 

(d) Meicsing kaniw daengkaa phay phay mphang e. 

Mi latrian guay khou hei khat khat, khatnasihnic, khat ny khat ny, meicsing 
twmei pronoun guay hei kasing geihmei khouteirui khat khat swna naimei meic 
hamhethei puatc zamh phaan-lyn swmei pronoun e. Mi kumhmei pronoun tihei 
distributive pronoun kaw e. 

Meic, puatc tazumei khou khat khat swna nai bammei ta thaymei 
pronoun ta Distributive Pronoun kaw e. 

Latkamv khat khat, kathuih, khatnasihnic, meicsing 

(5) Reflexive Pronoun 

(a) Ai araana nzamh e. 

(b) Gayrei karaana ta maengzau khou zauc e. 

(c) Karaana kakhubut doupui lat saa e. 

(d) Karaa karaana Iwn thay kho. 

(e) Kaihouhmei nunc kaniw raana latgeic khwan e. 

Mi latrian guay khouhei araana, karaana, karaa karaana, kaniw raana twmei 
latkaeng guay hei noun hamhethei pronoun guay lev khatna swmei tei ndauh e. 
Mi kumhmei pronoun tihei reflexive pronoun kaw e. 

Noun hamhethei baihmei pronoun lev khatna swmei tei ndauhmei pro¬ 
noun ta Reflexive Pronoun kaw e. 

(6) Interogative Pronoun 
Tiiloumei latrian guay hei zauc kho. 

(a) Thow tat khang cho? 

(b) Thow thow cho chadi langv e? 

(c) Tabui rui hy khang? 

(d) Tabui tabui tei phungh khang cho? 

(e) Akumhmei tei laa khang cho? 

(f) Thowramc mei guang bo? 

Mi latkaeng guay khouhei thow, thow thow, tabui, tabui tabui, akumhmei, 
thowramc twmei guay hei thanvmei thaymei pronoun raana e. Mi kumhmei 
tihei interogative pronoun kaw e. 

Thanvmei ta thaymei pronoun ta Interrogative Pronoun kaw e. 

Latkomv: - tabui, thow, akumhmei, tabui tabui, thow thow, akumh 
akumhmei twmei guay hei the. 

(7) Emphasizing Pronoun 

Kabangc khou hyloumei latrian guay hei zauc kho. 

(a) Ai kahak tat tangc the. 

(b) Kaidai kahak tei tho daic hak mak ge. 

(c) Latkaeng kahak tei nking sii maih the. 

(d) Kaniw kahak kaniw khuay saa ndauh the. 

(e) Guangh kapumc kahak guangna swan tei tiipat re. 

(f) Apumc kahak hei nringh kaipat swna tiipat re. 

(g) Kaniw pumc kahak court khou lyan kan e. 

Karuc khou latrian guay khouhei ai kahak, kaidai kahak, latkaeng kahak, 
kaniw kahak khatnic kapumc kahak, apumc kahak, kaniw pumc kahak twmei 
latkaeng guay hei noun hamhethei pronoun tatei kathuk tiilouna saa e. Mi tihei 
emphasizing pronoun kaw e. 

Noun hamhethei pronoun ta kathuk tiilouna saamei pronoun latkaeng 
tatei Emphasizing Pronoun kaw e. 

Lotkamv : - kahak, apumc kahak, kapumc kahak, kaniw pumc kahak, 
mi guay hei e. 

Karuc khou kathai kariang kanmei hei zauc pwkhou Ruanglat khou pro¬ 
noun chanei hei mphang e. miguay kiu thu - 

(1) personal pronoun 

(2) demonstrative pronoun 

(3) distributive pronoun 

(4) indefinite pronoun 

(5) reflexive pronoun 

(6) interogative pronoun 

(7) emphasizing pronoun, hei e. 

KATHAI DWAN - 17 

1. Ruanglat khou pronoun zaat azuh nai bo? Tabui tabui tei cho? 

Nang raana hy o, latkamv khat khat hy o 

2. Person azuh nai bo? Tabui tabui tei cho? 

Latkamv khat khat hy o. 

3. Personal pronoun tabui tei cho? 

Latkamv tiina dine o. 

4. Puatc hamhethei meic ta souena saamei pronoun ta tabui kaw bo? Latkamv 
tiina dine o 

5. Tiiloumei pronoun guay hei tabui tabui pronoun cho? 

Akumhmei ____ 

Araana _ _ - 

Nang ____ 

Mi tei ___ 

Puiruhnac___ 

3.3.3 ADJECTIVE ZAAT 

Noun khatnic pronoun gunc ndauhmei latkaeng ta adjective kaw e twmei 
kathai kan the. Ntaw hei adjective zaat azuh nai cho twmei zauc kho. 


(1) Qualitative Adjective (Adjective of Quality) 

Qualitative Adjective tabui tei cho? Mihei thay khang kabangc khou 
tiiloumei latrian guay hei kathai zauc kho 



Latrian 

Adjective 

Adjective taanv 

(a) 

Kamei sansipui mei e. 

sansipui 

‘meic’ Iwnlung, gunc saa ndauh e. 

(b) 

Hypei haenghmei tei tii o. 

haenghmei 

‘hypei’ Iwn tei saa ndauh e. 

(c) 

Howgaymei mwn khat 
puangc bam e. 

howgaymei 

‘mwn’ Iwn tei saa ndauh e. 

(d) 

Lai daihmei khoutei dui 
nai e. 

daihmei 

‘lai’ Iwn tei saa ndauh e. 

(e) 

Luaysiimei Gayrim guang e. 

luaysimei 

‘Gayrim’ gunc saa ndauh e. 


Karuc khou latrian guay khou sinsw bammei adjective guay heirui noun 
khatnic pronoun zamh Iwnlung, gunc ta saa ndauh e. Mi kumhmei adjec¬ 
tive tihei Qualitative Adjective kaw e. 


Noun khatnic pronoun zamh gunc, Iwnlung ta dinhmei adjective ta 
Qualitative Adjective kaw e. 

Latkomv: - gaymei, siimei, nsuanmei, tanhmei, mphwanmei, mikumhmei 
guay hei e. 


(2) Quantitative Adjective (Adjective of Quantity) 

Quantitative adjective hei kalwn thay khang kabangc khou tiiloumei latrian 
guay hei kathai kho. 


Latrian Adjective 

(a) Ntey titna tii o. titna 

(b) Dui taleina zangv me. taleina 

(c) Katingh geicdou nkhan kan the. geicdou 

(d) Syan heiczu hei kage maek ge. heiczu 

(e) Saamh khou nap tazu nai e. tazu 


Adjective taanv 

Ntey azuh cho dine e. 
Dui azuh cho dine e. 
katingh azuh cho dine e. 
syan azuh cho dine e. 
nap azuh nai cho dine e. 

Mi latrian guay khouhei titna, taleina, geicdou, heizu, tazu twmei latkaeng 
guay hei rui noun zamh kachaengc tei dine e. Mi kumhmei noun zamh chaengc 
dinhmei adjective latkaeng tihei quantitative adjective kaw e. 

Noun zamh kachaengc dinhmei adjective ta Quantitative Adjective kaw e 
Latkamv: - peyna, kaguayna, kapwmna, asaek 

(3) Numeral Adjective (Adjective of Number) 

Numeral adjective hei kalwn thay khang kabangc khou latrian guay hei 
zauc kho. 

(a) Adai rui reymei swan tei laatow kan e. 

(b) Nang kaneimei rian khoutei ding o. 

(c) Tingthai kathumh laaguang o. 

(d) Zaeng chanei rui neidak khat sw e. 

Mi latrian guay khouhei ‘reymei’ kaneimei, kathumh, chanei twmei ad¬ 
jective guay hei nthei-rey thaymei sing hamhethei kasing ta thaymei adjec¬ 
tive e. Mi kumhmei adjective ta numeral adjective kaw e. 

Kasing hamhethei kasing lev kariang naina nthei-rey tithaymei ad¬ 
jective ta Numeral Adjective kaw e. 

Latkamv :- reymei, kaneimei, kathumhmei, chanei, ruh, mikumhmei hei e. 

(4) Distributive Adjective 

Kabangc khou latrian guay hei kathaina distributive adjective Iwn thay 
khang sw kho. 

(a) Meic khat khat swna saa kho. 

(b) Abahthai kanei kanei zuanc bam e. 

(c) Gin kathuihna khouhei guang e. 

Mi latrian guay khouhei khat khat, kanei kanei, kathuih twmei adjective 
guay hei kalangv kalangv swmei ta how e. Mikumhmei adjective tihei dis¬ 
tributive adjective kaw e. 

Kalangv kalangv swmei ta thaymei adjective ta Distributive Adjective 

kaw e. 

Lotkamv kathuih, pum, sing, khat khat, kanei kanei, mikummei guay hei e. 

(5) Demonstrative Adjective 

(a) Mitei thow cho? 

(b) Mi hypei hei thow tuang cho? 

(c) Heic ramc tei tat khang e. 

(d) Heic kai tei pun pwni the. 

Mi latrian guay khou ‘mi, heic’, twmei adjective rui kadaeng khou noun 
hamhethei pronoun ta soucna dine e. Mi adjective tihei demonstrative adjec¬ 
tive kaw e. 

Soucna dinhmei adjective ta Demonstrative Adjective kaw e. 
Lotkomv: - Mi, heic, mitei, mihei, heictei, - mi guay hei e. 

(6) Interrogative Adjective 

Thanvmei thaymei adjective nic nai e. Mitei thay gay khang kabangc 
khou hyloumei latrian guay hei kathai zauc kho. 

(a) Hauphic khoutei haubungc azuh nai bo? 

. (b) Nang taanc niimei kiu tabui taanv cho? 

(c) Akumhmei phey tei cho? 

Mi latrian guay khouhei azuh, tabui, akumhmei, twmei adjective guay 
hei thanvmei thaymei latrian khou sinsw e. Mikumhmei adjective tihei inter¬ 
rogative adjective kaw e. 

Thanvmei thaymei adjective ta Interrogative Adjective kaw e. 

Latkamv azuh, tabui, akumhmei mikumhmei guay hei e. 

Aniw rui thay e, Ruanglat khou kabangc khou tiiloumei adjective zaat 
charuk hei mphang e. 

(1) Qualitative Adjective - Kagunc, kalwn, kathukh dinhmei 
(Adjective of quality) 

Word Class - Parts of Speech 


Latkaeng Kathaimei 


(2) Quantitative Adjective 
(Adjective of quatity) 

(3) Numeral Adjective 
(Adjective of Number) 

(4) Distributive Adjective 

(5) Demonstrative Adjective 

(6) Interrogative Adjective 


- Kachaengc, geic-rau dinhmei 

- Kasing, kasing lev kariangrian nthei-rey 
dinhmei 

- Kalangv kalangv, kakang kakang dinhmei 

- Soucna, nchinna dinhmei 

- Thanvmei ta thaymei 


KATHAIDWAN - 18 

1. Ruanglat khou adjective azuh nai bo ? Tabui tabui cho hy o. 


2. Adjective zaat hy o (katwn chaana) 

(a) Soucna, nchinna dinhmei _ 

(b) Kachaengc, geic-rau dinhmei _ 

(c) Thanvmei thaymei _ 

(d) Kasing, nthei-rey dinhmei _ 

(e) Khat khat, kalang kalang dinhmei 

(f) Kagunc, kalwn, kathukh dinhmei 

Kabangc khou hyloumei adjective guay zamh latkamv kathumh kathumh 
hy o. 

(a) Qualitative adjective 


(b) Distributive adjective 


(d) Quantitative adjective 


(e) Interrogative adjective 


(f) Numeral adjective 


4. Kabangc khou hyloumei adjective guay hei nchamc chamcmei tei 
zay kariulou o. 

(a) Adjective of Number - Qualitative Adjective 

(b) Quantitative Adjective - Numeral Adjective 

(c) Adjective of Quality - Adjective of Quantity 

3.3.4 VERB ZAAT 

Taanhmei, kumhmei, swmei ta thaymei latkaeng ta verb kaw e twmei 
kathai the. Taanhmei, swmei khou subject rui taancpat tuang e. Mi hei kathai 
gay khang kabangc khou latrian guay hei zauc kho. 


Latrian 

subject 

verb 

object 

Guaipuang bam e. 

Guaipuang 

bam e 

X 

Kamei guang e. 

Kamei 

guang e 

X 

Ai kata thay e. 

Ai 

thay e 

kata 

Mi tei hypei e. 

Mi tei . 

e 

hypei 

Adam apammei e. 

Adam 

e 

apammei 

Gayrey tatdyn hy e. 

Gayrey 

hy e 

tatdyn 

(1) Ai kata thay e, thow ta thay ? kata - object ge 
Gayrey tatdyn hy e, tabui hy ? tatdyn - object ge 

Subject zamh object naimei verb ta Transitive Verb kaw e 

Latkamv - thay, hy, thou, zay - mikumhmei hei e. 

(2) Karuc khou tiiloumei latrian khouhei Guaipuang bam e, Kamei 
guang e, hei object kazauh mak ge. Mikumhmei object maekmei 
verb tihei Intransitive Verb kaw e. 

3.3.5 ADVERB ZAAT 

Adverb hei kabah khatnic piumei Iwan theilayna kabangc khou hyloumei 
kang kumcna kathai nuh e. 

(1) Adverb of Time (Kaganv dinhmei) 

(a) Mihei ai kahunungc chu kan the 

(b) Aniu taanv ntaw kahouh pwni the. 

(c) Ai tatdyn tei nyanna laatou the 

(d) Kamei khouhei tingmik pum guang e 

(e) Kamei khouhei thaurey khou taanclou e 

Tiiloumei latrian guay khouhei kahunungc, ntaw, nyan, tingmik pum, 
thaurey khou miguay hei verb rui taanhmei lev kariang nai e. Mi kumhmei guay 
tihei Adverb of Time e. 

Verb rui taanhmei lev kariang naimei ganv ta dinhmei adverb ta 
Adverb of Time kaw e. 

Latkamv:- aseic, nthuanh, doulaaneic, katumcna, asaanhmakna - mikumhmei 
guay hei e. 

(2) Adverb of Place (Katwn dinhmei) 

(a) Khouhei ding o 

(b) Khav duibangc bam e. 

(c) Jisu thei lay o. 

(d) Mouc thingtwan tow e. 

(e) Ai kaithyan tat re. 

Karuc khou tiiloumei latrian guay khouhei, duibangc, thingtwan, thei, 
kaithyan miguay hei verb rui taanhmei kabamv katwn ta dine e. Miguay hei 
Adverb of Place the. 



Latkaeng Kathaimei 


Word Class - Parts of Speech 


Verb rui taanhmei kabamv, katwn dinhmei adverb ta Adverb of Place 

kaw e. 

Latkamv:- mpaeng, kalungc, nthei, karuc, chaengtwn, kaithei mikumhmei 
guay hei e. 

(3) Adverb of Manner (akumh swna, tabui thiak khou) 

(a) Thuancku pac nthan e. 

(b) David gari thou tanc e. 

(c) Ngasatna tei guangcna tat re. 

(d) Puatc tei nzaengna loukey e. 

(e) Miktiatmei tei kathamna pac e. 

Tiiloumei latrian guay khouhei nthan,tanc, guangcna, nzaengna, kathamna 

- mi adverb guay hei rui verb rui taanhmei tei akumhna, tabui thiak, tabui 
Iwnlung khou twmei tei dine e. Kumna mi guay hei adverb of manner raana e. 

Verb rui taanhmei thiak, Iwnlung ta dinhmei adverb ta tei Adverb 
of Manner kaw e. 

Latkamv: - 

Kaucna kap be, 

Pakna nthau e. 

Nzianna nkhavlou e, 

Taanc katumc e 

- mi khou miwloumei latkaeng guay hei adverb of manner raana e. 

(4) Adverbs of Degree (adih geic, adih kamv) 

(a) Kamei peyna katupna guange. 

(b) Nap katumc langvna tu riu. 

(c) Syan geic hakna nai e. 

(d) Kakhuan hei geic rahraa the. 

(e) Tunac tei lu suan chuy liang e. 

Karuc khou tiiloumei latrian khouhei peyna, langvna, rahraa, hakna, liang 

- miguay hei verb taanv ta kagat, kachaengc tei dinhmei adverb guay e. 

Adjective khatnic adverb zamh kachaengc, kagat tithaymei adverb 
ta Adverb of Degree twna kaw e. 

Latkamv:- 

Kamei guang zaic liang e. 

Nap geic langvna tw riu. 

Taanv sii hakna taanh riu. 

Katei geic hian e. 

(5) Adverb of Frequency (adih katup kabup) 

(a) Khouhei kamei guang liang nei the. 

(b) Naptu katup langv riu. 

(c) Mi lu hei kadakdak khou chu e. 

(d) Kata Imphal khou how tanhtan de. 

(e) Kamei khou hei khatsihnic guang mak ge. 

Karuc khou tiiloumei latrian guay khouhei ‘liangnei, katup, kadakdak, 
tanhtan, khatsihnic’ miguay hei verb rui taanhmei tei adihkamv katup kabup 
cho twmei tei dine e. Mikumhmei adverb hei Adverb of Frequency raana e. 

Adihkamv, akumhna katupna pat cho twmei dinhmei adverb ta Ad¬ 
verb of Frequency kaw e. 

(6) Interrogative Adverbs 

(a) Adam tabui khou bam bo? 

(b) Kamei tabui khang guang tu cho? 

(c) Kaniw tabuinungc tat khang cho? 

(d) Nang akumhna taanc nina cho? 

(e) Nang khau khou syan azuh nai bo? 

Karuc khou tiiloumei latrian khouhei tabui khou, tabui khang, tabui nungc, 
akumhna, azuh, - miguay hei verb taanv ta thanvmei latkaeng raana e. Mi 
kumhmei adverb tihei Interrogative Adverb kaw e. 

Thanvmei ta thaymei adverb ta Interrogative Adverb kaw e. 

Latkamv .‘-Tabuiswna, tabui khou, tabui nungc, akumhna, azuh - mi guay 
hei e. 

Kumna Ruanglat khou adverb zaat charuk hei mphang e. 

(1) Adverb of Time (Verb zamh taanv ganv dinhmei) 

(2) Adverb of Place (Verb zamh taanv bamv dinhmei) 

(3) Adverb of Manner (Verb zamh taanv thiak dinhmei) 

(4) Adverb of Degree 

(5) Adverb of Frequency 

(6) Interrogative Adverb 


(Verb zamh taanv azuh, adihkamv dinhmei) 
(Verb zamh taanv katup kabupmei dinhmei) 
(Verb zamh taanv lam khou thanvmei) 


KATHAIDWAN - 19 

1. Adverb zaat azuh nai cho ? Mi zaat guay zanc tei hy o. 


2. Gaatmei tei hy padiklou o. 

(a) Verb zamh taanv ganv dinhmei adverb ta.kaw e. 

(b) Verb zamh taanv bamv dinhmei adverb ta.kaw e. 


(c) Verb zamh.dinhmei adverb ta adverb of manner kaw e. 

(d) Verb zamh.dinhmei adverb ta adverb of degree kaw e. 


(e) Adverb of Frequency hei...dinhmei adverb e. 

(f) Verb zamh taanv lam khou thanvmei adjective ta.kaw e. 

3. Kabangc khou tiiloumei latrian guay khouhei naimei adverb kapahpatna 
kazaat saa o. 

(a) Mitei akumhna pat kan tu cho? 

(b) Kamei kai khou bam e. 

(c) Kamei khouhei guang liang nei the. 

(d) Mitei peyna kunghmei puat re. 

(e) Gari tei thou ranvna tat kan e. 

(f) Kakai Imphal khou nai e. 

(g) Kamei adih kabiu tha? 

3.3.6 CONJUNCTION ZAAT 

Latrian lev latrian hamhethei latkaeng lev latkaeng ta zay kariuloumei 
latkaeng ta conjunction kaw e, twmei hei kathai kan the. Kumna ntaw thu 
conjunction latkaeng guay rui latkaeng lev latkaeng khatnic latrian ta zay kariumei 
Iwn tei zauc lana kazaat kapah kho. 

1. Coordinating Conjunction 

(a) Baeng lev phuc kahaw e. 

(b) Nap khatnic bi lingclou e. 

(c) Nap hamhethei ntyan tw kho. 

(d) Ai nic kamei nic tat nii e. 

Karuc khou latrian guay khou hei lev, khatnic, hamhethei, nic-nic twmei 
conjuction guay hei rui latkaeng kanei ta zay kariuloumei swna piu e. 

Latrian ta zay kariuloumei Iwn tei zauc dat kho. 

(a) Kamei guang pwni kumna puatc tei phungcguang pwni. 

(b) Ai phey tei phungcguang pwni tihkic mi hei gay hakmei thu hamh e. 

(c) Gaythuih M.A luaimei the khatnic Philip M.Com luaimei e. 

Tiiloumei latrian guay khou hei kumna, tihkic, khatnic twmei 

conjunction guay hei rui latrian kanei kanei ta zay kariulou e. 

Tiilou reymei latrian padei hei zauc kaluaih dat kho. 

Latrian Latrian kanei tipatmei conjunction 

(a) Baeng lev phuc kahaw e. Baeng kahaw e, phuc kahaw e lev 

(b) Nap khatnic bi lingclou e. Nap lingclou e, bi lingclou e khatnic 

(c) Nap hamhethei ntyan tu kho.Nap tu kho, ntyan tu kho hamhethei 

(d) Ai nic kamei nic tat nii e. Ai tat nii e, kamei tat nii e. nic - nic 

Heic kumna swbakna zauc pwkhou latrian guay hei latrian kanei kanei 
zay kariuna kasiamh tuang e twna laa nuh e. Kumna karuc khou tiiloumei kalangv 
kanei hei zauc pwkhou tiiloumei conjunction guay hei kabah nchamcmei 
nthuihmei latrian guay zay kariulou tuang e twmei thay e. Mi kumhmei con¬ 
junction tihei coordinating conjunction twna kaw e. 

Latkaeng lev latkaeng hamhethei kabah nchamcmei nthuihmei latrian 
guay zay kariuloumei conjunction ta Coordinating Conjunction kaw e. 

Latkamv lev, khatnic, hamhethei, nic-nic, kum pwkhou, kumethei, 
kumetihkic, kumhpui zaengrui - mi kumhmei guay hei e. 

2. Subordinating Conjunction: 

Conjunction zaat baihmei khat zauc dat kho. 

(a) Kamei tat pwni twmei ai thay e. 

(b) Nang guang pwni de twethei ai nang ta nkhwan bam pwni. 

(c) Phey tei gay e tihkic meic rui mitei kahaw mak ge. 

Karuc khou tiiloumei latrian khouhei - 

twmei = twna saamei 

twethei = twtuang nai ethei 

tihkic = twkhwan sihnic 

Latrian quay Conjunction 

(a) Kamei tat pwni twmei ai thay e. = twmei 

(b) Nang guang pwni twethei = twethei 

ai nang ta nkhwan bam pwni. 

(c) Phey tei gay e tihkic meic rui = tihkic 

kahaw mak ge' 

(a) khou ‘kamei tat pwni twmei’ hei kabah phaamei tii ngam 
makmei latrian e, khourui ‘ai thay e’ twmei hei rui kadai swna saaniimei 
lat tei e. Mikumhmei latrian guay ta zay kariuloumei conjunction tei ‘twmei’ 
hei e. 

(b) lev (c) khou nic ‘twethei’ ‘tihkic’ twmei hei kathiak nchamcmei 
conjunction raana e. Mi kumhmei conjunction tihei subordinating conjunc¬ 
tion kaw e.. 

Kabah phaamei tii ngammakmei latrian khat lev kabah phaamei 
latrian khat lev zay kariuloumei conjunction ta Subordinate Conjunction 
kaw e. 

Latkamv:- 

twna, twmei, twsihnic, twethei, tihkic. 

Kumna Conjunction zaat kanei nai e. Mikiu thu - 

(1) Coordinating Conjunction 

(2) Subordinating Conjunction 


Ruanglat 

3.3.7 INTERJECTION ZAAT 


Mik khou howna, nukuanc khou chuna, lungning khou thuphthupna 
ningmei, kadathdatmei neihlaamei, zaengsimei raa rahpatmei latkaeng guay ta 
tei Interjection kaw e. 


Lotkamv khans 


Kadathdatmei ndauhmei = 
Neihlaamei ndauhmei 
Karaengmei ndauhmei 
Ryanraamei ndauhmei 
Lunghpuamhmei ndauhmei = 
Kaluangmei ndauhmei 
Suhmei ndauhmei 


Is! Hi! Tabuichu! 

Gai the da! Neihlaa e bo! 
Ach! Chany chakhow e! 

Hi! Ai mu ni! 

Tut! Tabui-a! 

Hei! Alaih! 

Alei! alei! alei! Apuai alei ! 


Interjection hei kazaat takhauhkhauna nai thuai makge. Lungning khou 
thuphthupna saapatmei guay tei rui tabui cho twmei tei thay e. 


KATHAIDWAN - 20 

1. Conjunction zaat azuh nai cho? Tabui tabui tei cho? 

2. Coordinating Conjunction lev Subordinating Conjunction nchamc makmei 
tabuitei cho? 

3. Interjection tabui tei cho? Latkamv asaekc hy o. 

4. Pingmei, kaluangmei, suhmei, charynmei ndauhmei Interjection latrian khat 
khat kasiamh o. 

3.4.0 LATKAENG DUANHMEI 

(Word Formation) 

Latkaeng hei swbakna kabah naimei suic nganvtoumei latkaeng hamhethei 
latkiak tatei root kaw e. Mi kumhmei root tihei tisaengc tadaicpat lana latkaeng 
kabah baih baihmei tipat re. Mi root khouhei kathei kahu latkaeng haap kuanlouna 
kabah baihmei latkaeng tipat re. Mi kumhmei Iwan tihei grammar khou Word 
Formation - latkaeng kasiamhpatmei twna kaw e. Word Formation Iwan khou 
hei affixation khatnic compounding hei kadai swmei e. 

Affixation 

Affixation hei latkaeng thei-hu khou haapguangna latkaeng ta tisaengc 
tidaic patmei ta e. Affixation hei kanei patna thay e - prefixation khatnic 
suffixation. Prefixation hei latkaeng hu khou haapguangmei khatnic suffix* 
ation hei nthei khou haapguangmei ta thay e. Kumna affixation hei duina pre¬ 
fix + root + suffix twna saa nchin nuh e. 

Compounding 

Root kanei hamhethei kanei khangsuangc geicna kariuna duanhmei ta 
compounding twna thay e. 

(1) AFFIXATION 
(i) Prefixation 

Noun zamh bound root hu khou ka prefix swlouna noun latkaeng kasiamh 


saengcpatna ti-nthuihlou e. 

ganv khou ka prefix swna ka + ganv = kaganv 

riw khou ka prefix swna ka + riw = kariw 

laan khou ka prefix swna ka + laan = kalaan 

laanv khou ka prefix swna ka + laanv = kalaanv 


Noun zamh bound root hu khou noun root akhat prefix swlouna latkaeng 
kasiamh e. Metei latkamv swna kabangc khoulyanlou e. nap, ting, thing, 
suh miguay hei independent noun root raana e. 

guy bound root khou nap prefix swlouna nap + guy = napguy 
thai bound root khou ting prefix swlouna ting + thai = tingthai 


CD 

maan bound root khou thing prefix swlouna thing + maan = thingmaan 
zam bound root khou suh prefix swlouna suh + zam = suhzam 

Verb root hu khou sw prefix swlouna verb latkaeng tisaengcpatna ti- 
nthuihlou e. 

bak khou sw prefix swna sw + bak = swbak 

kasic khou sw prefix swna sw + kasic = swkasic 

kaek khou sw prefix swna sw + kaek = swkaek 

Verb root hu khou ti prefix swlouna verb latkaeng tisaengcpat re. 

thay khou ti prefix swna ti + thay = tithay 

tat khou ti prefix swna ti + tat = titat 

saa khou ti prefix swna ti + saa = tisaa 

taanc khou ti prefix swna ti + taanc = titaanc 

Verb root khou ram prefix swlouna noun latkaeng kasiamh e. 

gay khou ram prefix swna ram + gay = ramgai 

taanh khou ram prefix swna ram + taanh = ramtaari 

zangv khou ram prefix swlouna ram + zangv = ramzang 

tat khou ram prefix swna ram + tat = ramtat 

Verb root khou karam prefix swlouna noun latkaeng kasiamh e. 

hy khou karam prefix swna karam + hy = karamhi 

phungh khou karam prefix swna karam + phungh = karamphung 

zauh khou karam prefix swna karam + zauh = karamzau 

ding khou karam prefix swna karam + ding = karamding 

(ii) Suffixation 

Verb root khat khou ‘mei’ suffix swlouna latkaeng tisaengcpatna nominal form 
tiswlou e. 

tat khou mei suffix swna tat + mei = tatmei 

bam khou mei suffix swna bam + mei = bammei 

taanh khou mei suffix swna taanh + mei = taanhmei 

Word Order 


Verb root khou ‘na’ suffix swlouna adverb latkaeng kasiamh e. 


kap khou na suffix swna kap + na 

nuic khou na suffix swna nuic + na 

pak khou na suffix swna pak + na 


kapna 

nuicna 

pakna 


Noun root khou bound root lev nominalizer suffix swlouna latkaeng kasiamh e. 


noun root 

+ 

verb root 

+ 

nominalizer 

ntanh 

+ 

dy 

+ 

mei 

lau 

+ 

taanh 

+ 

mei 

thing 

+ 

ruamh 

+ 

mei 

rav 

+ 

khaeng 

+ 

mei 

ramh 

+ 

thay 

+ 

mei 


ntanhdymei 

lautaanhmei 

thingruamhmei 

ravkhaengmei 

ramhthaymei 


(2) COMPOUNDING 


(i) Root khat lev baihmei root, hamhethei 
latkaeng khat, kariuna latkaeng kasiamh e. 


latkaeng khat lev baihmei 


pui lev nah kariuna 

pu lev nah kariuna 

lat lev meic kariuna 

lau lev kaipouc kariuna 

baeng lev thaenghpui bamv kariuna 

guaih lev kalingc kariuna 

si lev karakpui kang kariuna 

nap lev suanghpui (ai kariuna 

lau lev tatpui chaeng kariuna 


pui + nah 
pu + nah 
lat + meic 
lau + kaipouc 
baeng + thaeng 
guaih + kalingc 
si + kang 
nap + lai 
lau + chaeng 


= puinav 
= punav 
= latmei 
= laupouc 
= baengthaeng 
= guailingc 
= sikang 
= nap lai 
= lauchaeng 


Noun root khat lev bound root khat lev kariuna noun latkaeng kasiamh e. 


thing + 

nuy 

= 

thingnuy 

dui + 

thuak 

= 

duithuak 

guh + 

phic 

= 

guhphic 

Baanh+ 

laa 

- 

baanhlaa 

(ii) Kabiswmei root khat khou ngangvlouna kariang naimei latkaeng guay 
kasiamhpat re. 

kai twmei root hei sinswna kariang naimei latkaeng guay kasiamh e. 

kai + kakhunc khatnamei = kaikhunh 

kai + lunghmei luangc = kailuangc 

kai + kaphwn = kaiphwn 

kai + karei = kairei 

kai + kalungc = kailung 

lau twmei root hei sinswna kariang naimei latkaeng guay kasiamh e. 

lau + ramvrei = laurei 

lau + daihmei zam = lauzam 

lau + tatmei chaeng = lauchaeng 


dui twmei root hei sinswna kariang naimei latkaeng guay kasiamh e. 
dui + mpeih khw/chaeng = duikhw 

dui + haan = duihaan 

dui + lai = duilai 

dui + buangh = duibuangc 

dui + paan = duipaan 

dui + lau = duilau 


(iii) Patpui bamv - source thei layna latkaeng kasiamh e. 
mik khou patmei dui mik + dui = mikdui 

nouc khou patmei dui nouc + dui = noucdui 

guaihnou khourui patmeinouc dui guaihnou + dui = guaihnoudui 

khuaih bou khourui patmei dui khuaih + dui = khuaihdui 

thingkung khou naimei dui thingkung + dui = thingkungdui 


(iv) Root guay hei mbai bamna (prefix) khatnic nzat bamna (suffix) 


kabah baihmei noun latkaeng kasiamh e. 

Root prefix suffix 

kai kaithing thingkai 

kailat latkai 

kaikhunh khunhkai 

mmmmmrnarfpr Classes IX & X 

lau 

launap 

naplau 


lauthing 

thinglau 


laudui 

duilau 

dui 

duimik 

mikdui 


duilai 

laidui 


duitu 

tudui 


Karuc khou latkaeng akumhna geicpat tu cho twmei khou mikzaw asaekc 
lou kan the. Mihei rui latkaeng chaapatmei lam khou lungning mikzaw asaekc 
thu tihowlou e twmei Iwm e. Latkaeng kasiamhpatmei hamhethei duancpatmei 
hei affixation khatnic compounding na hei hamh e, process baihmei guay nic 
nai e. Tihkic mitei nzaengna thayguang pwni e. 


KATHAIDWAN - 21 

1. Word Formation tabui ta cho? Word formation khou kabiswmei kanei 
nai e. Tabui tabui tei cho? 

2. Affixation tabui cho? Kazaat azuh nai cho? Hyna ndauh o. 

3. Latkaeng duancpatmei khou Compounding twmei hei tabui ta cho? 
Latkamv tiina hy o. 

4. Word formation sw o. 


Prefixation 

ganv 


bak 

Suffixation 

tat 


pak 

Compounding 

pui 


si 


CE> 

CHADAADWAN 
TEST-4 

1. Parts of Speech tabui ta cho? Parts of Speech hei tabui khang cho? 

2. Ruanglat khou Parts of Speech azuh nai bo ? Tabuibui tei cho? 

3. Kabangc khou hyloumei hei hy suak go. 


(a) 

Noun zaat 

nai e. 

(b) 

Pronoun zaat 

nai e. 

(c) 

Adjective zaat 

nai e. 

(d) 

Verb zaat 

_ nai e. 

(e) 

Adverb zaat 

_nai e. 

(f) 

Conjunction zaat _ 

nai e 

(g) 

Interjection zaat_ 

nai e 


3. Kabangc khou hyloumei hei katwn chaana latkamv khat khat hy o. 

(a) Interrogative Pronoun_ 

(b) Distributive Adjective_ 

(c) Demonstrative Pronoun_ 

(d) Interrogative Adjective_ 

(e) Demonstrative Adjective_ 

(f) Distributive Pronoun_ 

4. Kabangc khou tiiloumei latrian zamh Parts of Speech guay khat khat 
swna khaklangcna matatpat ro. 

Is! Gaythuih pak ranv hak tituang tho gari khangsuangc kai guangtangc 
zaic the. 

5. Word Formation tabui ta cho? Word Formation khou kabiswmei kanei 
nai e. Tabui tabui tei cho? 

4.0 LATRIAN KATRAIMEI 

(Syntax ) 


Word Order- Phrase 


4.1.0 WORD ORDER 

Syntax tabui ta cho? 

Lat khat zamh latkaeng, latrian khat tangv khat nai bammei Iwan, riak ta 
syntax kaw e. Mi hei lat kaguayna khou nchamc mak ge, baic baic e. Lat 
Iwnliak kathai kariangmei nunc rui lat zamh Phonology, Morphology khatnic 
Syntax - mi kathaek kathumh hei taangaymakna kathai e. Lat kaguayna zamh 
Iwnliak nchamc mak ge. Lat khat Iwnliak lev lat khat Iwnliak baic baic e. 
Phonology khatnic Morphology thaek khou naimei Iwnliak guay mi latrik zamh 
Reymei Latlangv khatnic Kaneimei Latlangv khou kathai kan the. Ntaw Syntax 
hei kathai kho. 

Word Order tabui ta cho? 

Latrian thaek khou naimei Iwnliak twmei hei latrian khou nai bammei 
latkaeng khat tangv khat nsuk kariuloumei guay tei the. Mihei lat khat zamh 
sentence structure ta e. Latkamv khang saa pwkhou ‘Ai kata thay e’ twmei 
latrian khouhei naimei latkaeng khat tangv khat hei - subject - object - verb 
(SOV) nai e. Mihei Ruanglat Iwnliak (structure) khat the. Duina khatnic chalahna 
saa pwkhou mihei Ruanglat zamh word order the. Mi kumhmei latrian thaek 
khou naimei Ruanglat Iwnliak asaekc kabangc khou hylou e. Mi latrian Iwnliak 
khouhei kazauh mak nuhmakmei langv na tei nchin tuang e. Tiilou bammei 
Iwnliak khouhei parts of speech nchamcmei latkaeng guay rui kaphaan lynna, 
adjective, adverb, phrase azuh haaplouna latrian hei tisaengc tidaic bam sihnic, 
hamhethei, thanvmei latrian ngguanh pwkhou, kiuhamhmei, swmakmei khou 
ngguanh pwkhou kabiswmei Iwnliak tei ngguanh makna nai muay ethei mi 
kumhmei latrian guay tei Iwnliak khatna khou nai bam muay e twna laa pwni. 
Kabangc khou tiiloumei latkamv guay khou hei zauc kho. 

(1) Latrian Iwnliak = Subject - object - verb (SOV). 

Ai - kata - thay e. 

Mi Iwnliak lev nchamcmei latrian asaekc - 

Kabi nap tu e. 

Kamei nah pangc e. 

Abwanliu latrik pac e. 

Mazahbi lau tat re. 

Mi kumhmei guay hei karuc khou tiiloumei Iwnliak nchamcmei latrian raana 
the. 


(2) Latkaeng guay phrase khou ngguanhna tidaicpat nuh e: 

Latkaeng guay ta phrase khou ngguanhlouna ‘ Ai kata thay e’ tihei 
tidaicpat pwkhou ngguanh patmei latrian tei nic Iwnliak nchamc 
rapmei latrian sw muay pwni de. 

Ai/kata/thay e. (Subject-object-verb) 

- Meic Iwn amuc tanhmei ai / kalwn ngguanhna guangmei kata / thay e. 

(3) Baihmei phrase haapkuanlouna tidaicpatmei: 

Baihmei phrase haap kuanlouna kalwn kaliak naimei latrian khat ta 
tidaicpat nuh e. 

Ai / kata / thay e. (Subject -object-verb) 

- Mi pu ta tei how raph pwkhou ai/kata/kalwn nthanna thay e. 

(4) Thanvmei, kiuhamhmei, swmakmei latrian ngguanhpat sihnic kalwn 
kaliak thu kalaih mak ge twna laa e. 

Nang / kata / thay e. (Subject-object-verb) 

Nang / kata / thay bo ? (Thanvmei thaymei) 

Nang / kata / thay mec. (Kiuhamhmei, swmakmei thaymei) 
Nang / kata / thay mang ? (Kiuhamhmei thanvmei thaymei) 

Ruanglat latrian asaekc Iwnliakzauc kho. 

(1) Mi hei latrik ge. 

(2) Mazahbi namvpouc svv e. 

(3) Kamang guang e. 

(4) Kamei katan rui tat re. 

(5) Kamei akhou phey tei tii e. 

(6) Kabigay kaithyan thurui guang e 

(7) Mihei atuang latrik ge. 

(8) Kamei rui kakai tho puatc tei 
phungctat khwan e 

4.1.1 PHRASE 

(Latchuam) 

Latrian thu hamhmei, subject, verb ntangh makmei, latkaeng chuam 
khat rui parts of speech khat taanv taanc ethei mi tatei PHRASE kaw e. Kumna 
nic saa nuh e - latkaeng khat phaan latkaeng chuam khat sinswna saa nuh ethei 
mi latkaeng chuam khat tei phrase sw e. 

Latkamv: - 

(a) Si guang e. 

(b) Si mwmei khat guang e. 

(c) Dowlaaneic howmei si mwmei tei guang e. 

(a) khou ‘si’ hei noun e, mi hei verb ‘guang e’ zamh subject sw e. 

(b) khou ‘si’ twmei phaan hei ‘si mwmei khat’ twmei kariumei latkaeng 
chuam hei 'guang e’ twmei verb zamh subject sw e. 

(c) khou ‘Dowlaaneic howmei si mwmei tei’ hei rui ‘guang e’ twmei verb 
zamh subject sw e. 

(b) lev (c) zamh latkaeng chuam kanei “si mwmei khat, doulaaneic 
howmei si mwmei tei’’hei ‘si’ twmei noun phaan lynna noun taanv 
taanc e. Kumna mi latchuam khat khat hei phrase the. 

- Subject + object + verb 

- Subject + object + verb 

- Subject + verb 

- Subject + instrumental + verb 

- Subject + dative + object + verb 
. - Subject + ablative + verb 

- Subject + genetive + object + verb 

- Subject+locative+object+verb+tense. 

Ruanglat khou phrase hei kazaat kathumh nai e. 

(1) Noun Phrase 

(2) Adjective Phrase 

(3) Adverbial Phrase 

(1) Noun Phrase 

Noun taanv taanhmei phrase ta Noun Phrase kaw e. Latkamv khang, 
kabangc khou riatloumei guay hei noun Phrase the. 

Subject swna - Kalwn thay makmei meic khat guang e. 

Object swna - Dowlaaneic guangmei nac tei ai thay e. 

Compliment swna - Kamei kapumc gaypui mei e. 

Case nchamcmei noun - Kalung gavmei pam , Kabipou guang e. 

(2) Adjective phrase 

Adjective taanv taanhmei phrase ta Adjective Phrase kaw e. Latkamv 
khang, kabangc khou riatloumei guay hei Adjective Phrase the. 

Noun zamh gunc ndauhpatmei swna 

(a) Lauluangc pak tanc liangmei alauc tei guang e. 

(b) Kalwn gavmei tunacpui tei mic kan the. 

(3) Adverbial Phrase 

Adverb taanv taanhmei phrase ta Adverbial Phrase kaw e. 

Latkamv 

(a) Kamei guang raphpui lev nang tat nuh the. 

(b) Nang guangmei ganv khoutei kamei nic guang the. 

(c) Ai tatloulou khou nang nzwan bammei hei akumhna cho? 

(d) Nang Manipur State Capital Imphal khou ru i guang tuang dai? 

(e) Kamei pheybaan guay ta kaan kaanna tat kan e. 

(f) Kamei taanv tei chariakh chuy hakna taanc kan e. 

KATHAIDWAN - 22 


1. Syntax tabui ta cho? 

2. Word Order tabui ta cho? 

3. Phrase tabui ta cho? Latkamv tiina daw o. 

4. Noun Phrase piupui bamv saa o. Latkamv tiina daw o. 

5. Kabangc khou hyloumei phrase guay hei tabui tabui phrase cho? Kalam 
tiina dine o. 

a) Ai kalung siipui mei kamei ta ariu nii mak ge. 

b) Mihei nang-ai rui ngammei taanv hamh e. 

c) Kaniw kapwmna tat kan the. 

6. Kabangc khou tiiloumei latrian guay khouhei rui Adjective Phrase 
kapahpat ro. 

a) Nang nang pumc rui ngam lak nimei taanv khat sihnic taanh riu. 

b) Aseic guang lak nipui mei zanc tii o. 

c) Kalwn kaliak thay makpui mei ta lat kachuc nii mak ge. 

d) Mi tei peyna gaymei taanv e. 

7. Latkamv hy o. 

(a) Noun Phrase __ 

(b) Adjective Phrase_ 

(c) Adverbial Phrase__. 

4.1.2 CLAUSE 

Latrian khat lunge khou, subject, verb zaumei latrian launa khat naimei 
hamhethei latrian zamh kadam khat swna naimei ta Clause kaw e. 

Kamei guang pwni twmei ai thay e. 

Mi latrian khou hei latrian launa kanei zau e- 

a) Ai thay e, b) Kamei guang pwni twmei. 

Kumna mi latrian khouhei clause kanei nai e. Mi clause kanei khouhei 
‘Ai thay e’ twmei hei karaana nyngthav swna ding ngammei kabah 
patmei clause e. Mi kumhmei clause tihei nyngthav swmei hamhethei 
kadai swmei clause kaw e. 


CUD 

Karaana nyngthav swna ding ngammei, kabah patmei clause ta 
Nyngthav Swmei Clause (Main Clause) kaw e. 

(b) Khatdat rui, ‘Kamei guang pwni twmei’ clause hei tho nyngthav swmei 
clause kazauh mak gethei karaana ding pwkhou kabah pat suak mak 
ge, nthuih mak ge. Mi kumhmei clause tihei kathei laymei clause 
hamhethei kabangc bammei clause twna thay e. 

Karaana ding pwkhou kabah pat makmei, suakdik makmei clause ta 
Kathei Laymei hamhethei Kabangc Bammei Clasue (Subordinate Clause) 
kaw e. 

Ruanglat khou clause kathumh nai e - Noun Clause, Adjective Clause, 
khatnic Adverbial Clause miguay hei e. Mi clause guay hei khat khat swna 
kathai kho. 

(1) Noun Clause 

Noun taanv taanhmei clause ta Noun Clause kaw e. Kabangc khou 
tiiloumei latkamv guay hei zauc kho. Noun Clause guay kabangc khou riatlou e. 

(a) Subject swna - 

Kamei khuav maek ge twmei hei nchumh e. 

- Nang rui kalwn thay e twmei mei tei guang the. 

(b) Objective swna - 

Kamei meigavmei e twmei tei ai rui saa tuang e. 

- Nchamnac tei school khoutei ncham bam e twmei hei aniu thay 
mak ge. 

(c) Noun khat lev khatna swna bam kariuna bamdahmei 

- Kamei tat kan the twmei chamv hei nkhuaimei de. 


(2) Adjective Clause 

Adjective taanv taanhmei clause ta Adjective Clause kaw e. 
Tiiloubamei latrian guay khouhei kabangc khou riatloumei clause guay hei Adjec¬ 
tive Clause the. 

(a) Nang rui kahaw e twmei latrik tei ai phungcguang the. 

(b) Lungcgav hak ge twmei mei kiu thow cho? 

(3) Adverbial Clause - 

Adverb taanv taanhmei clause ta Adverbial Clause kaw e. Tiiloubammei 
latrian guay khou hei kabangc khou riatloumei guay hei adverb clause the. 

(a) Verb taanv zamh ganv dinhmei - 

- Khuangh panguh key the twmei ganv khou nans guang tho. 

(b) Verb taanv bamv dinhmei - 

* Nang rui ariu kho twmei bamv khou ai guang pwng e. 

(c) Verb taanv gwan dinhmei - 

- Kamei rui nchumh e twmei thavna taanv taanc e. 

(d) Adjective zamh kagat dinhmei - 

- Nang rui gay liang the twna saamei puat tei kahaw e. 

(e) Verb taanv lam dinhmei - 

• Nang rui nzian mec twmei zaengrui kamei guang mak tuang e. 

4.1.3 LATRIAN (Sentences) 

• > % 

Ruanglat khou latrian hei kazaat kathumh nai e. Mi guay kiu thu Simple 
Sentence (Chalahmei Latrian), Complex Sentence (Alamvmei Latrian) khatnic 
Compound Sentence (Kariumei Latrian) - mi guay hei e. 

(1) Simple Sentence (Chalahmei Latrian) 

Subject khat verb khat kazauhmei latrian ta Chalahmei Latrian kaw 
e. Hamhethei subject khat predicate khat kazauhmei latrian ta chalahmei latrian 
kaw e. 


Latkamv 

(a) Kamei aseic guang e. 

(b) Kaniw aseic kaithyan tat pwni. 

(c) Nang tattho. 


cnr> 

(2) Complex Sentence ( Alamvmei Latrian) 

‘Tingzyn key pwkhou kaniw nthaekc khwan e.’ 

Mi latrian khou hei latrian kanei nai e * 

(i) Tingzyn key pwkhou, (ii) Kaniw nthaekc khwan e. 

Mi nei hei ‘kaniw nthaekc khwan the’ hei nthuihmei latrian khat re, 
main clause the, tihkic tingzyn key pwkhou’ hei tho karaana ding ngam mak 
ge. Kumna nthuihmei latrian hamh e. Kumna nyngsw makmei dependent 
hamhethei subordinate clause khat sw e. Mi kumhmei latrian tihei Complex 
Sentence kaw e. 

Nyng swmei main clause khat zaumei, nyngswmakmei dependent 
hamhethei subordinate clause khat, hamhethei khat khangsuangc geicna 
zaumei latrian ta Complex Sentence kaw e. 

Latkamv 

(a) Nang rui tat kho twmei tei ai thay e. 

(b) Nang guang nimei ganv khou kiu ai nkhwan bam pwni. 

(c) Kamei saa dat dat bam thena ai kakhou tiilou kan the. 

(3) Compound Sentence (Kariumei Latrian) 

‘Bwkaanv gaanc e khatnic aniu chaeng how ngam e.’ 

Mi latrian hei kalangv kanei pat re - (i) Bwkaanv gaanc e, (ii) Aniu 
chaeng how ngam e. 

Mi latrian kanei tihei conjunction ‘khatnic’ rui zay kariulou e. Latrian 
kalangv kanei hei subject khat, predicate khat nai ngam e, karaa karaana ding 
sihnic kabah tii ngam e, khat khat hei nyngswmei Main Clause khat khat re. 
Kumna Main Clause kanei hamhethei kanei mbumei latrian guay duanc 
kariuloumei ta Compound Sentence ( Kariumei Latrian) kaw e. 


Karaa Karaana hamhethei kabah tii ngammei chalahmei latrian kanei 
kathumh kariuna duanc kariuloumei ta Kariumei Katrian kaw e. 

Latkamv - 

(a) Zingckei khwan the khatnic tingriu ranvkey the kumna aniw 
zuat ngam khwan the. 

(b) Ai nang chaic ta thu thay mak ge tihkic nang ta thu thay 
kumcna puat guay hei nang khou nsinlou the. 

(c) Kamang tei rah ranvsih e kumna aniw zipkey ping the tihkic 
aniu daeng khou thu guang mak ge. 

Chalahmei latkaeng guay kariuna latrian duanhmei 

Subject khatnic verb kalwn howpat makpui zaengrui latrian khat ta 
chalahmei latrian e twna laa nlaanh nuh e. Kumhpui zaengrui latrian guay kariuna 
duanhmei latrian kasiamhmei Iwan kabangc khou hyloumei hei kathai zauc o. 

Compound Sentence (Kariumei Latrian) Kasiamhmei - 

(1) Verb nchamc raphrapmei ethei khat laaganc pwni. 

(a) Kasangay guang e, (b) Kadwmpou guang e. 

= Kasangay lev Kadwmpou guang e. 

(2) Subject kapumc khatna ethei khat laaganc pwni. 

(a) Kadwnzik latrik pac e, (b) Kadwnzik tatdyn hy e. 

= Kadwnzik latrik pac e khatnic tatdyn hy e. 

(3) Object Kazaat khatna ethei khat laaganc pwni. 

(a) Howgayliu rui tingthai laaguang e. 

(b) Gaichuyliu rui tingthai tu e. 

= Howgayliu rui tingthai laaguang e khatnic Gaychuyliu rui tu e. 

(4) Kaganv thaymei nchamc ethei khat laaganc pwni. 

(a) Kamei nthuanh lauthuan guang pwni., 

(b) Ai nthuan lauthuan tat pwni. 

= Kamei nthuanh lauthuan guang pwni khatnic ai tat pwni. 

(5) Object khatnic verb nchamcmei raana ethei object khat, verb khat 
laaganc pwni.. 

(a) Kalungthay ntyan tu e. (b) Kazaigay ntyan tu e. 

= Kalungthay lev Kazaigay ntyan tu e. 

Complex Sentence (alamvmei latrian) khou nyngswmei Clause khat, 
khourui Subordinate Clause khat hamhethei khat khangsuangc geicna zau e. 

Compound Sentence (Kariumei latrian) khouhei chalahmei latrianguay 
duanc kariulou tuang e, hamhethei alamvmei latrian guay kariulou tuang e. 


Latrian Kathaimei 


KATHAIDWAN-23 

1. Clause tabui ta cho? Clause lev phrase tabui khiantnah bo? Latkamv tiina 
hy o. 

2. Subordinate clause tabui ta cho? Kazaat azuh nai bo? Latkamv tiina hy o. 

3. Noun clause, adjective clause khatnic adverb clause zamh latkamv khat 
khat hy o. 

4. Latrian zaat azuh nai bo? Tabui tabui tei cho? 

5. Complex Sentence akumhmei ta cho? 

6. Compound Sentence kalwn dine o. 

CHADAADWAN 
Test - 5 

1. Grammar khou syntax hei tabui ta cho? 

2. Word order tabui ta cho? 

3. Tiiloumei Latrian guay zamh Iwnliak dine o. 

Latkamv:- Mi hei latrik ge = Subject + noun + e. 

(i) Kamang guang e. 

(ii) Kamei katan rui tat re. 

(iii) Mi hei atuang latrik ge. 

4. (a) ‘Kai’ twmei latkaeng hei sinswna masculine gender, feminine gen 

der khatnic neuter gender piuna latrian khat khat hy o. 

(i) _ 

0‘i) _ 

(iii) _ 

b) Agentive case khatnic instrumental case zamh latrian khat khat 
hy lana saa bammei case tei kabangc khou riatlou o. 

(i) _ 

(ii) _ 

(c) Ablative case tabui cho? Latkamv hy o. 

(d) Kabangc khou tiiloumei latkaeng kanei hei Language lev kariang naimei 
latkaeng e. Latkamv tiina kabah hy o. Dictionary zaucna nang raana 
lat khou hy o, latkamv nic hy o. 

(i) Stem 

(ii) Etymology 

5. Kabangc khou latrian guay khourui kapah patna hylou bammei Phrase 
guay hei tabui tabui phrase zaat cho dine o. 

a) Aseicdou Kandih daeng nkuaymei khou samcna bammei baansiam 
zamh bw peyna nai the 

kandih daeng nkuaymei 
baansiam bw 

kandih daeng nkuaymei khou samcna bammei 

b) Heiczu geihmei taanv hei aseic-nthuanh luai ngam mak ge. 

heiczu geihmei 

heiczu geihmei taanh hei 

aseic-nthuanh 

c) “Ai rui kamanv geic liangmei puat tei peyna neihlaana liu pwni e.” 
Karuckhou tiiloumei latrian khou hei adverb phrase khat, noun phrase 
khat, adjective phrase khat nai e. Phrase zaat kathumh tei kapahpatna 
dine o. 

(i) Adverbial Phrase ... 

(ii) Noun Phrase . 

(iii) Adjective Phrase . 

5.0 KACHUC BAMME! LATRIAN ZAAT 

(Functional Types of Sentence) 

Ruanglat khou kachuc bammei, saanah bammei latrian nai e. Mi tatei 
Kalwnlung Latrian twna kaw e. 

Tingmik pum kalwnlung kachuc bammei latrian kazaat padeih nai e. Mi 
guay kabangc khou kalangv kalangv swna hylou e. 

(1) Declarative Sentence (Chalahna Ndauhpatmei Latrian) 

Nsamv pariathriatna chalahna lat khat ndauhpatmei latrian - kalingmei 
ny kaling hamhmei ny lat khat nsamvpariatna saa ndauhpatmei latrian nai e. 
Lotkamv khans * 

(i) Ai lau tat re. 

(ii) Dui bun nkhan kan the. 

(iii) Ai mitei thay e. 

(iv) Mihei gaymei hypei e. 

Mikumhmei guay tihei chalahna nsamvpariatna saapatmei Declarative Sen¬ 
tence twna kaw e. 

(2) Negative Sentence (Hamhmei Ndauhmei Latrian) 

Lat khat saapatmei khou kiuc hamhmei, nuh makmei, maekmei ndauhmei 
latrian nai e. 


Latkamv khans 

(i) Khouhei kai maek ge. 

(ii) Kamei kai khou bam mak ge. 

(iii) Mitei kaniw tuang t^mh e. 

(iv) Ai nkhuaimei lat saa lak ge. 

(v) Nap tu kuangh e. 

Mi kumhmei maekmei, swmakmei, hamhmei ndauhmei latrian tatei Nega¬ 
tive Sentence kaw e. 

(i) ‘maek' hei noun thei khou 
sinsw e = Nap maek khe. 

Adjective zamh degree tei kabangc khou hyloumei latrian guay hei 
zaucna kathai kho. 

Latrian Kathaimei 


Kaohuc Bammei Latrian Zaat 


(ii) ‘mak’ hei verb thei khou 

sinsw e = Ai agaih tu mak ge. 

(iii) ‘hamh’ hei 'kiu e’ zamh nchoumei khou ‘hamh’ sinsw e. 

Atuang hamh e, katuang de. Kabi hamh e, Gaylaa de. 

(iv) Mak’ hei guangni ganv (future) negative mark swna sinsw e. 

Ai taanc dat lak khe. Kamei guang pwlak khe. 

(v) ‘kuangh’ hei ‘gaatmei, biuh makmei, kagat tangh makmei’ khou 

‘kuangh, kuangc’ sinsw e 

Ngay khou gan tu kuangh e. Lau nthyamna taanc kuangh e. 
Puatc nthaym de, phungc kuangc e. 

(3) Interogative Sentence (Thanvmei Latrian) 

Aniw rui ramh khat lam thay niimei ganv khou thanv e, lathanv sinswna 
latsaa e. 

Latkamv khans •*- 

(i) Tabui thu tat tu cho? 

(ii) Akumhpui lat cho? 

(iii) Nang gayna bam dai ? 

(iv) Mwnpwang gay hak ge, gaymakna? 

(v) Nap tu tang tha, tu mak hai? 

(vi) Khoutei hypei nai bo, maekna? 

Ruanglat khou ‘tabui, akumh, thow, cho,-bo, tha, dai' mi kumhmei guay 
hei piuna thanvmei latrian kasiamh e. Mi kumhmei latrian guay tihei thanvmei 
latrian Interogative Sentence twna kaw e. 

Ruanglat khou Thanvmei Negative latrian khou ‘mak’ phaan ‘mang’ khatnic 
lak phaan ‘lang’ sinsw e. 

Latkamv 

(a) Nang phey tei laa ny laa mang? 

(b) Nang taanv tei taanc ni ny taanc lang? 

‘Mang’ khatnic ‘lang’ zamh latdaw swna daw pwkhou ‘mec’ khatnic 
“lec” sinsw e. 

Latkamv 

(a) Nang phey tei laa ny laa mang? 

Dawmei - Ai laa mec. 

(b) Nang taanv tei taanc ni ny taanc lang? 

Dawmei - Ai taanc lec. 

(4) Imperative Sentence (Thouhmei Latrian) 

Ruanglat khou ‘tat ro, guang o, taanc o, sw o’ piuna lat saamei, thouhmei, 
katiumei, latdanv tiimei latrian sinsw e. Mi kumhmei latrian tatei Imperative 
Sentence kaw e. 

Latkamv 

(i) Nchamkai tho tat ro. 

(ii) Adaeng khou guang o. 

(iii) Laamh chadaa o. 

(iv) Nkhuaimei lat saa riu. 

(v) Ravguangc rui nang ta nduanghlou diu o. 


KATHAIDWAN - 24 

1. Kachuc bammei latrian zaat twmei hei tabui ta cho? 

2. Kachuc bammei latrian zaat azuh nai cho? Tabuibui tei cho? 

3. Kabangc khou hyloumei latrian guay hei tabuibui latrian cho? Dine o. 

(a) Ai lau tat re. _ 

(b) Ai nkhuaimei lat saa lak ge. _ 

(c) Nang gayna bam dai? _ 

(d) Laamh chadaa o. _ 

6.0 KIDAAMEI GAT 

(Degree of Comparison) 

6.0 KIDAAMEI GAT (Degree of Comparison) 

Siimei, gaymei, ndeihmei, nkhucmei, saenghmei, duimei, katumcmei, 
nzaengmei, taanhmei, ruaihmei - mikumhmei guay hei kidaana saa nuh e. 

Latkomv khans * 

sii e, sii hian e, sii liang e 
dui e, dui hian e, dui liang e 
tanc e, tanc hian e, tanc liang e. 

' Mi kumhmei guay tihei Degree of Comparison kaw e. 

Kidaamei gat Degree of Comparison hei kagat kathumh nai e. Mikiu thu 
Positive Degree, Comparative Degree khatnic Superlative Degree - mi kathumh 
hei e. 

Latkamv khans:- 

Postive Degre e Comparative Degree 

Anipou dui e. Anipou khangsuangc 

(khatna) Dwanrey dui hian e 

(kanei kak khou) 

Kumna aniw rui thay e. Mikiu thu - 

positive degree - dui e 
comparative degree - dui hian e 
superlative degree - dui liang e 

Mi tihei degree of comparison kaw e. 

Degree of Comparison hei kazaat kanei nai e, mikiu thu Adjective De¬ 
gree khatnic Adverb Degree - mi nei hei e. 

6.1.0 ADJECTIVE DEGREE 

(a) Lwmgay tuang abahthai ndeih e 

(b) Kataapou tuang abahthai Lwmgay tuang khangsuangc ndeih hian e. 


Superlative Degree 

Gayku dui liang e. 
(Meic pansc khou) 

(khatna ta) 

(kanei kak khou) 
(kaguayna pangc khou) 


CH 

(c) Mary tuang abahthai ndeih liang e. 

Latrian (a) khou hei Lwmgay tuang abahthai ndeih e twmei hei e - 
tihkic adih kamv ndeih cho twmei thu saa mak ge. 

Latrian (b) khou Kataapou tuang abahthai khangsuangc ndeih hian e - 
twmei hei e. Lwmgay tuang lev Kataapou tuang abahthai tei 
kidaana saa e. 

Latrian (c) khou Mary tuang abahthai hei kaguayna pangc khou ndeih liang 
e twmei hei e. 

Kumna mi latrian kathumh khouhei kidaamei degree kathumh howpat re 
- ndeih e, ndeih hian e, ndeih liang e - twmei hei e. Mi hei kabangc khou 
hyloumei kumcna zauc nuh e. 

‘ndeih’ tihei Adjective zamh Positive Degree twna thay e. 

‘ndeih hian’ tihei Adjective zamh Comparative Degree twna thay e 

‘ndeih liang’ tihei Adjective zamh Superlative Degree twna thay e. 


Kabangc khou Adjective zamh kidaamei asaekc zauc kho. 


Positive Degree 
Guinaipou tanc e. 
Mazahbi mpang e. 
Pheibuay nthaan e 
Daandi gay e . 


Comparative Degree 
Kabipou tanc hian e. 
Kailaagay mpang hian e. 
Langhpanv nthaan hian e. 
Kachaekc gay hian e. 


Superlative Degree 
Kasangay tanc liang e. 
Katabwan mpang liang e. 
Luikangc nthaan liang e. 
Kaphut gay liang e. 


Karuc khou kathaimei khouhei howpat re. Mikiu thu tanc, mpang, nthaan, 
gay, guay hei noun zamh gunc ta ndauh e, mi guay hei adjective e. Mi degree 
of comparison khouhei Positive Degree latrian khou adjective tangv ‘e’ guang 
e, latkaeng baihmei guang mak ge. Comparative Degree latrian khou adjective 
tangv ‘hian, hian’ haap guang e, Superlative Degree latrian khou adjective 
tangv ‘liang, liang’ hei haap guang e. Kumna ‘tanc e, tanc hian e, tanc liang e’ 
twna adjective zamh chaengc, gat tei ndauh e. Mi kumhmei adjective zamh 
kachaengc, kagat kidaana dinhmei tihei Adjective Degree twna kaw e. 


6.2.0 ADVERB DEGREE: 

Adjective zamh degree naimei kumcna Adverb zamh positive degree, 
comparative degree khatnic superlative degree nai muay e. 

Latkamv khang kabangc khouhei zauc kho 



Ruanglat Grammar for Classes IX & X 


Kidaamei Gat 


Positive Degree 

Achwn tat katumc e. 
Azuna gari thou ranv e. 
Guaiphuap tat nzaeng e. 
Si pak khap e. 


Comparative Degree 

Adai tat katumc hian e. 
John gari thou ranv hian e. 
Kupui tat nzaeng hian e. 
Asanh pak khap hian e. . 


Superlative Degree 

Abi tat katumc liang e 
Kabi gari thou ranv liang e. 
Tanyang tat nzaeng liang e. 
Kamang pak khap liang e. 


Karuc khou kathaimei khouhei howpat re. Mikiu thu Comparative Degree 
khou adjective tangv hian, hian haap guang e, Superlative Degree khou adjec¬ 
tive tangv hei liang, liang hei haap guang e. 


KATHAIDWAN-25 

1. Degree of Comparison tabui ta cho? Degree of Comparison gat kathaek 
azuh nai cho? Tabui tabui tei cho? 

2. Degree of Comparison kazaat azuh cho? Tabui tabui tei cho? 

3. Adjective Degree tabui ta cho? Adjective Degree kathumh Iwn tei hyna 
nchin o. 

4. Kabangc khou hyloumei hei taanc suak go: 

Positive Degree Comparative Degree Superlative Degree 

Gay _ _ 

Nchumh _ _ 

Sii _ _ 

5. Adverb Degree tabui ta cho ? Adverb Degree kathumh Iwn hyna nchin o. 

6. Kabangc khou hyloumei hei taanc suak go. 

Positive Degree Comparative Degree Superlative Degree 

Katumc e _ _ 

Ranv e __ 

Tanc e _ _ 

(Punctuation Marks) 


Lat Matat Hiak 


Aniw rui latsaa pwkhou nkingmei nunc rui kabah thay khang latrian dak 
dak khou, luaimei khou ding khath ding khat re. Mi na hamhna khwan ranv 
maih, nau maihna nic saa e. Miguay hei lat saa pwkhou, hykey pwkhou khatnic 
pac pwkhou matatpat nuh khang kahiak hylou e, madanclou e. Mi tatei Lat 
Matat Hiak (Punctuation Marks) kaw e. 

Mi matat hiak hei sinsw mak gethei lat kabah tei laa kadat kadaeng nuh e. 
Kumna lat hei hykey pwkhou kabangc khou tiiloumei matat hiak guay hei piu e. 


(1) Full Stop Hiak (.) 

(2) Comma Hiak ( , ) 

(3) Colon Hiak ( : ) 

(4) Semicolon Hiak ( ; ) 

(5) Thanv Hiak (?) 

(6) Ruph Hiak ( ! ) 

(7) Apostrophe Hiak ( ‘ ) 


(8) 

Quotation Hiak 

(“....”) 

(9) 

Inverted Comma 

( ‘....’) 

(10) 

Das 

(") 

(11) 

Hyphen 

(*) 

(12) 

Slash/Oblique 

(/) 

(13) 

Bracket ( 

) { } [ ] 

(14) 

Asterick 

(*) 


7.1.0 Full Stop Hiak (Rowding) (.) 

Mi hiak tihei Rowding kaw e, British English khou Full Stop, American 
English khou Period kaw e. Nthuihmei latrian khat luai pwkhou rowding (full 
stop) rowlou e. 

Latkamv:- 

Kamei ata nzian e. 

Nchumhmei rui rihngam e. 

7.2.0 Comma (,) 

Mi hiak tihei Comma kaw e. Mihei kabangc khou hyloumei hei kumcna 
sinsw e. 


(a) Ramh zanc rian, latkaeng rian hy pwkhou latkaeng langv tithay khang 
hy e, tihkic ‘khatnic’ hu khou thu hy mak ge. 

Latkamv:- 

Haenghmei, mwmei, ndiakcmei khatnic nzinhmei. 

Phay, baanh, mik khatnic mwang. 


Lat Matat Hiak 


(b) Phrase hamhethei clause kalangv khak khang comma sinsw e. 
Latkamv:- 

Taanv taanc chuy the, nggaanv nunc, lak hak khwang the, 
kai biak karih mak khou, matat khat, bamvduan khou hei 
dungckeyna nthaekc la ho. 

(c) Phrase hamhethei clause hu khatnic thei khou chamv haap kuan 
nii ethei comma sinsw e. 

Latkamv: - 

He Puchingh Khow rav le, sue e mang cho, pat tho, laa tu 
tho, ata. 

(d) Lwn dinhmei, huthwangmei latkaeng tangv comma sinsw e. 
Latkamv 

(i) Hu khou dingbammei hei, ai saamei, Thanzik kiu the. 

(ii) Tingsaengc dyng the, nang zaw how makme . 

(e) Latrian tei lev saa kazwanmei latthanv tei lev kalangv khak khang 
comma sinsw e. 

Latkamv:- 

(i) Mi phey hei kamanv geic changh e, kumhmakna cho ? 

(ii) Nang Luangbamei dyng e, nchumh dai ? 

(f) Pary rahmei khatnic meic khat lat saatow pwkhou comma sinsw e. 
Latkamv: - 

(i) ‘Guang dat zaic o,’ twna kamei saalou e. 

(ii) Disrael rui saa khwan e, ‘Lat nsunh rui lungning nsunhmei 
nunc lung ta tikabiu e.’ 


7.3.0 Colon Hiak (:) 

Colon hiak hei list khat hykey ni khou, lat khat saatow nii khou, latkamv 
tiina hy khou khatnic kalam tiina hymei khou sinsw e. Colon hei dash kazauhna 
nic hy e. 






Lat Matat Hiak 


Latkamv 

(a) Puatc laa nimei guay: 

(i) gannamv, 

(ii) gannaeng thauc, 

(ill) maikhiat . 

(b) Coach rui saaloumei lat: 

‘Zipthau zaic lana pak khath tw o, guang dat lana duilow o, 
mi tangv guaihnoudui zangv o.’ 

(c) Latkamv kai, lau, thing, dui. 

(d) Kalam Chinghlau taanhmei khou gaengmei-chipmei. 

7.4.0 Semicolon Hiak (;) 

Comma khangsuangc ding saengc maih e, tihkic saapat dat nuangc nimei 
ramding khou semicolon hy e. 

Latkamv 

(a) Naumei ta thu discharge swlou the; tihkic gay nthan the 
twna saa khang thay mak ge. 

(b) Kamei lu suan chuy e, kathiak nic howgay e; kumtina 
nkingmei meic geic raphrap be. 

7.5.0 Thanv Hiak (?) 

Ruanglat khou mi tihei Thanv Hiak-kaw e. English khou Interrogation 
Mark kaw e, Question Mark nic kaw e. Lat thanvmei latkaeng khatnic latrian 
luaimei khou Thanv Hiak hei hy e. 

Latkamv 

(a) Tabui latrik cho? 

(b) Kamei tat kan tha? 

(c) Tabui? Akumhna?Tiamh? 

7.6.0 Ruph Hiak (!) 

Mi hiak tihei Ruanglat khou Ruph Hiak kaw e. British English khou Excla¬ 
mation Mark kaw e, American English khou Exclamation Point kaw e. Charynmei, 
neihlaamei, pingmei, karaengmei, lunghpuamhmei, kadathdatmei chuna, howna 
lungning khourui rahphuth twpatmei latkaeng khatnic latrian luaimei khou Ruph 
Hiak hy e. 

Latkamv 

(a) Is ! Zei raana ! ... Tabui Iwn ! 

(b) Apui le ! Luai the, luai the ! 

(c) As! Zeihlat ramgai ! Gay hak ge bo ! 

7.7.0 Apostrophe Hiak (’) 

Latkaeng khat khou kahiak khat hamhethei khwanlangv khat hy mak 
gethei mi twn tei Apostrophe Hiak hylou e khatnic mitei rui latkaeng kabac tei 
thu tinai tanhtanlou e. 

Latkamv 

(a) Ch’ryn e, Ravguangc ramzian hei. 

(b) Pou’Nang chwn e ata. 

(c) Tingsei douc tingpuk ’kauhna ’sik ge tei. 

7.8.0 Quotation Marks ( “....” ) 

Mi hiak tihei Quotation Mark kaw e. Mi hiak hei meic khat rui saaloumei 
lat tei kahak rac pwkhou sinsw e. 

Latkamv 

(a) Kamei rui saa khwan e, “Nang thu ai rui Iwm nuhmei pam kiu e.” 

(b) “Ai hei kandihmei riw e” twna Jisu rui saa khwan e. 

7.9.0 Inverted Comma ( ‘ ... ’ ) 

Mi hiak tihei Inverted Comma kaw e, Quotation Mark nic kaw e. Latkaeng 
hamhethei latrian khat lam khou soucna dine pwkhou mi latkaeng hamhethei 
latrian tatei Inverted Comma ‘... ’.kathei kahu khou goulouna saa e, hy e. 

Latkamv 

(a) Grammar khou ‘kamei’ hei pronoun e. 

(b) ‘Mihei gay liang e’ twmei hei superlative degree khou saa tuang e. 

(c) Nang mwang khou ‘Ai, ai’ twmei saa geic langv e. 

7.10 Dash Hiak (--) 

(a) Case nchamcmei latkaeng guay hamhethei latkaeng guay ta Iwn 
dinhmei latkaeng hu khatnic thei khou Dash sinsw e. 

Latkamv 

(i) Puatc guay - thingkhuk, pheybaan, mu-lai, mi kumhmei guay lou 
kaduailou bam the. 

(ii) Ai rui saa kanmei - khwanlangv, latkaeng, latrian guay tei kalwn thay 
tha? 

(iii) Bible khou - Ravguangc, Jisu, Bumaengh Nthanmei, Seitaan; paapc, 
theihmei, hngcsuangmei, tingkauh - mi kumhmei lam guay hei hylou e. 

(b) Latrian kak khou kabamv chaa makna latkaeng guang thiat rethei mi 
latkaeng hu khoutei Dash sinsw e. 

Latkamv 

(i) Kaiphwnnambut, nang saamei twn tei - tingthaibang how mak ge. 

(ii) Kazaigay - Chaengdaimeipu lev kapam khat tei aseic adaeng khou 
guang pwni. 

(c) Baih baihmei puatc zanc hamhethei baih baihmei latkaeng kanei 
kathumh saa lana, mi guay tatei saa kariuna lat khat ndauh pwkhou 
dash sinsw e. 

Latkamv 

(i) Camera, TV, radio - kaguayna kamanv kunghmei puat raana e. 

(ii) Taanc, suan, nchow, tat - mi guay hei verb raana e. 

7.11.0 Hyphen Hiak (-) 

Hyphen Hiak hei Dash khangsuangc dui e. Mihei sinswmei thiak tei kabangc 
khou duina hylou e. 

(a) Latkaeng khat kanei kariumei latkaeng (compound word) hy pwkhou 
Hyphen sinsw e. 

Latkamv 

(i) Thing-dui kamvryan e. 

(ii) Tu-zangv khang maek ge. 

(iii) Guaipuang-takuanh, kaithei-kaihu, nap-gan. 

(b) Latrian hy pwkhou latkaeng hy luai makna karian kalaih ethei 
khwanlangv luaimei khoutei Hyphen hy e. 

Latkamv 

(i) Nang thu kaibam langvna lau- 
puk Iwn thay mak khe. 

(ii) Kamei hei aniw ta zay- 
loumeipu e. 

(c) Latkaeng zamh khwanlangv (syllable) guay kalangv kalangv swna hy 
pwkhou Hyphen sinsw e. 

Latkamv 

(i) Kailuangcmei = Kai-luangc-mei. 

7.12.0 Bracket ( ) 

Mi hiak tihei Bracket kaw e, Parenthesis nic kaw e. Bracket sinswmei 
thiak asaekc kabangc khou hylou e. 

(a) Latkaeng hamhethei kalam tei dine nthanlou khang Bracket sinsw e. 
Latkamv 

(i) Kadwmpou (kapy nkymeipu tei) nang kai khou gut bo ? 

(ii) Taudaic (Daicluangc khou naimei) tei maansei guangna 
zauc e. 

(b) Kasing hy khou mitei tithay nthan khang latkaeng hy pwkhou 
Bracket sinsw e. 

Latkamv 

(i) Daengkaa 100/- (Daengkaa phaykhat) tiiguang o. 

(c) Bracket hei kazaat kathumh nai e. Mi guay kiu thu - 

(i) First Bracket ( ) 

(ii) Second Bracket { } 

(iii) Third Bracket [ ] 

7.13.0 Gaanchuangcna Maengc (*) 

(Asterick) 

Mi maengc tihei Gaanchuangcna Maengc, English khou Asterick Mark kaw 
e. Mihei latrik hymei khou kabangc khou hyloumei thiak guay khou sinsw e. 

(a) Latrian khou latkaeng hamhethei zanh asaekc laaganc ethei mi 
latkaeng phaan tei Gaanchuangcna Maengc sinsw e. 

Latkamv 

Taanv ranvna taanhmei nunc *** *** syan mphang geic the khatnic kaniw khang 
syan swna *** tii kan e. 

(b) Latrik hymei nunc rui footnote tithay khang Gaanchuangcna 
Maengc sinsw e. 

7.14.0 Dot (...) 

Mi tlhei Dot kaw e, Ellipsis nic kaw e. Mihei kabangc khou hyloumei hei 
kumcna sinsw e. 

(a) Title, qualification duina hy pwkhou Dot sinswna hy e. 

Latkamv 

C.M., D.C., B.A., M.A. 

(b) Latrik hymei khou, kathaidwan khou, chadaadwan khou latkaeng 
hy khang nsaa kak (blank/gap) louna mi khoutei dot dot hylou e. 

Latkamv:- 

Kai khou nruaihmei khouringc ta.kaw e. 

(kiruai/suc/zouc) 

(c) Latrik hymei nunc rui gaanvkhat rui hymei hamhethei saaloumei 
latrian kahak tei laana hy pwkhou mi latrian tei kapwmna laa 
makpui ganv khou sinsw e. 

Latkamv:- 

Jisu rui saa khwan e, “Ai hei chaeng e ... ringhmei e.” Mi 
kumhmei ganv khou dot kathumh na sinsw khangh e. 

7.15.0 Slash/Oblique ( / ) 

Mi hiak tihei Slash kaw e, Oblique nic kaw e. Mihei latkaeng khat lev 
khat hamhethei phrase khat lev khat sw ntam khang sinsw e. Internet khou 
khatnic e-mail address khou elements guay ti-ntam khang hy e. 

Latkamv :- 

(a) Latkaeng sw-ntam khang sinsw e. 

Nggaanvmei / Ntumei /Maypu /Maypui 

(b) Internet khatnic e-mail address khou sinsw e. 

http://www.oup.co.tml/elt/ 

2 . 


3. 

A. 

5. 

6 . 


Rowding (Full Stop) kage naimei twn hylou o. 

Ravguangc hei zianthaymei e Kamei thu kalung khat sihnic puamh mak 
ge Kaluay kaganv sii mak ge Kamei hei nsyang ndan mak ge Ravguangc 
hei meic swluai mak ge rairiu mak ge Kamei thu maansei khang gay 
khang na ning e. 

Comma kage naimei twn hylou o. 

Gin gaanv padeih guang e. Kaniw zanc John Jibon Joy khatnic Jolly kaw 
e. Kaniw dinhmei raana e. School khou kaniw rui English mathematics 
Manipuri Ruanglat khatnic history dinclou e. Meicringhmei nunc khang 
kai lau nap bi kataana kage nai e. 

Ruph Hiak akumh khou piu tuang cho? Latkamv kazauhna hy o. 
Apostrophe akumh khou piu tu cho? Latkamv kazauhna hy o. 

Quotation Mark sinswna latrian khat kanei hy o. 

Kabangc khou hyloumei hiak guay hei kazanc kanei kanei nai e. 

Mi guay tei hy o. 

(a) (?) . . 

(b) (!) . 

(c) ( / ) . 

(d) ( ) . 

(e) (“...”) . 

(f) ( ~.) . 

(g) ( • ) . 

Latkaeng Kabah 


8.0 KABAH 

(Semantic) 


Kabah 


Aniw rui lungning khou makumhmei tei ndauhpat khang lat hei sinsw e. 
Sinsw bammei lat kabah kiu tho lungning khou makumh bammei tei the. Kumhpui 
zaengrui ‘kabah’ twmei kiu puatc khat ta kumcna kalwn nchin ngam makge. 

Aniw rui puatc guay zanc phuaklou e, kawlou e. Latkamv khang saa 
pwkhou, aniw rui ‘dui’ twmei latkaeng hei puatc akhat zanc swna kawlou the. 
‘Dui’ twmei latkaeng hei saa pwkhou hamhethei hy pwkhou ‘dui’ kawmei puat 
tatei thaynah e. Tihkic, ‘dui’ twmei latkaeng kabah hei tabui cho twethei 
akumhna daw nina ? ‘Dui’ twmei latkaeng hei saa pwkhou hamhethei chu 
pwkhou lungning khou makumhmei, - mi puat tei lev kariang naimei lungning 
khou makumhna thaymei khat pat re. Mi makumhna thaymei tei e kabah 
twmei kiu. Kumhpui zaengrui puatc, latkaeng khatnic kabah * mi kathumh hei 
kariang nai e. Latkaeng tei lev kariang naimei puatc tei lev kariu lana lungning 
khou ningpatmei makum tei mi latkaeng zamh kabah kiu the twna saa nii e. 
Kumna thaurey douc rui Iwnliak naimei puatc zamh kabah hei kabangc khou 
hyloumei hei kumcna nchin guang e. 

8.1 Latkaeng Kabah 

Latkaeng Kabah 
(Lungning khou Makumhmei) 



Latkaeng Lwnliak Puatc hamh ethei 

kariang naimei makum 

Kalwn kaliak nai thuai makmei, lungning makum khou na naimei latkaeng 
guay twmei thu daihmei, nthyammei, kheyliak, swchuymei - mi kumhmei 


Kabah 


Kabah Zaat 


latkaeng guay kabac hei akumhna karuc khou hyloumei maengc hei rui dine nuh 
nina cho? Aniw rui ‘swchuymei’ twmei latkaeng hei saa pwkhou khatnic chu 
pwkhou latkaeng hei lev kariang naimei maansei kheyliak asaeke lungning makum 
rui thay raph tw e. Mi kumhmei kheyliak tei nic hylou bammei maengc ‘puatc’ 
twmei tei the twna saa khang di the. Kumhpui zaengrui ‘puatc’ twmei hei 
‘swchuymei’ twmei latkaeng hei lev, mi latkaeng zamh kabah tei lev kariang 
naimei kheyliak tatei nic tian twna thay e twna laapui tac di the. 

8.1.1 Kabah Zaat 

Kabah hei kazaat geic e. Mi khou hei kabiswna kabah zaat chanei lam 
khou kathai kho. Kazaat chanei kiu tho - (1) Kabiswmei puiruhnac rui thay 
bammei kabah, (2) Puatc gunc zauc lana laamei kabah, (3) Charay swmei 
kabah, (4) Latkaeng lukaeng rui ndauhmei kabah, (5) Makumh baicna laamei 
kabah, (6) Latkaeng baihmei lev kariu khourui patmei kabah khatnic (7) Saa 
niimei lam lev kariang naimei kabah. 

8.1.2 Kabi swmei puiruhnac rui thaymei kabah 

Latkaeng khatnic latrian zamh kabiswmei puiruhnac rui thay bammei 
chalahmei, nkun nkev makmei, nsamvpariathna ndauhpatmei kabah nai e. Mihei 
maansei swmei lungning ndauh pat khang kabiswmei thiak ge. Kabah hei latkaeng 
thaek khou, latkaeng tei lev kariang naimei puat Iwnliak, kagunc nchamc makmei 
naimei - mi kumhmei khourui thay ngam e. 

Latkamv : - 

Karacpeic = maansei +nggaanvmei hamhmei + gaanthauh. 

Nggaanv = maansei + nggaanvmei + gaanthauh hamhmei. 

Mi latkaeng kanei zamh kagunc kathumh hei kidaa pwkhou khatna thu 
nchamc lana kanei thu nchamc mak ge. Mi kumcna khiannahmei naimei khouhei 
rui karacpeic lev nggaanv kaney zamh kabah nchamc makmei naimei thay 
ngam e. 

Latrian thaek khou • latkaeng zamh morpheme khatnic phoneme thaek 
khou swbak pwkhou katuang katuang kabah tei kalwnlung swna nai e, khatnic 
latkaeng thaek khou zauc pwkhou subject, object, verb kumhmei hei latriak 
theilayna kalwan chaana hui kariulou pwkhou puiruhnac rui thaymei kabah tei 
laatow e. 

Latkamv 

Ai kata thay e = subject + object + verb 

Kabah Zaat 


Kabah 


8.1.3 Puatc gunc zaucna laatowmei kabah 

Ramh khat ta thaymei latkaeng khat hei mi ramhkhat kahak hamhna 
puatc zamh kagunc lev kariang tinailouna laamei kabah nai e. 

Latkomv 

Gaythuih hei kuanniam di the. 

Mi latrian khou naimei ‘kuanniam’ hei meicguayna rui thay bammei 
kuanniam zamh kabah tei hamh e. Kuanniam gunc azuh nai e khaengvlouthaymei, 
latpiumei, mpangmei, mikumhmei guay hei e. Gaythuih hei kuanniam kumcna 
mpang e twmei kabac lev nchamcna saamei latrian bam nuh e. Kum ethei 
kuanniam kabac hei puatc gunc zauc lana laamei kabah e. Mi kumhmei kabah 
hei kaganv kaganv theilayna, charuangc khatnic chapriak thei layna nchamc 
makmei nai e. 

8.1.4 Charay, karaana zamh kabah 

Lat khat khou limhmei azuh nai e. Latkamv khang saa kho. Kamei nwm 
tatmei e. Kai rui nkay e. Pwan$rin$h zaw how nii e. Mi latrian guay khou 
‘nwm tatmei’ hei nwmbangc ngouhbangc tatmei ta hamh e - mbinh rihou ta e; 
‘kai’ twmei hei lunghmei kai ta hamh e - chanaa-punav, meicbaih hamhmei ta 
e; ‘pwangringh’ twmei hei nwmbangc khou thaumei kathai haenghmei bang ta 
tei hamh e - nzian-nguihmei nggaanvpu ta e< 

Kaganv lev kariang naimei khou ‘nthei, hu’ hei guangni ganv ta thaymei 
khou nic sinsw e, tatkan ganv ta thaymei khou nic sinsw e. Latbamv latbamv 
thei layna kabah tei thay e. 

8.1.5 Latsav-luswan rui ndauhmei kabah 

Lat hei saathay mak pwkhou gay hakmei lat sihnic siimei kabac khou 
laalou nuh e. Lunghpuamcna, mphutna saamei latkaeng hei kabah baicna 
ndauhmei nai e - gaymei lat tei siimei kabac khou saa e. 

Latkamv 

(a) Nang hei, zouh mbaana chaengluang khou kahai tat bam rapna, 

howgay the da ! Meic zaw gay dyng the. 

(Zauclou nii makna, howsi e, meic zaw si e twna saamei) 

(b) Eh , nang hei aheih dyng the he, thay dyng the he. 

(Thaypui Iwn swmei ta mphutna saamei) 

(c) Nangniw rui huayneylou khourui ai gay dat the. 

(Thuanckuna, kwnna saamei) 

Kabah 


Kabah Zaat 


Karuc khou (a) khou ‘howgay the’ hei howsi e twtuang e, ‘zaw gay the’ 
twmei hei zaw sii e twtuang e. (b) khou ‘aheih dyng the, thay dyng the’ hei 
aheih changh the, thay changh the twtuang hamh e. (c) khou huayneyloumei 
nunc ta thuanckuna saa tuang e. Kamei gay datmei hei ‘huayneylou khourui' 
bam nuh e, puc tu tina gay dat bam tuang kho nic nuh e. 

Kumna latkaeng kabac hei mphutna saamei, nuinuna saamei, zaenghuayna 
saamei khatnic thuanckuna saamei latsav-luswan theilayna latkaeng zamh kabah 
baic baicna pat nuh e. 

8.1.6 Lungning makum baihmei khat khou laamei kabah 

Lat saamei khou hamhethei latrik hymei khou lungning makum akhat 
ndauhpat pwkhou nkingmei hamhethei pahmei rui baihmei makum khou 
laatowmei kabac nai e. Hymei (poet) rui latkaeng khat sinswna hy pwkhou 
kabah baicna laa nuhmei latkaeng azuh nic nai e. Charuangc khou saasipui lat 
tei ntheihna saapui latkaeng azuh nai e. Mikumhmei ta thaymei lungning makum 
guay ta ‘kabah baihmei khat khou laamei’ twna thay e. 

Latkamv 

(a) Kamei ramhchaeng tat kan di he. = (latrine gutmei) 

(b) Kanow ganthiangc bam e. = ( nah puanhmei) 

(c) Bible khou ‘Songs of Solomon’ kawmei latrik hei meic meic 
theilayna kabah baic baicna pac pat nuh e 

Hymeipu Solomon kapumc kahak lungning makum, 
Ravchap dinhmei nunc lungning makum, 

Pahmei chabwan nunc lungning makum. 

8.1.7 Latkaeng baihmei lev kariu khourui patmei kabah 

Kabangc khou tiiloumei latrian guay hei zauc kho. 

(a) Mi ramc khoutei meic kathw kathamv sihnic how mak ge. 

(b) Pei khou tunaa-pangnaa lat zaat saa riu. 

(c) Thanchuyliu tho zeithangc khav di the. 

Mi latrian guay khou hei - 

(a) khou ‘kathw kathamv’ twmei hei ‘how mak ge’ lev kariuna 
‘khatsihnic bammak ge’ twmei kabac tipat re. 

(b) khou ‘tunaa-pangnaa’ twmei hei ‘lat zaat’ lev kariu pwkhou 
‘kachangc kadi makmei lat' twmei kabac tipat re. 

Kabah Zaat 


Kabah 


(c) khou tunacpui ‘Thanchuyliu’ lev ‘zeithangc khav’ kariuna 

‘meic laatow thuy makmei, kagunc kagac naimei tunacpui e’ 
twmei kabac tipat re. 

8.2 Dictionary zamh kabah khatnic Grammar zamh kabah 

Lat Iwnliak, structure kathaimei nunc rui kabah tihei ‘dictionary zamh 
kabah khatnic ‘grammar zamh kabah’ twna baic baicna tipat re. Grammar 
zamh kabac tihei kalwn kaliak kabac twna nic thay e. 

Kabiswmei parts of speech zamh latkaeng guay kabac ta dictionary zamh 
kabah kaw e. Kabi swraumei grammar category guay kabac ta grammar zamh 
kabah kaw e. Grammar zamh kabah twmei khouhei kabangc khou tiiloumei 
guay hei kazauh e. 

(a) Tense, number, case kumhmei kabi swraumei grammar category 
guay kabac. 

(b) Subject, object, kagunc ndauhmei - mi kumhmei grammar rui tiimei 
kabac. 

(c) nchumhna lungning makum ndauhmei, thanvmei, latthouhmei, 
zaenghuaymei - mi guay ta thaymei khatnic latrian kazaat tipatmei 
- mi kumhmei guay kabac. 

Dictionary zamh kabah twmei hei kabi swmei parts of speech latkaene 
guay karaana zamh naimei kabac tatei e. Grammar zamh kabah twmei hei rui 
latkaeng khou khatnic latrian khou sinsw keymei ganv khou ndauhpatmei kabac 
ta tei e. 

Latkamv 

Katuang latrik amaan kan the. 

Mi latrian khouhei - 

Dictionary zamh kabah naimei latkaeng guay = kamei, latrik, amaan 
Grammar zamh kabac naimei langv = tuang (kaipouc thaymei 
kabac), = kan the (perfect aspect). 

Kumna ‘Katuang’ genetive case re, ‘latrik’ twmei hei verb zamh subject 
ge. ‘amaan’ twmei hei verb, ‘kan the’ twmei hei rui perfect aspect e twna 
thay bammei hei nic grammar zamh kabah kiu e. 

Kabah 


Kabah Nchamcmei Latkaeng 


KATHAIDWAN - 26 

1. Latkaeng zamh kabah twmei hei tabui ta cho? Hyna dine nthan o. 

2. Kabiswmei kabah zaat chanei nai e. Miguay kiu tabui tabui tei cho? 

3. Kabiswmei puiruhnac rui thaymei ‘kabah’ twmei hei tabui ta cho? Mi 
kumhmei kabah hei latkaeng thaek khou khatnic latrian thaek khou aniw 
rui akumhna thay tu cho? 

4. Kabangc khou tiiloumei kabah zaat guay zamh latkamv khat khat tii o. 

(a) Puatc gunc zauc lana laatowmei kabah; 

(b) Charay swmei, karaana zamh kabah; 

(c) Latsav-luswan rui ndauhmei kabah; 

(d) Lungning makum baihmei khat khou laamei kabah; 

(e) Latkaeng baihmei lev kariu khourui patmei kabah; 

(f) Saa nimei lam lev kariang naimei kabah; 

5. Dictionary zamh kabah khatnic grammar zamh kabah twmei kanei hei 
latkamv tiina khiannahmei dine o. 

8.3.0 Kabah Nchamcmei Lakaeng 

(Synonyms) 


nrwanmei 

riliuc 

pamvzwna 

phyan-ryan 

raenghbangc 

laulwan 

kaithei 

kaihu 

kariumei 

khwmswmei 

tampy 

gin 

chagai chaguymei 
meic baih hamhmei 
naaraa 
lanv 


puanghmei 

tunaepui 

nah 

nchamcmei pam 

kaidaeng 

lauchaeng 

kailat 

kaimav 

ntinmei 

nowkawmei, mihmei 

kaikhunh 

tasangmei 

kamunsuhmei 

kai khatnamei 

alauc 

khiwkhingh 

Kabah Nchamcmei Latkaeng 


Kabah 


lauhmei 

tumei 

lawmei 

khaenghmei 

mphaanmei 

nthyammei 

laupuk 

lauzaengc 

tatmei 

kummei 

si 

raenghbungh 


8.4.0 Lakaeng Kabah Nchoumei 


(Antonyms) 


alauc 

- 

gaanvthauh 

karacpouc 

- 

karacpeic 

pui 

- 

pu 

pouh 

- 

neih 

ntumei 

- 

nggaanvmei 

chaphwmmei luc 

- 

chaphwmmei khangc 

tunacpui 

- 

nggaanvpu 

daihmei 

- 

nthyammei 

nsunhmei 

- 

pariuhmei 

saenghmei 

- 

duimei 

nchumei 

- 

chaenghmei 

ndeihmei 

- 

nkhucmei 

bumhmei 

- 

nsamvmei 

ntakmei 

- 

mpangmei 

nyngtyngmei 

- 

mpangmei 

ting 

- 

mpwan 

dui 

- 

mai 

minhmei 

- 

nzimei 

ntakmei 

- 

nggungmei 

thing 

- 

tauh 

rui 

- 

riang 

mpeih 

- 

nriangc 

kakw 

- 

kagaamc 

kagi 

- 

kathing 

kalat 

- 

kalu 

Guaipuang 

. 

takuanh 

kamang 

- 

chagamh 

Kabah Nchamcmei Latkaeng 


sue 

nkhuaih 

si 

tingpuk 

tingkauh 

mbaanv 

bw 

gaanhmei 

laukhwan 

kalaan 

gaymei 

latpiumei 

ntwnmei 

ntyngmei 

pagimei 

nzihmei 

nzih zunhzunmei 

phay 

nzat 

bi 

nap 

napkuak 

tarn 

ntey 

tumei 

kadukkeymei 

phaaloumei 

nkhuai 

khuay 

nchumhmei 

kai 

kai 


zouc 

nrik 

guak 

kandih 

maikwam 

taruaih 

neih 

zinghmei 

tingzyn 

zingbangc 

siimei 

latliammei 

mbehmei 

nkuanmei 

ntyngmei 

nkhuaimei 

nkhuai palatmei 

baanh 

mbai 

ruh 

gan 

gankuak 

chaamphut 

thaisuh 

zangvmei 

ngguakcpatmei 

nliepatmei 

nzih 

zi 

nkhuaimei 

lau 

saamh 

kailuangc 

kai phui bangc 

kaithei 

kabangc 

kakhum 


rwan 

nwm bangc 
kaihu 
karuc 
kathi 


8.5.0 Lakaeng Nchamc ki Kabah Bahmei 

(Homonyms) 


Kang 


kapang 

kang 


(si) kang 

kang 


kang - kang loumei (meic ta) 

khaa 


(pykhaa) khaa 

khaa 


khaa luai 

khav 


dui khou bammei khav 

khav 


thaengv 

khuaih 


kasat naimei 

khuaih 


duilow khou sinswmei 
(nkhuaih) 

khuaih 


khuaihmei, laathaumei 

gah 


gahling 

gah 


guh gah 

gah 


gui, zaic 

gai 


thingbang gai e 

gai 


kakai gai kamang e 

gay 


gay hak ge 

gay 


kakhac gay e 

gan 

- 

gan (nap gan) 

gan 

- 

thingchy khou nrui gan bam e. 

ganv 

- 

kaganv, ganv gayna kai tangc o de. 

ganv 

- 

luay ganv 

Latkaeng Nchamc ki Kabah Baihmei 


ganc 


ganc o, ganc key o. 

ganc 


nggaanv ganc e. 

ganh 


ganh khang nzav e. 

ganh 


tingthinc ganh key e. 

ngganv 


ngguakcmei, nruymei 

ngganv 


mik ngganvmei 

pu 


pu (pui,pu) 

pu 


luaih, riang 

pw 


dui luangc rahmei 

pw 


mpeih pw 

puc 


puc bwan 

puc 


suh khou nau khou tumei puc. 

phei 


napthw gi 

phei 


baanh rui phei e 

bang 


nngeic puat bang e. 

bang 


tingthai bang e. 

bangv 


gin bangv e. 

bangv 


thingchy bangv e. 

bangc 


guaih bangc e. 

bangc 


guangh kai bangc sw kan the. 

bangh 


bangh swmei 

bangh 


riang rui banghmei 

mai 


mai chuangc e. 

mai 


kamang mai 

mai 


kailuangc mai (kachwm, kamai) 

maih 


amuh, ravzauhmei 

maih 

- 

gay maih e. 

mih 

- 

paan sow khou sinmei mih 

mih 

- 

tunac mih khang kating dui 

raa 

- 

nruay raa 

raa 

- 

kai raa key e 

rav 

ravsic 

rav 

lainac, ravpuat 

rav 

phaamh, thav 

rac 

pary rac 

rac 

nchiat rac 

rac 

dui luangc rac, chaeng tat rac 

rah 

kamang rah e 

rah 

rah (ra), rahra 

ri 

tat ri, thay ri, saa ri 

ri 

khav ri, tingthai ri, mwn ri 

ry 

- • syan rymei 

ry 

sue ry, guaih ry 

rih 

rih, suc-rih 

rih 

rih-ri, rihri 

lai 

nap lai, gan lai 

lai 

phey lai e. 

lai 

khuaih bou lai e. 

lai 

kailuangc lai e, rih lai e 

lay 

a thei lay o 

lay 

guaih lay e, sue lay e. 

lay 

ntumei ta 

laic 

pheybaan laic e. 

laic 

ntanhzwan laic e. 

laic 

dui laiclou e. 

hi 

Meic hi khou sow e. 

hi 

Bi hi e. 

hui 

mpinh hui e. 

hui 

meiczaeng hui e. 

1. Kabah nchamcmei hy o. 

lauchaeng . 

naaraa .... 

khiwkhingh . 

si ... 

tampy .... 

kaidaeng .. 

2. Latkaeng nchoumei hy o. 

alauc . 

ting . 

nkhuaimei . 

kai . 

kakhum . 

phaaloumei . 

3. Tiiloumei nchamcmei latkaeng hei kabah kanei kathumh nai ngam e, 
kabah kanei kanei hy o. 

kang . . 

khav . . 

mai . . 

ri . . 

rac . . 

9.0 LATMI 

Grammar khou Kabah hei tabui ta cho twmei hei class seven khou ncham 
kan the. Kumna mi khouhei kabah lev kariang naina Latmi hei kathai kho. 

Latmi tabui ta cho ? 

Ruanglat khou latkaeng thei layguangmei latkaeng nai e. Mi latkaeng hei 
karaana kabah tipat ngammei nai e, kabah tipat ngam makmei nic nai e. Tihkic 
latkaeng khat tangv saahaaplou pwkhou latkaeng kabah tei ti-nthuihlou e, kami 
titangclou e. Mi kumcna haapguangmei latkaeng tihei latmi kaw e. Latmi 
kazauhna lat saa pwkhou nking bampui mei lungning mik khoutei saa bammei 
Iwnlung tei tihowlou e. Mitei kumcna Latmi kazauhna lat hylou pwkhou pac 
bampui mei lungning mik khoutei hylou bammei Iwnlung tei tihowlou e. Kumna 
Latmi rui lat tatei kabah tiguangtangc chuylou e. Mitei aniw zauc kho. 

Lotkamv 

Kamik kakhip be. Kamik kakhip riphrip e. 

Kamwang ahah e. Kamwang ahah lahla e. 

Kahi lik ge. Kahi lik sikhsik ge. 

Rah e. Rah riauhriau e. 

Kabung nke e. Kabung nke ginhgin e. 

Karuc khou tiiloumei latrian guay khouhei riphrip, lahla, sikhsik, riauhriau, 
Sinhgin twmei guay hei Latmi raana the. Mi latmi hei haaplouna saa pwkhou lat tei 
mik khou tihowna kabah ti-nthuihlou e, kami titangclou e twmei aniw how e. 

Latmi hei latkaeng nchamc sihnic saa bammei kadwn swmei latkaeng 
theilayna kabah nic baic baic e. 

Latkamv:- 


khehkhe 

Kadai khehkhe mec. 

Kathiulaa khehkhe e. 

rimhrim 

Nuic rimhrim e. 

Dui chungc rimhrim e. 

runhrun 

Kamik tanguih runhrun e. 
Syan-khuangh hiw runhrun e. 



lluanglat Grammar for Classes IX & X 


Latmi 


suthsut 


Karym namh suthsut re. 
Sin suthsut re. 


taphtap Tat ri taphtap be. 

Dui zow taphtap be. 

Karuc khou hyloumei guay hei zauc pwkhou Ruanglat saamei, hymei, pahmei 
khou latmi hei rui lat ta kabah ti-nthuihlou e twmei how e. Kumna latmi hei 
Ruanglat khou kabiswmei khat re twna laa e. 

Latmi hei kazaat kanei nai e - (1) Adverb of Adverb Latmi khatnic (2) 
Adverb of Adjective Latmi mi nei hei e. 

(1) Adverb of Adverb Latmi 

Kamei ata tat ri taphtap be. 

Kadwnbi taanv taanc chuy khithkhit re. 

Howgayliu Lu suan kasic tanhtan e. 

Karuc khou Latmi taphtap, khithkhit, tanhtan hei tabui Latmi cho twmei 
zauc kho. 


Verb 

Adverb 

Adverb of Adverb 

Tat 

ri 

taphtap be. 

Taanc 

chuy 

khithkhit re. 

Suan 

kasic 

tanhtan e. 


Karuc khou Latmi taphtap, khithkhit, tanhtan hei Adverb of Adverb Latmi 
e twmei thay e. 

(2) Adverb of Adjective Latmi 

Mphwan phumhphummei phey tei mbaanv bam e. 

Nchu rihrimei dui tei zangv e. 

Ndeih dihdimei khuaicdui mbap be. 

Nggit dithditmei mwnrym namh e. 

Howgay khithkhitmei tunacpui tei guang e. 

Haengc ringhringmei mwn tei kahaw e. 


COED* 


Ruanglat Grammar for Clashes 



Latmi 


Karuc khou tiiloumei tatrian kbou naimei Latmi hei tabui Latmi cho twmei 
zauc kho. 


Adjective Adverb of Adjective 

Noun 

Verb 

Mphwan 

phumhphummei 

phey tei 

mbaanv bam e. 

Nchu 

rihrimei 

dui tei 

zangv e. 

Ndeih 

dihdimei 

khuaiedui 

mbap be. 

Nggit 

dithditmei 

mwnrym 

namh e. 

Howgay 

khithkhitmei 

Tunacpui tei 

guange. 

Haengc 

ringhringmei 

mwn tei 

kahaw e. 

Karuc khou 
Latmi e twmei 

tiiloumei latrian khou naimei 
how e. 

Latmi hei Adverb of Adjective 


KATHAIDWAN 

1. Ruanglat khou latmi tabui ta cho ? Duina daw o khatnic latkamv kanei 
kathumh hy o. 

2. Ruanglat khou latmi kazaat kanei nai e. Tbuibui tei cho. 

3. Nang raana latmi louna hysuak go. 

(a) Tinggaanc ___ the. 

(b) Tingmow __e. 

(c) Neih sue tina nap mine_the. 

(d) Chingh zuang_e. 

(e) Mai mit_e. 

4. Nchumhmei dine o. 

Kamei tat ranv khithkhit re. adverb of adverb e/adverb of adjective e. 
Mwnpwang tei nrym raihrai e. adverb of adverb eiadverv of 
adjective e. 

Huay kauc chinhchin e. adverb of adjective e/adverb of adverb e. 
Lubuannei howgay taphtap e. adverb of adjective e/adverb of 
adverb e. 


- RuUnglaf Grammar for Classes IX & X 

Latpaa 


10.0 LATPAA 

(Pair of Word) 


Ruanglat Grammar khou Latmi hei tabui cho twmei hei Kabah lev kariang 
naina ncham kan the. Kumna mi khouhei kabah lev kariang naina Latpaa hei nic 
kathai kho. 

Latpaa tabui cho? 

Ruanglat khou latkaeng hei kapaa kapaa naina saamei latkaeng geicna nai 
e. Mi latkaeng paa tihei Latpaa kaw e. Latpaa rui latkaeng kabah tipatlou e. 
Latpaa sinsw thayna saa ethei lat hei kabah gaymei, kagunc naimei, nuhgaymei 
latsav sw e. 

Latpaa hei kakang kathumh patna zauc nuh e - 

(1) Kazi Latpaa (Pair of Word), 

(2) Nchoumei Latpaa (Pair of Opposit Word) khatnic 

(3) Kaluaihmei Latpaa (Reduplications). 

(1) KAZI LATPAA (Pair of Word) 

Latpaa hei kapaa kaneimei kabah pat ngammei nai e, kapaa khat kabah 
pat ngammakmei nic nai e. Kazi Latpaa hei kazaat padeih nai e - (a) Noun 
Latpaa, (b) Verb Latpaa, (c) Adverb Latpaa khatnic (d) Adjective Latpaa - 
mi guay hei e. Kabangc khou mi latpaa Iwn asaekc nchinlou e. 

(a) Noun zamh Kazi Latpaa 

ntey tamuc 

Lungcsii sihnic ntey tamuc thu gaat nuh mak ge. 

ntey - Ntey lou makmei gan ta chaamphut twna kaw e. 
Latkamv - Gan khou ntey chaa khang lou o. 

tamuc - Tamuc hei kabah naimei latkaeng e. 

Latkam - Tamuc hei khiangc gaanc e. 





Kazi Latpaa 


Laatpa 


nkhui tamaa 

Nkhui tamaa na sihnic maekna tarn kani nuh mak ge. 

nkhui - Nkhui hei kabah naimei latkaeng e. 

Latkav - gankhiang nkhui, tasiaw nkhui mi kumhmei ta e. 

tamaa - Tamaa hei latpaa e, kabah naithuai mak ge. 

Latkamv:- pary parav, nruay tiangtu, kaikwn kairun, naasamc 

naaraa, mikumhmei guay hei Noun zamh Kazi Latpaa 
raana e. 

(b) Verb zamh Kazi Latpaa 
Kathouh karangh 

Latsaa khou lunghpuamh khang kathouh karangh 
riu. 


kathouh 

Kathouh hei kabah naimei latkaeng e. 

Latkamv - Mpuakckai thingpei rui kathouh e. 

karangh - 

Karangh hei nic kabah naimei latkaeng e. 
Latkamv - Nukuanc karangh e. 

nkhav nggav 

Khat khat ta nkhav nggav e. 

nkhav 

Nkhav hei kabah naimei latkaeng e. 

nggav 

nggav hei latpaa e, kabah naithuai mak ge. 

nsauc nrauc 


nsauc 

nsauc hei kabah naithuai mak ge, latpaa e. 

nrauc 

Nrauc hei kwn makna, pian makna saamei, 
meic baihmei khou ractatmei ta e. 


r Classes IX & X 

Latpaa 


Kazi Latpaa 


Latkamv:- 

nkhuay ngguay, duilow thaamhthah, ntaanv nggaanv, 
laatu laazangv - mi kumhmei guay hei verb zamh 
Kazi Latpaa raana e. 

(c) Adverb zamh Kazi Latpaa 

katuanh kating 

Lanvzaipou katuanh katingna tat re. 

katuanh - ‘Katuanh' hei kabah naimei latkaeng e, 
katumcmei ta e. 

Katuanh langvna lat saa ntangh mak khe. 
kating - Kating hei karaana zamh kabah maek ge, latpaa e. 

katham kathuina 

Kamik how la makna katham kathuina tat re. 

katham - ‘Katham’ hei kabah naimei latkaeng e. 

Latkamv - Kabaanc rui laeng ta katham e. 

kathui - ‘Kathui’ hei kabah maek ge, latpaa e. 

Latkamv:- 

kakam kamaana, padup padicna, tarut taraana, 
mikumhmei guay hei Adverb zamh kazi Lapaa e. 

(d) Adjective zamh Kazi Latpaa 

nzouh nsouh 

Mazahgac nzouh nsouh e twmei meicguayna thay e. 

nzouh - Nzouh hei kabah naimei latkaeng. 

Latkamv - Kamei mbaamei na hamh e, nzouh e. 

nsouh - Nsouh hei karaana zamh kabah naithuai mak ge, 
latpaa e. 


Ruanglat Grammar for 


Nchoumei Latpaa 


Laatpa 


palik palei 

Kataangam Palik palei e. 

palik 

Palik hei kabah naimei latkaeng e. 

Latkamv - Nah le, palik langv the, kap zaic 
pwni the. 

palei 

Palei hei karaana kabah naithuai mak ge, latpaa e. 

Latkamv :- 

saasi saarouhmei, katuan katuimei, kahap 
kahaamei, param paraamei, panvti nggit - mi 
kumhmei guay hei Adjective Latpaa e. 


Karuc khouhei aniw how e, mikiu thu Ruanglat khou Lat-haap Latpaa 
nai e khatnic mihei Noun, Verb, Adjective khatnic Adverb zamh Lat-haap 
Latpaa nai e twmei hei e. 


(2) NCHOUMEI LATPAA (Pairs of Opposite Word) 

Ruanglat khou nchoumei latkaeng kanei kanei kariuna nchoumei 
latkaeng kasiamh e. Mi latkaeng zaat tatei Nchoumei Latpaa twna thay e. Mi 
kumhmei nchoumei latpaa asaekc kabangc khou hylou e. 

Dui-mai 

Dui zamh nchoumei latkaeng hei mai e, dui-mai twna kariuna saa e. 
Kai-lau 

Kai zamh nchoumei latkaeng hei lau e, kai-lau twna kariuna saa e. 
Pui-pu 

Pui zamh nchoumei latkaeng hei pu e, pui-pu twna kariuna saa e.i 
Mi kumhmei kariumei latkaeng zaat tihei Nchoumei Latpaa twna thay e. 


Latpaa 


Nchoumei Latpaa 


Nchoumei Latpaa hei kabangc khou hyloumei kumcna kazaat padeih patna 
zauc nuh e. Mikiu thu - (a) Noun zamh Nchoumei Latpaa, (b) Verb zamh 
Nchoumei Latpaa, (c) Adverb zamh Nchoumei Latpaa khatnic (d) Adjec¬ 
tive zamh Nchoumei Latpaa - mi guay hei e. 


(a) Noun zamh Nchoumei Latpaa 


ntey-taisuh Gan khou tei ntey-taisuh lou chuy o. 

Ntey hei noun e, taisuh nic noun e. Ntey lev taisuh hei 
nchoumei latkaeng kanei e. Mi latkaeng kanei hei 
kariuna Noun zamh Nchoumei Latppa sw e. 

si-guak Kaguinai kai si-guak nruaih chuy e. 


Si hei noun e, guak nic noun e. Si lev guak hei 
nchoumei latkaeng kanei e. Mi latkaeng kanei hei 
kariuna Noun zamh Nchoumei Latpaa sw e. 

thing-tauh Kai sw khang thing-tauh laalou ngam the. 


Thing hei noun e, tauh nic noun e. Thing lev tauh hei 
nchoumei latkaeng kanei e. Mi latkaeng kanei hei 
kariuna Noun zamh Nchoumei Latpaa sw e. 


(b) Verb zamh Nchoumei Latpaa 


lusuan-latsaa Chadi riu, nang pu lusuan latsaa bam e. 

Lusuan hei verb e, latsaa nic verb e. Lusuan lev latsaa 
hei nchoumei latkaeng kanei e. Mi latkaengh kanei hei 
kariuna Verb zamh Nchoumei Latpaa sw e. 


tu-zangv Laukhwan khuangh chakiu khou aniw tu-zangv e. 

Tu hei verb e, zangv nic verb e. Tu lev zangv hei 
nchoumei latkaeng kanei e. Mi latkaengh kanei hei 
kariuna Verb zamh Nchoumei Latpaa sw e. 




Ruanglat Grammar for CldssWW^^ 


Nchoumei Latpaa 


Laatpa 


taanc-ruaic Aniw baihmei nic taanc, lau nic taanc-ruaic e. 

Taanc hei verb e, ruaic nic verb e.Taanc lev ruaic 
hei nchoumei latkaeng kanei e. Mi latkaengh kanei 
hei kariuna Verb zamh Nchoumei Latpaa sw e. 

(3) Adverb zamh Nchoumei Latpaa 

tatpat-tatgutna Apou tei karacpouc the tihkic tatpat-tatgutna 
kalung bam e. 

Tatpat hei Adverb e, tatgut nic Adverb e. Tatpat 
lev tatgut hei nchoumei latkaeng kanei e. Mi 
latkaengh kanei hei kariuna Adverb zamh 
Nchoumei Latpaa sw e. 


zauckey-zauckuna 

Kamanv nchamc mak ge, puatc tatei zauckey- 
zauckuna zauc bam e. 

Zauckey hei Adverb e, zaucku nic Adverb e. 
Zauckey lev zaucku hei nchoumei latkaeng kanei e. 
Mi latkaengh kanei hei kariuna Adverb zamh 
Nchoumei Latpaa sw e. 

tattanc-tatnau Mi khangsuangc hian dat ngam mak khe, tattanc- 
tatnau tat bammei hei di the. 

Tattanc hei Adverb e, tatnau nic Adverb e. 
Tattanc lev tatnau hei nchoumei latkaeng kanei e. 
Mi latkaengh kanei hei kariuna Adverb zamh 
Nchoumei Latpaa sw e. 

(4) Adjective zamh Nchoumei Latpaa 

siimei-gaymei Gaygacpou zamh siimei-gaymei meic guayna thay e. 

Siimei hei Adjective e, gaymei nic Adjective e.Simei 
lev gaymei hei nchoumei latkaeng kanei e. Mi latkaengh 
kanei hei kariuna Adjective zamh Nchoumei Latpaa sw e. 


Latpaa 


Kaluaihmei Latpaa 


khianghmei-ndeihmei 

Nlaunadui thu khianshmei-ndeihmei kazauh ngam the. 
Khianghmei hei Adjective e, ndeihmei nic Adjective e. 
Khianghmei lev ndeihmei hei nchoumei latkaeng kanei e. 
Mi latkaengh kanei hei kariuna Adjective zamh Nchou- 
* mei Latpaa sw e. 

nchumei-chaenghmei 

Aseic tingmik hei nchumei-chaenghmei kagat chaa 
raphrap e. 

Nchumei hei Adjective e, chaenghmei nic Adjective e. 
Nchumei lev chaenghmei hei nchoumei latkaeng kanei e. 
Mi latkaengh kanei hei kariuna Adjective zamh 
Nchoumei Latpaa sw e. 

Karuc khou kathaimei khouhei how e, mikiu thu Ruanglat khou 
Nchoumei Latpaa nai e khatnic mihei Noun, Verb, Adjective khatnic Adverb 
zamh Nchoumei Latpaa nai e twmei hei e. 

(3) KALUAIHMEI LATPAA (Reduplications) 

Ruanglat khou saa kaluaih datdatmei latkaeng, latpaa zaat nai e. Mi 
tatei Kaluaihmei Latpaa (Reduplication) twna thay e. 

linghlingh laenghlaengh - Kai guangtanghpui lev linghlingh 

laenghlaengh tat dat kan de. 

kasatsat kamatmat - Kapumc nsuan de tihkic kasatsat kamatmat 

tat kan de. 

katuitui kaliangliang - Akai si Kamangpu tei swsi langvna katuitui 

kaliangliang, saa dat ngam mak khe. 

kapkap nuicnuic - Kapu theic kanmei tangv khou award tei 

tiiguang tina kakai guay kapkap nuicnuic 
bam e. 


<3Z£> 

Kaluaihmei Latpaa 


Laatpa 


Aseicdou guangmei Father Matthew hei siisii 

soys^y e. 

Kamei thu bauruam langvna towtowzizi de. 

Taraengv kadaicmei kai lulu latlat bam 
the. 

Latkamv 

thuncthun duaicduai 
khiangckhiangc ndeihdeih 
thacthac bumcbumc 
kangakngak kangohngoh 
patpat gutgut 
key key kuku 
latlat lulu 

buybuy baengbaeng 
napnap zouhzouh 
tutu zangvzangv 
phayphay baanhbaanh 
padupdup padicdic 
syansyan khuanghkhuangh 

Mihei kumcna Kaluaihmei Latpaa hei geicna sinsw e, saa e. 


siisii soysoy 

tov/tow zizi 
lulu latlat 


KATHAIDWAN 

1. Latpaa tabui ta cho? Ruanglat khou Latpaa kazaat azuh nai cho ? 
Tabuibui tei cho? 

2. Kazi Latpaa tabui ta cho? Kazaat azuh nai cho? Tabuibui tei cho? 

3. Nchoumei Latpaa kazaat azuh nai cho? Tabuibui tei cho? Latkamv 
khat khat tiina hy o. 

4. Ruanglat khou Kaluaihmei Latpaa nai e. Latkamv kathumh hy o. 


'or Classes IX & X 



Nyngtyng Latchap 


11.0 NYNGTYNG LATCHAP 

(Provebs and Sayings) 

11.1.0 LATCHAP 

(1) Alauc phac raengdaic mane e. 

Alouc nic gaymei taanv taanc ngam e, Iwm mak tuang sw riu. 

(2) Alauc amuh sw ethei tarou geic e. 

Ramh thaysuak thaydik makmei alauc rui kapy sw ethei tatlu geic 
e, siimei pat geic e. 

(3) Aliauhmei nei khou baeng karu e. 

Kaliausipui mei taanv taanc lak nipui nungc taanh khang raengc e. 

(4) Bangh baih nimei lungthu agaeke nchow e. 

Meic sw laknipui mei tei kanyng karav maek tyam tyam e. 

(5) Baeng ntuk sihnic karaana kadaan ruaic nuhmak ge. 

Maansei hei nyngtyng sihnic, meic gay sihnic karaana ta thuancku 
mak ge. 

(6) Baanh khatna rui kakhwan pat mak ge. 

Gaanv nei nchamc tina agai bam tuang de, gaanv khatna agai 
nuhmak ge. 

(7) Biwmei na ny tiki satmei na sue ranv e. 

Kamei thu sw chuylou pwng e, saa chuylou pwng e twna Iwmgay 
bam tiki sw kasic chuylou e, saa kasic chuylou e. 

(8) Chiakc nic kaek mak, khav nic duak mak. 

Ningmei nic laatow, kasi karou nic pat mak. 

(9) Chakhouhnapeic na sihnic kachiklou ethei phaysuy baanhsuangh e. 

Nthyammei lung nic daihmei lung nic sw kabiu riu, nuanclou 
ethei gay mak ge. 

(10) Ding khang nai ethei dungh khang nai e. 

Sw o, kazauh o, kadow chaamei nai pwni de. 

Nyngtyng Latchap 


( 11 ) 

( 12 ) 

(13) 

(14) 

(15) 


(16) 

(17) 

(18) 

(19) 

( 20 ) 
( 21 ) 
( 22 ) 

(23) 

(24) 


Duakpui khav daic chuy e. 

Looniina laatow makmei puat tei say chuy kumcna ning e, mi ta 
tei saa kasuan kamuan e. 

Duipangc siimei meic ta nrav e. 

Meic siimei sii khang raana sw e. 

Dui chu nic mai mit, dui lum nic mai mit. 

Mphutna nic hyam nuh e, nthiamna nic hyam nuh e. 

Duinac thuak khou khavguakc kapy sw e. 

Mpangmei nunc pangc khou ramhthay maihmei rui kapy sw e. 

Gai kasuan nil khourui gandui guang e. 

Taanv hei katamv langv ethei katamv kasic e, lat hei gay khang 
the twna saa geic langv ethei siimei saapatlou e. 

Ganmakhyan kagat khaic ri ethei kaduk keythuy mak ge. 

Lat kagat saa ri ethei loukey dat sii e. 

Gaandaih lat mu bak lai bak dian e. 

Gaandaih lat rui lungning tigaylou e, saa tamian luh tamianlou e. 
Guaiphuap rangv mai nchou riu. 

Nchu ri bammei ta lunghpuamh khang kathouh karangh riu. 

Guak lau ruaiclou tiki si kapav touc nam riu. 

Meic khat taanv ta taanc nimpui khe sw riu. 

Guaih kamai saenghmei nic sim hac, ziuh kamai duimei nic sim hac e. 
Meic khang meic khang chaa chaa khang swna lungh tuang de. 

Guaih tanhmei lau pat tiki guaih naumei ta buay e. 

Tanhmei bauhmei ta saa ngam makna nsuan suanmei ta saa e. 

Kabwn rui kakav ta karak ge. 

Nyngtyng naimei alauc rui gaanthauh ta saahyam e. 

Kamang rahpat guaimei ta meic ping e. 

Kapy kagav rui saapat guaimei ta puiruhnac chakhuang sw e , piu e. 

Kabam maekna kagaeng nkauh riu. 

Meic cham meic cham sw o. Nang cham hamhna sw riu. 


,IX&X 

Nyngtyng Latchap 


(25) 

(26) 

(27) 

(28) 

(29) 

(30) 

(31) 

(32) 

(33) 

(34) 

(35) 

(36) 


Kaphay timhmei kamwang time e. 

Ryanraamei to nrouh makna toanhpui mei rui kathai tutow e. 

Kalwn simei meic ta khan e. 

Karoana kalwn thay makpui mei meic boihmei ta ningkeyna saa e. 

Lunge kasic khang kaganv ri mak ge. 

Gaandaih di the lunge kasic dat pw lak khe, mbaa khang kaganv ri 
the, mbaa pwlak ge twna ning khang maek ge. 

Lunge kasiemei gin khang zouh luan nii e. 

Katwn pat makpui mei karaana Iwn thay mak ge, kazi ny kazi 
hamh ny meic hu meic haa pat nii chuy e. 

Mbap khourui tari kim khang sw riu. 

(i) Kadow chaamei laatow the twna kagat rina sw riu. 

(ii) Kiauhpui chaeng pyan khang sw riu. 

Mukatna kathw geic e. 

(i) Kapumc nthyam e, tihkic nyngtyng nai e. 

(ii) Kapumc thu nthyam ki kalat kalu geic e. 

Meickai napzungc howna baapdan raa e. 

Taanc-ruaihmei ganv khou taanclou mak lana, meickai Iwn ta howna 
tangnuangh thau dat re. 


Meic nac theic diuc tw ethei kanac theic e. 

Meickai ta sii kan diuc twna sw ethei kakhou sii guang e. 

Miktiatmei rui chaengzay ethei knunh khou zaylou e. 
Ramhthay makmei rui kapy sw ethei ramvsic pat re. 

Nau khang khaenghmei bow e. 

Karaana ning nkauhna talyan ethei meic hu khou zak ge. 

Nkamhpui lat meic thay ranv e. 

Simei-zakmei lat kauc bam mak sihnic meic thay ngam e. 


Nkay nimei si sangv mak ge. 

Taanc changh sw changh nipui mei thu reihreina taanc e. 




Nyngtyng Latchap 


(37) Nrui how ethei how liang kanei e. 

Siimei patlou guay ethei pat Hang kanei thay e. 

(38) Nrui nic theic, builwang nic bau mak. 

(i) Taanv nic taancpat, syandui nic gut mak. 

(ii) Siimei ta nic ngamlou, kabiu kachei tuang nic maek. 

(39) Padik makmei duikhw kasuakc ge. 

Thay raumei latsaa geic e, saatwan saalyam e. 

(40) Phah mu katamv ethei mane e, tihkic lat mu katamv ethei phan e 

Taanvruai mu katamv tithei gay e, lat thu saa katamv dat 
dat rethei siimei saapatlou e. 

(41) Ruay kui khatna duy mwmei, haenghmei kak pat re. 

Pui khat pu khatna nac bam sihnic, ntakmei, mpangmei, kachwn 
kachwn, kangui kangui baic e. 

(42) Si nriakemei nkay sue e. 

Lat saa raupui mei taanv change taanc e. 

(43) Tarikai nkat zih khourui bunghkai nkat re. 

Kakiakna bam khou ntaamvlou khourui kagat ri pwkhou 
ryanraana mian e. 

(44) Tauhmuanh ta rav e twna suanglou tithei meic ta nrav e. 

Mpangmei ta kapy tiswlou tithei kata suamcloumei ta tei 
amuclouna sii khang raana sw e. 

(45) Tu geic ni khourui tu rau e. 

Agaamv agav langv ethei laatow rau e. 

(46) Tunac mic reymei kadwan gay e. 

Taanc reymei, kahouh reymei rui gay hu tanhtan e. 

(47) Tunac gaymei ta khanlou khang nai e. 

Gaymei twmei hei nthuih thikhthik mak ge, 

katwn khat khou hamh ethei katwn khat khou thu gaat muay e. 

(48) Thing nkhuaimei meic ta gou e. 

Kakhuay naipui mei meic ta agai khaengc e. 

(49) Thingbang nkauhmei mpwan tow e. 

Maansei hei nyngtyng ntakna kapy kagav sw ethei latlu tow e. 

(50) Zoucki kuak ahuih lyn e. 

Kalung siipui mei rui ryanraa nimei twn tei mpangmei rui lyn e. 

12.0 LATTHIAP 
(Idioms) 


(1) amik nrouc gut re. 

(2) baaley karou maek ge. 

(3) chagou mikbut 

(4) chaengkhamv tanyang 

(5) chaengpit phuaic 

(6) dui khou baeng dowmei 

(7) dui na tian, muangh na tian - 

(8) duikaanv tuangc rimei 

(9) guaih phaan guak theic e, - 
guak phaan si theic e. 

(10) guaipuangzatnu 


how numei how e. 

lat kadyng maekmei, saapat 
saagutmei. 

kaling tei tithay mak khang swmei, 
kaling tei nkamhloumei. 

ramh sw ngammak tuang kha taanc- 
ruaic nimei ta khamvmei tiimei 

meic rui saa saamei khou nzeicmei. 

saa bam taanc bam sihnic kalwn 
howpat makmei, kazam kazei 
how pat makmei 

kariu karaa, kazauh sau. 

lat kagat saa rimei, taanv kagat taanc 
rimei. 

guaih phaan guak tii nuh e, saa chuy 
luh chuypui nyng e. 

ganc kha zanh, tu kha zatnu; 
ganh khang nic nzav, tu khang nic tu 
nuh mak. 


(10) hu nic baeng, nthei nic sauh.- zauczihmei raana swpatloumei. 

nthei hu zauczihmei raana e. 

(11) kahyangduimei bw ta haamvmei - kacham kazi phu makna nkauh rwan 

ta madanhmei. 


CUD 

(12) kasun kapav biw nrunmei 

(13) kasu nic kasu, kathang 
nic kathang 

(14) khangchumei tamai 

(15) lym nei baeng 

(16) laengtau baczimei 

(17) laengsang bam khiakmei 

(18) luihtaamv bac duakmei 

(19) maichuangc duiluangh saanv - 

(20) maypui sipdaan ramkhuan * 

(21) mwang duitumei 

(22) miknac zowna 

(23) muangh kak neic 

for Classes IX & X 


chaanahmei, nyngtyngmei lev nyng- 
tyngmei, mpangmei lev mpangmei 
nowpuc swmei, kariumei 

nchamc chamcmei kanei. 

(thang nic ntum, sue nic nsuan twna 
mane luailoumei.) 

Iwmgay hak bam pwkhou kadow chaa 
mak raph twmei. 

khat biak tat rethei khat ta kathouh 
karangh, khat biak tat dat nic kathouh 
karangh twmei kalung nthan makpui 
mei. 

kanaamv sw bammei puat maek kan 
pwkhou, nap-gan tutow dat mak 
pwkhou, rupryan ntam kan pwkhou 
bam siimei, mbai saihsaimei. 

now kaw nkhiakmei. Ai katanpui ta 
kaw, kamei atanpui ta kaw twmei. 

ganphu luihlaamei chaeng ntu- 
nggaanv lunge nkhuai mbaamei 

tingsaeng zaeng 

kapouc karaamc thay makna nkham pat 
nkham gut, nkham gui-guimei. 

latlu saathay suanthaymei, kathiak 
patna saathaymei. 

nggiathna, matingna, rigunna. 

latsaabak siimei, kathu siimei, tiakmei 

d7?> 


Latthiap 


(24) meic samdanh kahawmei 

(25) mbaw nsiangthai nkhwan kumc 

(26) mphou baaley 

(27) neih nic keylou bw nic pat mak 

(28) nukuanc zei phui makmei 

(29) ntiang nkhuaih zaeng laamei 

(30) ntiang maw hou 

(31) nzeihpui boudaan 

(32) pwan sangv si 

(33) pheibuay dingzaa khou 

(34) paanvtamv dui ntak 

(35) pwanmangh mik ta kachaekc 

(36) phay tii baanh tiimei 


kagaanv nai tanhtanna meic baihmei 
ta nguihmei. 

- gaeng makmei twn tei Iwmgayna . 
kaganv sw maan bammei 

kiu hamhmei twn saa huih riuhriumei, 
nthiam mbeh khang saamei 

ramh khat luailou kan, ramh khatn i c 
sw dat mak twmei kadow siimei kadak 
ganv 

alauc di he, kazi mak ge. Alauc di he 
twna meic phaan chak makmei. 

- nthyammei daihmei meicguayna 
chwn laamei. 

how mak kham how e twmei. 

kaling ta thaypat mak khang ramh khat 
lyanmei, sw nchinmei. 

kalwan kalam thay makna kaluan kalou 
tanhmei. 

kalwn howpat lak nimei khang 
taanclou saaloumei. 

thay pwng e, howpat pwng e chariakh 
go twna saamei kabac. 

ge twmei 

kiuc hamhmei khou lunghgutna bwan 
bammei. 

kadow chaa kandiu khang nkamhna 
kadum kadan nduanghloumei. 

(37) rav ta sihnic dui gancchaekna lunge e 

- maansei nchamc kak khou saanuh 
suannuh mak tuang maek ge. 

(38) ramvpangc sii khou ramvrav ariumei 

- kalangv kalw thaymakpui rambai baina 
swkasicmei. 


(39) ruiry kumc katwan thu daihmei 


(■40) sam tu rei katmei 
(41) si ahu zouc nthei 

(44) si lev ziuh 

(45) tam khat lu khat re 

(46) taruaihmei khang nrah 
gaamei 

(47) tingkauh gaanchuangna 

(48) tauthingc dui phui mak khou 

(49) zeihthangc khav 

(50) zouckuangh sau suimei 


thaurey khou lungesi ryanraa nganv 
khou taanc tanc ruaic tanena lungegay 
amanv datmei. 

ntu-nggaanv lunghmei 

kadat kadaeng the, hu nimei nthei 
nthei nimei hu the. 

khat lev khat howthoumei - nuhnah 
makmei. 

kaibang kai hei gaat tuang maek ge, 
lu suanpui sik zouh, tam laanvpat re. 

gaeng lakmei twn taanswmei 

meic laatow thuy makmei 

katumcna, ntaw ntaw hei. 
meic laatow thuy makmei tunac. 
thayrey bampui mei ta nchammei. 

Charuangc Latriak 


13.0 CHARUANGC LATRIAK 
(Social Grammar) 

13.1.0 Phwm (Head Clans) 

13.2.0 Khwang (Clans) 

13.3.0 Gai (Totems) 

13.4.0 Khugyang (Marriageable Lines & Terms) 
13.5.0 Chakhuang Lwan (Social Respect) 

13.6.0 Numei (Taboo) 

13.7.0 Neimei (Genna) 

13.8.0 Riangruaih (Kinship Terms) 

13.9.0 Kawmei Lwan (Addressing Terms) 

13.10.0 Chakhuang Lat 

13.11.0 Chapriak Lat (Cultural Terms) 

Charuangc latriak kathaimei lwan ta Social Grammar twna thay e. Mi 
kathaidwan khouhei charuangc khatnic chingkhiuhchap zamh latkaeng, latriak, 
kawmei lwan asaekc kathai khang duina hylou e. 

13.1.0 PHWM (Head Clans) 

Ruangmei zaat khou phwmdaih kanei nai e. Mikiu thu Singguanghmei 
Kai khatnic Phwmguanghmei Kai - mi kanei hei e. Mi phwm kanei khou hei 
kaikhwang guay kazauh ngam the. Mi phwm kanei theilayna chanaa punav, 
pou-tou pou-maek, chaphwm chaki, khu-gyang, nowkawmei, mihmei lwan hei 
tat re. 

13.2.0 KHWANG (Clans) 

Khwang tihei Kai twna nic duina saa e. Kaikhwang twna saengcna nic saa 
e. Kaikhwang hei kabangc khouhei kumcna zauc nuh e. 

Singguanghmei Kai : 

Kaamhmei, Malanghmei, Paamei (Mpamei), Phaucmei 
- mi guay hei e. 

Phwmguanghmei Kai: 

Daenghmei, Gaengmei, Gwanmei(Guaymei), Malingmei (Meiringmei), 
Mariamhmei (Riamhmei), Ngaucmei, Paanvmei, Rwangmei, 
Thaanhmei (Thaicmei) * mi guay hei e. 

Gai, Khugyang 


Charuangc Latriak 


13.3.0 GAI (Totems) 


Ruangmei zaat hei khwang khat gai khat khat nai e. Mihei khouringh, 
nruay, gou-gaa khatnic thingbang mi kumhmei guay rui sw e. Gai naithaumei 
pary khat khat nai e. Gai hei tu nu zangv nu e. Gai guay kabangc khou hylou e. 
Daenghmei kai gai 

Gaengmei kai gai 


Gwanmei kai gai 
Kaamhmei kai gai = 

Malanghmei kai gai 
Malingmei kai gai 
Ngaucmei kai gai = 

Paamei kai gai 
Paanvmei kai gai 
Phauhmei kai gai 
Riamhmei kai gai 
Rwangmei kai gai 
Thaancmei/Thaicmei kai gai= 


Ndau /Guakkuak 

Kamang 

Ndau 

Ruayhuihna 

Ruayhuihna/Raengdaic 

Thaengbang 

Ruayhuihna 

Ruayngauh 

Ruayhuihna 

Gou 

Raengvbungh(Thaanngangc) 
Thaengbang/Nthaanh 


13.4.0 KHUGYANG ( Marriageable and Unmarriageable Terms) 

Kaikhwang kanei thunh-mauh laa karina, kawlaa karina, nkhu nggyangna 
bammei kaikhwang kanei tatei khugyang kaw e. Nowkaw mauh laamei, 
tianmihmei khou kadai swmei hei chaphwm chaki kai twmei hei e. Chaphwm 
chaki twmei hei karuc khou kathai rey kanmei Singguanghmei kai khatnic 
Phwmguanghmei kai - mi kanei tihei e. Ntumei nggaanvmei Singguanghmei 
nsyn ethei mi tatei tanpui tanpu twna thay e. Tanpui-tanpu thu kawlaa nuh mak 
ge. Mitei kumcna Phwmguanghmei kai tunac nggaanv hei tanpui tanpu e, 
reynungc riak theilayna tho kawlaa nuh mak ge. Mihei ntaw nganvmei khou 
Singguanghmei kai tho Singguanghmei kai nchamc kaw-laa nuh mak ge twmei 
hei tatkey muay bam e. Tihkic, Phwmguanghmei kai khou thu gai baic ethei 
kawlaa nuh de, khugyang sw nuh de twmei thiak khou tatkey bam e. 

Charuangc Latriak 


Chakhuang Lwan 


Tanpui-Tanpu 

Kaikhunh khatnamei ntumei nggaanvmei kaw-laameita tanpui tanpu kaw- 
laamei twna thay e. Mi hei charuangc rui nuh mak ge. Latkamv khang - Gaengmei 
kai tunac khatnic nggaanv khat khat ta kawlaa ethei mi tei tanpui tanpu 
kawlaamei - duina tanpui-tanpu twna thay e. Tanpui tanpu kawlaamei hei nu e. 

Tanpui-Puningc : 

Chanaa punav nac mpouh-luh nunc tatei tanpui-puningc kawe. ‘Tanpui- 
Puningc’ twmei hei nzian dianghmei latkaeng e. 

Tankhiak 

Chaphwm chaki bam khwan sihnic puanc nchamcmei, hamhethei diangc 
langvmei, tan-luh kaw nkhiakmei gay mak ge, nu e. Atanpui ta nang rui kaw, 
nang tanpui ta ai rui kaw ethei mi kumhmei ta tankhiak kaw e, laengsang 
bam nkhiakmei twna nic thay e. 

Tankhi 


Kaikhwang baih thu mictat kanmei luh rui kamauc khang kapuningc nac 
luh nunc ta laa nuh e. Tihkic, mpouh nunc(puningc nunc) rui luh nac ta kamauc 
khang laa nuh mak ge. Mi kumhmei tatei tankhi kaw e. Tankhi hei tankhiak 
khangsuangc sihnic sii e, nu e. 


13.5.0 CHAKHUANG LWAN 

Ruangmei zaat khou chakhuang twmei hei nkauhmei nthukmei lwan e. 
Chakhuang hei phwm kanei kak khou, khu-gyang kak khou, charuangc khou, 
pei khou, khangchu luchu khou, tumei zangvmei khou, taanhmei ruaihmei khou, 
latsav luswan, ramhlam ramhbamv kataana khou nthukna tat re. Chakhuang 
lwan thaymakpui mei ta nzi nlaumei, ramhthaymakmei, ncham ncheilou makmei 
nac twna meic rui zauc e. Gaanthauh alauc thaymei, pouh chaih, pui neih 
kasuih thayna kawmei hei rey liangmei chakhuang lwan the. 

13.6.0 NUMEI-NEIMEI (Taboo) 

Numei twmei latkaeng khou hei ‘nuhmak ge’ twmei na hamh e, tihkic 
charuangc, ravchap rui ‘thingcloumei’ kabac - social sanction tei nai e. Ruangmei 
chapriak khou nu e twmei guay tei nei the. Nei the twmei thu sw nuhmak khe, 
nthaekc the. Kumna Ruangmei chapriak khou numei hei kasing geicna nai e. 
Kabah gaymei nic mpeyna nai e. Kabangc khouhei latkamv khang asaekc 
hylou e. 


COED 


Ruanglat Grammar for Classes iX 


Numei, Neimei 


Charuangc Latriak 


Charuangc khatnic chapriak khou numei 

Latkamv - 

(1) Meicdow nu e 

(2) Kaihouc tauhut nue. 

(3) Lat saraamc saa nu e. 

(4) Nsiang ndan nu e. 

(5) Meic khaamv ta kahi nu e. 

(6) Meic riang kathangv nu e. 

(7) Kaamc laanc nu e. 

(8) Laurei thing sw kadai nu e. 

(9) Sue luc zouc luc bam sihnic now ta swzak swchangamc nu e. 

(10) Sue laa zouc laana mi tei phungc lana laupuk lauzaengc tatruan nu e. 

Mi kumhmei charuangc khatnic ravchap ravriak khou numei peyna nai e. 
Mi guay hei twan lyam ethei chuk keylou e, mat nai e. Chuk tei kuak mak 
gethei situang rouctuang pat re • suhmei nuhmei, nggangh nteihmei, hownu 
hownei lungepat re twna Iwm e. 

Saa numei 

Lat hei saa numei latkaeng saapat ni khou, ‘ravpui nu ndyna’ hamhethei 
‘meic saa nupui lat re tihkic’ twna kahou e. 

Sue nthuk nau nthukmei bamv khou tatlouna ‘theihmei’ twmei latkaeng 
hei saa nu e. Kage naina saapui tac ethei ‘ravpui nu ndyna’ hamhethei ‘meic 
saa nupui lat re tihkic’ twna saa rey pwni. Mi tangv tei ‘Sansiina theihmei- 
ringhmei pat pwsihnic kailuangc khou mbeihlou o’ twna saa nuh e. 

Meic khat zamh ravpuat siimei, kheyliak, Iwnchav ta saatowna, saa 
ngachapna khan nu e. Kumna mi kumhmei lat hei saamei ganv khou ‘kakhang de 
tihkic,’ ‘aney raana saa tuang de tihkic’ twmei hei saa rey pwni. 

Kumna saa numei lat peyna nai e. Mi kumhmei ganv khoutei saaa makna 
tho nuh mak twtuang nai ethei akumhna saa ni cho twmei tei kathiak nai geic 
e. Mitei thay lana lat saa khang kage nai e. 

How numei 

Meic swluai dowluai bammei ta how nu e. Nrui mpu bammei ta how nu 
e. Nrui, nthanh daihmei ta how nu e. Lungcmaanv lungemow bammei, swluai 
swtiat bammei ta how nu e. Mi kumhmei ta howmei ganv khou ‘hownu hownei’ 
hamhethei ‘amik nrouc gut re’ twna saa e. 

Charuangc Latriak 


Rianggruaih 


Kai numei 

Kai numei twmei thu gin bangv nuh makmei ganv twtuang e. Ngaasatna 
puanhmei, kaikhunhmei theihmei nit, kiruai kanac puanhmei tingmik, rahrih 
siimei patpui ganv - mi kumhmei guay khou reynungc kai nu bam khwan e. Mi 
kumhmei ganv khou kai numei hei kabah nai tina sw bam tuang e. 

13.7.0 NEIMEI (Genna) 

Nei hei kaituangc tuang, charuangc tuang sw e, charay nei mak ge. 
Tingkwm nei guay nai e - ting riu reymei khou ting nei, nrihthai key reymei 
khou nrihthai nei, napphwn key luai pwkhou dihkap nei - mikumhmei nei 
guay hei nai e. Kailuangc khou charyn tasiat pat tuang nai ethei nei e. Kai 
maikaumei, nwm khouringc kazi chaa makna kailuangc guangmei, theicsi 
theihmei, baenglaa zaymei - mi kumhmei patmei ganv khou nei e. Khwmsaengh 
ngaydaih ngay luaimei ganv khou nei e. Neimei hei neymei - Ravguangc khou 
suaihiamlou khang, chuk, nuan guay kuaklou khang, situang rouctuang pat mak 
khang raenghbangc keymakna kailuangc khou kangrim khimc bamna neymei 
twtuang e twna dinclou e. 

13.8.0 RIANGRUAIH (Kinship Terms) 

Pui khat pu khatna, kaikhunh khatna khourui chaapat kingcpat lana, 
lungcking lungckuc tat kanmei zei khatnamei nunc tatei riangruaih kaw e. 
Riangruaih khatnamei nunc tampy laa kari e. Guaih lungthu tu kariu e. Riangruaih 
hei duhmei khatnic naamei riangruaih twna saa nuh e. Riangruaih kasuih chuyna 
lunghmei hei nyngtyngmei Iwan e twna laa e. 

Kiktaat 

Mpouh riang khou keymei riangruaih Iwan ta kiktaat kaw e. Kiktaat hei - 
Pouhpei - puipu - nah mpouh - tou - tak - pai - ru - kik - tat twna key e. Miti hei 
kiktaat twna kaw e, 

zei-zik 

Zei-zik tabui ta cho? Kaikhwang khourui mpaeng patkanmei luh nunc 
khourui chaapat kingcpat kanmei nunc ta zei-zik kaw e. Zei-zik hei mihei kumcna 
zauc nuh e. Luh - tou - tou (tou nac) - tak - pai - ru - zei - zik. Mi riang tihei zei- 
zik kaw e. 

Chanaa-Poutou 


Charuangc Latriak 


Chanaa-poutou-puineih Iwan 

chaphwm-chaki 

- 

khu-gyang 

- 

pou-maek 

~ m 

maek 

= maek - 
amaek - 

duh 

= duh 
aduh 

chanaa 

= chanaa - 


punav 

puinav 

tanpui-puningc 

swanrey 


kaikhwang baih baihmei nowkaw 
mauhlaa nuhmei kaikhwang. 

nkhu-nggyangmei kaikhwang/zaat nunc. 

now puningc lev gaanv. 
chaphwm chaki nggaanvmei nunc; 

khugiangkai mei nggaanvmei nunc. 

tanpuigaanv; luh gaanv 
atanpui gaanv. 

swanrey ta kawmei nchamc. 

pui khat pu khatna rui puanhmei 
nggaanvmei nunc; 

pu chanaa nunc rui puanhmei 
nggaanvmei nunc; 

pouh chanaa nunc rui puanhmei kiktaat 
nggaanvmei nunc. 

kapu kanac. 

kapuikanac. 

pui-pu khatnamei mpouh luh nunc; 
chanaa punav nac mpouh luh nunc, 
pui-pu nchamcmei nah aluh nunc; 
kaikhwang khatnamei nah aluh nunc; 


Charuangc Latriak 


Kawmei Lwan 


nei-mau 

= 

- neih lev mauh. 

ning-tan 

= 

- now lev tanpui 

chanaapui 

= 

- chanaa now nunc; 

kaipui 

= 

- kaikhwang khatnamei now nunc. 


13.9.0 KAWMEI LWAN (Addressing Terms) 

Zaat khat puilat khou kawmei lwan - pu-chaih, pui-neih kawmei lwan 
khatnic riangruaih kasuihmei lwan nai e. Mi hei Ruangmei zaat nic nthukna tat 
re. Kabangc khou kawmei lwan asaekc hylou e. 


pouh 

= pu pu, pupu pu; 
pui pu, puipu pu 


peih 

= pu pui, pupui pui; 
pui pui, puipui pui 


Pu 

= Pu, Pu Ravguangc 


pu 

= pu, apu, 
aputhauh 

paa, apaa 

- apu daihmei, pudaihmei 
apu thyammei, puthyammei 

- paa, apaa, paathyammei, 
paadaihmei (paa, apaa) 

Pulauc, Punau 

= apulauc 
apulaucmei 
apunau 

aputhyammei, 

paathyamei 


pui 

= pui, apui 
apuithauh 
apuilauc 

- apui daihmei, puidaihmei 

- apui laucmei, puilaucmei 
apui thyammei, puithyammei 


maa, amaa 

- maa, /amaa, /maathyammei, 
maadaihmei 

KawmeiLwan 


Charuangc Latriak 


chaibungc = achaicbungc 

chaimauc/chailuc = 
puilauc = puilauc 

chai/puinau = chai, puinau 

pouh = pouh 

apouc 

poubungc = apoucbungc 

apoucrav 

neih = neih, aneic 


(maa, amaa hei reynungc 
thu kaw mak ge, tihkic 
aseicdou thu geicna kaw 
the. Paa, maa hei universal 
swmei pu-pui ta kawmei 
latkaenge.) 

- puanc nchamcmei 
nggaanvmei 
gaanvthauhmei nunc; 

- chanaa gaanvthauhmei nunc; 

- puanc nchamcmei aluh 
gaanvthauhmei nunc; 

- apulauc now 

- chaphwmmei kai ntumei, 
chaphwmmeiluc tunac 
gaanvthauh maihmei; 

- chaibungc now 

- Chaphwmmeipu, kaikhwang 
baihmei gaanvthauh nunc 

- pui kaikhwangmei ngaanvmei 
gaanvthauh nunc; 

- pouh chaeng ny, chaih 
chaeng ny thay nthan makmei 
gaanvthauh guay; 

- pui lev nreih ndaamei 
nggaanvmei gaanvthauhmei 
nunc; 

- (Meic asaekc na rui mi hei 
kaw e.) 

- pu tanpui nunc; 

- now pui; 

- pouh now. 

Charuangc Latriak 


Chakhuang Lat 


13.10.0 CHAKHUANG LAT 

Zaatc khat zamh puilat khou chakhuang lat khatnic kawmei Iwan nai e. 
Mi hei Ruangmei zaat khou nic nthukna tat re.Chakhuang lat khatnic kawmei 
Iwan nthuihpui mei ta tei ncham nchei chuythaupui mei, meicphaatmei, 
ramhthaymei, daicthaupui mei, nyngtyngmei kaw e. 

Kabangc khou hei Ruangmei puilat sinswmei chakhuang lat Iwan asaekc 


hylou e. 


(D 

Nyan the, zaengswlou tho 

Nyan the, zip la tho. 

(2) 

Peipouc tei mphaih bam di he. 

Peipouc tei zip bam di he. 

(3) 

Dui bun nchulou la ho 

Duilow nchu la ho. 

(4) 

Nap phanvlou thi ny ? 

Nap tu tha ? 

(5) 

Mpaeng tat ni he, dui tat ni he 

Toilet tat ni he. 

(6) 

Kairangv key ni he 

Latrine tat ni he. 

(7) 

Ramh chaeng tat ni he 

Latrine tat ni he. 

(8) 

Zouhbuangc hei puanclou o. 

Zouh zangv o. 

(9) 

Kaamcthau khwan tho de. 

Tat tho de. 

(10) 

Kai biak ganvrih di kho 

Kai tat di kho. 

(ID 

Mitei haamvlaanlou na ro 

Mitei tiilaanlou o. 
Laalaanlou o. 

(12) 

Khanghpy guangtangclou bam the 

Khanghpy guang bam the. 

(13) 

Khanghpy rui sinthaulou rey pwni. 

Khangpy rui tuthaulou rey 
pwni. 

(14) 

Latgay tuang lugay tuang saalou pwng e. 

* Gay gay khang saalou 
pwng e. 

(15) 

Theikw theinav nganvna ningtow bam - 

Nthuandou nganvna 


bam pwni e. 

ningtow pwni e. 

13.11. 

0 CHAP-RIAK LAT (Cultural Terms) 


(1) 

bamvbuc - kailuangc khou lunge nchamcmei rav - 


kailuangc swang. 

(2) 

baanhruh dunghmei * nap geicna laa lana, rav latdyn thei layna 


raengcpatmei khwmkihmei ngai. 

(3) 

baanhzaa 

- napgav zouhgav zangvmei, rav-rih chaeng 
kasuihmei gaanthauh nunc. 

(4) 

baanh keymei 

- (i) baimei, kagitmei. 

(ii) Laudy khou nap sing. 

(5) 

buybaeng mun khimmei 

- latpat lupatmei ganv khou buy baeng sin 
lana sw ni de, bai ni, dap ni twmei ganv 
khou pei khou guak daplouna thingcloumei 

(6) 

chanunghduipaengc 

- kaisuh duipaengc, mbaanv mik rui how 
makmei theihmei kaanpatpui duipaengc. 

(7) 

chuk 

• paapc 

(8) 

chukswmei 

- Paapc kuak khang thouh swmei ta e. 
Chukswmei twmei thu chuk thouc swmei, 
paapc-raapc kuak khang thouh swmei 
twtuang e. Chuk thouc swethei chuk-zak 
kuak khang gah rou pwni. 

(9) 

chuksw gahroumei 

- chuk thouc sw lana, paapc-raapc, khuay- 
byang sw nthanmei. Chukswmei twethei 
nuh the. Gahroumei twmei latkaeng hei 
lou mak sihnic nuh de. 

(10) 

daanhsaanhmei 

- akumh pwni cho san zauhmei. 

(11) 

dui luiduk loukeymei 

- nowzaymei tangv nowlat saa mak khou 
taancreymei swreymei dwan. 

(13) 

ganthianghmei 

- nahpuanhmei 

(14) 

gaanvchangc 

- karacpouc paek karihmei nunc 

(15) 

kairau 

- kaikhunhmei theic reyna rav mbaih 
kanmei nunc 

(16) 

kanit 

- nthukmei kamung karuang, sucpamc 
nahpuanhmei, theihmei-suhmei patmei 
tangv kazaeng kuak khang tingmik 
ngaekna bammei. 

(17) 

kiakzaapui kaibang 

karacpeic nunc phwam kaibang. 

(18) 

khangbuanh 

gaanvthauh paek karihmei khangchu khou 
khangtan nunc khatnic nggaanv nunc rue 
khou kapy swmei. 

(19) 

khangchu (khangchiu) 

nggaanv nunc zip kariu, dymdwan kariupui 
kai. 

(20) 

khangtan 

puliauh nunc. 

(21) 

khaengmei 

nkhangvna, tipian khang khouringh 
swluaina, zeikeyna katmei 

(22) 

luchu/kailu (liuchiu/kailiu) 

- tunac nunc zip kariu, dymdwan 
kariupui kai. 

(23) 

lumhthianghmei 

mphuammei taektw tu makna neimei. 

(24) 

manvthing riammei 

nowmanv loukeymei 

(25) 

mat 

khuay phaan khapmei, pei khatnic 
charuangc latzan rui saakeylouna 
khapmei. 

(26) 

mwangzam thanvmei 

mwang kahak khourui saapatmei ta 
nkingmei. 

(27) 

mavthiancmei kaibang 

meiepui phwam kaibang. 

(28) 

maUaekmei 

nowsuanhmei thouc (act of marriage) 

(29) 

munthimmei 

lat saa makna neimei, taanhmei 

(30) 

munthianghmei 

ramhtu ramhzangv makna neimei. 

(31) 

nahsan kanhmei 

puanhmei lev kariang naina nah ta 
suaihiamloumei. 



Chapriak Lat 


Charuangc Latriak 


(32) neimei 


(33) nowloukeymei 

(34) nkhacna nac 

(35) nkhu nruna 

(36) paengchwmei 

(37) pei 

(38) pei kai 

(39) phaypat baanh patmei 

(40) ravpui nu ndy 


■ kamungh, khatnic thouh luaimei, tingkwm 
khou pat reymei kadathdatmei, charyn 
charavmei patmei, - mi kumhmei 
tingmik/ganv khou siituang rouctuang pat 
mak khang Ravguangc ta ningtowna 
raenghbangc key makna kailuangc khou 
bammei. 

- now tii khang nuhloumei (Now di the 
twna dingkeyloumei) 

- kapu kalwn thaymakpui mei, nac. 

- alauc khou rui kapui kapu ntamv zaicna 
lunghpui mei. 

- tunac nggaanv swna theihmei. 

- latdym ludwanmei kailuangc gaanvthauh 
phwam. 

- kailnangmei latdym ludwan kai. 

- abai adapmei 

- rav chu mak khou. 


(41) raengbungh, bwanlungna - si 

(42) raenghtwanmei - namvganclouna tatmei 

(43) samvtwanmei - lat piu makna namvpaan dihpaan zaypak 

tatmei. 


(44) si ruak rawkhamvmei - latpat lupatmei kanei kak khou lat swna 

saathau makmei hu khou zaenghuaymei 
swna khouringh swluai reymei. 

ChapriakLat 


(45) swang 

(46) takaanc 

(47) tatow dui 

(48) taraengv kadaicmei 

(49) taruaih 

(50) tingkuh 

(51) thianh 

(52) thingrau ruay 

(53) zei latai 

(54) zei haan phunghmei 


- kailuangcmei namvmei rui rav the twna 
Iwmmei, suangloumei thingdaih, tauhdaih, 
khow. 

- theihmei ta phupmei nunc khang kiiloumei 
khouringh, guak-guaih. 

* nthanmei dui, kakhw dui (chapriak, 
ravswmei lev kariang naimei) 

- thingpaek kai, kaihiak hyloumei, kaichei 
duancloumei kai, rav latdyn thei layna 
taancpatmei kai tei guaih, guak dow lana 
khwmkihmei ngai. 

• theihmei nunc lunge khanvpui bamv, kadat 
kadaengvmei, mbaanv mik rui how 
makmei kandih khat. 

- namv khou ravpy, tingku dihgutmei. 

- charuangc phwam - thianhdaihmei, 
thianhehungmei, thianchuangcmei, - mi 
kumcna nai e. 

- pak khanv lunge khanvloumei, pakzin 
pakzaana lunghmei 

- sii sii khang nthuan ndina swpui mei 

- latlu mpwanpui mei, latlu naipui mei. 


(55) zouhpaanv keymei - Ravguangc khou mpouhtowmei, 

champouhna kalummei. 


(56) zouhluhmei 


- zouh zangv kariumei mung, 
khwmkihmei mung. 

RAVRIH 

(Diseases) 



(57) 

bungphianmei 

. 

diarrhoea 

(58) 

duirav 

- 

jaundice, hepatitis, cirrhosis 

(59) 

guaipuang nkhu 

- 

hooping cough 

(60) 

gwang 

- 

goiter 

(61) 

muanghguammei 

- 

cataract 

(62) 

mpaam 

- 

smallpox 

(63) 

mpouc geymei 


enteric/viral fever 

(64) 

mphaanhmei 


leprosy 

(65) 

mphi 


measle 

(66) 

nchiatrav 


cancer 

(67) 

nggai 


skin ulceration 

(68) 

nkhourav 


pulmonary tuberculosis 

(69) 

nkhu 


cold 

(70) 

nkhu-nkhou 


cough 

(71) 

ntei 


scabies 

(72) 

pukdun 


worm infestation 

(73) 

ravman 


malaria 

(74) 

ravmanhmei 


fever 

(75) 

ravpyan 


epidemic 

(76) 

sutakna 


boil 

(77) 

tingthai 


chickenpox 

(78) 

zeibaamei 


dysentry 

(79) 

zouckhacrav 

- 

mum 

(80) 

zeiswngmei 

• 

hemorrhage 



KATHAIDWAN-29 


1. Ruangmei zaat khou phwm azuh nai cho? Tabuibui tei cho? 

2. Phwm theilayna khwang guay hy o. 

3. Gai tabui ta cho? Gai azuh nai cho? 

4. Khugyang Iwan twmei hei tabui ta cho? 

5. Tabui tei cho dine o. 

(a) Thianh 

(b) Kailu 

(c) Tingkuh 

6 . 


Tabui ta cho duina saa o. 

(a) Chaphwm chaki 

(b) Zeizik 

(c) Riangruaih 

7. Tabui ta cho? Dine o. 

(a) Duirav 

(b) pukdun 

(c) ravmanhmei 

(d) mphi 

(e) mpaam 


CHADAADWAN 
(Test 6) 

1. Kachuc bammei latrian tabui ta cho? Kabangc khou tiiloumei latrian zaat 
hei latrian khat khat hy o. 

(a) Chalahna Ndauhmei Latrian 


(b) Hamhmei Ndauhmei Latrian 


(c) Thanvmei Latrian 


(d) Thouhmei Latrian 


2. Kidaamei Gat (Degree of Comparison) kagat kathumh nai e. Tabui tabui 
tei cho? 

3. ‘Saengc’ sinswna Kidaamei Gat gaatmei twn hy suaklou o. 

(a) Nriangcbungc_e. 

(b) Mpeih bungc_e. 

(c) Mpui bungc _e. 


4. Grammar khou Semantic twmei hei tabui ta cho ? Semantic kazaat azuh 
nai cho? 

5. Tiiloumei latrian khou hei Dictionary zamh kabah khatnic 
Grammar zamh kabah tei dine o. 

Katuang latrik amaan kan the. 

(a) Dictionary zamh kabah naimei latkaeng guay - 


(b) Grammar zamh kabah naimei latkaeng guay - 


6. Lat Matat Hiak azuh nai cho ? Kahiak guay tei bracket lunge khou hyna 
lyan o. 

7. Ruangmei zaat khou phwm azuh nai cho? Phwm zanc tei hy o. 

8. Nang rui thaymei Kaikhwang zanc chanei hy o. 

9 Tabui ta cho? Dine o. 

(a) bamvbuc 

(b) chuk 

(c) kairau 

(d) kanit 

(e) swang 

10. Nyngtyng Latchap tabui ta cho? Nyngtyng Latchap kanei hyna kabah 
dine o. 

11. Latthiap tabui ta cho? Latthiap kanei hyna kabah dine o. 

PART III 


PHUAKNA HYMEI 

(Composition) 

14.0 PACNA THAYMEI 

(Comprehension) 

Tiiloumei latlangv khat pac lana kabah thay ngammei ta Comprehension 
twna thay e. Lat ncham bammei nchamnac nunc hei adihkamv thay the cho ? 
Mihei thay nuh khang dinhmei nunc rui latlangv asaekc tii lana nchamnac nunc 
ta khwan pat makna tipac lana kabah thayna pacthay tha twmei tei zauc pwni. 
Mi tihei Comprehension Test kaw e. Pacna Thaymei (Comprehension Test) 
twmei thaydwan khouhei latlangv asaekc pac lana kabah thay ngam dai twmei 
chadaa khang tiilou e. 

Tiiloumei latlangv tei dinhmei rui latthanv kathiak geicna thanv nuh e - 

(1) Duina dawmei latthanv 

(2) Dui maihna dawmei latthanv 

(3) Nchumh nkhuai dinhmei latthanv 

- mi kumhmei hei zauc nuh e. 

Latthanv guay khou kazauhmei latkaeng guay hei latlangv hamhethei pary 
kiak khoutei kazauh nina e twmei maek ge. Kumna latthanv khatnic latdaw 
khou kazauhmei latkaeng guay hei nchamnac nunc rui kaniw raana sinsw thaymei 
latkaeng raana di the twna laa nuh e. 

Comprehension akumhna sw ne ? 

(1) Reymei khou, tiilou bammei latlangv tei pac mincna pac lana mi 
latlangv khoutei naimei kadwn swmei latbamv tei thay nthan khang 
sw nina e. 


Pacna Thaymei 


Phuakna Hymei 


(2) Kaneimei khcu, latlangv tei kalungc khou naimei guay ta thay nthan 
khang lunghgutna pac nina e, khatnic kalangv thay nthan nina e. 

(3) Kathumhmei khou, latthanv guay tei pac lana nchamnac karaana 
zamh gaymei latkaeng guay tei sinsw lana gay ranvmei latkwm 
latgwan khou latdaw tii khang sw nina e. 

(1) COMPREHENSION SW-NCHINLOUMEI 

Neih khat Ravguangc Samtyngphianhmeipu tei kalungning amanv mak hakna 
bam khou kadaeng khou thaymak daekna Ravguangc Muc Charav Kandihmeipu 
guang khwan e. Samtyngphianhmeipu tei kazaw nkhumkeyna nchwng bammei 
ta tei dingna zauc kanak khwan-e. Samtyngphianhmeipu rui amanv mak hakna 
nchwng bammei lam tei kamei rui thanv khwan e. Kalat tei chulouna 
Samtyngphianhmeipu rui daw khwan e - “Rav guay hei anac raana de. Gaymei 
rav nunc khat khat ta nzian kariu, Iwmgay karina bam e, tihkic siimei rav nunc 
khat khat ta zauczih kari, Iwmsi karina bam e. Mi hei rui alungning ta khatsihnic 
nchu nrina zaeng ti-nthaekc tow mak khe.” Mi lat hei chulou lana Raveuanec 
Muc tat kan the. 

Ravguangc Muc tei rav guay daeng khou guang lana rav guay lev ariu khwan 
e. Siimei rav nunc tei rui Ravguangc Muc lat tei kakiak na sihnic chulou makna 
Ravguangc Muc tatei mphut kasic kasicna kamwang kamwang pian khang saa 
khwan e. Tihkic gaymei rav nunc rui thu Ravguangc Muc ta chakhuang 
champouhna He Amuh Daihmei ! Aniu zamh nkhuaimei, ntwn makmei guay 
aniu khou dinclou o. Tabuibui lat thanh lu thanh nai tu cho saalouna ro” twna 
saa khwan e. 

Latthanv 

(i) Nang raana daw o. 

(a) Ravguangc Samtyngphianhmei tabui Iwnlung khou bam khou 
Ravguangc Muc Charav Kandihmeipu guang kan tu cho ? 

(b) Ravguangc rui Ravguangc Muc khou tabui saa kan cho ? 

(c) Ravguangc Muc rui thow thow ta ariu kan cho ? 

(d) Ravguangc Muc ta thow thow rui mphutna saa kan cho ? 

(e) Gaymei rav nunc Ravguangc Muc khou tabuibui saa kan cho ? 

Phuakna Hymei 

Latdaw 

0 ) 


(ii) 


(ii) Nchumh nkhuai dine o. 


(a) Siimei rav nunc tei khat khat ta Iwmgay kari e. 

(nkhuai e/nchumh e) 


(b) 


Samtyngphianhmei lat chulouna Ravguangc Muc kalungpuamc 
khwan e. 

(nkhuai e/nchumh e) 


(c) Gaymei rav nunc rui Ravguangc Muc ta chakhuang sw khwan e. 

(nkhuai e/nchumh e) 


(d) Ravguangc Muc ti hei Charav Kandihmeipu twna nic kaw e. 

(nchumh e/nkhuai e) 


(a) Neih khat Samtyngphianhmei kalunging amanv makna nchwng 
bammei ganv khou Ravguangc Muc Charav Kandihmeipu guang 
khwan e. 

(b) Ravguangc Samtyngphianhmei rui saa khwan e “Rav guay hei 
anac raana de. Gaymei rav nunc khat khat ta nzian kariu, 

Iwmgay karina bam e, tihkic siimei rav nunc khat khat ta zauezih 
kari, Iwmsi karina bam e. Mihei rui alungning ta khatsihnic nchu 
nrina zaeng ti-nthaeke tow mak khe.” 

(c) Ravguangc Muc tei rav guay daeng khou guang lana rav guay lev 
ariu khwan e. 

(d) Siimei rav nunc tei rui Ravguangc Muc ta mphut kasic kasicna 
kamwang kamwang pian khang saa khwan e. 

(e) Gaymei rav nunc rui thu Ravguangc Muc ta chakhuang 
champouhna “He Amuh Daihmei! Aniu zamh nkhuaimei, ntwn 
makmei guay aniu khou dinclou o. Tabuibui lat thanh lu thanh 
nai tu cho saalouna ro” twna saa khwan e. 

(a) nkhuai e. 

(b) nkhuaie. 

(c) nchumh e. 

(d) nchumh e. 

(2) TIILOUMEI LATLANGV HEI PAC LANA KABANGC KHOU TIILOUMEI 
LATTHANV HE! DAW 0. 

Pumhgaymei hei maansei khang daic liangmei lanv e. Maansei pumc gayna 
khatnic suh tuang nuh tuang maekna bam khang pumh kalw nina e. Kaganv 
chaana tumei, zangvmei, taanhmei khatnic pumh kalw kalatmei hei kage e. 

Pumh gay ethei lungning gaymei pat re, nyngtyng guang e. Lungning gaymei 
nyngtyng khourui nkauhmei, gaymei chwn pat re. Pumh gaymei khou neihlaamei 
nai e, taanc nii ruaic niimei chwn pat re, nthei khang hu khang ningpat re. 
Pumhgaymei thu tu zuhzu, zangv zuhzu, zip zuhzu e. 

Pumhgaymei twmei thu ravrih maekmei, pumh ndui ndaamei, taanh khang 
ruaih khang ngammei, tat khang pak khang biumei pumc ta e. 

Latthanv 

(i) Nang raana daw o. 

(a) Maansei khang daic liangmei lanv tabui tei cho ? 

(b) Pumh kalwmei hei tabui khang gaeng cho ? 

(c) Pumh gaymei khou tabui tabui pat bo ? 

(d) Pumh gaymei twmei hei tabui ta cho ? 

(ii) Nchumh nkhuai dine o. 

(a) Pumhgaymei hei maansei khang daic liangmei lanv e 

(nchumh e, nkhuai e) 

(b) Pumh gay ethei mphut tanc e. (nkhuai e, nchumh e) 

(c) Pumh gayna bam khang kalw kalat nina e. (nkhuai e, nchumh e) 

(d) Pumhgaymei thu ravrih maekmei ta e. ( nkhuai e, nchumh e) 

Phuakna Hymei 

(3) LATLANGV HEI KHWAN PAT MAKNA REIHREINA PAC LANA 

THANVBAMMEI LATHANV GUAY HEI DAW 0. 

Lat khat saa pwkhou hamhethei hy pwkhou mi lat zamh kalingmei Iwnlung 
na tei sinsw nina e twmei lat maek ge. Saabam hybammei mei kakhang kadow 
chaamei, gaymei theilayna sinsw nuh de. Lat kahak hei gaanv khatna zamh 
charay puat hamh e. Meicguayna kariumei puiruhnac zamh e. Kaganv kaganv 
khou lat Iwn-gwan hei kalaicpat-gut re, Puilat baihbaihmei mei nunc rui kaniw 
nchamc pary parav rahmei ganv khou lat baihmei khat zamh Iwn-gwan lay 
nzeic khang nthuk thuai mak ge. Diangc pwkhou khatnic kariu karaa pwkhou lat 
khat lev khat kariu karaa gutmei, latkaeng sinswgutmei hei kachav e. Lat guay 
khou zaatc daihmei hamhethei gay-nkauhmei lat zamh thiak nzeicmei hei 
kachav de. Mi kumhmei lat hei meicgeihmei rui thaynii e, nchamnii e. Mi 
kumhmei lat hei saathiat gay e. Mi rue khoutei, puilat khou na saa suak kunghmei 
latbamv tei saapat khang daicthau hianmei baihmei lat zamh latkaeng sinswmei 
zamh kalam azuh nai e. 

LATTHANV 

1. Lat hei charay zamh puat cho ? Kalam tiina hy o. 

2. Lat Iwnlung akumhna kalaicpat-gut bo ? 

3. Akumhmei lat ta meicgeihmei rui ncham nii bo ? 

4. Lat baihmei ncham niimei khatnic laagut nimei lam guay tabuibui tei 
cho hy o. 

Karuc khou latthanv guay hei daw khang latdangv khouhei naimei kaley 
khou hyriatloumei latrian guay minena thay khang kage nai e. Mi latkaeng guay 
khouteirui nang raana zamh latrian hy lana daw nina e. 

(4) LATLANGV HEI KHWAN PAT MAKNA REIHREINA PAC LANA KABANGC 

KHOU TIILOUMEI LATTHANV GUAY DAW 0. 

Baihmei latbamv khat ningtow e, nthukmei thu hamh e. Aniu meic 
geienganv tan rui chaeng khou tat bam e. Telephone number khat amuc pwng 
e twna chaeng khou che kiak khatna keylou tu zauc e hythaulou khang. 
Meicgeihmei gutna chaeng khou khoutei che kiak khatna khuaic me phu e. 




Ruanglnt Grammar for Cl assets 






Pacna Thaymei 


Phuakna Hymei 


{D-Q-hang kan mak ge. Mi khoutei aniu khang kadathdat khwan e. Mphuam 
mphaamei India zamh chaeng khou daicthaumei aniu, che kiak khatna nganvna 
keylou makmei kandic khou guang pwmei. Aniw kandic khou kumcna chaeng 
khou kaigeymei mei how mak ge. Akumhna kaniw chaeng guay heicdi nthanna 
bam tu cho? Nkhamh khou thu aniu nic thaypat the - gari nthaekcbamv parking, 
meic guay guang kariupui bamv, tatna zauhpui bamv, public park hamhethei 
resturant khou guangmei mei kapwmna plastic khaulauna khatkhat sin lana 
kadaeng kadaeng khou keylou bammei che kiakkiak, mphuammei guav kathouc 
kadwan swna khuaicthau e. Mi tei kumcna mphuam mphaamei khuaicganhmei 
tei mpeyna swchuymei nunc taanv swna laa bam e . Mphuammei guay tei khuaic 
lana kadaeng khou naimei ‘dust bin’ khat khou phaiclou e. Meic kathuihna rui 
mi hei kumcna chaeng hei nthan-nthinghna lou khang ningmei zaat timei tho 
Japan hei kaguayna pangc khou nthan nthinghmei kandic e twna saa pwkhou 
tabui kadathdat bam khang naina cho ? 

LATTHANV 

1. Che kiak phumei tei mphang kan bo? 

2. India zamh chaeng Iwnlung akumh bo? 

3. Japan khou akumhmei taanv ta ‘swchuymei nunc taanv’ swna laa bo? 

A. Japan akumhmei zaat cho? 

Latthanv hei daw khang latdangv khouhei kariang naimei latkaeng guay 
nuhkamv katumcna phu nina e khatnic latkaeng guay khouteirui nang raana 
zamh latdaw kasiamh lana daw nina e. 


Phuakna Hymei 


Tatdyn Hymei 


15.0 TATDYN HYMEI 

15.1 LATPUANH TATDYN 

(Letter of Complaint) 


Tatdyn hymei lam khou tabui tabui ncham kan tha ? 

Class six lev seven khou charay tatdyn khatnic lanvguanh lanvdaenghmei 
tatdyn hymei lam khou ncham kan the. Tatdyn hymei Iwan asaekc nic kathai 
kan the. Kumna mi latrik zamh Part III khouhei Latpuanh Tatdyn lam kathai 
kho. 


Class six lev seven khou composition lam khou ncham kan the. Kumna mi 
khouhei thu composition lam khou katwan katwanna ncham khang swlou mak 
khe. Karaa karaana ramthai khatnic karaa karaana latkaeng sinsw lana hypat 
ngam khang madancna swlou the. 

Kalam, puatc, taanv khatnic meic zaeng khou guangtangh makmei, 
swkasicloumei, taanc chuylou makmei, kariak theilayna swmakmei, ngamvzi 
kabiumei - mi kumhmei lam khou kwn makmei ndauhna latpuancku khang hymei 
tatdyn ta Latpuanh Tatdyn (letter of complaint) twna thay e. 

Latpuanh Tatdyn hei kalam kazi chaamei sw nina e. Kwn makmei lam tei 
nuhkamv ntanghna hylou nina e. Latpuanh tatdyn tei kaphianhlou pwnimei khang 
ta thuanckumei latkaeng saatowlou nina e. 

Kabangc khouhei latkamv kanei hylou e, zauc kho. 

(1) Meic khat rue khou latpuanckumei 

Khou 

Luangmai, Ginkihbw 10, 2014 


Post Master, 

Imphal Head Post Office, 

Imphal- 795001 

Kalam Postman taanv taanc chuy makmei lam. 

Champouh, 

Chakhuang rui chaeng huna kapou katiangc swbammei Post Master bamv 
khou mi latbamv hei latpuanckulou e. Kalam thu Gaypuilanv, Luangmai post 





Ruanglat 



TatdynHymei 


Phuakna Hymei 


office khou Postman sw bammei hei kathouc kadwan khou lunghgutna taanh 
mak khe. Tatdyn guay kaganv chaana nzanhpat mak ge, kai kai khou tatdyn 
suancguang mak ge. Tatdyn guay chaengluang khou tatbammei alauc nunc khou 
nsinzin nsinzaalou e. Nthukmei tatdyn asaekc laancpatlouna tiiguang e. Com¬ 
pany khourui nsaa tiiguangmei catalogue, journal, magazine tii kadat 
kadaengloumei katup guang the. Zaeng charuk chanei hu thangc post office 
khou guangtangc kanmei tatdyn aseicna suancguang e. Tatkanmei bw khou Delhi 
khourui akhang mpuatcloumei tatdyn aseic nganv suangcguanglou makna kaganv 
swrilou the. Ai kata ariuna tatdyn guay kaganv chaana nzanhpat khang 
zaenghuayna saa liang kanei kathumh kan e, tihkic lunghgutna nkinglou mak ge, 
kalaihmei nic maek ge. 

Kumhpui zaengrui nzianlouna taanvpy swbammei nang rui kata kathouc 
thayna taanc chuyna taanh khang latdanv khat patlou khang zaenghuay e. 

Karith laalouna nang rui taanclou pwnimei khang ta Iwmgayna thuancku e. 

Nang rui Iwmlou nuhmei, 

(Kadwnbi Pamei) 
Tiangkuanzaengc 
Luangmai - 795 159 


(2) Office akhat rue khou latpuanckumei 

Khov/pyluangc, 

Khou August 10,20014 

Director of Education, 

Government of Manipur 
Imphal. 

Kalam School guang makmei Headmaster rue khou latpuanckumei. 
Champouh, 

Chakhuang sw bammei School Education Department zamh kapy 
swbammei meiegaymei nang bamv khou puiruhnac khyn swna mi latpuanc tatdyn 
hei tiiku bam e. Nzianlouna mi latbamv hei taanv swna katumcna sinthaulou 
khang zaenghuay e. 

Ruanglat Grammar for Classes IX & X 




Phuakna Hymei 


Tatdyn Hymei 


Kalam thu - Khowpyluangc High School zamh Headmaster Kabilung school 
khou regular sw mak ge. Kumtina dinhmei nunc nic kalwn luicna school guang 
mak kahouh the. Mi Headmaster hei aseic mian school guang makmei bw 3 
tangc the. 

Headmaster Kabilung Iwn khourui dinhmei asaekc nic guanlaeng ngam 
the. Nchamnac nunc nic laeng ngamna class laa chuyri mak khe. Kumna alauc 
nunc panty hei neihkhat neihkhat khang maankeyna bam the. 

School khou bamvpaeng, pahpaeng, bamvngangv, black board - 
mikumhmei guay kasic ngam the. School kailung kaphut ngam the, kaidaeng 
nnum ngam the, raenghmun kasic khithkhit key the khatnic pih guay kaekna 
punkey ngam the. Mi school hei kapouc katiangc maek kumc bam the. Miguay 
hei Headmaster rui kathouc thay mak khourui raana the. 

Milam khouhei Khowpyluangc Village Authority rui kata ariuna pary rac 
the, tihkic kamei rui lat daihdaihmei saana aniw lat ta nking chuyrilou mak ge. 
Kathiak nic kalaihmei howpat mak khe, kalaic pwlak ge. 

Kumhpui zaengrui kathouc kadwan thaymakmei Headmaster Kabilungc 
tihei laapat lana dinhmei gaymei khat ta Headmaster swna katumcmei lunge 
khou ndiuguanglou khang latpuanckuloupui tuang e. 

Puiruhnac khang ning kadanlouna mi latbamv hei katumcna kaphianhlou 
pwng e twna Iwmgay e. 

Nang rui Iwmlou nuhmei 

(Namvsinlungc) 

Chairman, 

Khowpyluangc Village Authority, 
Khowpyluangc 

Tithaylou khang khatnic action laathaulou khang: 

1. Deputy Commissioner, Tamenglong. 

Mi lam khou nzianlouna State Government zamh kariang naimei 
kapouc katiangc guay khou tithaylouna taanv sinthaulou khang 
zaenghuay e. 

2. Zonal Edfucvation Officer/Tamenglong. 

Milam khouhei katumcna taanv sinthaulou khang zaenghuay e. 


Tatdyn Hymei 


Phuakna Hymei 


15.2 LANVGUANH TATDYN 

Maansei hei kapumc kahak pary rah khang, kachuc khang kadow chaa mak 
pwkhou kamei rui saa niimei latbamv tei tatdyn hyna tithay e. Thowkumhmei 
rui latbamv tei meic guayna thay nchamc nuh khangrui, thowkumhmei rui kariak 
theilayna office khou record swna lou bam khang kage naipui zaeng rui tatdyn 
hei kage nai e. Kumna ntaw kaanc thu kalam guayna khou tatdyn hyna tiimei 
hei nthukmei gee sw the. 

Aseicdou daicthaumei ganv khouhei thu Internet khou tatdyn hyna 
kadyngdyng khou titat nuh the. Kumna reynungc che khou tatdyn hy lana mpuatc 
bammei khouteirui kalaihmei naiguang the. Computer paan khourui kakwn 
kakuaic bammei guay khou kadyngdyng khou lat-lu mphauh nuh ngam the. 

Lanvguanh lanvdaenghmei lev kariang naina alamvmei, puatchei, syandui 
mpuatc pat-gut khang hymei tatdyn zaat ta lanvguanh tatdyn twna thay e. 

Lanvguanh lanvdaenghmei tatdyn hy khou tiitangclou nimei zanc, kabamv 
tei mbai biak kapy tin khoutei hylou nina e. Mi gei khoutei nzat biak katin khou 
tiimei zanc khatnic kabamv hylou nina e. Mi bangc khoutei bwzaeng nic hylou 
nina e. Charay tatdyn hymei lam khou class six khou ncham kan the, lanvguanh 
lanvdaenghmei tatdyn hymei lam nic taleina ncham kan the. Kumna lanvguangh 
lanvdaenghmei tatdyn hymei lam khou taleina kathai nkuan dat kho. 

Latkamv (1) 

Goadaic Book Stores khou latrik kazaot padeih laana tiiguang khang tatdyn 
hymei 

Silchar, Assam 
June 10, 2014 

Khou, 

Manager, 

Gaadaic Book Stores, 

Jadonang Road, 

Tamenglong. 

Phuakna Hymei 


Tatdyn Hymei 


* Champouhmei Manager, 

Chakhuang swna Manager khou zaenghuay guang e. Kalam thu kabangc khou 
hyloumei latrik guay hei nang tuang book store khou nai e twna chu e. Mi latrik 
guay hei akhang kage nai bam e. Kumhpui zaeng rui mi latrik guay hei bill 
kazauhna VPP(Value Payable Parcel) swna tiiguanglou pw o. 

L otrik zone Kasing 

1. Poujairung Thaimei rui hymei ‘Luchyam’ 2 

2. Fr.FrancisT.J. rui hymei 2 

‘Ruangmei-Anglo-Ruangmei Dictionary’ 

3. Dr.L.Kamal rui hymei ‘Madhabi’ 2 

4. Rev.Mp.Namthiurei rui hymei ‘Lwnlung Dictionary’ 2 

Azamh address kabangc khou hylou e. Mikhouhei tiiguanglou pw o. 

Thuancku e. 


Nangniw rui Iwmlou nuhmei, 


(Thuanckulungc Daenghmei) 
Kaguiluang P.O.Silchar, Cachar (Assam) 


Tatdyn Hymei 


Phuakna Hymei 


Latkamv (2) 

M/s Zion Computers khou M/s Cheibuangpu Traders rui 
computer liu khans hymei tatdyn. 

CHEIBUANGPl) TRADERS 

Gaidimjang, Khoupum Valley,Tamenglong District, Manipur 


Khoupum Valley, 
Nahnubw 15, 2014 

Khou, 

M/S ZION COMPUTERS 

Paona Bazar, 

Imphal-795147 

Champouhmei Manager, 

Kabangc khou hyloumei puat guay hei aniu laanii e, zuanc dat khang e. 
Nzianlouna kati kamanv guay, commission azuh swlou nuh cho twmei khatnic 
payment tii nimei thiak kaguayna hy lana tithayguanglou pw o. Tithayguanglou 
zaic liu zaic pwni e. 


Puatc zone laa nimei sing 


1. PC Monitor 10 

2. CPU (Central Production Unit) 10 

3. Keyboard 10 

4. UPS (Uninterrupted Power Supply) 10 


Baihmei nsunh ntuaih guay thu laamei ganv khoutei payment tiina liu pwni. 
Thuancku e. 

Nang rui Iwmmei 
Cheibuangpu Traders Khyn swna 

(R.Gaybwan) 

Proprietor 





Phuakna Hymei 


Tatdyn Hymei 


(3) Charay Tadyn 


Puiluanh khou bammei Lwmgaypou Gwanmei rui Guigayluangc, Imphal 
khou bammei kapammei Kadwnbi Gaengmei khou ‘Railway chaeng kasiamhpatna 
neihlaamei ' lam khou khou letter khat by e. Mitei kabangc khou lyanlou e. 

Puiluanh, 
Puiluonh, P.O.Luangba, 
Tamenglong District, Manipur 
Twnngaibw 10, 2014 

Khou 

Kadwnbi Gwanmei, 

Guigayluangc, Imphal 

Nzianmei Kadwnbi, 

Kaganv tingsaenghmei tangv mi tatdyn launa hei hy bam e. Nang 
pumhgayna neihlaana bam kan e twna Iwm e. 

Aseicdou aram Puiluanh hei peyna kalaicguang the, gay maih bam the. 
Mi rue khoutei Railway kasiamhpatmei hei rui taanv-dui kadow chaamei azuh 
nic kailuangemei laatow bam e. Kumna mi Railway hei kasiamh luai kanethei 
Manipur khou lunghmei kapwmna khang gay daihmei sw pwnimei khangtei 
neihlaana bam e. Kumna Railway patmei hei rui ramhthayna chamkhaanv 
chamdaanv bammei nunc khang thu kadow chaamei tei nai pwni e twna Iwm 
e. Mi khangtei nang aniw nic ntaw rui lungning howduena chamkhaanv chamdaanv 
bam khang kage nai the. 

Nang taanv nsaamei ganv akhat khou aram Puiluanh khou ngginpat guai 
o. Neihkhat na sihnic bam nchamclouna pary parav rah khang peyna nai e. 

Aseic khang swna thu khouhei nganvlou kan ni the. Ravguangc rui 
suaihiam geicna tiilou bammei swdiu o. 


Nang rui lwmgaymei, 
(Lwmgaypou Gwanmei) 


CIOD 


Ruanglat 


Essay Hymei 


Phuakna Hymei 


KATHAIDWAN 

1. Tatdyn tabui cho? Latpuanh Tatdyn tabui cho? 

2. Duikhun swkasicloupui zaeng Pei khou latzan swlou khang 
Latpuanh Tatdyn khat Peipouc khou hy o. 

3. Hospital khou doctor bam makmei lam khou DC/Tamenglong khou 
complaint letter khat hy o. 

4. Nang pammei Kakhanggay Kohima khou latrik ncham bammei 
khang tatdyn akhat hy o. Tatdyn khoutei nang Exam pass swna 
neihlaamei chamv tithayna hylou o. 


16.0 ESSAY HYMEI 

16.1 DESCRIPTIVE ESSAY HYMEI 


Essay hymei lam khou nang tabui ncham tow kan tha ? 

Descriptive Essay akumhna hy ni cho twmei lam asaekc tho class six 
khou ncham kan the. Mi thaydwan khouhei kabamv, kiruai, latlu naimei - 
mikumhmei lam khou Iwnliak dinhmei latdangv swna hyna zauc kho. 

(1) ZEIHLAT 

Zeihlat hei Ruangmei pouhpeih pary khou kazanc naina puiruhnac rui 
thaymei zeih kang akhat re. Mi hei Tamenglong district zamh Makuay ramv 
Ahucthuak daeng khou nai e. Kadaeng khou Zeihlatzaengc, Makuay, Tuangtau, 
Chingkhuangluangc, Tayzyzaengc, Bamgayzaengc - ramv guay nai nkuay e. 

Zeihlat hei zeih charuk nai e - Laengmaihzeic, napsaamzeic, Guiphuapzeic, 
Nrouczeic, Goulunghzeic, Tungpuizeic miguay hei e. Zeih launa guay thu ting 
keymakpui ganv khou dui thip e, ting ganv khou na dui chungc e. Tihkic, 
Laengmaihzeic, Guiphuapzeic lev Napsaamzeic hei thu dui thip mak ge, 

Phuakna Hymei 


Essay Hymei 


kaganv thuih dui nai e. Chakaan charaa ganv khou thu dui rau muay e. Zeihlat 
zaengc nkuaymei khou nngouh raukey bam e. Mi hei rui dui thipkey bam e. Mi 
nngouh khouhei thing kazaat ntanghna thau e. Mi nwm khouhei khouringh - 
suc-zouc, raengh, nruay, kazaat ntanghna nai e. 

Zeihlat hei pouhpeih pary lev kariang nai e. Asac lev Mikcharung kaney 
Zeihlat khou ntanh dyna nthaanh guangc ta nymna phiantucbuy lev thandibaeng 
laatow e, mi phiantucbuy lev thandibaeng tei Zeihlat khou phianlou dat kan e 
twna pary swna nai e. 

Rav Pubuan nac mpouh Khanglynlungc nthaanh daihmei swna Zeihlat khou 
bam e twna pouhpeih nunc pary khou nai e. Zeihlat khou naimei nthaanh ta 
kazanc saa mak ge, kaibangpouc kaw e. Mi na hamhna Makuay namvmei lev 
Zeihlat khou bammei nthaanh nunc akhiam ndiammei pary nic nai e. Kumna 
Zeihlat hei Ruangmei zamh chingkhiuhchap lev kariang peyna nai e. 

Zeihlat zeihdaih khou khav kazaat 10 hianna nai e. Nthaanh nic nai geic 
e twna saanah e. Guiphuapzeic khou guiphuap nai geic e. Goulunghzeic khou 
gou peyna nai e. 

Zeihlat ta zauh khang tingkwm pum meickang meickang swna guang e. 
Zeihlat zauh khang guangmei nunc Zeihlat zeic khou hy tuangcna tat re. 

Zeihlat hei tourism zamh gaymei bamv khat swna tidaicthau nuhmei 
bamv e. 


(2) VANAMAHAUTSAV 

Maansei meiclunghmei khang thing hei gancpat nuhmakmei khat re. 
Neihkhat neihkhat maansei rui thing sinswmei hei hianku haihhai bam e. Sinsw 
geic tituang thu thing dowkeymei nic hianku muay bam e. Mi kumc bam ethei 
neihkhat thu nngouh hei dyangkuakc ngam kan pwni ny twna lunghgeicmei nai 
the. Mi hei tipat mak khang, nngouh hei tigaythau khang Vanamahautsav hei 
tingkwm pwm raengcpat re. 

Mbaanv mei aniw khang thing hei gaeng e twmei hei aniw kapwmna 
nuhmei latbam di the. Aniw rui sinsw bammei zy-laeng, thingkhuk, paeng, 
baansin khatnic kai sw khou gutmei tiangh, kaiphuang, kairei, thingpaek guay 
hei thing raana the. Mi na hamhna howgaymei thyam-raa, baanhthaymei taanv 
zamh puat azuh nic thing khourui kasiamh e. Thing theihmei hei nap-gan suangh 


c 

Essay Hymei 


Phuakna Hymei 


khang, mai nggaan khang sinsw e. Thing downa, ruamcna, riamna syandui ntaanv- 
gaanvna maansei azuh khang mbaanv khou ringhchaeng sw bam e. Kabiak khat 
tnu mi hei rui tingmik tingmik khou nngouh thingbang guay dwangkeyna nngouh 
ta swsuankey bam e. 

Mi na hamhna maansei rui nngouh dwangkeyna namvthanh dow e, 
chinghlau taanc e, thingdangv dow e, thingring riam e. Kaidai, chaengpumh 
khatnic industry kasiamh khang nngouh dwangkey e. Thing gaikey lana thingbang 
khat lingc lynlou khang ningpat mak hec. 

Maanseina aniw khang gaeng khang sw khou nngouh swmaankey bam e. 
Mi guay hei rui aseic thu maabnv hei kachaengh kalaengh khithkhit bam the 
khatnic nchumei die Antartica khou naimei gunh nganvna nungckey the tw e. 
Nngouh dwangkeymei rui mbaanv zam nchumei-chaenghmei khatnic ting-neih 
gwan khou kalaihmei azuh tipatlou e. Kazi chaamakna duidaihmei khatnic 
tingkaenghmei tipatlou e. Kamanv kunghmei thing zaat azuh maankey bam e. 
Nwmbangc khou kabamv swna ringhmei khouringh, nruay, suc-zouc azuh bamv 
swkasic tina amaankey bam e. Miguay hei zauc pwkhou nthei thangc guang 
nimei Iwnlung khang lunghgeic kadanmei nai e. 

Thing dowkeymei khatnic nngouh dwangkuakmei hei thingelou mak gethei 
kandi hei syniangdic ngguanh pwni the. Mi zaengrui Vanamahautsav hei raengepat 
bam tuang e. Mihei zaatc zamh thaek khou taanepat bammei thing linghmei 
khatnic nngouh zuakthaumei mung daihmei khat re. Mi hei tingkwm pum 
Duiluanghbw (July) reymei neidak khou sw e. Mi hei maek kanmei Union 
Minister Pouh K.M.Munshi rui 1950 kwm kahouhlou khwan e. 

Aniw maanseina daeng nkuaymei khou thaubammei thingbang mwnbang 
guay hei tigaythaulou khang kage daicna nai e. Thingbwan, mwnbwan, tingthai 
bwan azuh lingelou khang kage nai e. Aniw rui lunge bammei mbaanv kandic 
hei aseiedou kin aniw raana tuang hamh e, nthei thangc guang nimei kinkin 
guay tuang tian e. 

Aseiedou thu kandihmei rui nngouh tigaythau khang latdyn azuh nai the. 
Kumna tingkwm pum Vanamahautsav hei tatkey bam e. Mi Vanamahautsav hei 
nthaeke makna khatnic swchuyna tatkey bam khang puiruhnac khatnic nchamnac 
nunc khou minena tithaylou khang kage daihmei e. School textbook guay khou 
mi lam hei tikazauhlou nina e, tizau nic tizaulou bam the. Aseiedou thu ‘Save 
Environment’ twmei slogan azuh nai the. Kandihpy khourui nngouh 
dwangkuakmei, maankeymei nuh mak ge. Mihei meic asaeke khang na gaengmei 
latbamv hamh e. Mihei maansei zaat hei nchu-zaenghna lungh khang baanhou 
daihmei khat the. 

Phuakna Hymei 

KATHAIDWAN 

1. Descriptive Essay tabui cho? Akumhna hy ni cho? 

2. Tiilkoumei zanc pangc khouhei nang rui nnguihmei kapah lana 
Descriptive Essay khat hy o. 

Gaidaicbut, Khoum Nzaengc, Alangh, Raengdaic 


16.2 NARRATIVE ESSAY HYMEI 

Narrative Essay twmei hei ramhlam khat zamh lam khou pary rahmei 
thiak khou hymei latdangv ta thay e. Kabangc khouhei latkamv swna Chaeng 
Tangkhynkeymei lam khou khatnic Science Museum lam khou hymei Narra¬ 
tive Essay kanei hei zauc kho. 

(1) CHAENG TANGKHYNKEYMEI 

Manipur hei chinghramv rui nzaengc khangsuangc daic hianmei ting riumei 
gat nkauhmei kandic khat re. Manipur lev state baihmei guay lev tat alamv 
bammei NH 2 lev NH 37 hei nic chinghramv khou tatmei rui nzaengc ramv 
khangsuangc hian e. 

Ting riu tanhmei chingh chaeng guay khou chaeng tangkhynkeymei hei 
kalwnlung pat katup e. Manipur zamh Imphal-Dimapur chaeng NH 2 khou ting 
ganv khou chaeng tangkhynkeymei hei pat raphrap e. Tihkic kwm 2004 
Duiluanghbw (July) zaeng 10 khatnic 11 zamh kariumei zingbangc Phikoma 
khou pat kanmei chaeng tangkhynkeymei kumhmei baihmei khat pat kan mak 
hec. Chaeng tei saengcna khatnic keyducna tangkhynkey khwan e. Thaurey 
khou chaeng nai e twmei sihnic Iwm dat mak khe. Chaeng tei bihhuai bihbwng 
thuak ngguanh khwan e. Aniu nggintatmei nunc kai hanguang tangc pwlak khe 
twna ninglou kan e. Kabamv padeih tan rui kaanpat khwan e. Thing-mpeih 
mailuangh phungna nzuankey khwan e. Chaeng daeng khou naimei kai-saamh 
azuh baubing geic khwan e. 

Essay Hymei 


Mi kumhmei chaeng tangkhynkeymei Manipur khou patbammei zamh 
kadaiswmei lam tho thingding ngouhding dowkuakkeymei, chinghlau taancna 
ramvsw kasickeymei, mi kumhmei gauy heirui e. Ramh thau makmei chinghpaek 
hei dui rimgut lana kandih mbuaih e. Thingmaan rui pine khamvlou khang 
thingbang maek tina thingmaan nic maek ge. Kumna ting ganv khou mi kumhmei 
chinghpaek guay hei mulay zay e, chaeng tangkhynkey e, thingbang mpeihpw 
naime! na sihmc mailuangh phung e. Manipur khou naimei chingh guay thu 
ntauh chingc hamh e, baby rock chyng raana de. Meic nunc khou thingbang 
khat gaikey lana kabwan khat lingelou lyn khang nigpat mak ge. Delhi khou 
meic khat thingbang khat’ twna madanhmei khat nai e. Aniw bamv khou thu 
mi kumhmei madanhmei nic maek ge. 

Chingh chaeng Phikoma khou tangkhynmei tei rui aniw khou ryanraamei 
azuh tiipat kan cho twmei zauc kho. Mi khouhei ryanraamei ariu kahakmei tho 
nggin chagaamei khatnic garileimei nunc e. Kaganv saengena chaeng-pumh tei 
mphauh mak gethei tubamv zangbamv thay mec, suhmei nuhmei pat re, ting 
ding neih ding khou ryanraa khaeng e. Puatchei phunghmei gari guay puatchei 
guay nrumh maan e. Garithauc, maicthauc guang makna Petrol Pump, Kerosene 
Pump azuh nthaeke ge. Tingmik kaganv chaana tat mak khourui mpaeng-laam 
tat nimei nunc zamh train reservation amaan e. 

Chaeng tangkhyn khourui ryanraamei mphang kahakmei nunc asaeke nic 
nai hec * Kai-saamh mpangv khourui namvmei nunc ta kai-saamh maekna 
ryanraana lungh khang swlou khwan e. Lau, nap-bi, phwnling azuh bih rui 
luangcliamna swkasic khwan e. Kiruai azuh theic khwan e. Kakhw kakhingh 
azuh amaan khwan e. Mibamv khoutei lungebammei namvnac nunc saa 
ngammakmei ryanraa akhaengv khwan e. 

Mi kumhmei chaeng tangkhynmei hei thingh khang kachaeng maek rap 
mak ge. Chaeng daeng mbai nzat thingbang ntipmei zaat lingc chuylou nina e, 
nnudui chaeng riat chuyna riatlou nina e, nuhkamv chaeng daeng khou chynglau 
ruaic lak nina e. Mi kumhmei guay hei puiruhnac aniw rui thay chuyna thaylouna 
taanv sw nchamc khang kage nai e. 

Chaeng tangkhynmei lam khouhei saalou niimei khat nai hec. Chinghlau 
taanhmei khatnic thing riamna ringhlwan swbammei nunc khang ringhlwan akhat 
tnlynlou khang kage nai e. Nngouh thingding kuakkeymei zamh siimei guay 
puiruhnac thay nchamcmei kage nai e. Chaeng swgutmei ganv khou kandih, 
nmang gwan kathai nthan lana kaganv tingsaengena tat nuh khang thaymei- 
heihmei nunc lev dymdwan rey nina e. 

Phuakna Hymei 


Essay Hymei 


(2) SCIENCE MUSEUM 

Museum twmei hei kalwnlung chaamvpeic tuang suc-zouc, nruay, zei 
naimei kalung parik guay, thingbang nlimhbang guay khatnic maanseina zamh 
baansyam, baanhthaymei pautchei puatruc guay ta mbaekclouna nyngtyng-tak 
khang kathai kariang khang ryloumei khatnic zauhpui bamv ta Museum kaw e. 
Duina saa pwkhou kalwnlung khatnic maansei lev kariang naimei puatchei puatruc 
guay mbaekclouna kabamv chaana loubammei bamv ta Museum kaw nuh e. 

Mbaanv khou kazaat baihbaihmei museum peyna nai e. Mikiu thu - art 
museum, history zamh museum, automobile zamh museum, industries zamh 
museum khatnic science zamh museum mi kumhmei guay hei e. Manipur khou 
nic state museum khatnic charay zamh museum guay nai e. Kabangc khouhei 
London khou naimei museum lam khou raclou e. London khou science khatnic 
technology daicthau saengcthau kahouhmei zamh Iwanry ta kahiak nthanna 
lyanloumei museum akhat re. Museum hei kwm 1909 A.D. khou kasiamh khwan 
e. Mi museum khou hei science tihei baanhthaymei thyam-ruai khou akumhna 
piuguang kan cho twmei tei nthanna lyanlou e. Latkamv swna saatow pwkhou - 
mi museum khouhei James Watt tuang steam engine khatnic George Stephenson 
tuang rocket loulyanlou e. Mi na hamhna, zawpawna bw thangc kutangc kanmei 
Apollo 10 zamh Command Module khatnic astronaut nunc rui paannu kanmei 
Space Suit lyanlou e. Miguay hei how pwkhou lungning khou kadathdatmei pat 
re. Space Suit tatei kahizauc nii e. Tabui langc rui kasiamh tu cho, akumhpui 
zaat cho thay nii e. Ai tho aseic hei Apollo 10 zamh Space Suit kaling tei how 
the, tihkic aniw kandic khou mi kumhmei science museum hei maek tituang 
thu aniw kandic khou bammei alauc nunc thu howtow mak kheni twmei lungning 
khou ningpat re. 

Mi hamhmei azuh nic museum khoutei nai lyanlou bam e. Che kasiamh 
thau reymei Iwnlung khatnic baihmei chalahmei machine azuh lou chuyna lou 
bam e. Kaganv khat khou printing press kahouhthau reymei baansin guay khatnic 
astronomy khatnic tinglaan Iwnlung guay lou chuyna lou bam e. Mi na hamhna 
kaganv khat khou sinswlou khwanmei Navigation zamh Iwnlung azuh puiruhnac 
khou lyanlou bam e. Mi kumhmei khouhei phaydyng sw lana aseic kanganv 
maekna daicthau bammei technology zamh machine azuh hei phungcpat kan 
tuang e twna saa nuh e. 


Essay Hymei 


Phuakna Hymei 


Baihmei khatrui kwm 1992 A.D. zamh Gulf ric khou sinsw kanmei hi-tech 
zamh baansin azuh computer khou lyan e. Peyna nchiwna zauc nuh khang lou e. 
Meic khat nic khat nic zaucthay khang swlou e. Button guay khou baansin guay 
tei hylou e. Button tei nym lana kaguayna tei zauc nuh e. Baansin guay pangc 
khoutei bomber guay tei rui lungning kahitow hian e. Mi khoutei Steel Bomber 
khatnic Black Bird Plane guay kazauh e. Kaniw zamh target acuracy tei nchinlou e. 

Science Museum rui nchamnac nunc khang peyna gaengmei tii e. Kaniw 
rui latrik khou nchambammei guay tei science museum khou mik kahak rui how 
mphang e, kabaanc kahak rui sinna zauc nuh e. Mihei rui science zamh theory 
khatnic practice kanei zamh gaatmei twn tei tinthuihlou e.Science rui maansei 
khang tiimei gaengmei guay tei mik hu khou nthanna tihowlou e. Mihei rui 
science ncham khang lungh tithaulou e. 


KATHAIDWAN 

1. Narrative Essay tabui cho? Narrative Essay akumhna hy ni cho? 

2. Kabangc khou tiiloumei lam guay pangc khorui akhat kadaana 
Narrative Essay latrian 20-25 dou hy o. 

Thalon Cave, Malaengmai (Loktak), Manipur State Museum. 


16.3 MAKUMHNA HYMEI ESSAY 

(Imaginative Essay) 

Imaginative Essay Writing twmei thu lungning makum khou na 
kasiamhthauna hymei latdangv zaat ta Makumhna Hymei Latdangv twna thay 
e. Mihei latdangv hybammei mei zamh panty khou khatsihnic pat kan makmei, 
howlou kan makmei Iwnlung ta lungning makum rui duancthau lana hymei ta e. 
Latkamv swna kabangc khou ‘Imaginative Essay' khat zauc kho. 


(1) Al CHIEF MINISTER SWETHEI 


Ai Manipur Chief Minister swethei Manipur chingh-nzaengc nchamcna 
daicthau khang karamc ni. Manipur khou gaymei kalaihmei phungcguang khang 
sw pwni. Mihei azamh kabiswmei athouc the. Ai Chief Minister swethei 
taangaymakna taanc nimei taanv asaekc nai e. Miguay kiu thu - 

Reymei khou latrik nchammei khou kathuk tii pwni. Manipur khou edu¬ 
cation Iwan khou kalaihmei phungcguang khang sw pwni. Quality education 
phungguang khang nthukna sinthau pwni. Latrik diangcna thaymei, kathouc khou 
lunghgutmei, kagunc naimei nunc ta dinhmei tisw pwni. Kaniw ta chakhuang 
champouhlou pwni. Taanv pangc khou dinhmei nunc khang bwphy daicna tii 
pwni. Kaniw ta chakhuang champouhlou pwni. Kalam thu dinhmei nunc hei nthei 
zamh dilungnac ta kasiamhmei nunc the. Namv namv khou khatnic kaidai kabamv 
thuih khou government school guay hei ti-kaluanthau dat lana free education 
hei alauc guay khang tii pwni. 

Kaneimei khou, chingh-zaengc chaeng-pumh nchamcna gay khang khatnic 
kabamv kathuih ntwn-chakaan puatphunghmei khatnic meictuanghmei gari tat 
nuh khang chaeng kasiamh rey pwni. Manipur hei kadam kathumh pat pwkhou 
kadam kanei hei chinghramv e. Mi kadam kanei hei daicthaumei khou, chaeng- 
pumh khou, latrik thaymei khou gaat re. Kumpui zaengrui Manipur zamh kadam 
kanei chinghramv khou daicthaumei taanvmung guay kadaiswna sinthau pwni. 
Chinghramv nsaamei guay hei puatthuak tiipat geicna syan-dui patmei Iwan 
khou Manipur kapwm ta nkhav ngammei sw khang taanv sinthau pwni. Nngouh, 
thingding, mpeih-riangding makuat thau pwni khatnic mihei rui Manipur zamh 
economy khou gaeng daihmei tisw pwni. 

Kathumhmei khou, Manipur chingh nzaengc lautaanhmei state re. Kumna 
chinghramv hei chinghlau taanhmei khangsuangc gayranvmei ramhbang linghmei 
farm - tangat farm, phuairiau farm, tingthaibang farm, syandui patnuhmei 
phwnling farm mi guay hei sinthau pwni. Chinghlau khou chabaa khatnic chemi¬ 
cal fertilizer sinswna taancpat ruaicpat geih khang sw pwni. Manipur Kakwn 
kakuaic khou marketing facilities khatnic transport services tinai pwni. Mihei 

rui Manipur kakwn kakuaic khatnic chyngram khou puatthuak guay town khatnic 
kaidai kathyan guay khou phungcpatna tizuanc pwni. 

Manipur khou industry daicthau khang khatnic chabwan nunc taanv sw 
nuh khang dilungmei geicna kazauh nuhmei industry geicna lingcthau pwni. 
Agro-forest industry lingcthau pwni. Tourism industry daicthau khang sw pwni. 
Chingh khou model town geicna kasiamhthau pwni. Chingh nzaengc nchamcna 
kathaek khatna khou daicthau khang taanvsw pwni. 

Ai Chief Minister swethei syantu duitumei swmaan pwni. Ai kahak syantu 
duitu ni tu hamh e. Puiruhnac taanv nthanna taanc pwni. Taanv-dui taanh khang 
kathaek kathaek theilayna combined examination sw pwni khatnic gay liang 
liangmei nunc ta taanv khou laagut pwni. Mi hei rui taanvgutmei khou corrup¬ 
tion zaat guay sw amaan pwni. 

State income maekna daicthau saengcthaumei taanv taanc ngammak ge. 
Kumhpui zaengrui government zamh tax guay khuam chuyna khuamthau pwni. 
Government zamh income guang nuhmei chaeng azuh sinthau pwni. Manipur 
hei syan-dui lam khou karaana ding ngammei tisw khang syan patmei chaeng 
azuh sinthau pwni khatnic mi income guay tei rui Manipur chingh-nzaengc 
nchamcna daicthau khang sw pwni. 

Kaganv theilayna India Neihpat taanvlwan guay hei laancdaih khang sw 
pwni. Trans-Asian Super Highway guangmei lev Manipur daicthaumei Iwan hei 
kaluan nchamc khang sw pwni. Indo-Myanmar Border Trade hei tigaythau khang 
sw pwni. Miguay hei rui Manipur khang gaengmei khatnic daicthaumei 
phungcguang nimei Iwan khou kadow chaamei tisw pwni. 

Nkhamhmei khou, ai rui Manipur zamh Chief Minister swethei work cul¬ 
ture tinaina meic kathuihna taanv ranvna taanhmei, taanc chuyna taanhmei 
state khat tisw pwni. Mihei rui puiruhnac lungning, mikzaw tikalaih khang sw 
pwni. Puiruhnac lungning khatnic mikzaw kalaih pwkhou Manipur kailaih pwni. 
Kumna Manipur khou kalaihmei phungcguang khang twmei khou ai lev puiruhnac 
chwn khat lungh khatna swna tatgut khang karamc pwni. Puiruhnac chwn thayna 
tat khang sw pwni. Puiruhnac chwn akhang nic achwn the. 

Phuakna Hymei 


Essay Hymei 


KATHAIDWAN 

1. Imaginative Essay tabui eho? Imaginative Essay akumhna hy ni cho? 

2. Kabangc khou tiiloumei latbamv pangc khourui khat kapahna 
Imaginative Essay khat hy o. 

(a) Ai IAS Officer khat swethei 

(b) Ai Medical Officer khat swethei 

(c) Manipur khou maingamv gay kho twethei 

(d) Aniw kandic khou nwmtatmei swmaan kho 
twethei 


CHADAADWAN 

(Test-5) 


Full Marks - 50 

Kaganv - Minit 60 

1. Duina latrian 6/7 hy o. 5 x 4 = 20 

(a) Latpuanh Tatdyn tabui cho? Kalam asaekc hyna dine o. 

(b) Descriptive Essay tabui cho? Kalam asaekc hyna dine o. 

(c) Narrative Essay tabui cho? Kalam asaekc hyna dine o. 

(d) Imaginative Essay tabui cho? Kalam asaekc hyna dine o. 

2. Tiiloumei latbamv khou hei nang rui nnguihmei khat lam khou 

Descritive Essay khat latrian 20-25 dou hy o. 1x15= 15 

(a) National Highway 37 

(b) Tamenglong Town 

(c) Guipwang 

3. Tiiloumei latbamv khou hei nang rui nnguihmei khat lam khou Imagina¬ 
tive Essay hy o. 1x15 = 15 

(a) Ai MLA swethei 

(b) Ai IAS Officer swethei 

(c) Ai Doctor swethei 

(d) Ai Writer khat swethei 




Ruattglat Grammar for Classes IX £r X 


Luchyam Lwn Dinhmei 


Phuakna Hymei 


17.0 LUCHYAM LWN THAYMEI 


Luchyam hei katitna rui kabah peyna tii ngammei ramhi akhat re. Mi 
ramhi tihei kalwn thay nthan khang ramhthaymei khatnic nkauhmei nyngtyng 
gut re. Luchyam tihei kalwn thay khang reymei khou luchyam tei lunghgutna 
pacdat pacdat nina e. Latkaeng guay zamh mpaeng kabac guay tei thay khang 
karamhmei rue khou latkaeng zamh kalungc khou mbinhna luangc bammei kabac 
tei nic kalwn thay khang karamc nina e. Mitangv tei luchyam zamh kadai swmei 
kadai swmakmei latlam guay tei kadaapat nina e. Kadai swmei latlam guay tei 
khat tangv khat hui kariulou pwkhou luchyam lwn tei dine nuh pwni e. Kabangc 
khou tiiloumei latkamv hei zauc kho. 

Apui Akhang 

Apui akhang, 

Ramh gaat tuang maek, 

Ntangh the kataana akhang. 

Apui akhang, 

Ntian mak kai gay* ta, 

Howtii mak khiuhkhingh. 

Apui akhang, 

Kahaw mak bamvkauh, 

Kage maek dyn nic. 

Apui pamv nungc, 

Suan bam ni e, 

Kamei nchamloumei lu ngaana akhwan rui. 

Apui pamv nungc, 

Thuanc bam ni e, 

Kakaipouc Damhmeipu ta. 

- Ragongning Gongmei 


Ruanglat Grammar for Classes IX & X 


C2D> 

Luchyam Lwn Dinhmei 


Luchyam lwn dinhmei 

Luchyam lwn dinhmei khou thowrui hy tu cho, tabui lam khou hy tu cho, 
hymei rui tabui kahawna hy tu cho twmei khatnic luchyam zamh duiriang 
kalunge khou luangc bammei kabac tei dinclou pwni. Kumna karuc khou luchyam 
hei kabangc khou hyloumei hei kumcna dine nuh e. 

Karuc khou tiiloumei luchyam hei Ragongning Gangmei rui hy tuang e. 
Luchyam khouhei hymei rui ndauh bammei thu mbaanv Damhmei ta amuc makna 
lusuanna thuancku bam ni e twmei ravsuai e. Mi mbaanv hei Ravguangc rui 
ramhguayna ntanghna damclou e, gaat tuang maek ge. Kurnna hymei rui Ravguangc 
baansyam tihei zauena pian e. Kaigaymei saamhgaymei ta ntian mak ge, kachaekc 
daandi, khiuhkhingh ta nic howtii mak ge. Saenghmei daihmei swna bamvkauh 
bammei ta nic kahaw thuai mak ge, zanhtatmei dyn nic kakhang kage nai thuai 
mak ge. Alauc nunc khang kapui pamv hei gay liangmei bamv swmei kumcna 
hymei rui Ravguangc baansyam mbaanv tihei ramh kataana parigc khou kahaw 
liangmei bamv swna ning e. Pui pamv khou bamna alau rui ramhbaih kataa ning 
mak kumcna hymei rui nic Ravguangc baansyam khou kalung kaphumhlou bam 
khou baihmei ta howtii tuang rnaek ge. Hymei rui Ravguangc baansyam ramgai 
khouhei kapanty kanuaina bam ni e. Ravguangc baansyam guay rui kakhou luchyam 
lat nchamlou e. Kakaeng ntangh mak sihnic lungning nthanmei alauc lat kumc 
nthuih makmei luchyam lat khou hymei rui Mbaanv kapwm darncloumei Kaipouc 
ta amuc makna lusuanna thuanc bammei ta kahaw e. Mihei hymei zamh kahaw 
liangmei e. Miguay hei hymei chwn swna mi luchyam khouhei ndauhlou e. 


KATHAIDWAN 

(1) Mwangsav rui daw khang 

Luchyam hei pac lana kabangc khou tiiloumei latthanv guay hei dinhmei 
rui thanv pwni khatnic nchamnac nunc rui mwangsav rui daw pwni. 

Luchyam Lwn Dinhmei 


Phuakna Hymei 


ANIW AKHATNA DE 

Aniw kabamv kabamv baic sihnic, 

Aniw katat kalat baic sihnic, 

Aniw kariak kariak baic sihnic, 

Aniw kalwn kalwn baic sihnic, 

Aniw chanaa-punav raana de. 

Aniw akhat na de. 

Aniw guang lunge reymei 
Aniw guang lunge nkhamhmei, 

Aniw neihpat neihkey lunghmei, 

Aniw nliang nruangc lunghmei 
Aniw dilungmei nac raana de, 

Aniw akhat na de. 

Aniw mik khou zaatc khaklangh mak ge, 

Aniw lung khou ravchap khaklangh mak ge, 
Aniw chwn khou ntu-nggaanv baih mak ge, 
Aniw pangc khou kaipouc bangh baih mak ge, 
Aniw kapwmna nchamc rap de, 

Aniw akhat na de. 


- Rogongning Gangmei 


Latthanv 

1. Karuc khou tiiloumei luchyam zamh latkw saa o. 

2. Mi luchyam khou hei hymei rui ‘Aniw chanaa-punav raana de’ 
twmei hei thow thow ta cho? 

3. Hymei rui ‘Aniw dilungmei raana de’ twmei hei thow thow ta cho? 

4. ‘Aniw kapwmna nchamc rap de’ twmei hei tabuibui lam khou cho? 

5. Mi luchyam khou hei hymei rui kahawmei kiu tabui ta cho? 

Phuakna Hymei 


Paragraph Hymei 


18.0 PARAGRAPH HYMEI 


Latlam khat hamhethei pary kumhmei hykhou latlangv hamhethei latthaek 
patna hymei hei tatnah e. Mi kumhmei latlangv hamhethei lattaek tihei para¬ 
graph twna kaw e. Mi kumhmei paragraph hei pahmei nunc khou latthaek naina 
pacnii khang khatnic ningtow gaymei tipatlou e. Paragraph khouhei lungning 
khou ningmei kabiswmei latlam khat khat kazauh e. Mi kabiswmei latlam tihei 
latrian asaekc rui saa kaduamna hylou e. Paragraph khou hei kabiswmei latlam 
ta ndauhmei latrian ta English khou Topic Sentence kaw e. 

Paragraph hymei khou latkaeng heiczu, latrian heiczu rui sw nina e twmei 
maek ge. Hy bammei kabiswmei latlam tei katwn chaana hylouna mi tatei 
kaduammei latkaeng latrian azuh rui kapwan swlouna ‘gaymei paragraph’ twmei 
tei tisw e. 


Gaymei paragraph hy khang kabangc khou tiiloumei thiak hei ningtow o. 

(a) Hy bammei paragraph khoutei kabiswmei latlam khatna hy o. Kabiswmei 
latlam ndauhmei latrian ‘topic sentence’ tei katwn chaamei khat khou 
hylou nuh e, tihkic geih thu mi hei paragraph kahouh khou hamhethei 
luaimei khou hy raphrap e. 

(b) Hy bammei latrian guay tei duanc chuyloumei latrian sw nina e. 

(c) Nuhkamv latkaeng guay kaluaic phikphik lak nina e. 

(d) Paragraph tei pacniimei pat khang hylou nina e. 

(e) Paragraph zamh topic sentence - kabiswmei latlam tei nthanna lungning 
khou dinglou rey nina e. 

(f) Paragraph khou naimei kabiswmei latlam tatei kaduammei latkwm 
latgwan gaymei, gaymei latrian guay rui nkhavlouna kabah tithay chuylou 
nina e. 

(g) Kabiswmei latlam tei lev kariang nai thuai makmei latkaeng, lukaeng, 
latrian tikazauh lak nina e. 

Chadaamei swna tiilou bammei Paragraph hei kathaina zauc kho. 

(1) PUMH KALWMEI ZAMH GAENGMEI 

Aseicdou kaanc hei tuzi zangvzi makmei taektw tu-zangvna pumh swkasic 
bammei peyna nai e. 

Maansei khang daic liangmei lanv thu pumhgaymei hei e, pumh gayna bam 
khang tingmik pum pumh kalwmei kage nai e. Pumh kalwmei twmei hei pumh 
naatnu guay ta tikalung kalwna kagat naina taanv taanc-ruaicna sinswmei ta e. 
Phay-baanh tanh khang kalwmei, ntinghriang rou tanh khang kalwmei, ngaengv 
tanh khang kalwmei - mi kumhmei kalwmei zaat peyna nai e. Pumh kalw 
pwkhou talanvdui pat re. Talanvdui patmei thei pumh zamh mphuammei siimei 
guay mpaeng pat kan e. Thiulaa saengcna laapat laagut pwkhou mpwan gaymei 
phuan khou tigutna zei khou mphuammei guay pumh khourui sw-nthanpat re. 
Pumh khou zei nthanmei luangcna pumh tigaylou e. Pumh kalwmei hei aniw rui 
aniw raana pumc ta tigay khang swmei taanv e. Kumhpui zaengrui aniw pumc 
hei suhmei nuhmei maekna bam khang khatnic ndui ndaana bam khang pumh 
kalwmei hei kage naimei kabiswmei khat re. Mi na hamhna pumh kalwmei rui 
aniw ta pantv lungsingna lungh khang tiswlou e. 

Tiilou bammei paragraph lam khouhei kathai khang kabangc khouhei latthanv 
tiilou e. Mi guay hei daw o. 

(i) Tiiloumei paragraph khouhei kabiswmei latbamv kiu tabui twn tei 
kazauh bo? Pacpat ro. 

(ii) Baihmei kabiswmei lat nai bo? Akumhmei tei ch? Pacpat ro. 

(iii) Paragraph khouhei kabiswmei latbamv lev kariang nai thuai makmei 
latrian nai bo? Akumhmei tei cho? Pacpat ro. 

(iv) Mi paragraph tihei tigay ranv nuhmei kachaeng nai bo? 

Latthanv 1 zamh dawmei 

Mi paragraph zamh kabiswmei latbamv hei paragraph luaimei twn tei nai e. 
Kabiswmei latbamv - 

“Aniw pumc hei suhmei nuhmei maekna ndui ndaa bam khang khatnic panty 
lungsingna lungh khang pumh kalwmei hei kage naimei kabiswmei khat re.” 


1 mmwmtonuir for Classes IX & X 




Phuakna Hymei 


Paragraph Hymei 


Latthanv 2 zamh dawmei 

Paragraph luaimei khou hei kabiswmei latbamv ruckhou tatbamv khat nic 
kazauh e. Mikiu thu - “Pumh kalwmei rui aniw ta parity lungsingna lungh khang 
tiswloue.” 

Latthanv 3 zamh dawmei 

Kahouh raph twkhou “Aseicdou kaanc hei tuzi zangvzi makmei taektw tu- 
zangvna pumh swkasic bammei meic peyna nai e.” twmei hei pumh kalwmei 
lev kariang tinai nic nuh e, tinai mak nic nuh de. Kumna tiiloumei paragraph 
zamh kabiswmei latbamv ta machuang rap thuai mak ge. 

Latthanv 4 zamh dawmei 

Paragraph kahouh khou naimei latrian saenghmei khatnic luaimei khou 
nkhamh liangmei latrian hei laaganc ethei paragraph hei gay ranv pwni e. 


KATHAIDWAN 

Karuc khou paragraph kathaimei hei kumcna kabangc khou tiiloumei 
pargraph guay hei pac lana kathai o. Kumna nang raana zamh gaymei para¬ 
graph hy ngam khang sw o. 


(1) PAM GAYMEI 

Pam rui panty zaythau e, pam rui panty swkasic e. Puipu nunc rui saa e - 
“Meic changhmei ta nduangh ethei changh e, changh makmei ta nduangh ethei 
changh mak ge.” Kumna pam hei kalwn thayna nduangh khang kage nai e. Gay 
makmei pam kiu thu kheyliak gay makmei, baley thaymei, kaihouhmei, kaliau 
simei, kathouc kadwan thay makmei, nzi nlaumei, mi kumhmei pam tei the. 
Kamei rui kapammei nunc ta mi kumhmei chaeng khou khithkhitna zaykeylou 
e. Kathouc kadwan thaymei, kachangcmei, latling saamei, latpiumei, 
kaganvthaymei, alinghmei, chakhuangthaymei, chakuththaymei, karaana khang 
ningmakpui mei - mi kumhpui mei tei gaymei pam kiu the. Mi kumhmei pam ta 
nduangh ethei panty hei gaymei biak thu kalaih guang e. Nang pam gay ethei 

nang gay pwni, nang gay ethei nang pam nic gay pwni. Nang pammei Iwn 
khourui nang Iwn thay e. Pam ling kiu thu kage naipui ganv khou nkhavpui mei 
tei the. Pam gaymei thu chanaa punav khangsuangc sihnic gaymei lam nai e. 


(2) KHAVSOWMEI 

Duithuak hei aniw tuang lanv e. Duithuak khou dui khatnic dui lunge khou 
khav, tanyang, gaa, niangckhuaickuak, khavkuangh, guiphuap nai e. Mi guay 
hei aniw khang gaeng e; Mi guay hei aniw khang taektw khatnic syan-dui patpui 
chaeng e. Khav-gaa kadyng khatna khou laanii khourui duithuak khou khavsowna 
aniw rui khav, gaa, tanyang heiezumei ta swluai e, swmaan e. Mi hei rui nthuanh, 
ndouh khatnic tingsaeng zaeng khang naibam nimei guay ta swmaan e. Duithuak 
dui hei maansei nwtu nwzangv e, khouringh khounah, nruay thauruay guay nic 
zangv e. Khavsowna duithuak dui ta swphwam e, dui khou hu mpatlou e. Mi 
kumhmei duithuak dui hei zutu zuzangvmei nunc naunianmei, theihmei suhmei 
pat re. Duithuak khou khavsowmei hei gaymakmei taanv e. Mi kumhmei taanv 
hei nthei khang hu khang ningmakmei, swkasicmei, swkamut kamaimei taanv 
e. Khavsowmei hei aniw taanc lak nina e, meic baihmei nunc ta nic ti-taanc lak 
nina e. Khavsowmei hei twanlyammei nunc taanv e. Mihei dihriak rui nuh mak 
ge, kailuangc riak rui nic nuh mak ge. Dihriak theilayna khavsowpui mei ta nym 
lana kangkai tibam nuh e, mat tikhap nuh e; kaneimei kariuna mat nic tikhap 
kangkai nic tibam nuh e. 


(3) TING 

Ravguangc ramdam khou ting hei charynmei gaengmei akhat re. Ramh 
kataana - maansei, khouringh khounah,nkav nkit, thingbang mwnbang, gannwang 
paanvnu, laupuk lauzaengc guay khang dui kage nai e. Miguay khang hei kakwm 
kaganv naina ting hei tiriukeylou e. Ting riukeylou ethei ramhguayna kathw 
kabaengc kakpat re, kazik-kapwang kasatpat re, karwan nrwan kathai nthai e, 
nkav nkit guay chaapat re. Khav-gaa ch^pat re. Laupuk lauzaengc khou nap, 
gannuy paanvnu tigaythaulou e. Ting riuna duinac thuak guay dui tiluangelou e. 
Mihei rui khouringh khounah, nthau nruay guay khang dui tinailou e. Ting riukeyna 
dui luangena nwmbangc ngouhbangc khou naimei chabaa guay nzanh liklou e. 
Ting riu makmei ta tingkaenghmei kaw e. Tingkaengc ethei phwnling kapwan 
theic e, thingzik mwnzik kasat ngam mak ge, laupuk lauzaengc nap theic e, 
duilau guay kangebak ge, khav-gaa chaapat ngam mak ge, kapyan karav pat 

geic e. Ting riumei hei rui nwmbangc ngouhbangc tikalwanlou e, laupuk lauzaengc 
tigaylou e, khav-gaa, nkav nkit kataana tichaapatlou e. Ting ruimei rui karik 
karuc, kapyan karav swmaanlouna ramh kataana ta tikaluanlou e. Aniw rui pikuan 
duichaihmei kumc mbaanv pikuan hei duichaih khang Ravguangc baansiam khou 
ting riukeylou bam khang swlou e. 

Karuc khou tiilou bammei paragraph lam khouhei kathai khans kabansc 
khouhei latthanv tiilou e. Mi guay hei nang raana daw o. 

(i) Tiiloumei paragraph khouhei kabiswmei latbamv kiu tabui twn tei 
kazauh bo ? Pacpat ro. 

(ii) Baihmei kabiswmei lat nai bo ? Akumhmei tei cho/Pacpat ro. 

(iii) Paragraph khouhei kabiswmei latbamv lev kariang nai thuai makmei 
latrian nai bo ? Akumhmei tei cho ? Pacpat ro. 

(iv) Mi paragraph tihei tigay ranv nuhmei kachaeng nai bo ? 

(v) Tiiloumei latbamv pangc khouhei akumhmei tei paragraph kanei 
kathumh patna hy nuhmei nai bo ? Nai ethei akumhmei paragraph tei cho. 
Nang raana paragraph tei hypat dat ro. 


19.0 LATCHYAM ZANC PHUAKMEI 

Akumhna latchyam zanc phuak ne ? 

Latchyam khat hei pac lana mi kKoutei kazauhmei kabiswmei latbamv tei 
thay nina e. Kumna kabiswmei latbamv ta du nduanghmei latrian guay nai pwni 
* miguay tatei nic kalwn thay nina e. Miguay hei mincna pac pwkhou latbamv 
tei thay nthan pwni. Mi tangvrui latchyam tei lev chaanahmei zanc khat phuaklou 
nina e. Kazanc tei nuhkamv duimei gay e khatnic lungning khou thay raph 
twmei zanc sw nina e. Kabangc khou tiiloumei latchyam guay hei kathai lana 
kazanc phuak go. 

(1) Mi latchaym hei pac lana kazanc phuak go. 

Ruangmei pary theilayna puakthau puaksiak ganv khou Ravguangc rui 
tingkauh, mbaanv khatnic taruaih damclou khwan e. Ravguangc rui pui khat 
damclou khwan e. Kata Dampaapui twna kaw khwan e. Kandih nam khou 
naimei khatnic dui khou naimei ramh kataana Dampaapui rui damclou khwan e. 

Thaurey Liang khou Ravguangc rui Dampaapui ta damclou khwan e. Ravguangc 
rui maanseina ta Ravguangc maengc khou kalwn luicna damh khang saa khwan 
e. Daampaapui Ravguangc ta kachuc bam khwan e tihkic kalwn thu how mak 
khwan e, kakhwan na chu khwan e. Kumna Ravguangc Iwn luicna maanseina ta 
dame nuh mak khwan e. Kakhou Ravguangc Iwn lyanlou khang saa khwan e. 
Khoutei Ravguangc rui kakhou kalwn lyanlou the. Kumna Dampaapui rui maanseina 
ta Ravguangc Iwn luicna damclou khwan the. Kumetihkic maanseina khou 
ringhmei bumaengc tiilou ngam mak khwan e. Khoutei Ravguangc rui saa khwan 
e ‘Nang rui maanseina ta alwn luicna damclou the. Kumthena nang rui damcloumei 
maanseina khou ringhmei bumaengc tei thu Ai rui tiilou pwni.’ Kumna Ravguangc 
rui maanseina khoutei kathiu mbunlouna ringhmei bumaengc tei tiilou the. 
Kumna maansei hei Ravguangc Iwn luihmei ringhmei bumaengc naimei sw the. 

Latchyam khou naimei kabiswmei latbamv guay - 

Puakthau puaksiak khou Ravguangc rui tingkauh, mbaanv khatnic 
taruaih damclou khwan e. 

Ravguangc rui Dampaapui ta damclou khwan e. 

Dampaapui rui ramh kataana - kadu naina ringhmei 
khatnic kadu maekmei kaguayna ta damclou khwan e. 

Maansei ta Dampaapui rui Ravguangc Iwn luicna 
Ravguangc maengc khou damclou khwan e. Kumna Ravguangc rui 
ringhmei thiu mbunlouna maansei khou ringhmei bumaengc tiilou 
khwan e. 

Mi guay hei zauena kakhanh pwkhou kabangc khou tiiloumei zanc kanei kak 
khou khat kapahthauna phuaklou nuh e. 

(2) Mi latchyam hei pac lana kazanc phuak go. 

Nsaamei dak khou kaganv swmaan makna lunghgut gaymei Iwan khat khou 
kaganv piuna taanv khat swmei ta Englishlat khou hobby twna thay e. Latkamv 
khang saa pwkhou nchamnac nunc rui school khou kaganv geicna latrik nchamna 
ryanraa the twna kai khou guangna nthaekcmei swna lusuan chadaamei, pikuan 
khou ganbwan ramhbwan linghmei, mwnpic khou dungc lana luchyam-latchyam 
hymei, kailung karuhmei, nap-gan suangc chadaamei, latrik baihmei gaymei 
pahmei, laamh chadaamei - mi kumhmei guay hei gaymei hobby e twna duina 
saa nuh e. Mi kumhmei hei rui nchamnac nunc ta gaymei panty, kachangcmei 
panty khatnic nthei thangc gaengmei nac khat khat sw khang kalwan tiswlou e. 

Kazanc . 

(3) Ginbwanpou hei kamwang tanc e, lat agii thay e. Kamei kapammei nunc ta 
school chaeng khou lat agii raphrap e. Lat agii tanc langv tina kata kapammei 
nunc rui tat nchamc nii mak ge. Lat agii khourui agai nzutzut khou sihnic nai 
kan e. Lat agii khourui ntumeinac asaekc thu kapna tat kanmei nic nai e. Kai 
khou nic kapui kapu mwang dawna agii raphrap tina latsav chu tanhtan e. Ai 
nchumc de twna ningna agii raphrapmei gay mak ge. Lat agii khourui lungning 
swkasic e, lungpuam pat re. Khat khat khang lungning khou kabamv tiilouna lat 
saamei, pary swna rahmei gay e. Lat saageimei khangsuangc lungning khou 
khaengvkeyloumei gay hian e. Kaduklou thaymei, kasut thaymei, kwmlou 
thaymei miguay hei gaymei Iwan e. 

Kazanc . 

